
PRELIMINARII1 
 
 Spuneam, în cartea noastră precedentă, despre Ion Creangă - PARAŞBDA…, că 
I.L.Caragiale este membrul Lojei Iohanice Româneşti, a sec. al XIX-lea. Afirmam, de asemenea, 
că poziţia sa în Loja Iohanică este de intermediaritate: intermediară între SLAVA-SLAVICI şi 
CREANGĂ-CREANGA COPACULUI PARADISIAC (Creanga de Aur). Mai exact, 
I.L.Caragiale trebuie, prin misiunea (primită şi asumată) în cadrul Lojei Iohanice   -   să producă 
emergenţa curenţilor malefici ai lumii acesteia. Să-i facă evidenţi şi să-i ofere, astfel, potenţelor 
exorcizatoare ale spiritului uman veghetor. El este SPINUL NEGRU (etimologie dată şi de 
Şerban Cioculescu)   -   deci, el trebuie să înţeleagă resorturile oculte prin care Spinul Negru a 
acceptat rolul de ÎNCORONARE ÎNTRU CALVAR -  a lui Iisus Hristos. Asta nu înseamnă că 
Spinul Negru nu a participat la transfigurarea lumii prin mesajul Golgotei. Dar trebuie să 
înţeleagă oamenii  din ce cauze oculte a trebuit să apară şi să devină  absolut necesar 
CALVARUL   -    pentru  Mântuire, adică pentru re-normalizarea  raporturilor dintre Om şi 
Dumnezeu   -   dintre omul terestru dinamizat în multiplicitate   -  şi prototipul său etern, imuabil, 
din Paradis: ADAM PROTOGONOS. 
 Latura demonică, luciferică  -  forţele care au intervenit în lume pentru a “bruia” 
raporturile sacre, numite RITUAL  -  trebuia evidenţiată de cineva din cadrul Lojei Iohanice De 
aceea, Spinul Negru a trebuit, în proiectul ocult, în virtualitatea sacră a Lojei Iohanice Româneşti  
-  să primească numele de ION şi pe cel de LUCA: adică, de la baza Logos-ului pur pornind  -  să 
se încerce revelarea imaginativ-dinamică a cauzelor degradării Logos-ului, a căderii în deriziune  
-  a DHARMEI cosmice. Şi aprofundarea intuitivă a acestor cauze. 
 Biografiile “personajelor” lumii, cu relevanţă de entităţi spirituale, sunt atât de crunt 
mistificate şi mutilate (şi acest lucru se face cu atâta rea-credinţă, de către ignoranţii, furioşi pe 
propria ignoranţă, dar obnubilaţi în propria ignoranţă) încât ne sunt cu desăvârşire inutile, atunci 
când este vorba să explicăm relevanţa spirituală a unei personalităţi, în epoca sa, în cadrul 
eonului său etc.  
 În schimb, mai greu de mistificat sunt operele acestor personalităţi. Ele pot fi ascunse, 
uneori chiar mutilate, cu tendinţă (căutând a se extirpa tocmai partea cu relevanţă spirituală)   -  
dar, de cele mai multe ori, profanii nu se pricep să opereze cu adevărat distrugător  -  pentru că 
în starea lor de entropie spirituală, le lipseşte discernământul  -  atât în rău, cât şi în bine. 
                                                          
1 - NOTĂ: Trimiterile se vor face la următoarele volume/ediţii (pentru analizele de text): I.L.Caragiale, Temă şi variaţiuni - 
Momente. Schiţe. Amintiri, Ed. Dacia, Cluj-Napoca, 1988; I.L.Caragiale, Teatru, Ed. Facla, Timişoara, 1983; I.L.Caragiale, 
Nuvele, povestiri, amintiri, Ed. Facla, Timişoasra, 1984; Opere-publicistică (vol. IV), EL, Buc., 1965. 

 Spre exemplu, rău-voitorilor, care ar fi vrut să discrediteze şi să oculteze relevanţa 
iohanică-spirituală a lui I.L.Caragiale, le-a fost imposibil să intuiască importanţa următorului 
text, din schiţa Monopol2 : 
 “Ne-am oprit. Ne pupăm în gondolă ca doi patricieni de pe timpul ilustrului doge 
Francesco Morosini. Se dă jos încetinel pe trotuarul plin de apă  şi intră, leoarcă de ploaie, pe 
portalul bătrânului său palazzaccio (s.a.)  
 -Ia  sama (îi strig) pe SAN GOVANNI, PADRONE MIO (s.a.), nobilul meu senior, să 
nu-ţi fi rămas vreun sâmbure de maslină pe talpă! 
 El se întoarce, smulge cu vârful degetelor o sărutare unsuroasă de pe buze şi mi-o aruncă 
magnific din depărtare.” 
 Celui care ar replica, iritat, că se caută elemente oculte de simbolistică ritualică doar 
pentru că NOI am vrea să descoperim astfel de elemente, în opera unui scriitor care n-a avut în 
viaţa lui habar de astfel de elemente, îi vom răspunde, pe loc, printr-un  fragment de schiţă (Tren 
de plăcere3), în  care numai rău-voitorii de meserie şi orbii din naştere nu vor recunoaşte 
viziunea profund ritualică şi iniţiatică a lui I.L.Caragiale asupra lumii  -  viziune confruntată (şi 
de aici rezultă punerea în evidenţă a stării de emergenţă în care se află azi efectele malefice ale 
luciferismului asupra Logos-ului cosmic, asupra Dharmei universale  -  efecte  de tip catastrofic, 
tragic şi apocaliptic, având trasă, pe faţa ameninţător-divină, masca, uneori bonomă, alteori 
cinică, a comediei) cu rezultantele distructive, din lumea Logos-ului persiflat, persecutat, 
răstignit, prin lenea spirituală umană. Şi chiar dacă “porta-vocea”divinităţii nu e conştientă de 
mesaj  -  mesajul există în sine, în esenţa lui divină.  
 “Pentru cine nu e deprins să se caţere pe munţi, putând trece ca o capră din valea 
Prahovei în a Ialomiţei, Sinaia nu se poate compara mai nemerit decât cu un stomac: o încăpare 
mai mult sau mai puţin largă, având două deschizături destul de strâmte. Te-a înghiţit odată 
Sinaia, nu mai poţi ieşi decât ori pe sus, spre miazănoapte, către Predeal, ori pe jos, spre miazăzi, 
către Comarnic. Prin urmare, îşi face d. Georgescu următoarea judiţioasă socoteală:<<Trebuie să 
fie în Sinaia, că n-au avut pe unde zbura>>”.  
 Capra
4
 este simbolul Fulgerului şi Iniţierii. Ea este MAMA LUMII PRAKRTI  -  şi, cu 
ajutorul ei, spiritul poate evolua  pe verticala GUNELOR (stărilor spirituale  -  şi calităţi 
primordiale): SATTVA-albul şi strălucirea etherului, RAJAS  -  roşul patimii-pătimirii întru  
dinamism, necesar atât vieţii biologice, cât şi iniţierii spirituale, TAMAS  -  negrul pasivităţii, 
din zona malefică, a Materiei-borboros. 
                                                          
2 - Cf. vol.Temă şi variaţiuni -Momente. Schiţe. Amintiri, Ed.Dacia, Cluj-Napoca, 1988, p. 292. 
3 - Cf. op. cit.,  p.179 
4 - Cf.Dicţionarul de simboluri, al lui Jean Chevalier/Alain Gheerbrant, vol. I, pp. 246-247. 

 Saltul iniţiatic (pe verticala gunelor) se face dinspre Prahova spre Ialomiţa (ca văi-
caverne iniţiatice): tracologul Adrian Bucurescu, în vol. Dacia  secretă, Arhetip, Buc., 1997 - dă 
tălmăcirea sacră a etimologiei traco-getice a acestor două toponime: 
    a – Prahova  -  ar veni de la ARCO-DA-BARA=CURCUBEUL, ARCUL DE FOC; 
            b – Ialomiţa  - ar veni de la AURU-METTI=DRUMUL CELUI (CEL) STRĂLUCITOR. 
(op cit., p.18. şi op. cit., p. 99). 
 Iniţiatul, deci, trebuie să atingă (prin zbor spiritual iniţiatic) Arcul de Foc   -    pentru  a 
se putea înscrie, apoi, pe Drumul Cel Strălucitor. 
 Dar nimeni din “ familia Georgescu” (derizoriul Sfântului Gheorghe5 : O AGIOS 
GEORGIOS) nu este reabilitat iniţiatic, în vederea zborului spiritual. De aceea, “familia 
Georgescu”, departe de a atinge Arcul de Foc şi a se înscrie pe Drumul cel Strălucitor  -  este 
silită la închiderea în caverna infernală: SINAI- a (stomacul Caprei, având două deschizături la 
extremele verticale).  
 Acum, să zicem şi că ortografierea noastră SINAI-A  are rostul ei. Domnitorul Şerban 
Cantacuzino, unul dintre cei mai străluciţi voievozi, din punct de vedere al iniţierii spirituale  -  
după ce a făcut drumul (pelerinajul) la Muntele Sinai (şi el un MUNTE AL CAPREI   -   al 
Saltului Iniţiatic-FULGER), acolo unde i s-a arătat Dumnezeu-Iehova lui Moise  -  întors în Ţara 
Românească, a pus să se zidească  bisericuţă în Munţii Rifei  -  ai lui Orfeu (Munţii care nasc 
Valea Prahovei şi o străjuiesc-ocrotesc)  -  zicându-i SINAIA. De la această ctitorie, ca epifanie 
românească a miracolului Logosului Revelat pe Muntele Sinai  -  îşi ia numele aşezarea, ştiută 
azi ca “staţiunea” (pasivizarea, obturarea sacră?) Sinaia. 
 “Înghiţirea” e un act ritualic, cu finalitate iniţiatică. Încăperea-stomac (“mai mult sau 
mai puţin largă”, în funcţie de cel înghiţit…), ca şi burta  -  are semnificaţia labirintului 
infernal. Labirint care, în mod normal, are funcţie iniţiatică, pentru cei care au intrat în labirint 
cu VOINŢA de a fi iniţiaţi. 
 Aceşti “binevoitori” întru iniţiere au două ieşiri-şanse, din labirintul sinait: 
 a  - spre Miazănoapte (Hyperboreea, Zona Ocultă)  -  numită PREDEAL  -  adică pe deal 
(şi, în cartea despre ION CREANGĂ, am lămurit că DEALUL  este al AUM-ului , al Vibraţiei 
Primordiale-Paraşabda-Logos Recuperat, echivalent cu Fiinţa Recuperată-Adam Protogonos), 
sau 
 b – COMARNIC (spre Miazăzi, locul luminii profane  -  marcând ratarea iniţierii. 
COMARNICUL înseamnă COLIBA CIOBANULUI, Adăpostul CAŞULUI-LUMINĂ. E o 
                                                          
5 - Cf. A.Bucurescu, Dacia  magică, Arhetip, Buc., 1998, p.131. 

poliţă, o zonă-purgatoriu, pentru cei cu voinţă de iniţiere, dar care n-au acumulat, încă, putinţă de 
iniţiere. 
 Şi d-l Georgescu trage concluzia logică, având în vedere faptul că el ştie despre lipsa de 
apetenţă iniţiatică a familiei sale (adică,e conştient de dezastrul spiritual în care se complace 
degeneratul-profanatul, prin oameni-pământeni, Sfânt Gheorghe): 
 „Trebuie să fie în Sinaia, că n-au avut pe unde zbura”.  
 Cei degeneraţi spiritual nu pot căpăta aripi şi, deci, nici locuri pe unde să zboare (în 
traducere:spaţii-coridoare iniţiatice). Ei trebuie să rămână, mult şi bine, pentru a se supune unei 
operaţii de-a dreptul apocaliptice, în BURTA-STOMAC-SINAIA. N-au pe unde zbura, căci nu 
merită, încă, nici Comarnicul-Purgatoriu.  -   şi, cu atât mai puţin, integrarea în Paraşabda-Dealul 
AUM-ului (PREDEAL). 
 Am  spus toate acestea, pentru a ne putea întoarce, nestingheriţi (prea mult) de cârtitori -  
la pasajul prim, pe care l-am citat, în deschiderea PRELIMINARIILOR, unde vorbeam despre 
apartenenţa lui I.L.Caragiale la Loja Iohanică Românească din sec. al XIX-lea. 
 I.L.Caragiale reconstituie, în plin veac al XIX-lea, atmosfera Evului Mediu veneţian 
(“doi patricieni de pe timpul ilustrului doge Francesco Morosini”   -  1618-1694)   -  în care 
diluviul şi-a aflat compensaţia în GONDOLA-ARCA-ARC (spiritual), cu care se ţinteşte în 
Soare (simbol al Izbăvirii prin Hristos). ARCA deci este, ea însăşi, un SÂMBURE al diluviului –
accesoriu. SÂMBURELE este grija supremă a SENIORULUI  I.L.Caragiale, care atrage atenţia 
AMICULUI X(interesant: la I.L.Caragiale există, totdeauna, o onomastică a derizoriului, în 
care/spre care degenerează lumea: Lache, Mache, Mitică etc.  -  de data aceasta, însă, 
companionul din gondola-arcă-sâmbure este notat cu CRUCEA SFÂNTULUI ANDREI, 
echivalentă cu iniţiala lui Hristos): “Ia sama (…) nobilul meu senior, să nu-ţi fi rămas vreun 
sâmbure de maslină pe talpă!” 
 Adică să aibă grijă SENIORUL X (Stăpân Spiritual al “bătrânului palazzaccio” al lumii) 
să nu calce în picioare, să nu ascundă sub talpă, deci sub apele primordiale  -    Sâmburele 
Şansei de Împăcare (a Omului cu Dumnezeu). Căci sărutul din interiorul sâmburelui-gondolă 
(arcă) nu este decât emergenţa-expansiunea spre evidenţă a împăcării microcosmice, oculte, 
dintre NOE-Omul fenomenal şi AUTORUL DIVIN al Diluviului-Veneţia. 
 TALPA care ar afunda SÂMBURELE  -  ar fi asimilabilă TĂLPII IADULUI, borboros-
ului. Traducerea exoterică a textului ar fi: “Stăpâne, scoate de sub talpa TA (care, din TALPĂ 
CU CARE CALCĂ Iisus pre Moarte  -  se poate transforma în talpa-temelia borboros-ului şi 
diluviului fără contenire)   -  SÂMBURELE  -  şi LASĂ-L SĂ PLUTEASCĂ PE APE  -  
pentru a resorbi, treptat, fenomenalul (diluviul) şi a se întări în luz  -  lumina secretă divină, 
sâmburele indestructibil al fiinţei. 

 Dacă tot se face trimiterea la Evul Mediu-Renaştere şi la Francesco Morosini,  -  dogele 
care, la Naxos (insulă grecească) i-a zdrobit pe turci (demonii întunericului)  -  să spunem şi că 
SÂMBURELE (miezul migdalei) simbolizează, esoteric, pe MAICA ÎNDURĂRII, a Şansei 
Soterilogice a Omenirii. Pe Fecioara Maria: “o aureolă în elipsă înconjoară uneori pe Maica 
Domnului, în reprezentările picturale”(cf.Jean Chevalier/Alain Gheerbrant, Dicţionar de 
simboluri,vol.II, p.304). 
 Să nu scăpăm din vedere esenţialul. Recapitulăm şi completăm: 
 a – e stare de diluviu expiatoriu pentru omenire (migdala este vulva Yoni, despre care 
Upanishadele spun că este simbolul apelor cosmice şi al agitaţiei învârtejite a posibilităţilor 
infinite ale esenţialităţii”6 ;   
 b – diluviul este cauzat, se pare, de degenerarea Logos-ului: Amicul X, la clătinarea 
gondolei-trăsură (Carul Lumii), în stare dionysiacă, stâlceşte ciudat cuvântul ALCOOL (care, în 
tradiţie alchimică, este identic cu VITRIOL   ): “ac’cololului”.Dar dacă starea dionysiatică este 
una cu finalitate soteriologică, iar AMICUL X (Ciudatul Necunoscut...) nu voia să spună, oare, 
ALCOOL  -  ci, prin clătinarea-răsturnarea CARULUI LUMII (ceea ce, pe româneşte, se cheamă 
NAŞTERE-RENAŞTERE INIŢIATICĂ A LUMII) a vrut să indice PARADISUL LUI 
DUMNEZEU  -  adică, mai “concret”: ACOLO-AL-LUI? Oare n-avem dreptul să-l bănuim pe 
I.L.Caragiale a fi Stăpân Deplin asupra Logos-ului Secret (Ocult, Mascat)? Dovezi ale stăpânirii 
Logos-ului, de către triada Eminescu-Caragiale-Slavici, le avem încă de la ziarul Timpul, unde 
creaseră o gondolă-arcă a Logos-ului, o Carte Ocultă a Lumii Româneşti (cf. cartea noastră 
anterioară, Ion Creangă - PARAŞABDA…). 
 c – Diluviul este ridicat la rang de OPERAŢIE ARISTOCRATICĂ (“Veneţia 
patricienilor”). Şi, care, se cuvine să uităm că ALCHIMIA se numeşte ARTA REGALĂ şi 
CALEA REGALĂ?  
 d – VENEŢIA ALCHIMICĂ (dogele Francesco Morosini a fost el însuşi iniţiat alchimist, 
iar victoria de la Naxos a fost o operaţie alchimică) este transfigurată în MOLDOVA 
ALCHIMICĂ (doar se ştie bine că alchimiştii desfiinţau dimensiunile profane  -  şi re-creau un 
Centru Spiritual al Lumii: în cartea noastră Ion Creangă - PARAŞABDA... demonstrăm, pe 
urmele lui VASILE LOVINESCU, faptul că Centrul Spiritual al Lumii, Ierusalimul Ceresc, este 
MOLDOVA). “Munteanul” I.L.Caragiale nu uită de acest lucru. Dar de unde l-ar şti  -  dacă n-ar 
aparţine lojei iohanice a AMINULUI(EMINESCU), care este lojă întru LOGOSUL MOLDAV? 
 e – Ploaia nu stârneşte nelinişti  -  ci PACE: I.L.Caragiale şi AMICUL X, situaţi în 
gondolă (Trăsura-Car al Lumii, “diminutivată”sacral la nivel de sâmbure-arcă a Lumii)se sărută, 
SUB SEMNUL MASLINULUI şi al CUECUBEULUI. Avertimentul esoteric adresat de 
I.L.Caragiale, Amicului X are drept răspuns: I – o atitudine magnifică, II – pe fondul unei 
                                                          
6 - Cf. Jean Chevalier/Alain Gheerbrant, op.cit., vol. II, p.304. 

sărutări care anulează spaţialitatea profană: “smulge cu vârful degetelor o sărutare unsuroasă, 
de pe buze”  -  SMULSUL sărutării este SMULGEREA RĂDĂCINII TERESTRE a 
SĂRUTĂRII   -  pentru a o reda unsului-unsurosului Logos al Buzelor (Logos al MIRULUI-
UNGERE-mirungere). Magnificienţa este şi de Stăpân-Patrician al Carului Lumii-Sâmbure, şi 
de Mag-Stăpân al Secretelor Duble (ale apelor primordiale şi ale Sâmburelui Soteriologic 
Etern-Prototipul Adam Protogonos). 
 f – În definitiv, gondola, sinecdocă a Carului Lumii, cuprins în vârtejul apelor cosmice, 
al “agitaţiei învârtejite a posibilităţilor infinite ale existenţei”  -  este şi sinecdocă a LOJEI 
SPIRITUALE IOHANICE. Dar, atunci, de ce sunt doar DOI în gondolă-arcă  -  şi nu 3+1 
(Maestrul+Ucenicii)? Pentru că, pur şi simplu, Amicul X (Ciudatul necunoscut, purtând iniţiala 
grecească a lui Hristos) îi conţine, rezumativ, pe Maestrul Amin, pe ION-ul Orfeu al Crengii de 
Aur şi pe Slava-Slavici al Topicii Cosmice. A rămas, ca o contrapondere a treimii benefice  -  
I.L.Caragiale, agentul de relevanţă a maleficului din lume. Dualitatea sacră din gondolă este 
una compensatorie, iar nu exhaustivitate cosmică. 
 g – În fine, să marcăm lucrul cel mai important, cauza pentru care am deschis discuţia 
despre apartenenţa lui I.L.Caragiale la loja iohanică: în acest final de schiţă, doar trei elemente 
lingvistice sunt subliniate de I.L.Caragiale, prin italice (ca formă, dar două dintre ele şi ca 
LIMBĂ...)   -  şi toate trei ţin de sacralitate: 
  I-“ac'cololului” – pe care noi l-am descifrat în chip de mesaj al lui Dionysos-
Orfeu-Iisus: ACOLO-AL-LUI=PARADISUL; 
  II-bătrânul său palazzaccio” – Palatul Mic  -  pentru că e văzut din perspectivă 
umană  -  iar omul e departe de a fi izbăvit şi, deci, vede Paradisul Mic-Departe, ca perspectivă. 
CEL BĂTRÂN, de deasupra Diluviului – rămânând, mereu  -  Paradisul… 
  III-“Pe San Giovanni, padrone mio!”  -  “Pe Sfântul Ioan, patronul 
meu!”(=Sfântul sub a cărui ocrotire stau şi cu care mă identific). Într-un moment sacral, într-un 
spaţiu sacral  -  şi numele trebuie să-şi reveleze sacralitatea: ION (Luca Caragiale) este, de fapt, 
Sacrul ION, al sacrei Loje a lui ION  -  loja iohanică, fixată în Nordul Moldovei (al Împărăţiei 
Verzi, a Paraschevei-Venus  -  HIPERBOREEA). 
                                                                           * 
 Dar I.L.Caragiale şi-a mai marcat (într-un fel esenţial  - diferit ca expresie) 
transpersonalitatea onomastică: prin cristicul personaj ION, din drama Năpasta  -  unică 
dramă, unic personaj-misteriu al transcenderii, sub masca sacră a Nebuniei. 
 Este evidentă confruntarea dintre preceptele Vechiului Testament – şi cele ale Noului 
Testament, soluţionarea stării conflictuale şi restabilirea DHARMEI COSMICE realizându-se 
prin emergenţa preceptelor Noului Testament: 

 a-se confruntă legea talionului, manifestă şi exprimată la nivelul principiului feminin 
acţionând în piesă (Anca), dar consimţită, în mod tacit, şi de elemente din cadrul expresiei umane 
a principiului masculine (Dragomir, Gheorghe)  -  cu cristicul autosacrificial al lui ION . Anca, 
total opacă la semnificaţia profundă, revelatoare de esenţă, a gestului autosacrificial al lui ION  - 
îi şopteşte “răspicat” lui Dragomir cel arestat prin NĂPĂSTUIRE: “Dragomire, uită-te la mine 
(el o priveşte) – pentru faptă răsplată şi năpastă pentru năpastă!” Ca şi pentru farisei şi saduchei, 
epifania lui Iisus Hristos nu are relevanţă pentru cei încrâncenaţi asupra unui principiu al 
JUSTIŢIEI foarte strâmt înţeles  -  încorsetat de o logică sălbatică, joasă, meschină. JUSTIŢIA, 
neechilibrată de MIZERICORDIE  -  naşte mari bulversări în cosmosul interior al personajelor 
(fixaţii, coşmaruri, stări onirice etc.). Dragomir acceptă şi “achiesează” şi el la principiul Justiţiei 
Implacabile şi fără dubletul armonizator, esenţial  -  al împăcării prin POCĂINŢĂ (aspect 
esenţial al MIZERICORDIEI divine) : el aşteaptă, sub un chip sau altul, plata brutală, concret-
materială, pentru uciderea rivalului în dragoste  -  DUMITRU CIREZARUL. Iar Dumitru, la 
rândul său, intră în profundă stare de complicitate cu asasinul  -  prin muşcarea/muşcătura 
braţului lui Dragomir  -  un fel de euharistie inversă  - în care, în loc să se împărtăşească din 
harul ceresc, prin Duh Dumnezeiesc  -  îi înseamnă pe cei doi cu semnul Veşnicei Dihonii, cu 
semnele distinctive, pentru istoria umanităţii întregi  - ale lui CAIN, respectiv ABEL. 
 b-ION apare ca NEBUNUL  -  cel care nu e situate în ordinea “firescului” 
(veterotestamentar) uman. Picat din alte sfere, din alte rânduieli. Şi Iisus e categorisit de Ponţiu 
Pilat drept “slab la minte”. Căci aşa-zisa “normalitate” umană nu poate accepta ek-stasis-ul, 
“ieşirea din pielea” umană, şi situarea în trans-personalitate  -  ca pe ceva firesc, chiar necesar. 
ION vine cu două mituri fundamentale7:  
  I – MITUL BORBOROS-ULUI, prăpastia Gheenei (Prakrti) eterne: “Măi! …este 
la noi o ocnă părăsită…În fund e o baltă neagră…Dacă arunci o piatră-n fund, numa, de departe, 
din inima pământului, începe să auie, şi auie tot mereu, şi tocm-a doua zi tace, când zice Maica 
Domnului: destul” Această baltă, însă, ca o expresie a NADIRULUI AXEI POLARE COSMICE  
- este doar pentru ilustrarea noţiunii de CĂDERE LUCIFERICĂ, de cădere fără pocăinţă. Îi 
spune ION lui DRAGOMIR, în primă instanţă, sub şocul aflării vinovatului (ADEVĂRAT!) de 
crimă: “Tu…eşti dracul! Dacă tu eşti dracul, de ce nu te duci să stai în balta unde te-a gonit 
Maica Domnului?...or de ce nu mergi pe pustii locuri? Or de ce nut e întorci în fundul iadului? 
De ce?“ Ultimul DE CE?  - este sinteza dharmei cosmice: lumea este echilibrată polar prin 
situarea la ZENITUL  FIINŢEI – ARBORE SEPHIROTIC, a Cununii de Spini a 
Autosacrificiului ( ION îşi pipăie mereu CAPUL  -  care-l doare  -  de fapt, se încredinţează 
permanent de persistenţa semnului misiunii sale autosacrificiale: CUNUNA DE SPINI de pe cap, 
Cercul Larg (nu “Cel Strâmt!”) al înţelegerii semnificaţiilor Arborelui Sephirot  -  Arborelui 
Cosmic al Vieţii Spirituale)  -   şi, la NADIR, de prezenţa triadei demonice (care trebuie supusă 
operaţiei alchimice de transfigurare spirituală): Borboros (balta neagră)-Pustiu (pustiirea de 
conştiinţă asupra lui Dumnezeu cel Viu) – Fundul Iadului (punctul de unde, prin transfigurare 
                                                          
7 - Cf. I.L.Caragiale, Teatru, Ed. Facla, Timişoara, 1983, p. 220. 

spirituală, urmează, cu necesitate, URCAREA PRIN FÂNTÂNA CU APĂ VIE, la Lumina Feţei 
lui Dumnezeu). 
 II-În faza a doua a discursului său către Dragomir, ION dezvoltă MITUL 
AUTOSACRIFICIULUI NECESAR (pentru transfigurarea lumii): îi spune lui Dragomir despre 
cel care a păcătuit maxim, ucigându-şi tatăl şi băgându-l, “cu năpastă”, la ocnă, pe fratele 
său.Dar ucigaşul a înţeles misterul MIZERICORDIEI DIVINE ŞI MISTERUL EUHARISTIEI:  
1 – “Vezi ce l-a învăţat pe el Maica Domnului, să vie la ocnă şi să spuie:eu am răpus pe taica, lui 
neica să-i daţi drumul, că nu e vinovat”   -  şi, despre acelaşi8: “E unul la noi la ocnă...Ce om bun, 
vere! Cum mă miluieşte el pe mine: mănâncă numai o fărâmiţă şi tainul lui mi-l dă mie!” 
 Euharistia ucigaşului şi falsului ucigaş, punerea în comun a PÂINII VIEŢII 
SPIRITUALE (veşnice)  -  se produce în contextul STĂRII DE FOAME PERMANENTĂ a lui 
ION. Este foamea de DHARMA, de armonizare, a ARBORELUI SEPHIROTH  -  prin 
echilibrare simultană, miraculoasă, a talerului JUSTIŢIEI cu cel al MIZERICORDIEI. Cum? 
Prin pocăinţă.Atunci când se va autosacrifica, eventrându-se, aruncând din el labirintul infernal  -  
măruntaiele  -  şi, el va da CÂINELUI FENRIR  -  transfiguratorul-în-noitorul lumilor, 
FOAMEA i se va stinge: va apărea SETEA (aceeaşi cu a lui Iisus pe Crucea Golgotică) de se 
reintegra mai degrabă planului celest. 
 Iată cât de convingător şi în spirit cristic îi vorbeşte, acum, după parabola cu ucigaşul 
pocăit şi euharistic, ION lui Dragomir9: “-Vezi... Tu la ce n-ai venit să spui cum că Ion nu-i 
vinovat... Pe Ion l-aţi bătut în cap degeaba... Luaţi-mă pe mine. Ce-am avut eu cu Dumitru e 
altă socoteală, dar pe Ion lăsaţi-l, săracul(cu obidă adâncă) şi Ion s-ar fi rugat la Maica 
Domnului buna pentru păcatele tale... Vezi!... Vezi…” 
 Această repetiţie, cu dublă valoare (interogativă şi imperativă) a verbului vederii  -  se 
referă la necesitatea revelaţiei MIZERICORDIEI  -  a veveriţei Maica Domnului. Căci fără 
Mizericordia-Maica Domnului nu se poate elibera omul de păcat, nu se poate sui, înapoi la 
zenitul divin, prin SALTURILE DIN CREANGĂ. ÎN CREANGĂ (simbolizând treptele 
iniţiatice)10: “Pe urmă, vere, m-am dus la fântâna de sub deal şi am pus doniţele jos...Ei! era 
frumos şi cald” etc. 
 Moartea lui Ion este, în fapt, atât  revelarea Zenitului Mizericordiei Marianice  -  cât şi 
şansa, oferită cuplului uman degenerate (Adam-Eva, degradaţi la Dragomir-Anca) de a înţelege 
sensul mizericordiei,pocăinţei,mântuirii11: “-Uite veveriţa!... colo sus... pe cracă (CREANGA DE 
AUR!)…uite-o! (Vrea să se închine şi-i cade mâna  -   în extazul suprem) Maica Domnului! tu 
eşti? tu mă chemi? … stai, că viu!... (Expiră)”. 
                                                          
8 - Cf. I.L.Caragiale, op. cit., p. 221. 
9 - Idem, pp. 221-222. 
10 - Idem, p. 218. 
11 - Idem, p. 224. 

 Imaginea-simbol a crăcii-creangă trădează iniţierea lui I.L.Caragiale în Loja Iohanică,în 
care Ioan al Inimii era ION Creangă, în consubstanţialitate spirituală cu AMINUL-Maestrul)   -
Eminescul-Lojei Iohanice. Să se observe şi că semnul CRUCII este abandonat în favoarea 
extazului  -  sau, mai exact, înglobat sintetic în starea de extaz  -  viziune-transcendere a/în 
nadir(ului). Practic, ION Creangă şi Aminul Lojei Iohanice sunt urmaşii acelei COLLEGIA 
FABRORUM, despre care vorbeşte V.LOVINESCU12  -  organizaţie secretă a “lucrătorilor 
spirituali”, care avea drept scop armonizarea reciproc integrativă, a simbolurilor credinţei vechi 
cu simbolurile credinţei noi.  
 Tragedia lui ION din NĂPASTA este tragedia existenţei atât individuale (I.L.Caragiale), 
cât şi a lojei iohanice, din sec. al XIX-lea:oamenii nu înţeleg sensul autosacrificiului cristic   -  îl 
blochează pe Ion-Hristosul în FÂNTÂNA DINTRE LUMI (Cer-Pământ)   -  şi se blochează şi pe 
ei în borboros, în balta neagră a iadului, pe care-l întreţin cu o anumită savoare perversă. Orbul 
Dragomir începe, după litania de tip evanghelic a lui ION, să lumineze beciul propriei fiinţe, 
parcă încercând să pipăie uşorii Porţii Mântuirii. Dar în Poartă stă, neânduplecată, 
veterotestamentara ANCA, blocată pe talerul JUSTIŢIEI. Această blocare, fără perspectiva 
MIZERICORDIEI   -  va transforma JUSTIŢIA în NĂPASTĂ  -  iar năpasta într-un şir fără 
capăt al năpastelor. Nimic nu poate fi vindecat prin unilateralitatea tratamentului: dacă vindeci 
doar trupul, rădăcina spirituală a bolii înmulţeşte (aparent miraculos) atât rădăcinile, cât şi bolile. 
 ION e aruncat în PUŢUL PĂRĂSIT (părăsit de înţelegerea uman-spirituală)   -  şi totuşi, 
efectul gestului autosacrificial se răsfrânge, în pofida obnubilării întru rău a cuplului adamic 
degradat  -   peste lume: Moartea sa dezlănţuie ZORII, RUGĂCIUNEA COSMICĂ 
(UTRENIA) şi CLOPOTELE. Anca numeşte noroc această aparenţă coincidenţă între moartea 
autosacrificială a lui ION  -  şi utrenia cu bătăi de clopot. Nu: este DHARMA  -  legea cosmică a 
echilibrului, care se impune, peste ambiţiile şi întunecările demonice ale microcosmosului 
uman
13:  “Toacă de utrenie... Ai avut încai noroc de moarte, Ioane, îţi trage clopotele ca la toţi 
creştinii!” 
 Anca n-a perceput miracolul: CUŢITUL din mâna lui Ion este, de fapt, CRUCEA 
GOLGOTICĂ  -   Aborele Sephiroth şi Axul Balanţei-THULE. Căci Ion nu se sinucide, la modul 
profane-ordinar  -  ci face gestul măreţ al autosacrificiului pentru deblocarea DHARMEI 
cosmice: el vine din MUNTE (OCNA GOLGOTICĂ) şi se întoarce în  MUNTE(VÂRFUL 
COPACULUI COSMIC, ULTIMA CRACĂ A VEVERIŢEI-MAICA DOMNULUI)14: “Nu 
puneţi mâna!... Să nu daţi!... Ion a murit! (se smuceşte şi le scapă, se repede la tarabă, ia un 
cuţit mare şi ridicându-l în sus măreţ:)Nu puneţi mâna!... Ion merge la Maica Domnului (…) 
(Ion cu figura radioasă, reapare ţinând în sus cuţitul plin de sânge, face doi paşi şi se prăbuşeşte, 
amândoi se reped la el şi-l ridică)”  
                                                          
12 - Cf. V. Lovinescu, O icoană creştină, pe Columna Traiană, Gnosis-Cartea Românească, Buc., 1996. 
13 - Cf. I.L.Caragiale, Teatru, Facla, Timişoara, 1983, p. 225. 
14 -Idem, p. 224. 
 10 
 
 Traducerea exoterică a scenei, pe trei sferturi mute, jucată ca MISTERIU, iar nu ca 
simplă piesă de teatru: “Să nu pună mâna nimeni dintre spurcaţi, să nu spurce jertfa 
supremă.Eu mă ridic spre măreţia Mea   -   care este măreţia Spiritului Transpersonal, Divin. 
Fiinţa umană trebuie să fie renăscută de Pântecul Sfânt al Maicii Domnului, pentru a putea 
căpăta viziunea divină şi a putea atinge cu mâna pe Dumnezeu. Sângele Crucii şi Sângele 
Meu sunt una   -   şi scăldaţi veţi fi în acest sânge, chiar împotriva voinţei voastre. Eu fac doi 
paşi, în calitate de călăuză divină  -    oameni orbiţi de patimă, faceţi-l pe-al treilea, ca să 
renaşteţi puri”. 
 MĂREŢIA, IRADIEREA LUMINII FEŢEI, EXTAZUL SUPREM pe care le arată-
exprimă fiinţa ION-ului   -   fac din el o hieroglifă hristică, iar din piesă un misteriu al mântuirii 
omenirii, prin depăşirea atitudinii primitive, involutiv-spirituale, a veterotestamentarismului. De 
ce a scris I.L.Caragiale această piesă? Probabil pentru că ea, şi nu altă piesă   -   nu este teatru, ci 
este BULETINUL IDENTITĂŢII SPIRITUALE A  LUI  I.L.Caragiale. Căci I.L.Caragiale este 
ION Nebunul   -   adică cel ce cunoaşte dharma şi, chiar dacă vine în casa omului, degradată 
până la casa-borboros   -   are tăria să privească borborosul şi să vadă dincolo de borboros. Aşa, 
doar, se explică diferenţa între intoleranţa ştiutorului şi revelatorului încălcărilor dharmei 
(cf. şi intoleranţa lui ION din povestirea Ion...)    -  scriitorul I.L.Caragiale   -   şi toleranţa, 
aproape excesivă, exprimată (faţă de lumea lui alde Dragomir sau Anca) de către omul-
I.L.Caragiale (iniţiatul lojei iohanice)   -  exprimată  în scrisorile către Al.Vlahuţă, unul dintre 
prietenii cu care a întreţinut o corespondenţă relativ abundentă. 
 Doar un membru al Lojei Iohanice poate  avea o atât de sintetică şi, în acelaşi timp, 
aparent antitetică (dichotomică) viziune asupra lumii. O viziune care trădează SCHIZOFRENIA 
SACRĂ, de care suferă orice iluminat spiritual, iniţiat. Dar, mai cu seamă, cel care a avut, poate, 
cea mai ingrată misiune: de a înregistra, analiza, condamna, prin opera-Logos   -   încălcările 
dharmei cosmice de către poporul român   -   pentru ca, apoi, cu concursul tuturor membrilor 
lojei iohanice (inclusiv el însuşi, I.L.Caragiale), să producă Yantrele (gesturile ritualice) şi 
Mantrele (vibraţiile ritualice, restauratoare ale AUM-ului) necesare actului soteriologic, 
exercitat asupra Neamului Românesc. Să păstreze, în Neamul Românesc, forţa “limpezitoare” a 
CREDINŢEI15: “Frate Vlahuţă, în vremea asta aşa de tulbure, de acră şi de lipsită de orice 
credinţă, rostul literaţilor ar fi, cred eu, s-o limpezească şi să-i inspire un pic de 
credinţă.”(s.n.). 
*** 
                                                                                                           prof. dr. Adrian Botez 
 
 
                                                          
15 - Cf. I.L.Caragiale, Opere, vol.IV, Publicistică, EPL, Buc., 1965, p.466. 

VIBRAŢIILE GOLGOTICE.TURMENTATUL CETĂŢII 
SACRE A CELOR  1.000 DE ANI DE PACE  -    PAZNICUL 
EVANGHELIEI. ETERNUL BECHER. ZEUL THOT, 
FLUTURELE ŞI OMIDA. ÎMBRĂŢIŞAREA  
DRAGONILOR 
 
 
  Nu există instituţie profană  şi categorie umană pe care I.L.Caragiale să n-o fi condamnat pentru 
încălcarea  DHARMEI COSMICE. Dar BISERICA este cruţată de I.L.Caragiale, chiar şi ca instituţie 
(parţial)    -   pentru că I.L.Caragiale (şi, probabil, toţi membrii lojei iohanice) au convenit asupra faptului 
că trebuie să existe o rădăcină emergentă a actului recuperatoriu-reparatoriu   -   şi aceasta trebuie să fie 
(şi să rămână) instituţia sacrală (din păcate, prea solidară cu contingentul degenerării) a BISERICII. 
I.L.Caragiale nu a fost un creştin practicant   -  dar a respectat cu multă smerenie B.O.R.   -  în primul 
rând, pentru Ideea Cristică pe care o prezerva şi o făcea cunoscută umanităţii răsăritene. Pentru vibraţiile 
golgotice, care încă mai reverberează, prin toate “bruiajele” fenomenalului  -   înspre sufletele umane, 
dispuse la orice cameleonism şi compromis cu Satana, dar, în acelaşi timp, recunoscându-se ca slabe şi 
neveghetoare (bete, în sensul vulgar al cuvântului, şi în nici un caz  neatingând semantica beţiei 
sacrale). Dar I.L.Caragiale ştie că Biserica instituţionalizată a degenerat grav în ierarhiile ei terestre, prin 
întrepătrunderea prea strânsă cu – şi proliferarea în  - zona profanului: POP+ escu, DIACON+escu 
etc.
16
De aceea, Dharma Cosmică a fost ocultată. 
                                                                                        * 
 Nimeni nu a observat până acum, după câte ştim noi, că, de fiecare dată când apare în scenă 
Cetăţeanul turmentat   -   el apare în locul altcuiva. În locul cui, oare? În locul lui GHIŢĂ 
PRISTANDA, pe care toţi îl aşteaptă ca pe un fel de liant al continuităţii evenimentelor din lumea lor. Şi 
atunci, oare ce efect are substituţia lui GHIŢĂ PRISTANDA  -  cu CETĂŢEANUL TURMENTAT? Un 
efect normal: şi anume, se produce logica lumii “lor” ( prin “lor”, desemnându-i pe cei intraţi în hora-
spirală descendentă a degenerării infernale). Ruptura logicii, a legăturilor evenimenţial-mentale (adică a 
evenimentelor aşteptate şi construite mental de oamenii-lume) o numim, îndeobşte, MIRACOL.  
 Dar ce miracol poate produce apariţia unui beţiv  -   CETĂŢEANUL TURMENTAT? Fiecare 
miracol îşi are “naturelul” lui  -  natura lui, în funcţie de natura interioară, de esenţa producătorului de 
miracol. Care este natura CETĂŢEANULUI TURMENTAT?  Starea de beţie, adică de respingere a 
ordinii stabilite de oamenii aşa-zişi “treji”.Şi atunci, miracolul produs de el va fi starea de beţie, dez-
ordonarea  dez-ordinii mentale şi morale a structurilor socio-morale: negarea negării  -  reprezintă tocmai 
ORDINEA.Da, CETĂŢEANUL TURMENTAT “ameţeşte” mereu, se clatină mereu, căci lumea în care 
                                                          
16 - Cf. I.L.Caragiale, Temă şi variaţiuni, Dacia, Cluj-Napoca, 1988:  Duminica Tomii, p.284. 

intră este EA beată, la modul esenţial  -  este total instabilă, ca şi puntea unei corăbii în furtună. Furtuna  
-  ca stare de entropie morală. “Ameţitul” – dezechilibratul AICI  -   aduce dinafară, dintr-o zonă 
necunoscută LOR  -  echilibrul sacral. DHARMA COSMICĂ. Tāpās intens pentru păstrarea dharmei. 
 Dar de ce este CETĂŢEANUL TURMENTAT   - paredrul lui GHIŢĂ PRISTANDA?  -  şi nu al 
altui personaj din piesă? Şi aici e posibil un răspuns: naturile celor doi (Ghiţă Pristanda şi Cetăţeanul 
turmentat) ar trebui să fie asemănătoare, căci provin din medii sociale asemănătoare. 
 Şi totuşi, I.L.Caragiale demonstrează magistral că nu mediul social contează, ci starea spirituală 
determină profilul FIINŢEI (individuale, sociale sau cosmice). Ghiţă se mulează peste defectele lumii 
entropizate moral  -   şi, cameleon la început, îşi asilează organic entropia morală a lumii pe care o 
slujeşte   -  nu numai că i se subordonează, ci devine complice, actant de bază (deşi, aparent, subaltern): 
fără el nu se produce nici o intrigă de seamă, nici o mişelie mai ticăloasă, nici o intrare sau ieşire de 
personaj-actant important  -  din scenă. GHIŢĂ, cameleon la inceput, devine RĂDĂCINA INFECTATĂ 
DE ENTROPIE A LUMII: căci din rădăcina-Ghiţă proliferează “nouă copii, coane Fănică”= nouă 
capete de balaur, care-l vor înlocui pe CAPUL-GHIŢĂ. Mentalitatea distructivă a familiei-rădăcină 
malefică:”Pupă-l în bot şi papă-i tot, că sătulul nu crede la ăl flămând!”. “VAMPIRISM” pervers, sub 
pretextul unui “comunism” agresiv, subversiv. 
 CETĂŢEANUL TURMENTAT este complet steril  -  între parametrii acestei lumi destabilizate 
moral, degenerate comportamental, lume care şi-a distrus ritmul şi, deci,  şi-a ocultat complet 
RITUALUL EXISTENŢIAL. Cetăţeanul turmentat  -  nu este al acestei cetăţi   -  ci al CETĂŢII 
SACRE: IERUSALIMUL CERESC, care va produce starea celor 1. 000 DE ANI PACE
17
: “Eu am o 
vorbă: o mie de ani pace!”Cameleonismul lui e benefic: el imită gesturile de intrare, ale lui Ghiţă, în scenă  
-   se preface că bate la uşă de 3 ori  -   ca buzduganul zmeului..., fluieră de trei ori... Dar fluieratul lui 
Ghiţă împrăştia duhoare-miasmele infernale, peste lume, impregnând-o cu nemernicie, dispreţ total faţă 
de LEGILE , RITMURILE etc. cosmice. Pe când FLUIERATUL Cetăţeanului turmentat aduce Duhul  
Echilibrului, îi trezeşte pe adevăraţii beţivi (îmbătaţi de ispita încălcării oricăror legi, ritmuri etc. 
cosmice  -   prin care deveneau NEBUNII DISTRUCTIVI AI LUMII). Îi trezeşte şi îi aşază, dacă nu în 
limitele normale ale FIINŢĂRII COSMICE  -   cel puţin între limitele rezonabile, suportabile, ale 
existenţei dharmice. 
 Oricum, sterilitatea Cetăţeanului  Cetăţii Dharmei se conjugă cu AUTONOMIA sa: el refuză 
integrarea în structurile dezordinii acestei lumi. El este “apropitar”   -   adică, APROPIETOR DE 
PROPRIA FIINŢĂ şi PROPRIETAR AL PROPRIEI FIINŢE (Maestru, Stăpân pe Forţele Sinei Cosmice)  
-  şi, deci, apropiat de CENTRUL SPIRITUAL AL LUMII. 
 În momentul când intră în scena nebunilor dezechilibraţi moral  -   el IRITĂ, produce disturbări 
majore: Ştefan Tipătescu, furios, vrea să-l dea afară, pentru că l-a înşelat în aşteptarea indispensabilului 
Ghiţă (adevărat DEMON-Asmodeu, care miroase poftele şi viciile “clienţilor” săi, şi se dă peste cap 
pentru a le satisface şi stimula, amplifica etc.) îl supără pentru că nu-şi spune NUMELE   -   ci funcţia 
ocultă: ALEGĂTOR. În lumea dezechilibrată, NUMA(NUMELE) este o etichetă sigură, de acoperire  -   
acoperire a aparenţelor, în spatele căror aparenţe Demonul asigură continuitatea procesului de entropizare. 
                                                          
17 - Cf. I.L.Caragiale, Teatru, Facla, Timişoara, 1983, p. 135. 

 Un om fără NUME    -  este un intrus  -   ciudat şi periculos, STRĂINUL: care cine-o fi, nu 
cumva MISTERIOSUL NECUNOSCUT este DUŞMANUL(Duşmanul Entropiei Demonice,evident!)? 
Nu ştie nimeni să reacţioneze, rămân toţi paralizaţi, când nu au aparenţa operabilă în 
entropie:ETICHETA-NUME, ca simbol al complicităţii întru entropie. ALEGĂTOR... E o funcţie  
enigmatică. Nu cumva îi alege pe cei buni dintre cei răi? Sau, mai “rău”, nu cumva  îi alege pe cei RĂI, 
pentru a-i distruge, şi astfel a distruge însuşi RĂUL? A se vedea reacţia de maximă alertă a Cetăţeanului 
Turmentat, când Zoe îi scrie numele candidatului (Agamemnon Dandanache...): Cetăţeanul Turmentat, 
NON-POLITICOS acum, că a aflat numele STEGARULUI RĂULUI  -   se precipită (“foarte grăbit”): 
“Nu mai e vreme... se-nchide ALEGEREA (Iese ducând sus biletul)”. Nu cumva biletul dus sus, ca un 
steag al demascării, al trecerii în emergenţă  a Răului imers (până atunci)este sentinţa de ÎNCHIDERE  -  
nu a alegerii, ci a ALESULUI RĂILOR   -  între limitele Dharmei? Căci în scena finală se observă o 
“conciliere” ciudată între Cetăţeanul turmentat şi Nae Caţavencu:”mai ales Caţavencu şi Cetăţeanul 
turmentat, care înghite şi sughite mereu”. Ce sunt aceste spasme stomacale? Nu cumva îngurgitează  
RĂUL METAFIZIC   -  şi-l regurgitează transfigurat  -  ca stare benefică (sau relativ benefică)? De 
observat că din Nae Caţavencu rămâne un sentimentalist pupăcios,  demagog însă inofensiv  -  şi, ceea ce 
atrage atenţia, nu mai poceşte Logos-ul, în mod extrem derizoriu: se păstrează între limite rezonabile ale 
corectitudinii semantice şi sintactice  -  măcar. Cine ştie dacă  nu cumva al doilea “apropiat” 
al”apropitarului” nu va fi Demonul Anti-Logos-ului  -  Agamemnon Dandanache-Stricătorul 
Cuvântului-Faptă (sacre)? 
 A doua intrare a Cetăţeanului turmentat e contradictorie, prin efect: irită, pentru că, din nou şi 
mereu, e aşteptat liantul demonic al NEBUNIEI LUMII(GHIŢĂ)   -   dar Tipătescu îl foloseşte pe 
Cetăţeanul turmentat ca ECRAN DE PROIECTARE a caracterului lui Nae Caţavencu. 
 A treia intrare a Cetăţeanului turmentat perturbă total logoreea  demagogică ofensivă (şi 
degeneratoare de Logos) a lui Nae Caţavencu  -  îl face total vulnerabil pe MINCINOSUL OFENSIV, pe 
IMPOSTORUL OFENSIV , pe BARBARUL în straiele civilizaţiei Logos-ului  -  Nae Caţavencu.În 
prezenţa STĂPÂNULUI DHARMEI  -   lipsa de coerenţă, minciună etc. se developează cu  o viteză  
ameţitoare şi total dezarmantă, pentru Demonul Aparenţei. Şi urmează expulzarea Cetăţeanului turmentat 
(ca FOETUS AL ADEVĂRULUI)  -   Cetăţeanul turmentat strigă mereu, obsedant (după ce l-a numit-
făcut CIOCLU AL ADEVĂRULUI pe Nae Caţavencu şi a redus vorbele lui Nae Caţavencu la 
dimensiunea lor caricatural-reală: cioclopedică (sughiţul ritualic, exorcizator), comportativă (idem) 
iconomie (idem) Soţietate care va să zică”  -   adică: “societatea voastră e un balon de săpun, inutil şi 
dezagreabil, iraţional,la fel ca şi această      “coadă de şopârlă” verbală:care va să zică”NEMBRU”. 
Adică, sinteza într-un cuvânt-urgenţă maximă, esenţializatoare de Logos:”NU SUNT MEMBRU! Nu sunt 
membru-mădular, care să ajute  la mişcările distructive ale Golemului vostru, căruia îi ziceţi, periculos 
de cinic şi savant: SOCIETATE! De fapt  -  infern, dereglare gravă a Logos-ului Divin.”   
 Ultima dată când apare Cetăţeanul turmentat  -   îl irită pe Nae Caţavencu, pentru că nu-l lasă să 
folosească SCRISOAREA CA ANTI-SCRISOARE  -  EVANGHELIA CA MOCIRLĂ-BORBOROS. 
 Acum abia, Cetăţeanul turmentat îşi mărturiseşte esenţa divină: Cel-fără-nume este, de fapt 
HERMES, care sortează oamenii, trecerile istorice, viaţa şi moartea -  el este păzitorul SCRISULUI CA 
EVANGHELIE: căci o scrisoare de dragoste (adevărată dragoste)   -  e o EVANGHELIE  -  dovadă, 
separarea-autonomizarea cuplului ŞTEFAN-ZOE, în raport cu ROATA DRACULUI, hora mişeilor, din 

finalul piesei. Iar când Nae Caţavencu îi spune, şuierând aproape, ca un şarpe-Lucifer: “Nenorocitule! ţi-
ai aruncat norocul în gârlă: te făceam om!” (câtă dreptate şi câtă neputinţă, în această mărturisire 
involuntară: Satan nu poate să facă decât ce a mai făcut:să-l transforme pe DIVINUL ADAM  -  în bietul 
om...)   -   Cetăţeanul turmentat îi dă replica: “Nu puteam... andrisantul cu domiciliul cunoscut (arată pe 
Zoe)”. 
Adică  -  nu puteam să mă fac (sau să las să fiu făcut) OM (om ca “voi”)  -   câtă vreme esenţa mea 
morală nu e din această lume. Nu puteam să fiu om   -  fiind, în acelaşi timp-zeu. Nu puteam să fiu om  -  
fiind NEOM (în viziunea lui Nae Caţavencu, a fi om=a fi sub-om, ne-om  -  trădător, intrigant etc.    -  iar 
în viziunea Cetăţeanului turmentat,a fi om=a fi SUPRAOM). De remarcat APARENTA  pocire a Logos-
ului –Cuvânt, de către Cetăţeanul turmentat: andrisant  -  e, de fapt, combinaţia esoterică dintre 
andros=bărbat (iar Zoe este cel mai masculin personaj al piesei, Cetăţeanul turmentat...) şi 
sanctus=sfânt (sfinţirea şi autonomizarea, în raport cu Hora Dracilor, a cuplului Zoe-Ştefan, s-a realizat 
prin iubire).Centrul de gravitaţie al acţiunii lui Hermes e misiunea de legătură între lumi  -   legătură 
CORECTĂ, în SPIRITUL moralei, iar nu în FORMA moralei. Ştefan şi Zoe  sunt cuplul mistic-moral   -  
iar nu monstruoasa construcţie conţinând o tânără şi un bătrân (    -   preocupat exclusiv de intrigă  şi 
putere  -  care n-au nimic de-a face cu Eros-ul ). Nu există nici o scuză “ocultă” pentru cuplul Zoe-
Zaharia (fulgerul “Z”iniţial al numelor lor   -  fulgerele încrucişate ale zwasticii zalmoxiene!!! - 
nemarcând compatibilitatea, ci incompatibilitatea, războiul secret: „ZAHARIA”înseamnă “Domnul şi-a 
adus  aminte de rugăciunea mea îndelungată”  -  adică, mai simplu, ÎNTÂRZIATUL  -  ontologic). 
ANDRISANTUL CUNOSCUT  înseamnă Erosul împlinit. Adică, şansa de echilibrare a lumii Reînviată. 
Dharma restabilită  -  temporar. De aceea, pentru că e o restabilire temporară  -  Cetăţeanul turmentat 
nici nu dispare  -  ci întreţine, ocult, în lumea mişeilor, legături de TEMPERANŢĂ A RĂULUI . 
 Sărăcia lui GHIŢĂ e una MORALĂ, în mod covârşitor. Non-sărăcia Cetăţeanului turmentat nu 
provine din starea de “proprietar imobiliar” - ci de PROPRIETAR AL LEGII MORALE:”nu trebuie, 
onorabile, parale…slava domnului (SLAVA DOMNULUI înlocuieşte “bălegarul” demonic al 
“paralelor”…)…apropitar sunt(sughite   -   deci, face semnul sacru al transfigurarii semantice) alegător ( 
din nou, sughiţ-transfigurare)”. 
 “Eu cu cine votez?”   -   nu aduce vreun folos material VOTUL   -    dar prin vot e desemnat,de 
“soţietate”, reprezentantul oficial al RĂULUI   -   reprezentant care trebuie exorcizat   -   sau, măcar, 
limitat în acţiunea distructivă.”Eu cu cine votez?” devine, astfel, o formulă magică de demascare a 
Demonului. 
 Poate părea curios, dar PUTEREA DISTRUCTIVĂ e, mereu, DELEGATĂ: nu sunt puternici cei 
care-şi spun puternici şi se arata ca fiind puternici(în materie de entropizare)   -   ci aşa-zişii 
“umili”,”subalterni”.Această lume nebună i-ar fi depărtat şi înlăturat pe HIPERBOLIZAŢII 
MINCINOŞI(Caţavencu, Dandanache etc.) şi pe HIPERBOLIZAŢII DISTRUGĂTORI AI LOGOS-
ULUI   -   dacă aceştia,”puternicii”, nu şi-ar fi susţinut şi asigurat puterea prin 
“mărunţii”,”cenuşiii”,”asmodeii”, demonii mărunţi   -   dar, cu cât mai mărunţi, cu atât mai uşor infiltraţi 
în conştiinţa lumii, mai uşor adaptabili la organismul moral al lumii, pe care îl atacă cu agresivitatea 
“ciocoilor”. Linguşitori, încurajatori, stimulatori ai viciilor celor “mari”.”Aristocraţii” lăfăiţi demonic n-ar 
avea nici o eficienţă   -   ar fi “toleraţi”, sau chiar “respectaţi”(în măsura în care s-ar apropia mai mult sau 
mai puţin de legea morală).Dar “mărunţeii”, care mereu îşi pun la mijloc “onoarea” şi “parola”   -   
 15 
 
INEXISTENTE   -   înşeala şi aduc la exasperare. Invazia microbilor e infinit mai periculoasă decât 
invazia elefanţilor! Infiltrarea “pristandalelor”, Miticilor, Lachilor şi Machilor e mult mai profundă şi 
mai gravă, în Fiinţa Umană,ca efect   -   decât discursurile lui Farfuridi, Caţavencu, Dandanache   -   
“ELEFANŢII”   -   demoni distructivi ai Logosului. E greu să te fereşti de microbii puşi pe atac de 
„căpătuială”   -   distrugerea CAPULUI   -   atacul “pristandalelor”   -   decît să te fereşti de ŢOAPELE 
HIPERBOLICE, caricaturi, secate de orice vlagă vitală   -   dar care au efecte limitate şi limitatibile. 
Probabil că Cetăţeanul turmentat l-a atins în treacăt, cu forţa lui dharmică, transfiguratoare, pe 
Dandanache-cel-Feroce (sinteza prostiei hiperbolice farfuridiene şi a minciunii, jenant-hiperbolice, 
caţavenciene)   -   dar, cu ochii mijiţi ai “extraterestrului” moral, îl fixează, îndelung, pe Pristanda-
microbul agresiv şi cameleonul senzaţional   -   şi rezultatul e o exorcizare provizorie, prin perspectiva-
IRONIE(care înlocuieşte vrăjmăşia perversă şi mioapă):”Curat constituţional!”.Cât, însă, va dura efectul 
exorcistic? 
 Când se va „trezi” din normalitate virusul pristandalic   -   şi va ataca,sub cuvânt că-i susţine(de 
fapt, stimulându-le viciile, pentru a le culege şi consuma, prin SĂRUTUL LUI IUDA, fructele otrăvite) 
pe Caţavencu şi Dandanache, viitori Seniori ai Ţoapelor   -   într-o zonă a Dharmei slăbite, numită 
România   -   zonă în care Tipătescu, prin Eros, riscă să devină apanajul FEMEII POLITICASTRU-Zoe, 
mai mult decât sclav politic şantajat de Trahanache (Tipătescu are destulă “boierie” în el, pentru a refuza 
să devină dublura ţopească a unui CHIRIAC-tejghetarul,”păzitorul onoarei de familist” a lui jupân 
Dumitrache...). Dar aceasta e o chestiune pe care o vom dezbate mai aprofundat, într-un capitol ulterior. 
 Pristandalele nu vor ajuge prim-miniştri, ca Dandanache (cf. schiţa ultimei piese a lui 
I.L.Caragiale, neterminată)   -   dar vor face şi vor susţine, din umbră, ca eminenţe cenuşii şi executanţi 
nemiloşi   -   pe prim-miniştri.”Boierii” de tip TIPĂTESCU sunt  prea slabi, în organismul agresat violent 
de maleficitate,al societăţii nebune:ei vor fi eliminaţi    -   prin uitare,sau prin alienare.Cetăţeanul 
turmentat e mult mai aproape, pe o scară a valorilor dharmice   -   de Tipătescu   -   decât de aparentul său 
semen, GHIŢĂ PRISTANDA.Cetăţeanul turmentat e aproape şi de Zoe, cea care se consideră “bună”   -   
dar Cetăţeanul turmentat e prea lucid pentru a confunda FEMEIA BUNĂ cu DAMA BUNĂ:e o 
prostituată de lux, mânată de demonii puterii, în stare să părăsească-sacrifice un amant  fidel(“ Şi inţelegi 
că atunci,când,luptând cu tine, voi căpăta scrisoarea...tot...tot..., Fănică, va fi isprăvit între noi)   -   pentru 
a salva aparenţele de „damă” din high-life.Din acest punct de vedere, e greu de preţuit sacrificiul moral al 
lui Ştefan Tipătescu   -   când, de dragul lui Zoe, pentru a nu fi părăsit de femeia pe care o iubeşte 
conform legilor firii   -   îşi calcă(cumplit...) pe suflet, pe orgoliul masculin   -   şi trece în partea 
MEDUZEI, reci şi flasce, care e Nae Caţavencu. Singura compensaţie este speech-ul amar, în care îşi 
arde CĂLCÂIUL LUI ACHILE cu ironia dezvăluirilor amare,către Cetăţeanul turmentat, în legătură cu 
caracterulnoului şi silnicului, dar total dispreţuitului aliat Nae Caţavencu:”Ei  - pentru toate astea trebuie 
să-ţi dai votul lui onorabilul d.Caţavencu...Pentru aşa alegător, mai bun ales nici că se putea...”Nici nu 
bănuieşte Tipătescu ce legatura strânsă(de la exorcizator la exorcizat...) există,într-adevăr, ce “potriveală”, 
între Nae Caţavencu şi Cetăţeanul turmentat... 
 Tipătescu nu va putea fi niciodată altceva decât IUBITUL LUI ZOE: nici prefect, nici 
“prieten”(şantajat...) al lui Trahanache   -   nimic. Pentru Tipătescu nu contează societatea, catastrofele 
unei societăţi degenerate   -   nici propria catastrofă de om al societăţii. El suportă constatativ:”Blestemată 
politică   -   un moment n-ai pace” sau:”Unde eşti, Caţavencule, să te vezi răzbunat...Unde eşti, să-ţi cer 
iertare că ţi-am preferit pe onestul d. Agamiţă, pe admirabilul, pe sublimul, pe neicusorul, pe 

puicusorul Dandanache...Ce lume!ce lume!ce lume!” Atât: Tipătescu nu e în stare să iasă dintre 
Charibda “modelară”   -   dintre Caţavencu şi Dandanache... 
 Pentru el contează Zoe. Şi nu din narcisism, ci din pornire sinceră. E dur, nedrept şi crud cu 
subalternii   -   arogant cu partenerii şi rivalii,egoist   -   şi totuşi   -   EL IUBEŞTE. Fără, aproape, nici o 
rezervă. Iertat va fi, căci mult a iubit...E singurul SENIOR prin comportament, prin trăiri sufleteşti 
FIREŞTI, FOARTE UMANE(PLENAR UMANE): necăjit, furios, turbat   -   dar sincer!   -   Senior, deci, 
nu prin obârşie, ci prin RANGUL DE OM. Singurul senior autentic, din tot teatrul caragialian. Ni-l 
închipuim îmbătrânind, lâncezind trândav, contrariat, trist, într-un şezlong, în cerdacul unei case 
provinciale   -   ETERNUL BECHER VISĂTOR. E adevărat:şi arogant(mereu...), şi arţăgos, şi egoist 
(“mascul”, până la ultima suflare).Dar, măcar, are puterea de a visa, şi are la ce visa   -   prin împotrivire 
la lumea maleficizată(nu şi prin victorie   -   în nici un caz   -   căci nu cunoaşte ADAPTAREA LA 
MODERNITATEA DEMONICĂ A ARMELOR). Un veşnic neajutorat, neadaptat. Oricum am lua-o   -   
aceasta este foarte mult, îl situează  incomensurabil deasupra tuturor GOLEMILOR:Lache, Mache etc. 
Tipătescu e veşnic SUPRAVIEŢUITOR, călător din slăbiciune   -   prin “soţietatea fără prinţipuri”, căreia 
nu-i poate da el “prinţipuri”, pentru că nu la are, decât CA TEORIE: el ştie că totul e nedrept, dar el însuşi 
nu poate fi, practic, drept  -  nu poate fi decât un nevoit complice, neputincios, vag  oţios  (mai curând 
decât vag oportunist)  -  al Răului   -  “soţietate”.   
 S-a afirmat o inepţie (după părerea noastră), de către un critic al operei lui I.L.Caragiale  -  şi 
anume că acesta şi-ar îndrăgi, simpatiza, personajele. I.L.Caragiale e în postura legendarului legislator 
Manu (de unde numele de Manvantara, pentru perioada existenţei unui rând de omenire, de un anume 
rang spiritual)  -  sau în situaţia judecătorilor din jurul tronului lui Hades: MINOS, AIAKOS şi 
RHADAMANTHYS. Trebuie să fie imparţial LA MODUL ABSOLUT  -  căci, în cadrul lojei iohanice, 
are misiunea sacră de a pune în emergenţă  Dharma Cosmică  -  dezvelind, astfel, de măşti, chipurile 
tuturor oamenilor. Este NECRUŢĂTORUL   -  dar şi CEL DREPT. Ochiul său arzând luciferic  -  
suferitor şi arogant până la ...Dumnezeu !  -  pătrunde, ca un pumnal şi ca o rază, până în străfundul 
lutului-Prakrti  -  căutând efectele fecundării cu Purusha. El trebuie să comunice lojei date absolut 
exacte ale situaţiei spirituale a lumii, în sec. al XIX-lea  -  pentru a se putea aplica tratamente 
soteriologice adecvate. De aceea, nu are dreptul la sentimentalism, pentru a nu greşi diagnosticul şi, pe 
cale de inducţie, pentru a nu greşi terapia.Nu poate şi n-are dreptul să falsifice, prin atracţie  -  nimic: el 
trebuie să fie, după legea stabilită de AMINUL EMINESCU: ”NEMURITOR ŞI RECE”  -  “PRIVITOR 
CA LA TEATRU”. Poate  -  mai  elocvent decât s-ar cuveni, din pricina degradării potenţialului spiritual 
al Logosului terestru. In rest, I.L.Caragiale face din teatru  -  PRIVIRE DIVINĂ. RADIOGRAFIE 
DIVINĂ  -   în vederea aplicării unui tratament, prin care să fie compensate pierderile de energie 
spirituală-Logos  -  sau devierile de energie spirituală-Logos. 
                                                                          * 
  
 Povestirea Triumful talentului ... (cu punctele de suspensie ale ironiei amare) este, în opinia 
noastră, fundamentală, pentru înţelegerea operei lui I.L.Caragiale, din câteva puncte de vedere   -  căci 
problematizează exact toate coordonatele gândirii lui I.L.Caragiale: 
 1 – Răul este, ca naştere, echivalentul FACERII LUMII? 

 2 – Omenirea este, deci, pură şi inocentă  -  sau nu  -  în faţa lui Dumnezeu, vis-a- vis de faptele 
ei? 
 3 – Există gregaritate umană supusă fatalităţii  -  sau personalitate umană răspunzătoare  -  ce-
şi făureşte soarta  -  sau îşi împlineşte karma? 
 4 – Dacă este gregaritate  -  ce o cauzează  -  dacă e personalitate  -  ce o cauzează, sau ce o 
anulează, când şi dacă este? 
 5 –Topica (sintaxa microcosmosului-Logos) este importantă  -  şi în ce măsură  -  iar 
nerespectarea ei la ce catastrofe cosmico-spirituale(mai “intime” sau mai evidente) dă naştere? 
 6 – Şi, ca să încheiem “rond”  -   care este RĂUL, în sine? Cum arată el, care e esenţa lui  -  şi 
dacă poate fi sau nu combătut? (A se vedea, în primul rând, expresia ANTIDHARMEI –BIROCRAŢIE). 
 În primul rând, remarcăm că totul începe sub semnul lui “A fost odată...” (eminescian şi profund 
spiritual-uman)  -  al mitului, deci al inocenţei primordiale. Tragem o primă concluzie: la-nceput a fost 
mitul   -  deci inocenţa  -  şi, abia apoi, umanitate. Evident, încă n-am pus problema Răului în taport cu 
umanitatea  -  dar, cel puţin I.Lcaragiale e convins că FACEREA LUMII şi RĂUL nu intră în raport de 
concomitenţă. 
 Şi ce  a fost odată? “Au fost  odată-ntr-o şcoală de provincie doi buni camarazi   -  Niţă 
Ghiţescu şi Ghiţă Niţescu”. Adică, au fost doi germeni umani latenţi  -  nici buni, nici răi  -  ci, încă, puşi 
sub semnul IDEALULUI AMELIORĂRII  -  idealului iniţierii spirituale: ŞCOALA DE PROVINCIE. Şi 
încă se precizează DOI BUNI CAMARAZI  -  părtaşi, adică, la CINA CEA DE TAINĂ A OMENIEI, la 
euharistia frăţiei umane. 
 Şi acum să privim germenii mai îndeaproape  -   şi să-i analizăm filozofic: 
 a – dacă le redăm originaritatea numelor, ele sunt, în fapt, dublete de prenume (nume de 
botez),sau, mai exact, acelaşi dublet onomastic, cu TOPICA schimbată:ION-GHEORGHE şi 
GHEORGHE-ION (căci Niţă  vine de la Ioniţă  -  dar MAHALAUA uită Logosul firesc, magnific  -  şi-l 
reduce pe regescul şi pontificalul ION  -  la derizoriul diminutival Ioniţă  -   şi pe acesta la o “codiţă” 
năucă, stingheră şi ridicolă: Niţă. La fel şi cu Ghiţă: vine de la GHEORGHE+iţă  -  suferind o contragere 
silnică, întru derizoriu şi penibil: Gheorghiţă  -  Ghiţă). 
 b – Dar urechea noastră  e bruiată de ceva, şi nu percepe distincţia, deferenţierea  -  prin TOPICA  
-  ci urechea noastră nu e în stare să distingă diferenţa. Ce este acest ceva, care dă impresia gregarităţii 
absolut indistincte? Simplu: nivelatorul sufix, ucigător de distinctivitate, dar şi de distincţie, de măreţie-
magnificienţă (cum era cazul Amicului X,  din Monopol…) : - ESCU. Da, I.L.Caragiale sugerează că noi, 
românii, cel puţin   -  avem “talentul” negativ (antidharmic), viciul indistinctivităţii şi al lenei spirituale, 
al somnului germinal prelungit  -  sub oblăduirea lui   -ESCU. 
 A apărut deja Răul în umanitate? Noi credem că da. Sub acest sufix al suficienţei, al lenei 
spirituale, al complacerii în comoditate şi pasivitate spirituală  -  -ESCU  -  fojgăie DEMONII 
DEGENERATIVI. Tot ce este –ESCU şi nu se luptă serios să nu mai fie UN OARECARE  -ESCU, ci să-

şi impună personalitatea, LUCRAREA PERSONALĂ   -  este “clientul diavolului”. Un diavol mai mare 
sau mai mic, după caz, evident. 
 c – Dar, privind germenii umani, prin NUMA-NUMELE  -  denominativul lor  -  observăm că 
TOPICA este, realmente, o SINTAXĂ a microcosmosului-Logos. ION-GHEORGHE nu poate fi acelaşi 
lucru cu GHEORGHE-ION. A pune pe primul loc ION-ul (despre care A.Bucurescu spune că e sinonimul 
tracit al lui ORFEU, şi despre care tradiţia sacră spune că este  IANUS, cu doi ION-i-BOTEZĂTORUL şi  
EVANGHELISTUL, JUSTIŢIA  şi MIZERICORDIA   -  Ion  fiind REX ET PONTIFEX, Păzitor al 
GRAALULUI )  -   şi pe locul doi: GHEORGHE  -  sfânt solar, agresiv contra Răului-Dragon şi contra  
Întunericului  -  Pământ-Gheea, “lucrător al pământului”, modelator şi exorcizator al duhurilor chtoniene, 
ameliorator al Lumii  -   nu este acelaşi lucru. Ritualistica Facerii Lumii a impus numele ca Funcţii Divine  
-   Categorii Ontico-Divine. (Nu degeaba l-a chemat Dumnezeu pe Adam să numească TOATE ale lumii   
-  “aşa că toate fiinţele să se numească precum le va numi Adam”  -  Facerea, 2/19: CREAŢIA este 
rigoare şi distincţie  ). TOPICA pune accente, iar accentele dau ritmul sacru al Fiinţei Cosmice. La 
început, deci, au fost: 
 I – Orfeul şi Paznicul Graalului, care, “în timpul liber”, dă CURĂŢENIA PĂMÂNTULUI, 
ucigând dragoni  -  şi 
 II – Eroul Solar, RĂZBOINICUL în căutare permanentă de demoni-dragoni, pe care să-i silească 
la transfigurare în germinatori ai Mamei Geea  -  şi, “în clipele libere”, când ION oboseşte, mai păzeşte 
Graalul, mai veghează asupra PARAŞABDEI… 
 Dar asta “a fost odată”... 
 Din păcate, dezvoltarea, depăşirea fazei germinative în istorie a celor doi eroi solari, degeneraţi la 
nivelul NUMA   -   îi dovedeşte degeneraţi, de fapt, esenţial (şi ca  RUPA-FORMA, şi ca PHISIOS-
FUCŢIE). De unde a răsărit, oare, RĂUL? Probabil, din PROASTA(NEGLIJENŢA) NUMIRE   -  din 
Logos-ul degradat, încă de la ipostaza NUMA. 
 Aceasta e, în fapt, specialitatea sacră a lui I.L.Caragiale:DEPISTAREA PUNCTELOR UNDE 
LOGOS-UL SACRU SE DEGRADEAZĂ   -   căci, prin aceste puncte, se dezlănţuie ofensiva Răului în 
Lumea-Fiinţă. 
 Şi atunci, Răul era şi în faza de germene? Nu chiar  -  căci ei (cei doi) au fost, întîi, germeni 
nenumiţi   -  proiectaţi ca EROI SOLARI (în planul sacral al Fiinţei-Lume). N-AU  AUZIT BINE 
(degradarea percepţiei  PARAŞABDEI)  părinţii lor, CÂND I-AU NUMIT  -  şi, astfel, i-au aruncat în 
şuvoiul descendent al sorţii. 
 Dar să vedem, în mod foarte riguros, ce s-a întâmplat: 
 I – Niţă se deosebea de toţi (proiectiv, el ar fi fost destinat unei înalte funcţii sacrale), dar pentru 
că era Niţă  -  şi nu ION, elementul deosebitor e şi el un APENDICE AL  FIINŢEI:  el trebuia să fie un 
zeu sapienţial, de tipul zeului egiptean THOT, care a inventat scrierea: „În anul al patrulea de şcoală, 
Niţă ajunsese să scrie aşa de frumos, încât, adesea, puse alături, caietul lui ai fi zis că este modelul de 
caligrafie tipărit, iar modelul de caligrafie, scris  de mână...” Chiar aşa şi era: Niţă era posesorul-

creatorul MODELULUI SACRU al scrierii  -  iar toate celelalte scrieri nu erau decât deviaţii, simple 
încercări-manualităţi uman-vulgare, terestre. 
 Thot e supranumit, prin faptul că a transpus Lumea  în Hieroglifă (a rezumat-esenţializat la 
meximum traseele energetico-magice ale Fiinţei-Lume): INIMA LUI RÉ ( Ammon-Rà, ajuns zeul solar, 
suprem, al Egiptului  -  în Regatul Nou, “regele zeilor”, cu COROANA DE PENE PE CAP   -  iar pana 
este rază şi unealtă de pictat-scris hieroglife. Adică, de actualizat, pe Pământ, Soarele Sacru. Şi este zeu  
justiţiar, ZEUL BALANŢEI!!!). Ce-a ajuns bietul REGE AL ZEILOR, în varianta valahă  -  prin 
degradarea  la nivelul NUMA (LOGOS SACRU): Niţă? Îi spune dascălul şcolii iniţiatice: “Fătul meu, tu 
părinţi n-ai, carte multă nu ţi-e dat să-nveţi, că nu prea eşti deştept, slugă nu te poţi face (asta mai lipsea 
REGELUI ZEILOR!!!), că eşti prea leneş (deus otiosus). Ţi-a dat Dumnezeu un dar: ai icoană la scris 
(tradus exoteric: eşti posesorul MODELULUI SACRU AL SCRISULUI-TRANSPUNERE TERESTRĂ 
A SOLARITĂŢII )   -   ţie cu condeiul ţi-e dat să te hrăneşti (şi-a păstrat autoenergetizarea divină  -  dar 
asta, vom vedea,nu pre4supune, automat şi păstrarea BALANŢEI moral-divine...). Du-te la Bucureşti 
(Anti-Centrul, Anti-Dharma...), acolo ai să intri copist în vreo canţilerie şi-ncet-încet, cum te ştiu că n-ai 
purtări prea rele ( dar nici prea bune   -  BALANŢA  scăpătând, demonic...)   -   cu vremea ai să-naintezi.”  
Înaintarea e, de fapt, retrogradare sacrală  -   afundare în ANTI-DHARMA .  
 Ştiind noi că I.L.Caragiale e un îndrăgostit de parabolele Orientului înţelept  -  şi de 
CAPCANELE SAPIENŢIALE  -  trebuie să umblăm “ca pe ouă” . Pentru  ca “puii semantici” să nu fie 
prematur ieşiţi din OUL PRIMORDIILOR. Dascălul-maestrul s-ar putea să folosească, şi el, un limbaj 
criptat, iniţiatic. Niţă-Orfanul, prin însăşi  indicaţia ORFAN  -  e o entitate nepământeană (aşa cum ar fi 
Kir Ianulea, spre exemplu   -  numai că venit din direcţie inversă...). “Nu prea eşti deştept”   -  s-ar putea 
să fie tot o mască divină: zeii nu sunt “deştepţi”   -   entitatea lor spirituală, din care se coboară, este atât I-
RAŢIONALĂ, cât şi ANTI-RAŢIONALĂ. Un zeu nu poate fi slugă nimănui   -  şi atunci “lenevia” 
trebuie că este, şi ea, discutabilă: deus otiosus nu se retrage definitiv din lume, ci “trage cu ochiul”, retras 
într-o altă perspectivă a Lumii. Sau, pur şi simplu, posedă ritmul amplu cosmic  -  care pare “leneş”, faţă 
de ritmul amplu cosmic  -  care pare “leneş”, faţă de ritmul catastrofal-apocaliptic terestru?  
 Oricum, scrisul îi este ICOANĂ  -   deci are sacralitate modelară, prototipală. Dar cine să-i 
priceapă sacralitatea? Doar HELIOPOLISUL, oraşul lui Amon-Rà. Dascălul îl trimite pe Niţă (post-
numitul) în BUCUREŞTI (greşit crezutul Heliopolis, Centru Lumii, Buricul Pământului). Acolo (crede 
dascălul) “va înainta” pe AXA POLARĂ, până la zenit. Sărmanul dascăl  -  era iniţiat în tainele 
macrocosmosului  -  dar nu şi în tainele INFERNULUI MICROSCOPIC, în tainele ANTI-DHARMEI, 
din Centrul Microbilor Lumii... 
 II – Dar Ghiţă  -  ce-i cu Ghiţă? Ce s-a dezvoltat din germenele, aparent neprihănit, 
consubstanţial (aparent, sub semnul anonimatului-ESCU), cu Niţă? „...Pe câtă vreme, Ghiţă scria nu se 
poate mai urât, pe lângă că-i era mâna dreaptă (s.n.) şubredă, fiincă-i  degeraseră degetele de mic, n-
avea băiatul nici apucătură din ochi la lucru de piguleală”. 
 Sub masca omogenizată a lui   -ESCU  -  diferenţierea categorială se păstrează.  
 Credeam că se observă clar dichotomia, antinomia de personalitate   -  sub masca-bruiaj a 
PARAŞABDEI:-ESCU devine otrava zeilor, nivelatoarea lumii spre BORBOROS. 

 De fapt, I.L.Caragiale vorbeşte, în această parabolă, despre FACEREA LUMII, spre oblăduirea 
dubletului unitar, ieşit pe apele primordiale, în chip de FLOARE DE LOTUS. Niţă este FLUTURELE  -  
Ghiţă este OMIDA (CARE, LA MODUL SACRAL-DIVIN, ÎŞI INTERSCHIMBĂ FUNCŢIA ŞI 
ÎNFĂŢIŞAREA  -  vom vedea cum se petrec lucrurile cu ei în plan demonic-profan): ei sunt FĂRTATUL 
şi NEFĂRTATUL. “Camaradul” de pe FLOAREA DE LOTUS a începutului este Demonul, cu MÂNA 
DREAPTĂ (cea demiurgică şi justiţiară) “şubredă”, “degerată” (îngheţată de fiorul malefic, de zborul 
invers luciferic, zgârcită ca gheară, pentru a scrie CARICATURA Fiinţei-Lume, pe când Fărtatul scrie 
Hieroglifa Magnifică a Fiinţei-Lume). Nu are concentrare demiurgică, verticalizantă, a PRIVIRII  -  (“n-
avea... apucătură din ochi”)  -  ci privire dispersator-înmulţitoare. Proliferarea demonică. 
 Şi cei doi, după ILLO TEMPORE  -  se despart, în istorie: Ghiţă o apucă spre tatăl-negustor “cu 
dare de mână” (dădea, însă, cu mâna stângă...)  -  „iar Niţă, copil sărman, a apucat-o spre capitală”   -  
crezând-o Heliopolis (şi respectându-şi statutul sacru de ORFAN). Căci aşa i-a poruncit-sugerat 
DASCĂLUL-MAESTRU. “Neştiinţa” Dascălului o fi demonică ân sine   -  sau o probă iniţiatică pentru 
Niţă  -  şi pentru noi?  
 Bietul zeu care “slugă nu se poate face”   -   numai Dumnezeu ştie cum trăişte, în timpul istoric al 
“concursurilor” pentru postul de COPIST. MODELUL SACRU ajunge  să cerşească de la degeneratele 
modele epigonice. Atât i-a mai rămas unui  zeu adevărat, în Pseudo-Heliopolis: să copieze ceea ce alţii 
decid... Căci cine mai ascultă, azi, VOCEA DECISIVĂ a zeilor?  
 Şi sunt 7+1 “ministere”   -  ranguri de iniţiere (de fapt, de dez-iniţiere-desacralizare, de 
degenerescenţă a SĂPTĂMÂNII SACRE   -  a  TEANDRIEI ZILEI A 8-A). Şi, de fiecare dată, zeul e 
respins de la postul de copist unde candidează la concursul de degenerare a scrierii sacre (intuiţia umană 
îşi oferă o şansă soteriologică, astfel, respngând umilirea ZEULUI TOTH?). Probabil, astfel trebuie 
interpretat: nimeni nu mai are nevoie de SCRIERE SACRĂ şi de PROTOTIPUL EI-PROMOTORUL EI. 
Adică, nu mai are nevoie de vizibilizarea-esenţializarea Logosului Sacru, ca Traseu Sacru (Dao-Tao).Şi 
de fiecare dată, bietul zeu, “încă nededat cu lumea”, se mâhneşte (când, de fapt, ar trebui să fie bucuros că 
nu a intrat în vârtejul degenerescenţei sacrale:copist al oamenilor dezexaţi): “Şi ce frumos scrisesem, 
domnule!”   
 “Cunoştinţa” sa e ipostaza ocultă a Dascălului-Maestru  -  şi pe ea o numeşte, de fapt (in absentia) 
“ domnule-domn-maestru”  -  el, zeul initil şi inutilizabil, de către o omenire intrată în contra curentului 
cosmic, în starea de ANTI-DHARMA. 
 Frumuseţea inutilă este frumuseţea sacră: ICOANA. Dar oamenii nu mai cred. Ei se numesc, 
cinic şi malefic, POP +escu, DIACON+escu, PROTOPOP+escu etc.   -  dar NUMA şi RUPA intră în 
stare de disjuncţie. Căci, mereu, între prototipul  divin şi realizare se vâră “coada demonului” annihilator, 
distructiv de relevanţe ritualico-esenţiale: -ESCU. 
 La ultima instanţă (a 8-a  -  teandria) anti-dharmică (“minister”), unde, probabil, Dascălul îl 
trimisese pe ocultul Niţă cu misiunea de a restabili DHARMA  -  se produce întâlnirea contrariilor 
(ouroboros-ul îşi înghite coada): Niţă îl întâlneşte-îmbrăţişează pe Ghiţă (şi se contaminează de 
BOALA-GHIŢĂ): “Şi din vorbă-n vorbă, află Niţă că tata lui Ghiţă, după ce a scăpătat, a murit, că 
Ghiţă a venit la Bucureşti cu o srisoare de recomandaţie către ministrul din ministerul căruia se ţine 

mâne concursul, că ministrul l-a primit foarte bine şi i-a spus că a doua zi, la ceasul fix, să se prezinte 
la minister,  să ia parte negreşit la concurs”. 
 Ghiţă a preluat total demonismul tatălui  -  şi astfel, între Ghiţă şi anti-dharmicul ministru al 
celui de-al 8-lea minister (instanţa supremă a dez-iniţierii, a degradării sistematice, şi sistematice a 
Logos-ului-Fiinţă-Lume) se produce consubstanţierea:ministrul nu doar “l-a primit foarte bine”   -  ci s-a 
identificat cu Ghiţă. Iar SCRISOAREA DE RECOMANDAŢIE este realizată cu mâna antidemiurgică, 
“şbredă” şi “degenerată”: este caricatura HIEROGLIFEI-ICOANĂ. Este Caricatura JUSTIŢIEI-
BALANŢĂ  -  este rezumatul demonic al Anti-Dharmei  -  mascat de PLICUL prifan. Un plic poate fi 
esenţa Erosului “dinainte de toţi zeii” (cazul SCRISORII PIERDUTE-OCULTATEX, pentru a proba 
calitatea morală a Fiinţei-Lume, de către Cetăţeanul turmentat-Stăpânul Dharmei)   -  sau poate fi esenţa 
Infernului-Anti-Dharma. Tot ca o probă de încercare a tăriei morale, pe Calea-Calvar al Iniţierii (sau Re-
Iniţierii). 
 Îmbrăţişarea contrariilor (Niţă-Ghiţă) n-a rămas fără efect:”bine”-le spus de Niţă, la aflarea 
faptului că Ghiţă-Cel-Cu  Mâna-Antidemiurgică va concura cu el, zeul sapienţial, la CALIGRAFIEREA 
COSMOSULUI (“Eu ştiu ce mi-a ordonat ministrul”  -  se traduce prin:”eu îmi cunosc şi esenţa, şi 
misiunea”  -  căci ordinul ministrului este, de fapt, funcţia anti-dharmică pe care Ghiţă o exercită în 
Lumea-Fiinţă)    -  este urmat de tentaţia demonică, din partea lui Ghiţă. Să vadă: s-a prins sau nu s-a 
prins ceva de Niţă, din îmbrăţişarea lor? Îl tentează cu bani: 3-4 poli (“tu zici că eşti tinichea de tot”   -  că 
ţi-ai pierdut aurul sacral). 
 În primă instanţă, Niţă refuză categoric: “să pofteşti la concurs cu recomandaţia dumitale!”. 
 Apoi, apare „cunoştinţa”  -  ocultatul DASCĂL  -  care îi spune că a “scăpat de concursuri”, că i-a 
găsit un loc la o LITOGRAFIE (litos =piatră  -  deci, i se oferă, din nou, accesul la PIATRA 
FILOSOFALĂ, la piatra ocultă a sacralităţii, esenţa sapienţială)  -  un loc plătit mult mai bine ca unul de 
copiat  -  “şi în care poţi să-ţi faci un mai frumos viitor”  -  căci regăsirea VITRIOLULUI oferă eternitatea 
ca viitor etern. A considerat Dascălul-Maestru că respingerea mituirii a fost pentru Niţă, ultzima probă 
iniţiatică în emergenţa lumii? Şi că, de acum, se poate scufunda în imergenţa Lumii, să caute şi să re-
găsească PIATRA FILOSOFALĂ, condiţia de zeu TOTH? (litos=piatră, graphein=a scrie). Că, în 
imegenţă, prin PIATRA găsită în întunericul aruncării (“tiparniţa”)  -  va străvedea Piatra de Boltă a 
Nevăzutei  Arhitecturi Cosmice, prin care se contracarează Anti-Dharma adusă şi stimulată pe toate cele 
7+1 trepte-ministere, de Demonul-Ghiţă? 
 Poate. Poate că aşa-zisul “compromise”: scriu eu lucrarea cu numele tău  -  şi invers (acest 
INVERS este tare problematic, în desfăşurarea Evoluţiei Lumii Spirituale...)  -  invers plătit cu 100 de lei 
(5 poli)  -  să fie şi un nou târg  al Fărtatului cu Nefărtatul, pentru că s-a ajuns la o răscruce, începând de 
la treapta a 8-a (7+1): răscrucea spiralei care naşte un nou Manvantara, un nou ciclu fiinţial  -  şi, deci, 
trebuie un NOU TESTAMENT (LEGĂMÂNT), un Nou Înscris Sacru  -  între cei doi rivali şi con-
lucrători, simultani.  
 Dar noi am fi tentaţi să credem că Dascălul s-a grăbit cu concluzia favorabilă lui Niţă  -  şi că Niţă 
a luat, din îmbrăţişarea lui Ghiţă, meteahna compromisului demonic. Căci e supărător de stridentă ruptura 
între povestea de până acum  -  şi comportamentul profan şi profanator al lui Niţă. În faţa Demonului 
Solemn al Anti-Dharmei  -  d-l director, prezident al comisiei de concurs  -  Niţă e prea strident: “foarte 

obraznic, a strigat şi mai tare”  -  în apărarea unei înşelăciuni, pe care, prin atitudinea lui de copromis, nu 
doar o aprobă, ci o impune: “Nu se poate, d-le director! v-aţi înşelat! uitaţi-vă la probe!”  
 Să fie, oare, contaminare demonică, în cazul lui Niţă? Sau doar un camelionism demascator al 
adversarului  -  căci  la cuvântul magic “probe”  -  “d. director”nu se uită NICIDECUM la lucrările scrise  
-  ci la SCRISOAREA DEMONICĂ (scrisoarea de recomandaţie...): “a scos din buzunar un plic, prin care  
camaradul lui Niţă-l cunoştea bine şi din plic a tras o scrisorică [nu “de amor”   -  ci anti-Eros şi anti-
dharmică], s-a uitat pe ea [Dandanachele “academic…”], cu băgare de seamă şi, cu tonul mult mai blând [ 
Fiara Anti-Dharmică se retrage să-şi mistuie victoria demonizării Lumii Scrise..], zâmbind [decrepitul 
Dandanache-Candidatul Anti-Dharmei...]: “ Ştii că ai dreptate d-ta?...Aşa e...Vezi?... confundasem... În 
adevăr, a reuşit d. Ghiţă Niţescu.  
 -Aşa da! a răspuns plin de satisfacţie d. Niţă Ghiţescu.  
 Şi d. director, grav, se retrase închizând uşa.” 
 Acest “aşa da!”, plin de satisfacţie  -  poate însemna multe lucruri  -  şi dichotomice lucruri (ca şi 
“Aşa da, Floric-al mamei, aşa-nţeleg şi eu!...Să ia fiecare pe potriva lui!...aşa trebuie!”   -   din 
povestirea Mamă...  -  vorbe spuse de impostoarea şi tăinuitoarea de impostură “împărătească”, atunci 
când află că fiul ei, de fapt devenitul,prin voia ei, impostorul fiu de împărat  -  a obţinut, în sfârşit, după 
“lupte deculare” şi “paşopturi”, mâna unei autentice [?] fete de împărat...). Preferăm să alegem varianta 
sacrală: aşa da  -  adică a reuşit total demascarea Răului:sub masca solemnă a GRAVITĂŢII, 
ASPRIMII   -  se ascunde ierarhia demonizată a Anti-Dharmei   -  pe care un simplu joc (aparent), de fapt 
un joc sacru, care constă în RE-SCHIMBAREA TOPICII iniţiale şi iniţiatice  -  a azvârlit-o în faţa 
ochilor noştri, în toată hidoşenia şi ferocitatea ei inumană (sau, de ce nu, profund “umană”...).  
 Căci ce semnături erau pe lucrări? GHEORGHE-ION  -  pe lucrarea lui ION-GHEORGHE 
şi:ION-GHEORGHE   -  pe lucracrea lui GHEORGHE-ION. 
 Ce s-a întâmplat pe /prin lucrările-operaţiile efective? ION a devenit Soarele care luminează 
Întunericul   -  iar Gheorghe a fost trimis să păzească Graalul. 
 Într-un cuvânt: transfigurarea demonului, prin demascarea Anti-Dharmei. 
 Lumea nu poate fi şi rămânerea  -  câtă vreme zeii, ocultaţi sub chipuri de umili “copişti” umblă 
să regleze Dharma  -  şi să-i mai trimită pe Demoni să fie străfulgeraţi de Sângele de Foc, de Smaraldul 
Graalului... 
                                                                                         * 
 SCRISOAREA e un mesaj sacru pentru trecere, o parolă de trecere  -  ca şi BANUL, în tradiţia 
primordială. Umilul bănuţ pentru Charon. Prin SCRISOAREA PIERDUTĂ  -  s-a găsit Eros-ul, s-a 
verificat Eros-ul cuplului Ştefan-Zoe. A fost transcens, în afara horei involutive (sau, mai exact, pe cercul 
evolutiv al spiralei cosmice) cuplul SOARE-LUNĂ, diferenţiat (prin Cetăţeanul turmentat-Stăpânul-
Dharmei) de zgura terestru-socială. 
 Prin SCRISOAREA DEMONICĂ  -  pe care a lăsat-o Niţă să fie scrisă de Demonul-Ghiţă  -  a 
fost demascată Anti-Dharma ierarhică din lumea-societate. Lumea-Societate a degenerat până la 

expulzarea Dharmei  -  prin falsificarea Dharmei: rigurozitate, gravitate, asprime, demnitate  -  sunt 
caracteristici ale Dharmei divine  -  pe care, temporar, le-a confiscat şi pervertit Anti-Dharma. Dar... 
Dascălul (posibil şi pseudo-cameleonul Niţă, “cameleon” cu funcţie sacră, de demascare a Demonului ) 
acţionează, harnic, liniştit, ritmic, ocult  -  dincolo şi înăuntrul ierarhiilor false. 
 E o muncă îndelungată  -  din scrisorile sale către Vlahuţă, I.L.Caragiale dovedeşte că are deplină 
încredere în eficacitatea RITUALULUI  ENTITĂŢILOR BENEFICE OCULTE (şi ocultate, sub zgurile 
terestre, ale superficialităţii şi lenei nostre spirituale. 
*** 
 
                                                                                 prof. dr. Adrian Botez 
 
 
 
 
 
 
 
 
 
CINE ESTE MITICĂ? SAU: NEBUNII CADIULUI ŞI 
MITICĂ CEL NEGRU 
  
Câteva marginalii: I.L.Caragiale creează SUROGAT DE OM, într-un SUROGAT DE ÎMPĂRĂŢIE  -  cf. 
substituirile profane din Duminica Tomei  -  culminând cu substituirea CREDINŢEI prin MASEAUA 
care macină de zor, inutil, Prakrti. Surogat de eroism  -  Plevna, prin ZIARUL DEMONIC (al iluziei-
falsificare  -  iar nu anticipare...) care anunţă victoria PUBLICISTICĂ... 
 CÂND RÂZI PREA TARE   -   VEZI ZEII  -  cf. Pastramă trufanda. 
 
                                                                            * 

 Răul şi Binele se-mbrăţişează, în Fiinţa Lumii  -  ca Niţă şi cu Ghiţă: Niţă ia ceva din virusul 
Răului (stridenţa, obrăznicia  -  chiar înşelăciunea  -  cameleonice sau nu, asta nu are importanţă: ele 
sunt partea Răului).Dar Ghiţă o fi luat ceva de la Niţă, s-o fi contaminat cu ceva de la ION-Niţă? De ce 
nu? A rămas fixat într-un loc străin de esenţa sa: ZONA HIEROGLIFEI. Şi neadaptatul Rău  -  poate, 
oricând, să se trans-mute în neadaptatul Bine. Adică, într-un NEBUN.  
 Căci ce e NEBUNUL? Cineva care nu se potriveşte cu MAJORITATEA EVIDENTĂ, emergentă  
-  a Lumii. CINEVA DE ALTUNDEVA. O entitate sacrală, metafizică  -  indiferent de semnul “algebric”. 
 La fel ca AMINUL, la fel ca ION al Crengii de Aur    -  iar, mai târziu, ca urmaşul lojei iohanice 
din sec. al XIX-lea, el însuşi re-întocmitor, se pare, al unei loje iohanice a sec. XX, Mihail Sadoveanu  -  
I.L.Caragiale este REGELE CETĂŢII PARAŞABDEI (în lipsa AMINULUI...). Este Şerherezada 
masculină, a unui Orient mult mai receptiv şi mai adaptat Paraşabdei  -  decât Occidentul. De aceea, 
pentru a masca Paraşabda Orientului  -  I.L.Caragiale îmbracă, ostentativ, însemnele Orientului Marii 
Poveşti Seherezadice  -  Marele Mit al Fiinţei Unice, din două cicluri paralele: ciclul macrocosmic şi cel 
microcosmic, (căci asta înseamnă O MIE ŞI UNA DE NOPŢI;  1-0-0-1 + NOAPTEA OCULTĂ  - 
Dumnezeul Unu  -  ca Alfa şi Omega, Început şi Sfârşit a Toate  - 10- „zece pe faţă”-Dumnezeu, 01 – 
„zece pe dos” – Omul...sau Diavolul din Om...). 
 Curios (şi nu prea) că I.L.Caragiale numeşte Binele Dharmei  -  cu numele MINŢII (Norocul şi 
Mintea)  -  dar Răul e numit cu numele NOROC. Şi ce este norocul? Este o POTRIVEALĂ, o adaptare la 
o lume în care funcţionează şi dictează MAJORITATEA CANTITATIVĂ  -  iar minoritatea calitativă 
nu numai că este suspicionată  -  dar este exclusă, uneori, violent: narativul NEBUN ION (povestirea ION 
are ceva din NEBUNUL DRAMATIC ION  -  are percepţia Dharmei, a rânduielii cosmice divine.Dar de 
ce, oare, Ion Narativul nu e tragic, nici măcar dramatic  -   ci perpetuu vagant şi impermeabil  TOTAL la 
sugestiile “realităţii”? Ion Narativul nu trăieşte cu adevărat tragic, la limita dintre lumi  -  ci şerpuieşte-
hoinăreşte prin mijlocul lumii: nu e nici MINTEA  -  şi parcă are ceva din apucăturile NOROCULUI, care 
se trânteşte în mijlocul ÎNTÂMPLĂRII. De ce?Poate pentru că lumea a degenerat la nivelul  
întâmplătorului  -  lumea-fiinţă au căpătat, prin “frecuşul” permanent cu Răul, o atitudine complice, 
bonomă chiar, faţă de Rău. Un Cetăţean turmentat vagant.  
 Ion Narativul e autosacrificial? Da şi nu.Căci nu are pentru cine să se sacrifice  -  în 
ORDINEA DEZORDONATĂ a lumii profane. El poartă un mesaj  -  pe care cantitatea-prostime 
(“prostime  -  destulă”) îl respinge vehement. De ce? Pentru că lumea profană a pierdut, de mult, 
deprinderea efortului ritualic. Ea trăieşte impulsiv-brownian, de la o clipă la alta  -  entropic  -  sub legea 
NOROCULUI. Şi iată că legea Norocului produce DEVIEREA CARULUI LUMII peste picioarele 
Minţii-Dharma. (trebuie, în locul picioarelor  -  ARIPI...). Iar Ion apare nu ca mintos  -  ci ca încăpăţânat. 
Şi cine-l categorisesc drept ÎNCĂPĂŢÂNAT? Tocmai cei mai încăpăţânaţi în lenea spirituală  -  
primitivii-neevoluaţii spiritual ai Crâşmei Lumii.Ion nu e “nebun” ca Cetăteanul turmentat  -  adică 
ACTIV, adaptativ până la limita demnităţii Omului Cristic (cu scopul de a pătrunde şi exorciza zona 
malefică)  -  veşnic la urechea demonilor atentatori la PARAŞABDA: Caţavencu Pristanda etc. Cântându-
le scurtul dar magnificul refren-FLUIER (pe care îl repetă, mereu, în faţa uşilor unde se dezechilibrează 
şi ameţeşte). 
 Ion e un repetitiv-pasiv. Nu soteriologic. Ion nu vrea să înţeleagă că MĂGARUL DEMONIC, în 
această Săptămână a Nebunilor (Carnavalul, Lumea pe Dos, care este lume anti-dharmică, entropică, de 

azi)  -  chiar cântă CARNAVALUL DE VENEZIA, cu variaţiuni(variaţiunile Carnavalului suntem noi...). 
Ion Narativul confundă Paraşabda cu Lumea Involutivă, Anti-Dharmică: nu poţi să impui, de unul singur 
şi doar prin demonstraţii (netransfiguratoare, non-euharistice) la MASA CRÂŞMEI (adică, tot a 
înnebuniţilor, dar degenerativ-involutivi)  -  ceea ce ar trebui impus de ACTIVII 
(SPIRITUAL)ÎNŢELEPŢI DE LA MASA ROTUNDĂ ZODIACALĂ  -  masa Cinei de Taină  -  sau 
TABLA SMARAGDINA, prezidată de Hermes Trismegistul. 
 Ion Narativul este, în ciuda naturii sale vagant-mercuriale  -  un PASIV. El nu se osteneşte să 
pătrundă în ÎNTUNERICUL CAVERNEI, al Labirintului Minotaurului  -  al Propriului Sine Calitativ:el 
tratează problema dharmică “la un pahar”, exhibiţionistic. Şi, parcă, felul acesta nen-angajat, non-pătimaş, 
non-tragic   -  îl fac uşor ridicol pe Ion Narativul, până şi în ochii noştri (de cititori “înţelepţiţi” de... 
comoditatea lecturii). Vrednic, oarecum, de milă  -  dar nu cine ştie cât.După cum observaţi, tocmai Ion 
Narativul, prin evoluţia sa cantitativă, neaprofundată în tenebrele luptei cu Răul  -  ne face să folosim 
termeni cantitativi, pentru a-l aprecia şi judeca.  
 La fel de pasiv e şi alt NEBUN:Poetul. Fără implicare autosacrificială, senzitiv, dar nu sensibil (în 
sensul profound, euharistic)     -  Poetul are un avorton celest: mereu se înghesuie să scape de lupta 
terestră cu Răul  -  printr-o regresare în Uterul Cerului. La I.L.Caragiale, până şi Dumnezeu, greu-
încercatul în lupta cu Rivalul şi fratele Său  -  nefrate (Răul-Nefărtat)   -  pare un adaptat la 
CANTITATEA lumii, pare  că-şi pierde repede “sărita”, faţă de Poet  -  şi se grăbeşte să-l eticheteze: 
găgăuţă. Sfântul Petre, sub chip că îi ia partea Poetului  -  fixează, o dată pentru totdeauna, condamnarea 
pentru NEBUNII PASIVI: “De!Doamne, răspunse Petre, fiecare cu partea lui!”.  
 Deci, partea Nebunului Pasiv nu va fi niciodată Victoria sau Înfrângerea  -  ci INFANTILISMUL 
PERPETUU, lipsa de experienţă şi, deci, eterna vulnerabilitate în  faţa Răului  (activ şi viclean)  -  
vulnerabilitate care îl face pe Nebunul Pasiv  -  găgăuţă  -  adică, inutil în confruntarea apocatastatică, de 
re-impunere a Dharmei cosmice. Se va scufunda în UTERUL-CLONDIR DE CERNEALĂ, prin 
TUNELUL CILINDRIC AL TOPURILOR DE HÂRTIE, rulate (obnubilat) spre interiorul penibil, steril. 
                                                                 * 
 Ion Dramaticul  (drama Ion) nu este doar sensibil-sensitiv:el îndură MUNTELE CALVARULUI  
-  şi-şi pipăie, permanent, COROANA DE SPINI A CAPULUI  TRANSCENS (transmutarea spinilor  -  
să nu uităm că I.L.Caragiale însuşi este SPIN  -  în TRADAFIRUL CERESC  -   singura ipostază 
calitativă valabilă, prin crucificare în mijlocul LEMNULUI CU PIROANE-SPINI  -  pentru a mântui pe 
cei bântuiţi de Rău). Mult mai credibil e Dragomir, bântuitul de Rău, dar nu stăpânit definitiv de Rău, nu 
cinic  -  ci Neliniştit, căutător de soluţii (după 10 ani, ION-Hristosul şi DRAGOMIR-Iuda pot convieţui, 
întru o relativă consubstanţialitate  -  căci ar fi parcurs, împreună, un ciclu-Calvar:Ion în OCNA 
MUNTELUI, Dragomir în OCNA SUFLETULUI)  - decât Ion Narativul (din povestirea Ion...) sau 
Poetul-Găgăuţă. Pentru că activitatea  produce semantica AXEI POLARE a Lumii  -  iar pasivitatea, 
inevitabil, împinge spre uniformizarea extrem (exasperant omogenizantă, gri, a borborosului. 
 
                                                                         * 

 Dar mai sunt nebuni şi ciudaţi (suciţi  -  cf. Cănuţă) destui în SCRISOAREA PIERDUTĂ 
(sub vălurile poveştii oriental-şeherezadice, produsă pentru nuanţarea şi, deci, reabilitarea Paraşabdei-
Cetate a Mitului)  a lui I.L.Caragiale. Spre exemplu,  nebunii ciudaţi din prea hazoasa Pastramă 
trufanda: “Bre, de 30 de ani judec aicea la Kavala lume după lume (spune cadiul către Iusuf şi către 
Aron), cu fel de fel de pricini, dar încă aşa nebuni şi aşa pricină ciudată (s.n.) nu mi s-a mai înfăţişat...” 
 Povestea ne fură, prin trepidanta dramatic-narativă, Paraşabda ne în-cântă, râsul ne covârşeşte. 
Dar  -  când râzi prea tare  -  trebuie să vezi (trebuie că vezi) zeii. Ceva e prea mult, în această prea vie 
povestire  -  pentru a putea fi normal.Prea-viul  dă de bănuit: poate fi strigoi  -  sau poate fi deva. 
Depinde de cât şi ce înţelegem, din desfăşurarea Paraşabdei, sub masca teatrului (ludicului).Să vedem  de 
RÂNDUIALA Poveştii. Altfel, am cădea în vârtejul(sorbul) unei NOPŢI FURTUNOASE  -  al unor 
fluxuri de camuflaj ale Demonului Anti-Dharmei. Căci NOAPTEA FURTUNOASĂ e atât de 
dinamică, tocmai pentru a masca NEPUTINŢA EFECTIVĂ A DEMONULUI(sub vălul unor 
aranjamente, compromisuri  care par a echilibra lumea  -  între limite de onoare, de conjugabilitate  -  
conjugarea firească a nefirescului etc). Asmodeii-Spiridoni şi Mefistofelicii-Chirieci (Kiriakos  -  din Kir 
Ianulea,dar şi Chirică, al lui Ion Creangă)viermuiesc, printer SCLEROZAŢII JUSTIŢIARI (Ipingeşti) şi 
LUCIFERII căzuţi în zona Tălpii Iadului (Titircă-Inimă-Rea este uzurpat de VÂNTURILE AGRESIVE 
ale PARAŞABDEI  -  Venturiano “studinte în drept” şi spulberător în caricatural al Logos-ului Sacru. Iar 
EVA s-a mahalagit de tot, decăzând odată cu dezlănţuirea furiei nocturne a demonilor Chirieci-Ipingeşti-
Spiridoni etc.  -  în ADAMUL DECREPIT  -  a ajuns, fără acoperire, DEMONUL INIMII RELE.  
Sau îşi face inimă rea , pentru că a ajuns neputincios şi inutil? Probabil aşa e mai rafinat 
tălmăcită vrerea lui I.L.Caragiale. 
 Dar să ne întoarcem la aşa-numitul caz de :cannibalism” din Pastramă trufanda. La nebunii 
cadiului.  
 Poate va surprinde prima întrebare pe care ne-o punem  -  dar noi considerăm că ea trebuie să 
sune aşa: de fapt, CÂŢI NEBUNI SUNT  -  în această parabolă? 
 Căci cadiul face, aparent, o confuzie teribilă, prin sentinţa finală: “Turcul să plătească ovreiului, pe 
preţul zilei, 20 de ocale pastramă prima (s.n.), pe care i le-a mîncat, iar ovreiul să plătească turcului 20 de 
lire (s.n.), fiindcă l-a-nşelat dându-i un sac de haine, în care nu era haine, ci pastramă, şi nu pastramă 
adevărată de oaie, ci de ovrei.” 
 Confuzia de temelie e între cantitate şi calitate: TURCUL plăteşte nu în bani, ci în ocale, deci 
cantitativ   -   iar OVREIUL nu plăteşte în cantitate, ci în bani (care, conform ştiinţei sacre, sunt simbolul 
MESAJULUI ESENŢIAL, divin, transmis între lumi). Şi, pentru ca ciudăţenia să capete un început de 
logică, şi cantitatea şi calitatea stau sub semnul cifrei 20 (2+0): ocalele sunt 20, lirele sunt 20. Adică, două 
lumi, cuprinse în acelaşi ciclu ( 0 ). 
 Putem trage ( încă în urma răspunsului parţial, la întrebarea pusă de noi ) concluzii: 
a-   sunt 3 nebuni   -   corespunzînd celor 3 lumi, acceptate îndeobşte: celestă, terestră şi umană (sau 
subterestră: CADIUL este sinecdoca celor 3 judecători din jurul tronului lui Hades ), 

b-   parabola nu conţine nimic despre canibalism   -   ci despre eterna dispută (şi împăcare), alianţă 
conjuncturală şi pasageră, în cadrul dinamismului cosmic, dintre cantitate şi calitate. Materie şi Spirit. 
Prakrti şi Purusha. 
De ce afirmaţia a doua ? Vom vedea imediat. 
Parabola începe sub semnul Drumului Cosmic, pe Marea Evenimentelor. Sub semnul CORĂBIEI, 
care va zbura peste evenimenţial   -   spre/în Centrul Cosmic-Spiritual: IERUSALIM ( cu varianta IAFA ). 
Cine sunt protagoniştii zborului ? 
I   -   Iusuf, care, încă dintru început, adoptă postura de ÂTMA   -   Sinea Spirituală; el se 
autoreduce la AXA CALUMETULUI-Ciubuc (PROTOTIPUL OMULUI UNIVERSAL) -  “ a tras ciubuc”, 
abstras de la fenomenalitate ( „pe chilimul lui, mai la o parte” ), contemplând vârtejurile sterile entropice, 
ale fenomenalului: „ca să nu stea în drumul corăbierilor, cari umblau de colo până colo, serta-ferta”. Fiind 
ÂTMA   -   el îşi pierde atât NUMA, cât şi RUPA (Numele şi Forma): gândul-fiinţa lui spirituală  e, pe de o 
parte la drumul lung ce-l avea de făcut, pe de alta, la casă”). 
Intervine o entitate metafizică ce aparţine dubletului NUMA-RUPA: 
II   -   Aron   -   care-l „agresează” pe ÂTMA cu propria lui esenţă şi natură: cu NUMA-RUPA ( îl 
strigă de 3 ori pe Iusuf şi îl fixează, interogativ, într-un UNDE   -   spaţial-formal ). OVREIUL nu e, însă, o 
entitate în sine   -   ci prin funcţia sa: el „gâfâie, cu un sac în spinare”. 
Adică, el expiră Paraşabda AUM   -   pe care o contrage în SAC-ul din spinare. Atâta doar că, dacă 
OVREIUL ar fi agreat Paraşabda, aceasta i-ar fi transformat sac-ul în PNEUMA liberă: ARIPI. Aşa, el nu 
este decât un hamal al esenţei, aflat mereu în stare de paralelism la/de tangenţialitate faţă de Pământ. 
De aceea, pentru OVREI, SAC-ul-PARAŞABDA se metamorfozează în „sacul ăsta cu nişte haine”. 
Ce sunt hainele? Sunt tiparele de lut ale trupului fizic, lipsit de PNEUMA sacră. Sacul, însă, cum am spus, 
şi cum insistă I. L. Caragiale   -   are 20 oca   -   adică are potenţe ascendent-descendente pe AXA 
POLARĂ, în cadrul aceluiaşi CICLU-MANVANTARA. 
Iusuf, situat între CĂMILĂ (simbol al cumpătării, echilibrului spiritual   -   care poate fi, în 
definitiv, formă intermediară între CĂMILA ZBURĂTOARE din Zohar ( Dragon Păzitor al Paradisului  şi 
partener al MAGILOR VESTITORI DE HRISTOS) şi CATÂR (o formă ameliorată a MĂGARULUI 
DEMONIC AL CARNAVALULUI   -   Măgar stăpânit de Hristos, prin călărire-strunire, la intrarea în 
Centrul Lumii-IERUSALIMUL)   -   acceptă să ducă sacul în CORABIA LUMII. 
Dar, atenţie: acceptă în felul lui (nu ţine cont de SCRISOAREA OCULTĂ către Şumen, care 
scrisoare, ca toate SCRISORILE OCULTE, atât de des întâlnite la I. L. Caragiale   -   se pierde...). 
OVREIUL nu vrea să fie pierdut sacul   -   pe când Iusuf vrea şi-şi dă toată silinţa, să PIARDĂ-
TRANSFIGUREZE sacul. „Căci cine voieşte să-şi mântuiască sufletul său, îl va pierde   -   iar cine-şi va 
pierde sufletul sâu pentru Mine îl va afla” ( Evanghelia după Matei, p. 1118, vv. 25-26 ). 
Şi, după pilda modelară a lui Hristos, Iusuf „pierde” sacul în SACRU: „lucru sărat”   SAREA 
ALCHIMICĂ, apostolii-sarea pământului ( SAREA   -   substitut emergent al AURULUI-PIETREI 

FILOSOFALE ). Pierde sacul cu haine   -   în sacul cu esenţa începutului de ciclu. Pierde pastrama   -   în 
TRUFANDA=esenţializarea MIROSULUI-BOAREI COSMICE-PARAŞABDA. 
Se pierde pe sine şi sacul-pneuma   -   în Cina cea de Taină a Corăbiei Lumii: împarte ( contra 
banului-paralâc, conţinător al parolei cristice ) pastrama, la mod euharistic   -   până când o restrânge la 
MIROSUL-PARAŞABDA, la Logos-ul Osana, LAUDA PNEUMEI-DUMNEZEU: „marfă bună, năvală 
mare   -   aşa că, încet-încet, i-a tot scăzut căpătâiul (s.n.  - n.n.: =CAPUL RAŢIONAL, identificabil cu 
forma-RUPA sacului), şi când a ajuns la Iafa, mai rămăsese-n sac numai frumuseţea aceea de miros.” 
Se spune că şi AMBROZIA, şi AMRITA   -   nu sunt decât miros-slavă a lui Dumnezeu. 
Drumul de întoarcere, în josul AXEI LUMII   -   este, de fapt, o EVANGHELIE: vestirea 
Mirosului-Sfântului Duh. „Pe drum, mânca din pastrama altora, dar mirosea sacul lui Aron, şi mereu, la toţi 
călătorii: -   Ei! Pastramă, dacă vreţi, să poftiţi la noi la Kavala   -   acolo pastramă!”   -   Kavala devenind, 
în descendenţa axială, sinonomul IERUSALIMULUI. 
La Kavala, OVEREIUL „îl aşteaptă cu patru ochi.” Ce-o fi însemnând, esoteric, a avea patru ochi? 
A FIINŢA INTEGRAL   -   căci Fiinţa Primordială avea PATRU FEŢE (OM-TAUR-VULTUR-LEU)   -   
şi feţele, câte un ochi   -   cel divin. OVREIUL este supus deci, unei transfigurări fundamentale (conformă 
cu Vechiul Testament – varianta esoterică )   -   al cărei semn este „aşteptarea (inconştientă, încă) cu 4 
ochi”. 
Vestea bună, EV-ANGHELIA   -   că sacul a fost sacralizat (re-sacralizat) prin euharistie   -   şi 
HAINELE-forme au fost trecute prin focul cu SARE al pastramei   -   şi, apoi, în cele din urmă, reduse la 
MIROSUL-OSANA   -   produce chinul-calvarul transfigurator (comic, în aparenţă) al lui Aron. Aron nu 
acceptă plata pentru sacul cu haine-pastramă trufanda   -   nu acceptă MIZERICORDIA, trecerea la 
EVANGHELIA CREŞTINĂ   -   ci rămâne ca urmaş al Tatălul Hainelor, al Zeului Formelor Pasagere. De 
aceea, prizonier al fenomenalităţii: ţipă, urlă, bâiguie   -   „parcă ieşit din minţi”. 
Da, căci transfigurarea ce i se cere eludează raţionalul (care este strict uman). 
Şi atunci, trebuie să apară: 
III   -   al 3-lea NEBUN: CADIUL NEBUNILOR   -   cel care să facă iraţionalul gest sacral al 
împăcării cantitaţii cu calitatea   -   al EVANGHELIEI -  cu URLETUL ANIMALIC. 
Interogatoriul luat, de către cadiu, OVREIULUI, pare hazos, dar este riguros: 
a  -  „Ce mai faci gură?”   -   când nu accepţi Sunetul Primordial-Paraşabda, nu e necesar-
prescriptibil să-l înlocuieşti cu dezarticularea-dizarmonia zgomotului demoniac. 
b   -   „Care tată, bre?”   -   când există un singur TATĂ: de ce încurci pe tatăl personal 
(individuaţia pur fizică)   -   cu TATĂL CERESC (transcederea metafizică )? 
c   -   Tatăl Ceresc este Corabia, Drumul şi Ţinta Drumului   -   şi atunci „cum era să mai umble pe 
corabie?” Tatăl umblător pe corabie „după ce a murit”   -   este Tatăl Tuturor Confuziilor   -   Demonul 
Schimbărilor-Umblărilor fără ţintă, pe Corabia cu Unică Ţintă. 

Şi iată cum miezul, esenţa, adevărul   -   ies la iveală: OVREIUL a confundat Ierusalimul cu 
LOCUL PASTRAMEI DIN SAC (Carne+Foc+Sare+Pneuma)   -   uitând că, în Centrul Spiritual, Carnea 
nu are ce căuta. 
Revelarea Confuziei îl face pe Iusuf, la rândul lui, să sufere transfigurarea: el regurgitează Răul din 
forme, pe care OVREIUL i l-a impus (veterotestamentar), în Logos-ul său despre Tatăl Hainelor-Forme. 
Iusuf vomită Hainele-Forme. 
OVREIUL-Aron are dreptate, din punctul lui de vedere, când întreabă: „Parcă trebuia să le 
mănânci? (hainele)”. Adică : „Tu, dacă erai stăpân pe tine cu adevărat   -   ÂTMA, nu te lăsai tulburat de 
Logos-ul Dezlânat, de Entropia Logos-ului despre Haine, despre Formele fenomenalităţii. 
TURCUL a vomat, odată cu Hainele   -   Adevărul Evanghelic. 
OVREIUL a vomat, odată cu Logos-ul Ontropic   -   Inutilitatea Materiei, a vomat CONFUZIA. 
Fiecare trebuie să capete, în loc, esenţa. 
Şi esenţa, fireşte, este dublă   -   căci NEBUNUL CADIU este THULA-BALANŢA LUMII: 
a   -   TURCUL va primi 20 lire ( care „ard” hainele şi renasc OAIA-MIEL la creştini, OAIA la 
islamici ),     
b   -   iar OVREIUL va primi 20 ocale pastramă primă   -   cantitatea în ocale este de 
TRUFANDA   -   de ÎNCEPUT METAFIZIC   -   adică, este evanghelizare. 
Din nou, asistăm la îmbrăţişarea, cu dublu folos şi pierdere   -   dintre GHIŢĂ şi NIŢĂ... 
* 
 
 Vorba scurtă, turcească, cu care CADIUL-THULE i-a dat afară (regurgitat sacral) pe amândoi   -   
este, de fapt, nu înjurătura   -   ci revelarea Numelui (mistic, de nedezvăluit nouă, exotericilor ) 
UNICULUI DUMNEZEU. DATUL AFARĂ   -   este datul afară din această lume-ciclu. Acum, 
TURCUL şi OVREIUL sunt AMÂNDOI: de-o seamă, echilibraţi ca spiritualitate, liniştiţi în esenţă, plenari 
întru divinitate. Identici în GERMENILE DIN FLOAREA DE LOTUS ( închisă ochilor profani ), care 
pluteşte peste apele primordiale. 
 Vorba Scurtă   -   este sinonimul a ceea ce numeşte Ioan LOGOS-UL PRIMORDIAL: „La început, 
a fost Cuvântul, şi Cuvântul era la Dumnezeu   -   şi Dumnezeu era Cuvântul”. 
* 
 
 Dar cine nu este NEBUN   -   cum este ? Răspunsul dat de I.L. Caragiale este aparent năucitor de 
simplu   -   în realitate de profundă echivocitate şi răvăşitor de grav: este... MITICĂ! 

 Şi iar trebuie să facem un înconjur, de data asta scurt, prin povestirea-schiţă Duminica Tomii. Este 
o schiţă, din nou, despre CONFUZIE. Simultan, un cronicar gazetăresc şi prietenul său încearcă experienţe 
aparent diferite: 
 a   -   cronicarul trebuie să scrie ( în locul amicului ) despre Duminica Tomii, care încheie 
Săptămâna Luminată a Revelaţiei lui Hristos Mântuitorul   -   PAŞTELE, 
 b   -   amicul, numit, sugestiv, cu numele sfântului despre care trebuie să scrie cronicarul, dar 
decăzut în derizoriul diminutival (Tomiţă...)   -   trebuie să-şi scoată măseaua   -   MOARA LUI PRAKRTI. 
 Încrucişarea este atît de perfectă   -   încât confuzia ajunge să fie perfectă: 
 a   -   cronicarul „săritor la nevoie”, care s-a apucat să scrie despre sfânt şi despre sfinţenie   -   
despre Sfântul TOMA   -   se trezeşte că scrie despre amicul Tomiţă, decăzut din NUMA şi RUPA : 
„împreună cu poetul...ţipă (intră exorcizatul Tomiţă): „Mi-aţi luat cu ştiinţa voastră măseaua...ce mi-aţi dat 
în schimb? Măseaua! Îmi trebuie măseaua!” 
 b   -   amicul Tomiţă (adevăratul autor al articolului, cel DESEMNAT să scrie despre RE-
SFINŢIREA PROPRIE, de fapt)   -   ştie, acum, după exorcizare, să traducă limbajul decăzut al „amicului 
săritor” (din propria condiţie) : măsea scoasă = CREDINŢA. „Confratele meu îţi mulţumeşte încântat :   -   
decât   -   pretinde să facem o foarte mică modificare: în locul măselei, să punem credinţa (s.n.)”. 
GEAMĂNUL (TOMA) determină Logos-ul Pseudo-Geamăn. Căci Prakrti şi Purusha sunt gemene, dar cu 
naturi antinomice. 
 Diferenţa dintre Rai şi Iad este minimă   -   pentru că stă în puterea omului să transcendă 
diferenţele   -   în UNITATEA PRIMORDIALĂ. Dar omul e prea delăsător, prea slab, neveghetor. Cât de 
uşor se lasă îmbolnăvit, prin transfer de Demon   -   cronicarul, când intră exorcizatul (dar având demonul 
dansând, încă, împrejur...). Cât de repede credinţa, nevoia dureroasă de credinţă   -   devine nevoia 
dureroasă de întoarcere la materia-fizicitate: MĂSEAUA-DEMON... Prea uşor. Prea uşor acceptăm 
substituţiile profane, surogatele profane   -   ale GRAVITĂŢII RITUALULUI SACRAL. 
 Căci ce este altceva MITICĂ ( la fel ca Lache, Mache etc.)   -   decât SUROGAT EXISTENŢIAL, 
surogat de sacralitate („convenabil”   -   pentru lumea noastră debilizată spiritual). 
 „-   Mitică ... şi mai cum ?   - E destul atât: Mitică   -   de vreme ce şi dumneata îl cunoşti tot aşa de 
bine ca şi mine. Fireşte că trebuie să-l cunoaşteţi: îl întâlnim atât de des   -   în prăvălii, pe stradă, pe jos, în 
tramvai, în tramcar, pe bicicletă, în vagon, în restaurant, la Gambrinus   -   în fine pretutindeni.” 
 Pretutindeni   -   adică nicăieri cu adevărat, nicăieri fixat într-un Centru Spiritual. Intr-o 
IDENTITATE SACRALĂ.  
 „Mitică este bucureşteanul <<par excellence>>. Şi fiindcă Bucureştii sunt un mic Paris, şi Mitică, 
se-nţelege, este un mic parizian (n.n. : orice-i mai mic decât modelul sacral este, esenţial, tocmai opusul 
modelului sacral). El nu e nici tânăr, nici bătrân, nici frumos, nici urât, nici prea-prea, nici foarte-foarte (n.n. 
: e un veritabil neant spiritual   -   ca acele pseudo-suflete despre care, pentru că nu FAC nimic pe pământ   -   
se zice că Dumnezeu e nevoit să le „scuipe din gură SA”   -   la modul transfigurator, dar, neapărat, printr-o 
anterioară operaţie de exorcizare...). E un băiat potrivit în toate (n.n. : şi în nimic   -   căci nu se poate 

construi adevărat cu FUM   -   şi nici nu poţi intra în Rai cu şpaclul...)   -   dar ceea ce-l distinge, ceea ce-l 
face să aibă un caracter, este spiritul lui original şi inventiv (n.n. : de fapt e vorba de spirit anti-creator, de 
spirit speculativ, improvizator, iluzionist, mimetic-cameleonic   -   toate, mărci clare ale demonicului non-
creator).” 
 În primul rând, caracter marcat nu poate avea decât cineva care există   -   în sensul distincţiei, al 
fixării în spaţiu-spirit, în sensul PERSONALITĂŢII. S-ar putea replica: este fixat în Bucureşti. Dar 
Bucureştiul este un loc fix   -   sau este numele labirintului spiritelor degenerate, vagante în pustiul 
inutilităţii? 
 Bucureştiul nu e Heliopolis   -   şi chiar dacă Mitică e întâlnit în zone care, îndeobşte, subliniază 
deplasarea   -   această deplasare nu are o ţintă. Mitică nu poate spune niciodată, ca Iisus: „Eu sunt Calea, 
Adevărul şi Viaţa.” 
 Poate că, la început, Mitică a fost, într-adevăr, Demeter (Dumitru) : a intenţionat să fie al 
PĂMÂNTULUI. (Din care direcţie, în care sens   -   rămâne de văzut...). Dar neavând consistenţă prin 
NUMA, nu are consistenţă nici prin RUPA   -   şi, de aceea, a devenit prizonierul vânturilor malefice, care 
bântuie prin labirintul infernal. 
 Mitică nu e o fixaţie ontologică, un om, o fiinţă   -   ci e denumirea generică a unei turme care 
se complace a vagabonda prin infern. Mitică nu înseamnă CINEVA   -   cu care să te poţi confrunta, cu 
care să te poţi fixa intr-un dialog real   -   căci un dialog presupune reperarea reciprocă, folosirea drept 
reper ontologic, în mod reciproc, a celor doi fixaţi în Logos, legaţi prin Logos. 
 Or, Mitică e tocmai numele nefixării, al vagabondării „conştiincioase” prin/în steril   -   prin/în 
şabloane, surogate de Logos, des-fiinţarea de Logos: „de vreme ce d-ta îl cunoşti tot aşa de bine ca şi mine.” 
Asta nu înseamnă că e ( într-adevăr ) ceva de cunoscut. Mitică e INSTITUŢIA NEANTULUI. În mod 
egal, pentru toţi cei care fac eforturi disperate să se regăsească şi să se fixeze în lume   -   MITICĂ 
înseamnă EXASPERANŢA VAGANTULUI, a nefixării perpetue. El nu este OMUL UNEI CASE : el e o 
umbră fără conştienţă şi odihnă   -   blestemată la un veşnic dinamism steril şi fără ţintă, deci fără viaţă şi 
fără adevăr   -   un veşnic dinamism al iluzoriului prin iluzie : strada e un culoar spre altă stradă, „josul” 
(”pe jos”) rămâne o zonă a mersului într-un cerc vicios, în care picioarele, cu ecartamentul PASULUI   -   
dispar   -   şi rămâne un punct plutitor şi rotitor   -   care e tocmai opusul PUNCTULUI DEMIURGIC,  de 
care vorbeşte AMINUL, în Scrisoarea I: punctul-Mitică e rotitor în eternitate pe toate circumferinţele   -   
dar fuge, ca dracul de tămâie, de identificarea cu centrul cercului ( - căci s-ar demasca drept NEANT). 
Deci, fuge de identificarea cu vreun CENTRU. Din tramvai în alt tramvai, din tramcar în alt tramcar, de pe 
o bicicletă pe altă bicicletă a incertitudinii veşnice a echilibrului ( echilibristica băşicii de săpun   -   între 
închipuire de aer şi neant   -   e singura expansiune posibilă a punctului vagabond pe circumferinţele iluziei-
lume ). Tramvaiele, tramcarele, bicicletele, vagoanele   -   nu-l duc UNDEVA   -   ci-l FERESC DE CEVA 
(DE ORICE AR TENTA SĂ ÎNSEMNE CEVA) : îl poartă, îl saltă la infinit, nu printre repere-jaloane, ci 
din spaţii gregare în gregarităţi ale spaţiului, în spaţii-nespaţii, spaţii ale anonimităţii, indistincţiei absolute : 
căci în restaurante, berării etc.   -   nimeni nu e CINEVA, ci este printre toţi (MEREU PRINTRE...)   -   
adică nimeni şi nicăieri. 
Ţi se pare că ai reperat o voce   -   MITICĂ, un trup-MITICĂ, o scânteie de spirit-MITICĂ. Exact 
în momentul în care ţi s-a părut c-ai fixat (vocea, trupul, spiritul)   -   aceasta îţi scapă printre degete şi 

redevin NIMENI   -   gregaritate absolută. Devin infernalul PRETUTINDENI   -   care înseamnă 
vagabondajul şi inconsistenţei, al imposibilităţii fixării în CENTRU. 
 Pentru că Bucureştiul nu este Cetatea Bucuriei   -   a Luminii Bucuriei   -   HELIOPOLIS. Ci e „un 
mic Paris”. Or, Parisul nu e nici mic, nici mare : e BURTA INFERNULUI. Mitică fiind „ un mic parizian”   
-   este un mic demon   -   dar, cu certitudine, esenţial, DEMON: un demon (poate) neînsemnat, nenumit în 
funcţia supremă de SATAN   -   un demon lipsit de gravitatea demonismului profund, tragic   -   dar, tocmai 
prin lipsa lui de pondere demonică   -   este, în definitiv, MAI DEMONIC DECÂT ÎNSUŞI SATAN: căci 
este imposibil de reperat, pentru a putea fi vreodată salvat. Demonul lui NICĂIERI-NICIUNDE. Dincolo de 
dinamismul amuzant, prin sterilitate   -   se prefigurează DEZNĂDEJDEA ABSOLUTĂ. Demonii cu 
funcţie sunt repere ale răului   -   şi pot fi fixaţi pentru transfigurare. Demonii care nu pot fi fixaţi, nu pot 
fi transfiguraţi. Cea mai intensă stare de demonism este IMPOSIBILITATEA FIXĂRII, a indentificării, a 
raportării la un sine demonic. 
 Mitică nu este Satan   -   nici vorbă. Căci Satan este Rivalul şi Con-Lucrătorul lui Dumnezeu. Este 
reperabil la modul grav, profund, divin ( fost ARHANGHEL ). Satan îşi împlineşte Misiunea (aparent 
antidemiurgică, în realitate profund demiurgică, tentând, şi deci fortificând spiritual pe cei ce tentează 
fortificarea spirituală   -   şi recuperând astfel Fiinţa, pentru unificarea ei în Starea-Paradis). 
 Mitică n-are nimic grav, nici o profunzime, nimic divin şi demiurgic. Nu-l poţi urî, cum nu-l poţi 
iubi. Este o voce pribeagă în veşnicie   -   măcinând, conştiincios (rumegând...) ultimele resturi,”tărâţe”   -   
ale unui Logos parcă de mult uitat, consumat, epuizat. Este Jidovul Rătăcitor în Non-identitate. Mitică este, 
astfel, demonul absolut: STAREA DEMONICĂ FĂRĂ SFÂRŞIT. Un biet demon? Aparent, da; în 
realitate, e atât de nemărginit demon, adică de nefixat şi, deci, de netransfigurat   -   încât el este identic cu 
TEMELIA IADULUI. Fără Mitică   -   Infernul n-ar exista, căci ar putea fi fixat şi transmutat în unicitatea 
paradisiacă. Mitică este, în limbajul popular tradiţional: TALPA IADULUI. 
 Oroginal şi inventiv? Haida-de! E un fonograf, o caterincă, prin care, mecanic, sunt repetate, într-un 
infinit jalnic, truisme, banalităţi,”răsuflături”. La început, auzind această „voce”   -   poate surâzi, chiar 
zâmbeşti   -   tu, ascultătorul VOCII NEIDENTIFICABILE, vocii vagabonde. Dar repetarea mecanică, fără 
fixare-oprire, fără meditare a vocii asupra vocii (asupra semanticii celor spuse), repetarea pură şi absolut 
inutilă   -   îţi oboseşte şi încleştează, îţi strâmbă muşchii feţei   -   şi surâsul, zâmbetul   -   devin RÂNJET 
OBOSIT, dezolat, plictisit de o continuă complezenţă, pur formală. Care este efectul-Mitică, deci? 
 I   -   Defectează Logos-ul-Paraşabda (Logos-ul divin), îl confiscă pentru derizoriu şi repetabilitatea 
sterilă, până la desemantizare. 
 II   -   Îl „transfigurează” degenerativ, anti-demiurgic   -   pe ascultătorul, supusul Logos-ului   -   
DIN OM ÎN DEMON. Un demon complezent, complice al sterilităţii, al vagabondajului vocal, al 
degradării-înjosirii sensurilor în simple parole ale cazarmei Infernului. „Cazarma” entropiei, 
antidisciplinei, Anti-Dharmei. 
 Dar, în definitiv, cine-l obligă pe ascultătorul-supusul Logos-ului   -   să se lipească de Mitică? De 
nimicul umblător, hoinar, rânjitor? Nimeni. Atunci? Atunci, să ne amintim ce zice Maestrul Supraveghetor 
al Anti-Dharmei, I. L. Caragiale   -   care s-a materializat în această lume tocmai pentru a-l observa cu 
maximă atenţie pe demon şi efectele demonizării (nu s-o fi şi contaminat de ele, tot locuind în mijlocul lor?   

-   e de discutat...)   -   şi să caute leacul tămăduirii de demonism, împăcarea prin transfigurare (să nu uităm 
că I. L. Caragiale a scris capodopere hieroglifice ale transfigurării şi ale qui pro quo-ului: Abu-Hasan, dar 
şi D’ale carnavalului, Calul dracului, dar şi Conul Leonida faţă cu Reacţiunea şi O noapte furtunoasă). 
 Subtil, I. L. Caragiale ne avertizează că demonul absolut, MITICĂ   -   devine MITICISMUL. Şi 
miticismul nu mai e Mitică: miticismul nu suntem noi, care ne-am regăsit neantul   -   scuipând pe reperele 
Credinţei, scuipându-l pe Dumnezeu. Noi   -   care ne complacem, teribil de inconştienţi şi înspăimântător 
de iresponsabili   -   în lenea şi sterilitatea spiritului. 
 Mitică se fereşte „ca dracul de tămâie” să fie, cumva, perceput ca NEBUN. Căci „nebunul” este cel 
mai uşor identificat, deci de fixat-transfigurat. Nu   -   nici vorbă: Mitică e prototipul omului NORMAL. Cu 
câte ghilimele doriţi   -   dar ...sunt înseşi ghilimelele fiinţei noastre miticizate. El este normalitatea însăşi. 
Mitică ilustrează perfect deşertul infinit, exasperant până la rânjetul infinit obosit   -   deşertul 
„normalităţii”. 
 Mitică se pliază, incredibil de uşor, drăceşte de uşor   -   pe/peste toate „plăcerile” noastre mici, 
aparent nevinovate. Nimic nu e mic, în materie de Rău   -   şi nimic nu e puţin vinovat   -   ci este vinovat 
sau nu este vinovat, este curat sau este murdar. Căci, prin complacerea în micul rău, în puţina vinovăţie   -   
Răul şi Vinovăţia se instaurează imperial   -   de neclintit. Deci   -   cine este Mitică? Este oglinda, este 
turnesolul, este revelatorul slăbiciunilor noastre domestice, aproape sentimeltale   -   slăbiciuni pe care ni le 
cultivăm ca pe nişte copii răsfăţaţi   -   de aceea cei mai dragi   -   până când facem din ele FIARA 
APOCALIPTICĂ. Mitică este, prin I. L. Caragiale supremul avertisment al lui I. L. Caragiale adresat nouă, 
tuturor oamenilor: NU MAI CULTIVAŢI CU DUIOŞIE GERMENII INFERNALI, ca pe nişte germeni ai 
narcisiacei simpatii faţă de voi înşivă   -   căci deveniţi, astfel, monstruos de egoişti şi egotişti (fără să mai 
aveţi grijă de împrospătarea hranei spirituale: pur şi simplu, îl răstigniţi pe Hristos şi plecaţi voioşi acasă, 
răsuflând uşuraţi...)   -   deveniţi, astfel, solidari cu FIARA DEPERSONALIZATOARE. Cel care este 
egoist   -   începe să piardă reperul divin   -   începe, deci, să dispară ca fiinţă. SE MITICEŞTE. 
 Cine l-a văzut pe Mitică oferind, dând ceva (real)? El se preface a oferi   -   exact când nu are de 
oferit nimic, sau când n-are nimeni nevoie de ceea ce zice el că oferă: „când pleacă pe jos, te învită: -Hai, că 
te iau în dreapta.” Şi dreapta lui este, de fapt, stânga infernală, a complicităţii cu micii demoni vaganţi   -   
care compun DEMONUL ABSOLUT. Care va deveni MAREA FIARĂ APOCALIPTICĂ. Într-un fel, 
pentru că mai jos decât Mitică (starea de Mitică) nu se poate coborî   -   e important şi Mitică   -   tocmai 
pentru „imaginea” absolutului lipsei de importanţă: de la Neantul Logos-ului, Neantul-Mitică, ultima 
treaptă de coborâre   -   se va întemeia suirea pe VERTICALA AXEI LUMII. 
 De la Mitică începe Apocalipsul   -   doar Mitică-cel-Absolut e garanţia resurecţiei morale a lumii. 
Pare paradoxal   -   dar e un adevăr perfect integrabil logicii sacrale. 
* 
 
 Mitică e cultura de microbi din sufletul fiecărui om ce se vrea, cu orice preţ, NORMAL. El pare 
„călduţ” (exact starea celui ce va fi scuipat de Gura Divină) : „nu e nici tânăr, nici bătrân, nici urât, nici 
frumos, nici prea-prea, nici foarte-foarte, e un băiat potrivit în toate”. 

 E Kiriakos-Chirică al lui Creangă. E neindentificabil   -   şi etern: nu îmbătrâneşte („şi vrabia-i pui   
-   dar dracul ştie când”), ci se „stabilizează” exact în inima, fără relevanţă ontologică, a vârstei umane: nici 
tânăr, nici bătrân. Nu e stabilizare   -   e totala indiferenţă faţă de om, şi timpul uman (faţă de UMAN)   -   
faţă de RUPA. Faţă de ideea de dumnezeire. 
 „Nici frumos, nici urât”. Indiferent faţă de Dumnezeu   -   demonul absolut nu poate fi interesat de 
FRUMOS. Cât despre urâţenie   -   cum s-o indentifici, s-o defineşti, dacă nu ai, ca termen de comparaţie   
-   termenul antinomic: FRUMUSEŢE? De aceea, demonul nu e urât   -   căci nu ştie ce-i frumuseţea. Şi, 
dacă „achiesăm” la starea propusă de demon   -   şi noi uităm de binomul frumos-urât, iar fascinaţia 
demonică va trece drept „frumuseţe”. Pe de altă parte, fiind în sufletul nostru, ca un „copil de suflet” 
(Chirică-Prichindel, din Calul Dracului...)   -   el e slăbiciunea noastră de a fi decisivi şi decişi, intransigenţi 
în a ne judeca păcatul : noi nu vom spune (niciodată...), despre noi înşine, că suntem urâţi... Vom zâmbi 
stingheriţi   -   până vom da în rânjet. (Nu-i auzi, azi, pe atâţia, ascunzându-l, foarte ofuscaţi, pe cineva care 
ar vrea, măcar cât de cât, să meargă drept, pe calea dharmică: „Ia, n-o mai face pe Savonarola!”   -   
neştiind că Savonarola însuşi avea, în scrisorile din închisoare, mari, imense neîncrederi, faţă de presupusa 
„dreptate”, desăvârşită rectitudine, a comportamentului său terestru... Ce să mai spunem, atunci, noi, 
„îngăduitorii”,”toleranţii” nesfârşiţi   -   faţă de diavol   -   faţă de tot soiul de demoni?). 
 Curios şi nu prea   -   I. L. Caragiale se preface a scăpa din vedere o altă alternanţă (aparent 
antitetică)   -   ce ar suna cam aşa: nici prost, nici deştept. Dar zice, cu ironie dezarmant de bine disimulată: 
„dar ceeea ce-l distinge, ceea ce-l face să aibă un caracter etc.” Da   -   demonul e INVENTIV ÎN ILUZIE   
-   dar nu este DEMIURG. DEMONUL NU CREEAZĂ   -   EL COMBINĂ! La infinit. Combină lucruri 
deja create   -   de către Dumnezeu. Demiurgul (Unicul Demiurg). Demonul e raţional   -   deci pare 
„deştept”. (Nu doarme   -   dar ne-dormitul său e pentru a depista somnul altora şi a trece la cârma anti-
demiurgiei   -   la cârma distructivităţii). Nu trebuie confundată „deşteptăciunea” iluzionistului   -   cu 
înţelepciunea MAGULUI DIN VÂRFUL MUNTELUI. Demonul, fiind raţional, este isteţ, nu e prost   -   
dar nu are SPIRIT, în sensul constructiv-demiurgic. E un meşteşuger al iluziilor   -   dar nu e un creator de 
durabilitate vitală. Or, profunzimea spirituală ar fi fostsingura care ar fi intrat, în mod real, în antiteză cu 
prostia (sau ignoranţa): Demonul nu e ignorant   -   el ştie toate FLEACURILE   -   toate maşinăriile şi 
mecanismele de păcălit lumea   -   toate trucurile degradării Logos-ului (trucurile vulgarizării Logos-ului: 
”Mai cu seamă pe provinciali (s.n.), micul nostru parizian îi epatează (s.n.) cu verva lui scânteietoare”   -   
atacă ingenuitatea şi inocenţa, prospeţimea spirituală a celui încă nededat corupţiei morale din 
LABIRINTUL INFERNAL-BUCUREŞTI). Dar nu-i în stare de ŞTIINŢA ADEVĂRATĂ   -   mai exact, 
de ŞTIINŢA ADEVĂRULUI. De aceea, şi nu din altă cauză, nu se poate crea, pentru Mitică, cuplul 
antitetic: prost-deştept. PROST-NONPROST. Pentru, că, dacă-i zici: prost-deştept   -   greşeşti: 
deşteptăciunea demonică, pur artizanală (făcătură...), dar nu demiurgică   -   este tot prostie. Termenul 
antitetic real ar fi: NON-IGNORANT AL LUI DUMNEZEU. Şi revelator de Dumnezeu. 
 Mitică nu are, deci, nici NUMA, nici RUPA. Mitică e captat, însă, ca bruiaj perpetuu al Logos-ului: 
el este, mereu, o linie de dialog. O voce   -   dar nu un dialog real. Dialogul presupune fixare, concentrare, 
gravitatea credinţei. Or, Mitică nu crede în nimic. Dacă tizul său Sf. Toma-Geamănul   -   geamănul orfan 
Tomiţă   -   înlocuieşte, cu o uşurinţă (am zice) impardonabilă   -   MĂSEA, CU CREDINŢĂ   -   nu se 
depărtează de axul credinţei : căci măseaua care doare este un ax al gurii, tinde către/dinspre un CER AL 
GURII. Durerea axială poate fi regăsită în AXUL CRUCII GOLGOTICE. Îngrijorează „îngemănarea” lui 

Toma Geamănul-Sfântul (care, greoi   -   dar a crezut „gospodăreşte” în Iisus !)   cu derizoriul Tomiţă. Dar 
încă mai e deschisă poarta între lumi. 
 În schimb, vocea zbârnâitoare a lui Mitică trânteşte violent poarta către Logos-ul Sacru, către 
muzica sferelor. Mitică nu supără pe nimeni   -   are grijă să fie răutăcios până la foarte exacta limită dintre 
agreabil şi dezagreabil   -   pentru a nu fi silit să se arate (ca să se „vadă” că nu e nimic de văzut, nimic de 
arătat). Căci, dacă ar supăra, AR FIXA ATENŢIA SUPĂRATULUI. Şi supăratul l-ar sili să vină în centrul 
cercului lumii, să-l identifice pe SUPĂRĂTOR. Şi atunci, ar constata că supărătorul este NIMENI şi 
NIMIC   -   este înspăimântătorul DEMON ABSOLUT, este VIDUL GHEENEI. 
 Mitică simulează, mereu, lupta-dialog: el îl încredinţează, prin „vorba goală”, zisă „de spirit”   -   pe 
om, că are un con-locutor. Nu o MOARĂ DE VORBE, care se potrivesc pentru oricine, oricând. Cel mai 
fals conlocutor este Mitică. MITICĂ NU VORBEŞTE NICIODATĂ CU CINEVA   -   ci spune parole 
„simpatice” (parole satanice, prin care se anunţă, într-un esoterism demonic, spulbererea Logos-ului)   -   
parole „agreabile”, seducătoare   -   deci perfect infernale (doar demonul seduce   -   Dumnezeu îndeamnă la 
autocreaţie, la revelaţia iniţiatică-autosacrificială). Moara vorbelor inutile macină, în orice auditor, 
SENSUL CUVÂNTULUI. Ucide Logos-ul. UCIGAŞUL LOGOS-ULUI   -   mai este numele ascuns al 
DEMONULUI ABSOLUT. Al sterilităţii absolute. Mitică-demonul Absolut e serviabil, mereu, cu ce nu-i 
al lui (căci nimic nu-i al lui!!!): cu oglinda în care ne oglindim propria flecăreală (sau, mai pervers, pofta 
irepresibilă, a fiecăruia din noi, de a flecări   -   de a blasfema, astfel, Logos-ul). Tot ce am introvertit, siliţi 
de legea interioară a Dharmei   -   Mitică „salvează”, încălcând, cu nonşalanţă demonică, Dharma   -   în 
SPECTACOLUL, continuu şi dezlânat la modul absolut, al extravertirii. Al bolboroselii perpetue a 
BORBOROS-ULUI. 
 Deci, la întrebarea CINE ESTE MITICĂ?   -   am mai dobândit un răspuns: e „borboroseala” 
(sinistră, în sine   -   simpatică, prin demonizarea urechii noastre, pervertite-momite către opera de demolare 
a Logos-ului   -   bolboroseala Mlaştinii Josnice, Infernale   -   BORBOROS-UL. MITICĂ ESTE ÎNSUŞI 
BORBOROS-UL   -   căci dispreţuieşte total Logos-ul, pervertindu-l în derizoria cleveteală, bârfă, glumă 
nesăturată. În LĂCOMIA GURII IADULUI de a spurca Arhitectura Verticală a Cuvântului. 
 De aceea, I. L. Caragiale încheie prima serie a miticismelor: „Al dracului Mitică!” Da, al dracului   
-   dând identitatea iluzorie nonidentităţii absolute. I. L. Caragiale a demonstrat, magistral, că Demonul 
Anti-Logos nu poate fi prins şi fixat în dialog real   -   şi, „Quod erat demonstrandum”: al dracului drac 
(dracul perfect, am putea tălmăci noi...) e cel pe care nu-l poţi prinde într-un gest măcar de SENS, de 
GENEROZITATE, de ANGAJARE,  de GRAVITATE, de SENSIBILITATE, de ÎNDURARE-
MIZERICORDIE. 
 Căci Mitică e şi numele ANTI-MIZERICORDIEI. Cititorul e gata să-i plângă de milă lui Kiriakos-
Mitică   -   pe motiv c-ar fi un biet funcţionaraş, sărac, mereu cerând bani cu împrumut de la prieteni, trăind 
din expediente etc. Nu, Mitică nu funcţionează nicăieri   -   decât în labirintul infernal, în care se înfundă, 
împuindu-ne urechile, asurzindu-netotal cu cotcodăcelile lui „simpatice”   -   pentru a nu auzi glasul lui 
Hermes (sau HERMES TRISMEGISTUL)   -   Călăuza Sacră. Mitică „funcţionează” ca rătăcitor de 
meserie: el e ARHETIPUL RĂTĂCIRII   -   şi vrea, cu tot dinadinsul, să-i strice interior pe toţi non-
rătăcitorii   -   convertindu-i la veşnică rătăcire. 

 El împrumută bani („3 lei”) tocmai pentru a defecta semnificaţia sacră a banului   -   căci dacă ar 
avea nevoie de bani   -   ar promite înapoierea lor. NU : discuţia despre bani e un pretext doar   -   pentru a 
distruge valoarea lor de legătură între lumi şi oameni. Împrumutătorul e rupt de împrumutat prin 
promisiunea NERETURNĂRII BANULUI   -   adică prin emergenţa DISTRUGERII LEGĂTURII PRIN 
BAN, a parolei sacre prin ban: „Un franc (ţi-l voi înapoia) când voi avea, altul când voi putea, iar pe celălalt 
după moarte.” 
 Adică: a   -   Mitică-demonul Neantului nu poate avea PAROLA SACRĂ-BAN   -   deci nu va avea 
PRIMUL FRANC (BAN), pentru returnare   -   niciodată.   b - Mitică e Demonul Neputinţei Absolute   -   
căci nici voce identificabilă n-are   -   d”apoi identitate...   -   potenţă existenţial-fiinţială, niciodată 
actualizată. Deci, şi al doilea mesaj sacral-ban e dezintegrat.   c-  După moarte i-l va da pe al 3-lea. Nu 
înainte. Căci înainte de a trece Styxul ai nevoie de parola pentru Charon   -   nu după. Deci, Mitică 
recunoaşte că e Demonul Strigoilor (căci cei ce rămân între lumi, prin netrecerea Styxului, dar fără 
posibilitatea întoarcerii fireşti în trup   -   strigoi se cheamă). 
 Iar când i se cer banii cu împrumut   -   spune că nu poartă metal, căci îi este frică de trăsnet. Sigur 
că Demonului îi este mereu frică de Zig-Zag-ul biciului lui Dumnezeu   -   dar lipsa totală de înţelegere-
mizericordie faţă de absolut orice nevoie (suferinţă, necaz etc) profund umană (căci flecăreala nu e nevoie, 
ci viciu, perversiune, poftă indusă demonic, de a demola Arhitectura Logosului) îl situează, iar şi iar   -   în 
zona infernală   -   zonă total dispreţuitoare faţă de umanitatea omului   -   aşteptând şi stimulând doar 
superficialitatea autodistructivă a omului. Mitică nu va fi nicăieri unde este MIZERIE ŞI SUFERINŢĂ 
REALĂ   -   căci unde este suferinţă, este şi SPERANŢA MÂNTUIRII, a redempţiunii   -   căci apare 
imaginea mângâietoare a SUFERITORULUI, în mijlocul mizeriei umane   -   HRISTOS. El, Mitică, pleacă 
„la vânătoare de lei”    -   nu ca să împrumute   -   ci ca să împingă leul regal (şi banul sacral)   -   în 
derizoriu: să transfigureze LEUL în IEPURE. Mitică se „luptă” cu halbele   -   izotopice semantic cu 
Barboro-ul   -   în rest, în Mitică este Iepurele Demonic, mereu în goană, laş, stârnind în urmă vânt năuc   -   
în loc de seninul Logos. 
 Nu. Mitică e tocmai acolo unde nimeni nu suferă, nimeni nu trăieşte în mizerie   -   la berărie, 
restaurant etc.   -   adică acolo unde slăbesc forţele spirituale şi se fortifica viciul. Şi paraziţii. 
 Mitică e zeul (demonul) LENEI ABSOLUTE, în dispreţul acţiunii fertile: „- Caut un avocat, 
monşer, să mă apere...- Ce! Ai ţi tu un proces? – Nu, să mă apere... de muşte.” 
 Nu credem că Demonul vrea într-adevăr să fie apărat de muşte   -   căci borboros-ul este tocmai 
FORFOTEALA MUŞTELOR (Mizeria Moral-spirituală Perfectă)   -   iar Mitică e Împăratul Muştelor. 
 Neavând Rupa-Formă, nu poate avea nevoie de haine: „Mi-am comandat, monşer, un pardesiu 
nou.   -   Ce culoare?   -   culoarea vântului”. Da, a vântului halucinant, în care a transformat PNEUMA-
Logos-ul Sacru. Mitică e îmbrăcat în HAOSUL, în hainele Logos-ului   -   vântul turbat al Neantului. 
 Durerea altora, durerea reală   -   e pretextul „glumei” : „Te doare măseaua (măseaua-credinţă...). 
Ce doctorie îţi recomandă Mitică? – Rădăcină de cleşte.” Rădăcină de RAC, esenţa RACULUI   -   a 
retrogadării umane, spre demonizarea durerii, în deliciul pervers, mazzochist, al durerii. Se neagă vehement 
FUNCŢIA SOTERIOLOGICĂ A DURERII. 

 Generos, Mitică? Înţelegător, Mitică? „Mitică, la plecare, către băietul care a servit:   -   Băiete, 
mi se pare că mi-a picat o băncuţă, vezi, dacă o găseşti, mi-o dai înapoi, deseară, dacă nu, ia-o tu bacşiş”. 
 În primul rând, i se pare a-i fi picat o băncuţă. De fapt, n-avea de unde să-i pice şi de ce    -   
Demonului Neantului. Atunci? Atunci, el îşi face slujba de demon: tentează, ispiteşte   -   chinuie amarnic 
prin tentaţie sterilă, absolut sterilă. Băiatul va căuta, în speranţa procopsirii(?)   -   şi „se va procopsi” 
doar cu turbarea demonică a lăcomiei, cu fixaţia lăcomiei, cu fixaţia în interiorul cercului vicios al 
căutării în Neant. 
 Dar dacă, întâmplător, ar găsi, totişi, CEVA   -   pe sine, să zicem   -   pentru că Mitică n-a lăsat 
nimic de găsit? Trebuie să-l predea demonului   -   pentru ca acesta să-l re-prefacă în neant. Dacă se va găsi 
pe sine   -   „băiatul”-germen uman va trebui să-şi dea sufletul Demonului   -   căci Demonul pretinde că 
orice se găseşte este (fără drept de apel) AL LUI   -   al Demonului Rătăcirii-Negăsirii Perpetue. 
 Al dracului, Mitică? Nu   -   Mitică e însăşi Rădăcina Infernului Cotidian   -   este Camaradul 
„Credincios” al Viciilor Noastre   -   pe care le stimulează până le aneantizarea lumii   -   şi aneantizarea 
noastră, implicit. 
*** 
                                                                                   prof. dr. Adrian Botez 
CLOPOTUL ŞI ŞARPELE KUNDALINI. MUNTELE 
GHENADIE. CEL LUMINAT ŞI CEL ROSTOGOLIT. 
PECETLUITUL PÂNTEC AL DALILEI. MÂNTUIŢII 
SCLAVI EI EROS-ULUI ŞI GHEATA ANONIMĂ 
 
 În continuarea, oarecum, a capitolului trecut, despre Demonul Absolut, pe care demon, 
Supraveghetorul de Demoni (încălcători ai Dharmei) din Loja Iohanică, I. L. Caragiale   -   l-a 
recomandat în mod special   -   să răspundă şi la problema ridicată de pseudo-dialogul: „- De ce 
trag clopotele, Mitică?   -   De frânghie, monşer.” E un răspuns „à la Păcală” (sau Nastratin 
Hogea), e un paradox de tip oriental? E un contra-răspuns   -   sau o parabolă? 
 S-ar părea că întrebarea a fost pusă incomplet (deci, greşit, din punct de vedere al Logos-
ului Sacru): „Din ce motiv se trag clopotele?”   -   căci, aparent, întrebarea s-ar referi la 
instrumentul care produce balansarea clopotelor. Aşa să fie, oare? 
 Aşa ar fi, dacă CLOPOTUL nu ar deţine o simbolică gravă   -   pe care nici măcar Demonul 
Neantului n-o poate eluda: CLOPOTUL E SIMBOLUL VIBRAŢIEI PRIMORDIALE 
DEMIURGICE   -   AL PARAŞABDEI. Iar antidemiurgul Mitică a înţeles foarte bine întrebarea   -   
fie şi doar la nivelul referinţei esenţiale (demonul se fereşte să răspundă cu adevărat   -   pentru că 
ar fi nevoit să recunoască PRIMORDIILE   -   adică pe Dumnezeu): CLOPOT. Demonul Neantului 
trebuie, prin misiunea lui intrinsecă, să blocheze Paraşabda   -   sau (pentru că blocarea lui 

Dumnezeu ar fi imposibilă) măcar s-o amâne (să-i amâne efectul), s-o ocolească. Şi cel mai mare 
ocoliş al Centrului se cheamă CIRCUMFERINŢA. Şi circumferinţa e simbolizată, prin tradiţie, de 
Şarpele ce-şi muşcă singur coada   -   OUROBOROS-UL. Simbol al divinităţii ca spaţialitate, în 
primul rând   -   iar nu ca acţiune în spaţialitate. Şi, mai curând, a pasivităţii proiective a 
Demiurgului   -   decât a emergenţei acţiunii demiurgice. 
 TRAGE CLOPOTUL DE ŞARPELE ÎNCOLĂCIT AL PASIVITĂŢII (aparente) A 
DUMNEZEULUI PROIECTIV   -   şi vibraţia se va încolăci în sine   -   nedevenind relevantă 
pentru Om. Nedevenind AUM. Frânghia   -   Şarpe Încolăcit   -   de care „trage clopotele” 
cosmice   -   amână relevanţa, revelarea, emergenţa demiurgică a lui Dumnezeu. 
 Mitică „o face pe prostul”   -   şi pentru că demonul e prost, dar şi pentru că-i convine să-i 
prostească, prin contaminarea cu ignorarea Paraşabdei, pe oameni. Omul e bine să vadă Şarpele-
Ispită, încolăcit   -   iar nu ŞARPELE KUNDALINI, stând pe coadă. Să vadă şarpele-frânghie în 
coşul-clopot (pasivitatea-închiderea în sine a Paraşabdei), decât să-l vadă, suit pe verticala 
propriului sunet de flaut   -   şi alcătuind AXA POLARĂ SACRĂ, a Lumii Salvate de Somnolenţa 
Spirituală. 
* 
 
 Lumea văzută şi supravegheată de I. L. Caragiale e una care şi-a pierdut ARISTOCRAŢIA   
-   şi, aproape implicit, şi-a pierdut ELITELE. Boierimea şi „boieria”   -   ca respiraţie spirituală 
largă   -   a fost înlocuită cu mahalaua, mahalagiul, mahalagismul. Centrul Spiritual nu se mai 
vede, de sub Mormanul de Gunoi Fermentat al Borboros-ului Materiei-Prakrti
18
: a se vedea 
enorma diferenţă dintre personalitatea mitropolitului GHENADIE şi atmosfera spirituală pe care o 
degajă acesta, sub forma MÂNĂSTIRII CĂLDĂRUŞANI   -   şi, de cealaltă parte, GUNOIUL 
OMANO-AMTERIAL   -   mahalaua infernală, care împrejmuieşte MUNTELE-GHENADIE19:  
„Mai întâi de la barieră dai de o murdărie vrednică de cei mai originali africani etc.” 
 Cine creează şi menţine starea de borboros   -   MAHALAUA SPIRITUALĂ A 
OMENIRII? Evident, nişte factori spirituali complet opuşi celor care l-au creat şi-l susţin pe 
ARISTOCRATUL MITROPOLIT GHENADIE. E suficient să facem o comparaţie cu slujitorii 
bisericii, puşi în discuţie în Duminica Tomii (clopotarul-dascăl care vinde  Paraşabdă pe bani 20  ) 
„ne luase la fiecare câte 2 gologani de 3 parale şi ouă roşii, ca să ne lase sus în clopotniţă”   -   şi 
acelaşi dascăl Haralambie, care pălmuieşte copilul pentru că a confundat sfeştnicele   -   şi, mai 
ales, preotul Marinache, cu înfăţişare exterioară de sfânt şi cu Logos de mahalagiu: „Ho! Că nu 
sunteţi la cocină!” 
                                                          
18 - Cf. vol. Nuvele. Povestiri. Amintiri   -   O plimbare la Căldăruşani, p. 114. 
19 - Ibidem. 
20 - I.L.Caragiale, Temă şi variaţini  -  momente, schiţe, amintiri, Dacia, Cluj-Napoca, 1988, p. 285. 

 Dascălul spiritual cedează demonului lăcomiei şi violenţei: confuzia sfeşnicelor trebuie, 
intâi, lămurită   -   şi abia apoi sancţionată „spre ţinere de minte”. Preotul iniţiator sparge în ţăndări 
evlavia şi smerenia, prin lipsa de generozitate spirituală   -   singura care l-a recomandat pe fiul 
cel mic al craiului pentru a accede la rangul iniţiatic de HARAP ALB   -   şi apoi de Împărat21: ”şi 
părintele Marinache cu dascălul Haralambie cărând în curtea bisericii toată ziua, în nişte 
basmale(...) recolta de ouă roşii şi de pască.” Recolta lui Hristos se pune pe Masa Rotundă a Cinei 
de Taină şi se împarte, euharistic   -   nu se ascunde în basmale cadrilate   -   nu se cară... 
 Dascălului Haralambie i se stinge feştila (denumire esoterică pentru stingerea harului de 
Maestru) „din cauza unei excesiv de bogate recolte de ouă răscoapte”   -   nu împărţise euharistic, 
ca ouă solare   -   ci degradate în propriul pântec-cuptor al răscoacerii (nu al coacerii alchimice...) 
şi borboros infernal. 
 Ca o primă concluzie, asupra cauzei ocultării (nu dispariţiei totale   -   căci avem revelaţia-
epifania lui GHENADIE): boierimii-boieriei (stării de elită, din societatea umană românească)   -   
Maeştrii îşi pierd harul   -   treptat, cedează în faţa presiunii şi tentaţiei demonice. DASCĂLII sunt, 
din punct de vedere sacral, primii responsabili de degradarea spirituală a lumii. Vom reveni. 
 Apoi, ca o consecinţă a faptului că Maeştrii îşi sting festila (ocultându-se între zidurile 
MĂNĂSTIRII, unde sunt urmăriţi acerb de demonii borborosului, cameleoni ai paraşabdei   -   
agentul poliţiei secrete Savu Georgescu cântă şi citeşte cuvintele lui Ioan Chrisostomul, împreună 
cu colegul d-sale, d-l Ionescu...)   -   familia nu mai e familie (spirituală, cu valenţe sacre)   -   ci o 
sursă de entropie spirituală, pentru germenii umani. Anti-Dharma se instaurează, ca structurâ şi 
funcţiune socială   -   prin nevegherea MAEŞTRILOR-DASCĂLI. 
 Şi, aici I. L. Caragiale dezvoltă o mulţime de aspecte ale DASCĂLULUI   -   un adevărat 
„folclor” al condiţiei precar-spirituale a MAESTRULUI, în secolul al XIX-lea. 
 La p. 438
22
,   -   e fixat un reper moral al DASCĂLULUI (schiţa Dascăl prost)   -   în 
persoana unui dascăl intransigent, Pricupescu (probabil, de la PROCOPIOS = CEL LUMINAT). 
Cu cât e mai luminat în plan sacral, cu atât e socotit mai „prost”, în plan profan. Eul auctorial, 
metamorfozat în demon elocvent şi ispititor   -   sintetizează, în Anti-Logos-ul său (Anti-Logos, 
căci se sprijină pe răsturnarea preceptelor morale, într-o stare clară de Anti-Dharma), toate ispitele, 
tentaţiile, presiunile demonice, ale BORBOROS-ULUI SOCIAL, ale ierarhiilor degenerate, 
inversate spiritual-axiologic   -   ale lumii: citind câteva scrisori de intervenţie pentru favorizarea 
germenilor umani degeneraţi spiritual (copiii leneşi şi crescuţi în „cuiburi” de aroganţă, cuiburi 
senatoriale, deputăţeşti şi de alţi potentaţi ai zilei)   -   eul auctorial, în mod cameleonic, se 
transmută în vocea Anti-Dharmei, Anti-Logos-ului Social. Dascălul, care mai are „doi ani, pînă 
iese la pensie”   -   nu cedează moral, ba dezvoltă ceea ce se numeşte furor sacer, berserk-ul 
nordic   -   pentru a preîntâmpina invazia Demonului Anti-Dharma. FURIA LUI PROCOPIOS   -   
                                                          
21 - Idem, p. 286. 
22 - Idem, p. 438. 

e drept, nu transfigurează demonul-cameleon   -   dar, măcar, stopează invazia proliferantă a 
tentaţiilor, presiunilor malefice-imorale, ispitelor: „Am strigat degeaba (n.n.: constată demonul-
voce auctorială), a fost peste putinţă să-l scot pe pedant din ale lui.” Adică, a fost imposibil să-l 
scoată din ritmul cosmic firesc, din zona Dharmei Cosmice. 
 Calitatea de rezistenţă spirituală a izolatului MAESTRU (situat la final de existenţă terestră 
activă   -   mai are doi  ani până la pensie...)   -   este numită, în lumea pe dos în care trăim, lume 
infectată de viruşi Anti-Dharmici: prostie, dobitocie („Mare dobitoc d. Pricupescu!”...). Tocmai 
cel mai plin de umanitate   -   este văzut ca dobitoc. Evoluatul şi rebelul, rezistentul în Războiul 
Metafizic contra Răului plăcut, seducător (otravă strecurată prin Logos-ul fascinant, îmbietor, 
josnic-material)   -   este văzut „cu picioarele în sus”, ca dobitoc. NU: PICIOARELE ÎN SUS = 
poziţia OMULUI PRIMORDIAL, cu tălpi - rădăcini celeste. 
 Ei, dar în jurul „dascălului prost” (adică, în limbaj esoteric: ADEVĂRATUL ILUMINAT, 
adevărata lumină morală a lumii)   -   proliferează clocotitor şi bolborositor, o faună monstruoasă 
de MUTILATORI ai Logos-ului („pedagogul de şcoală nouă”   -   Marius Chicoş Rostogan   -   
care nu doar că poceşte limba-Logos-ul sacru, dar , ca o consecinţă firească, mutilează Dharma, 
prin favoritisme şi injustiţii grosolane, prin violenţe combinate, de vorbire şi de gestualitate: este 
un CHICOŞ = CĂZUT  („chicat”...) şi ROSTOGAN (ROSTOGOLIT) în borboros, de cel mai 
autentic şi mai definitiv conturat tip), de cameleoni şi imbecialităţi, din pricina lipsei de spirit 
(dimensiunea morală atrofiată) şi a surplusului de senzualitate vulgară   -   laşul şi saşiul(semn 
demonic...) TIBERIU BUMBEŞ   -   cel „cu ochelarii albaştri”. Un demon care o face pe 
„teribilul” cu ocultul PĂUN SOLAR, ION-ul Purificării (Ioniţă Păunescu, „fiul natural”   -   o mică 
zeitate ocultată în lumea şcolii pseudo-iniţiatice a lui bumbeş-Nasture fără Centru, ci cu două 
găuri: de aparentă intrare şi de esenţă expulzată   -   „ORFANUL” Spălătoresei Lumii   -   
PĂUNA)   -   dar care, cu – escu + ION (Ionescu), Arthur doar prin snobism, în nici un caz prin 
cavalerism-regalitate a Mesei Rotund-Euharistice   -   se va purta injust, favorizându-l pe al doilea-
lea, falsul „rege” (Arthur...), în dauna primului, REALUL Păun Solar. De ce? Din pricini 
combinate: libidoul crescut în faţa Aglaei Ionescu, cea care „cască” (deocheată de măruntul demon 
saşiu   -   sau îngurgitându-l în borboros-ul moral al Ion-eştilor, pe măruntul demon Bumbeş?)   -   
şi frica în faţa potenţei ierarhice a Anti-Dharmei: d-l Mandache23  „mare proprietar, omul cel mai 
influent şi mai cu greutate din tot judeţul”   -   aflat în casa prefectului. Prefect care îi pune 
alternativa: non-onestitate morală   -   şi-şi păstrează locul în ierarhia degradării morale   -   sau 
onestitate morală   -   şi plecarea...”mâine”. Şi Nasturele=Năsturaşul, nemaiamintindu-şi nicicum 
de „imperialul” dintr-însul (TIBERIU...)   -   se rostogoleşte laş, în idrecţia Anti-Dharmei24: ” - Ie... 
Că-z nu-i greu lucru de ales(...) Facem apoi la fracţiune o mică rectificaţiune...” Şi 
„rectificaţiunea” (pe dos: rectificarea Dharmei, spre Anti-Dharmă...), în dauna PĂUNULUI 
OCULT   -   nu va fi uitată, niciodată şi nicicum, de nedreptăţit: I. L. Caragiale, ca substituit 
hieroglific (în naraţiune) de Păun Solar   -   îşi va subintitula povestirea: „O reminiscenţă din 
                                                          
23 - Idem, p. 444. 
24 - Idfem, p. 445. 

tinereţele pedagogului”... I. L. Caragiale era şi Păunul Ocult, şi Spălătoreasa Lumii   -   
supraveghind, prin propria sa existenţă   -   respectarea/vs/ încălcarea Dharmei. 
 Dar Lanţul slăbiciunilor, în care ierarhia pseudo-bisericească, antibisericească (anti-
spiritual-iniţiatică) a demonilor „slăbitori” ai Dharmei (Pop+escu, Protop+escu, Diacon+escu, 
Iconom+escu etc) pe linie feminină (evident, mai uşor şi „firesc” seducătoare...)   -   preface pe 
„animalul” Costică, sub semnul celor 3   -   treime a înjosirii   -   în protejatul sub semnul cercului 
demiurgic, înjosit şi el   -   vampiric, înviat de HORA IELELOR DEMONICE, PARALIZATE DE 
MORALA-DHARMA   -   în care se învârt, într-o parodie demonică a HOREI SOLARE, într-o 
pantomimă a degradării furibunde, a Cercului Divin   -   demonii purtători ai Lanţului Înrobitor al 
Horei Parodice (de pe Axa Inversă a Bisericii Duhului Cristic)   -   avându-l, drept curier-Hermes 
Degenerat, pe eul Auctorial cameleonic, transformat în Maestrul Sabatului 25: „Rămânea Mitică 
Dăscălescu iar repetent, cu toate că ţine la el mamiţă-sa Dăscăleasca, la care ţine Piscupeasca, la 
care ţine Sachelăreasca, la care ţine Iconomeasca, la care ţine Diaconeasca, la care ţine Preoteasca, 
la care ţine mult graţioasa Popeasca, la care ţiu mult eu, la care...” Curat Hora Dracilor, cu capătul 
în „misticul” iad al slăbiciunilor noastre parcă fără capăt („eu, la care...”) – slăbiciuni pe care le 
răsfăţăm ca pe nişte „obiecte” nepreţuite  -  „sacre”-pseudo-sacerdotale (popeşti-preoţeşti-
dăscăleşti-diaconeşti)... 
Dar Bacalaureat...   -   în care e cinic batjocorită SPIRITUALITATEA COSMICĂ 
ETERNĂ, conţinută în treimea sinecdocică Vergiliu-Horaţiu-Ovidiu   -   prin degenerarea în 
Lichelismul de societate, de familie   -   şi, cel mai rău, de şcoală iniţiatică26 : 
 a   -   prin care corigentul la MORALĂ e promovat pentru a deveni BRAŢ AL JUSTIŢIEI 
(deci   -   promotor al Anti-Dharmei în lume), 
 b   -   punte iniţiatică e trecută cu TRĂSURA şi SULIŢA-UMBRELĂ (mascarea 
demonului), în care diriguieşte „madam” Georgescu (ipostaza derizorie şi malefică-maleficizată a 
Sfântului Gheorghe-Luminătorul Pământului), 
 c  -   3 e schimbat în 6   -   prin redublarea Lumii Dharmice   -   în Lumea Anti-Dharmei   -   
şi 
 d - culmea: singurul argument al acestui Sabat este că toţi iniţiaţii întru Anti-Dharma „sunt 
de familie bună”. Familie bună la ce ? Evident, la schimbat macazul lumii divine   -   trecând 
fiinţa în faza ei derizorie   -   borboros-ul, unde mizericordia şi justiţia sunt înecate într-un 
pahar de şampanie (contraponderea maleficială a POTIRULUI GRAAL)   -   iar punţile 
iniţiatice sunt predate, din zona Dragonilor-Dascăli   -   în zona MAGDALENELOR 
NEPOCĂITE, care refuză recunoaşterea lui Iisus-Calvarul. „Cocoana” Caliopi Georgescu îi ţine 
închişi în uterul ei demonic pe cei 3 ÎMPĂRAŢI AI SPIRITULUI-LOGOS-ULUI (Caliopi 
seamănă, funcţional, cu seducătoarea nimfă Calipso   -   şi mult mai puţin cu muza poeziei epice şi 
                                                          
25 - Idem, p. 173. 
26 - Idem, p. 453. 
 42 
 
elocinţei   -   elocinţa ei fiind, de fapt, Anti-Logos). Cei 3 împăraţi ai Spiritului devin sclavi, captivi 
ai borboros-ului. Din pricina ei, Împăraţii Spiritului (Logos-ului: Vergiliu, Horaţiu, Ovidiu) par a fi 
condamnaţi a nu se mai naşte niciodată : ei nu apar, ei nu trec punţi   -   EA, Dalila-Calipso, 
spune:   ”-   Am dat şi bacalaureatul ăsta!” Pântecul Dalilei, borboros-ul ei malefic-antidharmic   -   
tinde să se extindă coşmaresc, înglobând absolut toate firavele reminiscenţe ale gesturilor, 
vorbelor, simbolurilor iniţiatice. TIMPUL MAEŞTRILOR-DASCĂLI A APUS... Dalila dansează 
SABATUL pe Mormântul Maeştrilor, pe ruinele ŞCOLII INIŢIATICE... 
 Şi Răul acesta vine dinspre singurătatea în care a fost izolat MITROPOLITUL 
GHENADIE   -   simbolul CREDINŢEI neclintite, al Dharmei păzite cu preţul vieţii pământeşti, 
spre gloria-viaţa spirituală. 
 
* 
 
 
 Ce este familia, ai cărei membri „maturi” au fost dez-iniţiaţi, supuşi CARNAVALULUI   -   
curei de parodiere a liturghiei iniţiatice, prezidată de „Maeştri” cu „feştila duhului” arsă? Ce pot fi 
decât continuatorii de profunzime ai stării de borboros   -   de pantomimă demonică a liturghiei 
sacre? Familia Anti-Dharmică devine RĂDĂCINA IADULUI   -   Sfânta Treime Inversată:   a   -   
fie în formula pseudo-tată, pseudo-mamă, pseudo-germen (care nu e neutral şi nu poate fi 
neutral, atâta timp cât apare şi se dezvoltă în mediul parodic-demoniac),   b   -   fie în formula 
„mam’ mare, mamiţica şi odrasla”   -   care ar corespunde, în linii mari, TĂLPII IADULUI-
AVESTIŢA (ARIPA SATANEI) şi... GOLEMUL. GOLEMUL-GOE. Goe   -   nu Anti-Noe, Anti-
germen al Lumii. Moştenitor şi rezumator al întregului rău anterior, al întregului Rău care-l 
precede   -   ca întoarcere pe dos a Cosmos-ului. 
 
* 
 
 
 Este vreo scăpare din îmbrăţişarea nemiloasă şi hidoasă a cleştelui Anti-Dharmei   -   care a 
înlocuit paradoxul cleşte eliberator-mântuitor    -   al Dharmei? 
 Am mai spus că I. L. Caragiale este Supraveghetorul Demonilor, ucenici şi înfăptuitori ai 
Anti-Dharmei, în acest sfârşit de mileniu... Observator imparţial   -   el TREBUIE să fie înţelegător 
a toate. Tolerant   -   în sensul riguros al cuvântului. NU IERTĂTOR, nu părtinitor   -   ci 

comunicator imparţial de observaţii. Asta nu înseamnă că nu are dreptul la OPINIA CEA 
DREAPTĂ   -   dar numai după ce expune faptele nude. 
 Şi ce observaţii face acest SAVANT, DOCTOR ÎN STIINŢA ANTI-DHARMEI   -   pe 
care, departe de a o aplica   -   o supraveghează pentru PROFILAXIA MORALĂ, în templul 
Omenirii   -   pentru revelaţia Templului Sacru, sub Mormanul de Gunoi şi Ciucuri de muşte ale 
Borboros-ului? 
 Iată ce observaţii interesante face (şi, repetăm, noi nu ţinem seama, în excursul nostru, de 
aparentele diferenţieri pe genuri literare a scrisului lui I. L. Caragiale   -   ci doar de limite 
spirituale generale, care diriguiesc scrisul său   -   observator şi profilactic, în raport cu 
fenomenul instaurării, în Lumea Fiinţei Umane, a Anti-Dharmei: 
 a   -   observă generaţiile de oameni; 
 b   -   şi succesiunea generaţiilor nu e omogenă, din punct de vedere moral, 
 c   -   iar ceea ce e fundamental pozitiv, dătător de speranţe   -   este că, înafară de mahalaua 
spiritului Anti-Dharmic   -   există şi o altă zonă, a unei ierarhii mult mai interesante, pentru studiul 
evoluţiei spirituale a Fiinţei-Lume, 
 d   -   astfel, raportându-ne la O scrisoare pierdută, se observă că generaţia lui Dandanache, 
respectiv Trahanache   -   e mult mai pervertită şi cu mai multă vlagă demonică (disimulare şi 
agresivitate a atacului pervertitor) decât generaţia lui Caţavencu-Farfuridi. Iar în generaţia 
Caţavencu-Farfuridi sunt depistaţi şi oameni, nu doar VAMPIRI: Tipătescu şi Zoe. Căci, 
Caţavencu îl numeşte pe Tipătescu „bampir” (în urechea pristandalei...)   -   uitându-se în oglindă, 
probabil. Căci sugerea-extragerea sângelui hieroglific al Eros-ului-scrisoare, din sânul (gâtul-
barzaq-ul) Cetăţeanului turmentat   -   ce este altceva decât ACT VAMPIRESC ? În jurul 
Cetăţeanului turmentat pluteşte sângele acestuia „NATUREL”: bere-vin, vin-bere (o alternanţă 
între euharistia creştină şi hidromenul păgân   -   sau alternanţă între sângele cristic şi surogatul de 
sânge, sângele degenerescent). Nu Cetăţeanului turmentat „l-a băut” pe „nea Nae”   -   ci 
Caţavencu, cu pliscul ascuţit de Demonul Anti-Logos-ului (Minciuna, Demagogia etc.) „l-a băut” 
de SÂNGE pe Cetăţeanul turmentat. 
 Revenind   -   e oarecum liniştitor că generaţia medie e mai slabă demonic, decât cea 
anterioară (în care s-au fixat, parcă, cele două Tălpi ale Iadului: Trahanache şi Dandanache   -   
amândoi disparenţi, imergenţi în borboros, apărând doar cât să facă „act de prezenţă”   -   cf. 
Dandanache... Amândoi, luptători „ de la paşopt”   -   luptători-războinici ai generaţiei care a 
infectat echilibratele Ţări române cu Minciună, Perversiune, Demagogie. Amândoi, vânători 
necruţători de hărţi-„cărţi” („scrisori”)-hieroglife ale sufletului). 
 Din generaţia nouă, VÂNĂTOR de hieroglife astrale e doar Caţavencu   -   dar un vânător 
imperfect. Şi imperfecţiunea lui Caţavencu provine din faptul că scris îi este să nu poată exista 

independent: siamezul său, dublura lui   -   este Cetăţeanului turmentat. Curios, dar caţavencu fără 
Cetăţeanului turmentat îşi pierde total semnificaţia. În concluzie, Dumnezeu se pare că a început să 
creeze dublete simultane: malefic-benefic. Ce strică Caţavencu   -   repară Cetăţeanului turmentat. 
De aceea, CAPUL LOR este, de fapt, unul singur, sub 2 ipostaze (STRINTA şi LARGA   -   
antidharmică şi dharmică: „Trăind în cercul vostru strâmt”   -   presupune şi un paredru CERC 
LARG   -   sub aceeaşi pălărie. Nu e întâmplătoare GĂSIREA PĂLĂRIEI (dintre zeci, poate sute 
„de catarge”...) a lui Nae Caţavencu de către Cetăţeanului turmentat. Amândoi „locuiau” sacrul în 
aceeaşi CAVERNĂ: GEMENII COSMOSULUI sec. al XIX-lea sunt Nae Caţavencu şi Cetăţeanul 
turmentat   -   iar Ghiţă Pristanda e doar un termen de verificare şi comparaţie, prin raportare la 
Cetăţeanului turmentat : Cetăţeanului turmentat şi Ghiţă Pristanda formează un CUPLU 
SEISMOGRAFIC pentru indicarea îndepărtării lumii faţă de Dharma Cosmică. Cetăţeanului 
turmentat şi Nae Caţavencu sunt cele două feţe ale lui IANUS. 
 Întorcându-ne la colegul de generaţie medie   -   Ştefan Tipătescu, am remarcat şi remarcăm 
o urmă de boierie   -   şi, indubitabil, patimi umane şi sentimente umane. O gamă de dezvoltări ale 
corpului astral   -   foarte largă, liniştitor de largă. „Ce lume, ce lume!”   -   nu e o exclamaţie 
ipocrită şi nici prezbită   -   căci nu vede doar „bârna din ochii celorlalţi”. Ştefan Tipătescu nu face 
nimic din toată ierarhia oferită de mişelia umană: e violent cu Demonul-Vampir   -   dar e tandru 
cu iubita, SINGURA LUI IUBITĂ   -   pentru care nu i-ar păsa de scandalul (ce i-ar putea ruina 
cariera). Nu se gândeşte, deci, nici la Zaharia Trahanache. Sau, poate că-şi dă liniştea sufletului şi 
chiar demnitatea/autonomia morală  -  pe Iubire... 
 Dar Zaharia Trahanache este, cum el însuşi şi doar el pretinde   -   prieten al lui Ştefan 
Tipătescu? Nu. Hotărât nu. E şantajist în primul rând cu Ştefan şi cu propria soţie, Zoe   -   pentru 
a-i ţine în frâu cu o privire doar. Sau nici măcar atât (cf. scena cu bătutul la uşă, fără a şi intra... -  
ÎN CAMERELE CASEI AMICULUI FĂNICĂ!!!   -  din  actul  II, scena XI: NU E POLITEŢE  - 
E PERFIDIE. Mesajul se citeşte aşa: „Vă ştiu! Nu trebuie, pentru asta, să deschid uşa! Vă am la 
mână! Oricând vă pot zdrobi, dacă vreau, sau dacă nu staţi sub ascultarea mea absolută! Daţi-i tot 
aşa, că tot pentru mine/în folosul meu lucraţi...”). 
 Ştefan Tipătescu e sclavul lui Zaharia Trahanache (sau cel puţin, prizonier moral)   -   
pentru că e sclavul lui Eros. Sclavul lui ZOE   -   sclavul celei care, pe greceşte, înseamnă VIAŢĂ. 
Şi nu ni se pare atât de mare înjosirea, când ea se face prin intermediul lui Eros. Cel care 
şantajează Eros-ul e mult mai vinovat... Ştefan Tipătescu e singurul personaj din piesă FĂRĂ 
ATENTATE LA LIMBA ROMÂNĂ   -   la Logos-ul Sacru. E punctul de reper, pentru dezvăluirea 
hidoşeniei celorlalţi (hidoşenie produsă prin mutilarea Logos-ului   -   deci, a Fiinţei Spirituale 
Profunde). 
 Veţi spune: bine-bine, dar Ştefan Tipătescu stă sub blestemul STERILITĂŢII ETERNE e 
BECHERUL ETERN. Nu va avea urmaşi   -   va fi uşor de izolat şi de uitat, ignorat. Vor învinge 
Goe, Ionel, degeneraţii (până la perniciosul caricatural) Vergiliu, Horaţiu, Ovidiu  -  balaurul cu 
trei capete... (dacă vor ieşi vreodată din uterul Georgeascăi-Anti-Geea...)etc. Tocmai aici e 

problema: toţi germenii infestaţi cu Anti-Dharma sunt prizonierii uterului în care au regresat prin 
voinţa Dalilei-Anti-Geea. Goe va ieşi GOL din uterul „mamiţicăi”   -   şi „urâtul” va deveni, poate, 
Maestrul Adevărat. Copiii-germeni antidharmici nu sunt vii   -   sunt avortonii lui I. L. Caragiale   
-   şi, implicit, ai societăţii real-sacrale. Şi nu sunt autonomi faţă de uterul parental (am extins 
calitatea de UTEROS şi la nivelul pseudo-bărbaţilor, aparent omnipotenţi   -   în realitate, copii mai 
mari ai propriilor SOŢII-DALILE, Anti-Geea plurale   -   copii manipulaţi cu dexteritate de către 
dalilele lor „legitime”). 
 Mahalaua caragialiană e vie? Lache, Mache, Tache etc.   -   sunt vii? Nu, sunt avortoni   -   
sau, dacă nu-şi acceptă lipsa de consistenţă vitală   -   sunt încă germeni intrauterini. Ei nu pot 
face (real...) nici bine, nici rău. În nuvela Lache şi Mache (care, după canoanele clasice, poate fi şi 
povestire, şi schiţă, şi nuvelă...)27    -   sub aparenţa de GEMENI DIVINI (ORESTE ŞI PILADE) 
se ascund două jumătăţi-bucăţi de materie, fără identitate: „Cine zice Lache zice Mache şi 
viceversa (...). Cine a cunoscut pe unul a cunoscut şi pe celălalt”   -   indiferent de spaţialitate 
(unul născut la Dorohoi, altul la Severin   -   uterul Anti-Geei este o entitate pur „spirituală”-anti-
spirituală, iar nu una fizic-spaţial-temporală) - şi în simultaneitate temporală   -   intersectaţi în 
uterul MACRO (extins, de la Dalila...) al pseudo-Heliopolis-ului (Bucureşti). Ei sunt siamezi 
perpetui, împrumutând, alternativ, funcţia de astru, respectiv de satelit, unul pentru celălalt („Când 
buzunarul lui Lache înfăţişează o greutate oarecare, dânsul este soarele sistemului, iar Mache 
planeta respectivă. A doua zi însă vedem că Mache străluceşte cu jiletca palpitândă, iar Lache 
gravitează în spaţiu, urmându-l foarte ascultător”). Toată această mişcare alternativă, de pseudo-
cosmicitate   -   în funcţie de banul profan   -   devanit, ânsă, prin reificare   -   DUMNEZEUL-
BAN. Lache şi Mache funcţionează nu ca model solar, deci   -   ci ca model PLUTONIC. 
 Fumează amândoi   -   dar nici unul N-ARE TABACHERĂ: Tabachera Demonică nu este 
a nimănui anume, pentru că cei doi NU SE POT VEDEA, SIMULTAN, PE EI ÎNŞIŞI   -   ŞI 
UTERUL-TABACHERĂ. 
 Siamezii Lache şi Mache (ipostaze izotopi-semantice cu GOE-IONEL) au amândoi 
DOUĂ PICIOARE (La Paşti 28 : Lache ia la braţ în stânga pe amicul său, care primeşte bucuros, şi 
aşa pornesc înainte, rezemându-se unul de altul, în partea piciorului la care nu-i supără gheata”). În 
final, ei exhibă siamezismul, cu inconştienţă sau (demonic) cu neruşinare29:  la Gambrinus   -   pun 
ghetele pe masă = fiinţa lor înjumătăţită: gheata din dreapta = o jumătate de fiinţă, plus gheata din 
stânga = o jumătate de fiinţă. Absolut egale, cele două jumătăţi   -   egalitatea a două zerouri uman-
(non)spirituale. 
 Goe va fi Lache? Sau Mache? Dar poate va fi, ca şi Ionel   -   Dandanache. Sau 
Trahanache. Adică, nişte STIHII ale Răului, nu nişte fantoşe. Se pare, însă, că şi în domeniul 
demonic trebuie „să ai spor”. Or, ei nu-l au. Ar fi logic ca nişte copii de Caţavenci-Trahanachi   -   
                                                          
27 - Idem, p. 341. 
28 - Idem, p. 429. 
29 -Idem, p. 433. 

să devină urmaşii părinţilor lor. Dar are şi Dumnezeu dreptul la propria lui logică. Anti-Dharma e 
condamnată EFECTIV la sterilitate fiinţială LACHE-MACHE. Nimic măreţ   -   nici în rău, 
măcar... 
 Poate că ZOE ar merita o privire mai atentă. Nu are, oare, trăsături vampirice când e gata 
să-l sacrifice pe Ştefan Tipătescu, în vederea evitării scandalului? (deşi numele ei este VIAŢĂ?). 
nu cumva vrea să-şi concureze şi învingă soţul (chiar să-i producă regresia în propriul ei uter 
ferecat)   -   în lupta pentru acapararea puterii în judeţ? 
 Poate că da. Dar replica ei din final   -   că ea e BUNĂ  -   şi de aceea îi ajută Dumnezeu   -   
s-ar putea să fie edificatoare pentru noi   -   şi mântuitoare pentru ea. Ea, ZOE   -   face efortul de a 
discerne între moral şi imoral   -   şi, secret şi discret, vrea SĂ FIE BUNĂ. Doar sub presiunea 
emoţiei recuperării scrisorii   -   dezvăluie eforturile ei secrete   -   năzuinţa spre BINE-BUN. Unii 
vor spune tocmai pe dos: face astă dezvăluire în momentul de criză maximă   -   până atunci n-o 
interesase BINELE-BUNĂTATEA. Noi, însă, replicăm: nu, tocmai pentru că ea avea, acum, 
STĂPÂNIREA HIEROGLIFEI PIERDUTE (DRAGOSTEA)   -   şi putea să-L uite pe Dumnezeu   
-   ea nu-L uită pe Dumnezeu, ci, dimpotrivă, îi subordonează-închină toate eforturile ei secrete-
discrete, de luptă, cu ea însăşi, pentru BINE-BUN. Faptul că ea nu-L uită pe Dumnezeu   -   tocmai 
cănd IZBÂNDISE!!!   -   o pune într-o lumină umană. Şi cu şanse de ameliorare spirituală 
ulterioară. E indulgent Caragiale   -   suntem noi prea indulgenţi? Hora finală, din care lipsesc 
Ştefan şi Zoe   -   e mai edificatoare decât orice justificare sau argumentare:”Iertaţi veţi fi, căci 
mult (sau, măcar, suficient, prin comparaţie cu „uscaţii” spiritual) aţi iubit”... 
*** 
                                                                                      prof. dr. Adrian Botez 
NENĂSCUŢII NĂSCUŢI. CE SE-NTÂMPLĂ LA 
„RURALI”? 
 
 Dacă acceptăm, conform teoriei naostre, legea evoluţiei (sau involuţiei) spirituale, pe care 
ar fi folosit-o, în mod taumaturgic, I. L. Caragiale pentru a ameliora efectele celor două catastrofe 
cosmice: 
 I   -   degradarea, până la totala ineficienţă, a Şcolilor iniţiatice, prin degradarea spirituală a 
Maeştrilor-Dascăli, 
 II   -   formarea unui borboros   -   pe post de „familie” în care părinţii au fost deziniţiaţi   -   
borboros din care germenii se dezvoltă, sub forma unor Demoni Anti-Dharmici de microscop 
(adversari ai Logos-ului, violenţi, total neadaptaţi la Dharma, aroganţi, exclusivişti la modul feroce 
şi, în acelaşi mod, egoişti, narcisiaci, individualişti, nihilişti etc.   -   gen GOE), 

 Trebuie, deci, să vedem lucrurile într-un fel aparte: 
 I   -   lumea aceasta, care este, totuşi, lumea Dharmei Cosmice   -   şi se trezeşte, dintr-
odată, în faţa invaziei masive a germenilor Anti-Dharmei   -   îşi formează un „mecanism” de 
protecţie, împiedicând naşterea reală, efectivă, a acestor germeni malefici. Făcându-i dependenţi 
multă vreme, chiar toată viaţa, de uterul Femeii-Dalila (Anti-Geea). Cei care nu vor să accepte 
legea dependenţei, a regresiei în uter   -   trebuie:   1   -   să fie avortaţi (gen Lache-Mache),   2   -   
să se convertească la o forţă spirituală pozitivă, pe care, înglobând-o, să poată să se nască şi să 
evolueze spiritual, respectând Logos-ul şi Dharma Cosmică (cf. Cetăţeanul turmentat, Ştefan 
Tipătescu, Zoe)   3   -   să fie „salvaţi” de la avortare, de către forţe spirituale puternice, negative, 
care-i transformă fie în Mitică, fie în strigoi agresivi, gen Dandanache-Trahanache-Caţavencu   -   
sau Spiridon-Chiriac (în această linie evolutivă-negativă), sau Iordache-Nae Girimea etc.   -   
indivizi care au individualitatea doar printr-un pact cu Satan, prin care semnează că vor dispreţui, 
în toată viaţa lor, ORICE NORMĂ MORALĂ   -   şi că nu vor părăsi, o clipă mpcar, 
MAHALAUA MORALA A LUMII. În felul acesta, prin blocarea evolutivă a germenilor 
impregnaţi de malefic, lumea e „amânată”, dacă nu salvată   -   de la Apocalipsă. 
 Dar mai există a 4-a categorie de germeni evolutivi: nenăscuţi născuţi, iar nu avortaţi   -   
funcţionari, anonimi sau nu, dar NEFUNCŢIONALI (blocaţi în birocraţia satanică) ziarişti, 
anonimi sau nu   -   pensionari etc., care se mişcă în spiritul Anti-Dharmei (în exterior), dar sunt 
blocaţi, în interior, de autoritatea (acceptată de ei) a Dharmei Cosmice. Şi datorită lor   -   lumea nu 
este haos   -   ci are o anume rânduială. Putem să râdem de aceşti năuci, blocaţi între cer şi pământ   
-   putem să trecem, cam aroganţi (demonizaţi şi noi) peste umilele lor fiinţe, care încă mai înoată, 
parcă, în lichidul placentar, când înotă prin aerul acestei lumi   -   dar ei sunt o replică foarte 
serioasă dată de Dumnezeu   -   Satanei (mult mai credibilă decât NEBUNII DHARMEI   -   de tip 
Cetăţeanul turmentat, Poetul etc.). 
 Datorită lor,  Gudurăii, Ioneştii şi Georgeştii (şi toată liota provenită prin degradarea 
ierarhiei bisiriceşti până la derizoriu: Preoteşti, Popeşti, Diaconeşti etc.), precum şi Dandanache, 
Trahanache etc.   -   sunt băgaţi într-un fel de carantină a NEBUNILOR FURIOŞI: lumea îi vede, 
le acceptă aşa-zisa autoritate formală   -   dar, ÎN ESENŢĂ, NU SE SUPUNE LOR. Îi lasă „în 
banii lor”, să se facă de râs pe marea estradă a lumii, pe marea scenă a lumii   -   dar Lumea, 
esenţial, îşi vede de Dharma ei. 
 Oamenii de care vorbim, nenăscuţii născuţi   -   nu sunt buni, în sensul desăvârşit al 
cuvântului, nici măcar suficienţi   -   dar formează o masă gelatinoasă, amorfă, care are funcţia de 
TAMPON, de amortizor al ciocnirii dintre NEBUNII DHARMEI şi ODRASLELE DEMONICE 
ALE ANTI-DHARMEI. 
 Există în nuvela Inspecţiune30 trei categorii de personaje: 
                                                          
30 - Idem, p. 219. 
 48 
 
 I   -   „mai mulţi prieteni”   -   care, deşi stau în berărie, NU SUNT MITICĂ   -   nu vor să 
seducă-fascineze, sunt capabili de sentimente: îngrijorare, solidaritate umană, disperare etc... 
 II   -   Anghelache (înger+ache   -   tot o tendinţă spre derizoriu a sacralului, dar incipientă, 
doar)   -   care n-ar fi trebuit să se nască, metafizic, pentru că nu are/posedă Dharma, în formă   -   
şi de aceea e obsedat de posibilitatea (absolut virtuală) a CĂDERII SUB ISPITĂ (ispita banului 
desacralizat)   -   şi care, totuşi, s-a născut, pentru că poartă în el, ca esenţă interioară, sentimentul 
dharmic al RESPONSABILITĂŢII faţă de sinele său divin. Are în el ORDINEA. Dar pentru că 
simţul responsabilităţii, la care îl îmbie, ceas de ceas, imaginile MEDIULUI SOCIAL 
ANTIDHARMIC („nenorocirea unui coleg, vechi împiegat, repurtat până mai zilele trecute ca un 
funcţionar model”etc. Şi care fuge din ţară lăsând în casa publică o foarte însemnată lipsă de bani”) 
şi care ar fi trebuit să-1 menţină în stare de germene placentar   –   finalul existenţial al lui Anghe-
lache este SINUCIDEREA. Şi nu „de prost” sau „de nebun”: el este conştient, la modul cel mai 
acut, că ispita demonică a Anti-Dharmei ar fi putut, oricând, să-l răpească Sinelui său Astral   -   
dacă ar fi abdicat, fie şi pentru o clipă, de la încordata PAZA DE SlNE, pază a Dharmei. Dar 
Anghelache nu e suficient de PUTERNIC VEGHETOR, nu e FIRESC veghetor (“natural”), 
precum Cetăţeanul turmentat, cu "naturelul” lui   –   şi, ştiind şi simţind asta, ca pe o povară 
metafizică ce trecea puterile lui   –   decât să se compromită, printr-o ne-veghe de o clipă, dar 
fatală pentru MISIUNEA SA PE PĂMÂNT   –   decât să-şi compromită veghea de până atunci (de 
o viaţă...   –   dar o viaţă încă nesfârşită, nefiind înlocuit „oficial” în postul de veghe metafizică)   –   
mai bine SE SINUCIDE. Nu dezertează   –   ci avertizează că, în zona sa, frontul metafizic nu mai 
rezistă presiunii Anti–Dharmice. Şi astfel, reuşeşte să lase, ca  substitut real al fiinţei sale,  si 
modelar pentru “amici”   –   ORDINEA DHARMICĂ: “nimic nu lipseşte (din casa de bani) s-a 
găsit în plus un pol de aur românesc din '70, învălit într-o foiţă de ţigară". Polul de aur e simbolul 
sacral  al banului   –   el n–are vreo eficienţă socială, înjosită la "circulaţie a mărfurilor" şi la 
lăcomie: polul de aur este Anghelache în HERB   -   foiţa de ţigară "este a ţigării ce n-ar fi 
trebuit niciodată" scoasă la fumat: PLACENTA în care ar fi trebui să rămână   -   dar el a avut 
curajul (nebun în sens pozitiv) să iasă. Şi să trăiască, în definitiv, ca om normal, în sens sacral  
('70   –   anul de când este POLUL   -   e 7+0  -  vârsta sacrală, reală, deci, a ciclului existenţial 
imergent al lui Anghelache, confundat cu Manvantara!). El nu s-a căsătorit, n-a proliferat în 
această lume burduşită de germenii malefici, forfotind în borboros   –   are doar o soră-paredru 
(Eliza), nemăritată şi ea. NENĂSCUŢII NĂSCUŢI, marcaţi de sentimentul interior al unei 
responsabilităţi faţă de evoluţia spiritului lumiii   –   SE AUTOCASTREAZÃ. 
La întrebarea "prostului" mai tânar dintre „amici” (ucenic, deci, esoteric, al lui Anghelache   
–   PRUNC SPIRITUAL al lui Anghelache): “ -De ce?... de ce, nene Anghelache?"   –   în faţa 
cadavrului lui Anghelache, la morgă, "nenea Anghelache, CUMINTE (s.n.), n-a vrut să răspundă. 
”A redevenit germene plutitor, cuminte, în lichidul placentar   –   a redevenit virtualitate umană 
pură, cuminte, plutind în LOGOSUL–TĂCERE   -   departe de "MOŞII" degradaţi cumplit-
demonic, în bâlciul vomei injositor cantitative, pur materiale, absolut entropice, care domină 

această lume, în care conduc, deocamdată, furibunzii demoni antidharmici31 (: „Turtă dulce   –   
panorame   –   tricoloruri   -   bragă etc. (tricolorul lîngă bragă...) (...). Criză teribilă, monşer !” 
Da, criză morală extrem de profundă, prin demonizare, materializare vulgară, relativizare cumplită 
a valorilor (pînă la absoluta deriziune a tot şi a toate   –   desfiinţare a sacralitaţii), entropizare   –   
toate, consecutive demonizării prin plurarizare–proliferare). 
Acelaşi blocaj în LOGOS-UL–TĂCERE, ca formă de opoziţie la BÂLCIUL 
DEMONULUI IN LUME   –   dar exprimat prin aparenta beţie ca paralizie a centrului vorbirii   –   
îl practică (sic!), da, se antrenează cu o consecvenţă ritualică: nu este o simplă manifestare 
întâmplatoare, ci un RITUAL   –   perseverent, smerit, continuu   –   îl practică, deci, şi MITICĂ. 
Care MITICĂ? O, un cu totul alt Mitică, decât Demonul exhibării NEANTULUI, cu totul altul 
decât Demonul atotexpansiv al NEANTULUI–LOGOS DEGRADAT. „Este exact ANTITEZA lui 
MITICĂ-Demonul în expansiune: este Mitică în stare de represiune spaţială, în stare de FIXARE  
într-un loc unde apusul şi răsăritul sunt concomitente32, într-o "cafeneluţă"   -   care, prin refuzul de 
acţiune şi de Logos ale REPRESIVULUI (AUTOREPRESIVULUI) MITICĂ   –   este un fel de 
PURGATORIU în care se prepară sfinţenia viitoare a celor care au jucat, în astă lume, rolul de 
"dezacordaţi”, de „neadaptaţi"   -   (ca Poetul sau Cănuţă), de "dizidenţi" (fie şi pasivi   -   de fapt, 
ritualic–interiorizaţi, foarte activi) faţă de lumea antidharmică: "La lumina spălăcită a becului 
"Auer", chipul CAMARADULUI (s.n. – n.n.: este camaradul de taină, esoteric, al sufletiştilor 
căutători ai LOGICII LUI ANGHELACHE   –   nenăscutul născut, sau născut–ul nenăscut pentru 
aceasta lume   –   sufletişti care, prin de ce–ul ucenicului   –   au dobândit revelaţia, percepţia 
extrasenzorială a cosmosului sub invazie demonică   –   şi s-au împărtăşit, euharistic, din 
CUMINŢENIA lui Anghelache) seamănă cu icoana unui martir în urma chinurilor: e alb ca varul, 
cu umbre albastre,  fălcile-i sunt încleştate (s.n.: decît să trăncănească vânturile învrăjbirii, 
bruiajele Logosului Sacru   –   mai bine îşi paralizează fălcile şi limba, conştient, într-un RITUAL 
BACHIC SOLITAR   –   singur preot, singur catehumen, singur iniţiat. Mai trecuse prin cafeneluţă 
si Cetăţeanul turmentat, alt ucenic al tăcerii pitagoreic–bahice   –   dar plecase, căci depindea de 
el exorcizarea demonilor caţavenci, care numai de "încleştat fălcile" nu reuşeau să încleşteze...), 
nasul tras, ochii pierduţi în extaz  (a auzit–văzut MUZICA SFERELOR, armonia Paradisului). În 
mâna asemenea albă, ca şi cum pe sub piele N-AR FI CURS UN PIC DE SÂNGE (s.n.: refuză 
pînă şi sângele fizico–biologic   -   trăind în lumea paralelă, a AMRITEI cu aparenţă, aici, de şvarţ   
–   cafea NEAGRĂ...) ţine o linguriţă, cu care amestecă, ÎNCET, ÎNCET DE TOT (s.n.  -  n.n.: 
unde mai e Grăbitul Mitică?   –   a fost exorcizat, probabil, de PAREDRUL său. MITICĂ CEL 
ALB acţionează în direcţie opusă faţă de Mitică cel Negru: câtă muncă ritualico–bahică, pentru a 
readuce ritmul demonic al Bucureştilor "trepidând" de NEANT   –   la ROTIREA ROŢII LUMII 
DIVINE, după ritmul aştrilor din ceruri: ÎNCET, ÎNCET DE TOT   –   este ritmul acţiunii 
dharmice, de punere în stare de coeziune şi de logică sacră, a tuturor obiectelor lumii, cu aparenţă 
de opoziţii, contraste etc.) zahărul într-o ceaşcă plină cu şvarţ (n.n.: este emisfera de jos, terestră, 
pe care o supune ritmului din emisfera de sus, celestă: MITICĂ REPRESIVUL stă, de fapt, în faţa 
dublei ipostazieri cosmice   –   nu o ceaşcă   –   ci  SFERA MACRO ŞI MICRO COSMOSULUI 
DHARMIC). Din când în când oftează din adânc pe nas, umflându-şi nările (s.n. – n.n.: sub 
aparenţa descripţiei naturaliste a stării de beţie  –  I. L. Caragiale subliniază că ritualul bahic e 
dublat de ritualul yoghinic, de reîmprospătare nu cu sânge   –   material fiziologic   -   ci cu 
PRANA SACRĂ,  cu pneuma sfântă) (...).  El zâmbeşte   -   zâmbetul sfânt al martirului, care-
ntrevede, prin deschizătura regnurilor cereşti   –   lumina vieţii eterne)   -   şi urmează să amestece 
                                                          
31 - Idem, p. 470. 
32 -Idem, p. 223. 

în cafea fără a schimba câtuşi de puţin măsura mişcării." 
Mitică Represivul, Mitică cel Alb este, mai mult chiar decât Cetăţeanul turmentat (la I. 
L. Caragiale   -   doar starea bahică pare a servi funcţiei transgresive a lumii, cât şi RITUALULUI 
EXORCIZĂRII lumii, repunerii lumii în HOTARELE DHARMICE)   -   paznicul inflexibil, 
preotul devotat al Dharmei. El refuză Ritualul itinerant al Cetăţeanului turmentat   -   el este 
SINGUR şi FIXAT alchimic. Fără să ştie, "amicii" îl au în faţă pe ANGHELACHE CEL 
ADEVĂRAT (ESENŢIAL)   –   ca SUFLET ELIBERAT în ek-stasis-ul celest. 
Cum spuneam mai sus, la I. L. Caragiale   -   "beţia" (turmentarea) este, constant, MASCA 
ELIBERĂRII DE SUB AUTORITATEA DEMONISMULUI ANTI-DHARMIC. Mitică 
Represivul, Mitică cel Alb   -   face semne-yantre (că DA, că AICI   -   că timpul, că el, n-are 
valoare cantitativă, el fiind fixat în eternitate (DA şi AICI fiind monosilabe ale fixaţiei în 
TEMPLU)   –   iar cînd să treacă la MANTRA   -   ea este clară, şi sibilinică, concomitent (pentru 
FIXATUL chelner, "ministrantul" preotului, asistentul sacerdotului   -   totul e CLAR   -   pentru 
agitaţii-nefixaţii-necuminţii "amici”,discipoli superficiali,doar cu sufletul angajaţi în marea 
aventură a căutării spiritului Anghelache   -   nu cu SPIRITUL încă nu e clar nimic): "Ă... 
ăp...'ăpt...'ptăiie!" Nu credem a fi în dezacord de esenţă cu scrisul esoteric (cu ambiguităţi-capcane 
sadrale) al lui I. L. Caragiale, genialul-revelator atât al lui Mitică cel Negru-al Neantului, cât şi al 
lui Mitică cel Alb (represivul)   -   când traducem nu exoteric-vulgar, ca chelnerul, care pronunţă 
numele simplu al luminii-izvor: “-LĂPTĂRIE !”  -   ci cu numele sacral: "(I) e PTAH". Căci zeul 
egiptean PTAH este "inima şi limba" lui AUM (= ideea şi verbul). "Ideea născută din inima lui 
Ptah se realizează prin cuvântul născut pe limba lui, întâi cu cele 9 divinităţi primordiale, care sunt 
dinţii şi buzele lui”33. Adică, Mitică Represivul (cel Alb) spune că Anghelache este fratele său, de 
acum încolo (geamăn spiritual)   -   întru LIMBA SACRĂ, este zeu şi creatorul divinităţilor AUM-
ului. A scăpat definitiv de agresiunea nu doar demonică   -   dar şi de aceea binevoitoare, dar fără 
"priza" spirituală necesară unor adevăraţi discipoli aplicaţi   -   a necuminţilor-neînţelepţilor 
ucenici ai săi. Şi că li se va revela acestora în TĂCERI   -   morga fiind CATACOMBA 
TRANSFIGURĂRII   -   în care Spiritul-Anghelache va vorbi TĂCÂND, despre ek-stasis-ul 
celest, al Paradisului Paraşabdei intacte. Marele misteriu pitagoreic e pe cale să se înfăptuiască, sub 
masca dublă:   a   -   a chefliilor,   b   -   a MORGII-peşteră a revelaţiilor esoterice. 
Mitică cel Alb stă la BUTUCUL ROŢII LUMII   -   el se nevoieşte să stăpânească AXA 
LUMII, să-i redea ritmul vital, sănătos, al rotirii. Cetăţeanul turmentat este DIAMETRUL ROŢII 
LUMII   -   scuturând-volatilizând Noroiul Demonic, prins pe circumferinţele Roţii   -   operând 
transfigurările demonilor în forţe care-l ajută pe Mitică cel Alb la rotire   -   dinspre circumferinţă 
spre butucul roţii (dinafară spre înăuntru)   -   să imprime cosmosului rotirea dharmică, cea dreaptă 
şi potrivită. Ambii (Mitică-Represivul şi Cetăţeanul turmentat) stau sub ocrotirea orfic-pitagoreică, 
armonizantă" de lume (mascate, aceste forţe re-armonizatoare, de aparenţe bahice). Totul   -   
pentru a contracara acţiunea Neantului-Mitică cel Negru. 
Aceeaşi lapidaritate şi chiar, în "esenţă, MUŢENIE (ritualică!) o întâlnim şi la autenticii 
RURALI. ION, în Arendaşul român34 nu spune prea multe în afara DREPTĂŢII SALE, de 
necontestat decît în lumea condusă (temporar, n-aveţi grijă!) de Satan al Lăcomiei (arendaşul 
Arghir nu are, de fapt, naţionalitate   -   el nu e nici român cum nu e nici grec sau evreu   -   
"naţionalitatea" lui este una morală: el e de "naţionalitate" satanică ...). Satan al Lăcomiei dez-
                                                          
33 -  Cf. V. Kernbach, Dicţionar de mitologie generală, p. 578. 
 
34 - Cf. I. L.Caragiale, Temă şi variaţiuni  -  momente, schiţe, amintiri, Dacia, Cluj-Napoca, 1988, p. 285., p. 364. 

umanizează (precum dez-naţionalizează...), brutalizează, perverteşte pe orice "ucenic" demonic35:  
“Dar cu praşila, drept şi drept (s.n.)". Ion nu face discursuri caţavenciene despre drepturile 
omului şi constituţionalitate   -   ci repetă cuvântul-esenţă a firii, a normei sale de viaţă, a Dharmei 
cosmice, PE CARE 0 PĂZEŞTE CU SFlNŢENIE: drept. Iar după ce se convinge clar că nu 
Dharma (al cărei preot este el) conduce lumea ierarhiilor inversate spiritual-axiologie, prin 
demonizare   -   FORMULEAZĂ TRAGEDIA FIINŢEI DHARMICE, într-o frază teribil de simplă 
şi la obiect, care conţine în ea VIAŢA ŞI MOARTEA întru nedespărţire sub ochiul atotveghetor al 
lui Dumnezeu: "Ailaltă (n.n.: bătaie dată de arendaşul Arghir) întocmai ca asta, încă una şi zac 
toată  vara şi la iarnă mor de foame. Mai bine îi fac cele 10 zile (n.n.: cosmosul paralel-demonic) 
de praşilă şi Dumnezeu o şti.” Ion nu face nici o concesie, nu este un adaptabil, un tranzacţionist. 
El ştie că cele l0 zile (paralel-demonice, contrare Dharmei) de praşilă, abuziv cerute de arendaş, nu 
sunt "drepte"   -   dar "Dumnezeu o şti". Între vară şi iarnă e o punte de AUTOSACRIFICIU   –   
pentru copiii săi, crescuţi întru Dharma şi sărăcie materială. O punte de viaţă   -   sau de moarte. 
Depinde dacă mai insistă cu DREPTUL în faţa Demonului   -   sau nu. Căci a insista cu DREPTUL 
în faţa Stăpânului Nedreptului   -   ar fi o perversiune şi o distorsiune a sensului Logos-ului 
Dharmic   -   care l-ar institiui pe Ion complice al Stăpânului Nedreptului. Şi atunci   -   Ion devine 
AUTOSACRIFICIAL   -   sub ochiul eternităţii-Dumnezeu-Rezultatul: Ion va rămâne în veci Ion, 
NU plecat-aplecat   -   ci RĂSTIGNITUL pe CRUCEA DREPTULUI SĂU ŞI AL LUMII   -   iar 
Demonii fie vor bântui turbaţi, cu pumnii vânturaţi prin lume, în loc de MORIŞCA FIREASCĂ 
(SWASTIKA) A VIEŢII SI A MORŢII   -   fie se vor dezagrega fiinţial, prin dezlânarea 
Logosului, pătruns de NEDREPT, de Anti-Dharma demonică36:  "Ei, uite aşa mai vii de-acasă, măi 
omule, când ţăranii şi arendaşul trăiesc bine, le merge cu spor la toţi, înţelegerea, dragostea între 
săteni şi arendaşi este mama lui Dumnezeu pentru unii şi pentru alţii... că, nu-nţelegi tu?... omul cu 
bine şi cu pace, mă-nţelegi, devine că poate pentru ca să, mă-nţelegi, să... cum să zic?... să... în 
sfârşit, să fie toate cu bine şi cu pace." Când omul n-are ce zice, DAR ZICE   -   ei bine, atunci 
pătrunde în el Demonul "orăşenesc"   -   şi devine Demonul-Farfuridi (altoit puţin cu Demonul-
Caţavencu…)   -   şi anacolutele Anti-Logos-ului se întâlnesc: "Din această dilemă nu puteţi ieşi... 
Am zis!" e doar o formă mai vehementă, mai "urbană"   -   a Anti-Logos-ului subprefectului 
"ruralizat", adaptat la atmosfera satului: "Să... în sfîrşit, să fie toate bine şi cu pace." Aparenţa de 
sfârşit-încheiere   -   produce, de fapt, DESCHEIEREA LOGOS-ULUI DIN TOATE 
ÎNCHEIETURILE. 
Nu sunt scutiţi nici ruralii înşişi de contaminarea cu mici demoni   -   care pot deveni, cum 
am mai spus   -   MAJORI. Apucături de încălcare a Dharmei, din lăcomie primitivă, încă (dar 
oricând transmutabilă în ciocoism…) sunt prezente şi la "straja satului", în Cum să înţeleg 
ţăranii37)   -   care, deşi scrisoarea (mereu SCRISOAREA! Hieroglifă a vieţii şi morţii, a iubirii, 
a dreptului şi nedreptului   -   Mesajul Dharmei-divine şi Hieroglifă a Lumii înseşi) a fost 
expediată cu porto (taxa pentru expedierea prin poştă)   -   tot vrea să-1 jecmănească pe 
CONSĂTEANUL său, fratele său întru viaţă   -   cerându-i să mai plătească o dată PORTO... Şi, 
dacă vede că ţăranul e cu DREPTUL şi nu-i dă mită, pentru dreptul lui la scrisoarea venită (veste 
de viaţă, de moarte, de nuntă sau înmormântare, de amintire sau uitare   -   MESAJ ESENŢIAL, 
mai ales în lumea laconic-sibilinică a satului)   -   îl trimite în "pelerinajul" autosacrificial, 1a 
primărie: "Să te duci să ţi-o iei.” 
Din nou, plăteşte Cel Care A Plătit Totdeauna. SCRISOAREA VESTEŞTE, MEREU, 
                                                          
35 - Idem, p. 365. 
36 - Idem, 366. 
37 - Idem, p. 367. 

RĂSTIGNIREA. Scrisoarea este, funcţional, Ioan Botezătorul   -   ÎNAINTE-
MERGĂTORUL LUI HRISTOS. Scrisoarea este mereu pierdută   -   pentru a scoate din 
imergenţă spre emergenţă   -   IISUSUL, RĂSTIGNITUL PENTRU DREPTUL LUMII   -   
DHARMA. Toţi "dharmicii" plătesc, deci, pentru ca Mesajul Divin să ajungă la "andrisant" 
(ANDREI-ANDROS- SUPREMUL BĂRBAT): Dumnezeu. 
 
*** 
                                                                                       prof. dr. Adrian Botez 
 
 
COAPSA CALULUI ŞI IEDERA DEMONICĂ. SECII   -   
ŞI MITICĂ CEL ALB AL LINGURIŢEI ROTITOARE. 
BASTONUL-FĂCĂLEŢ ŞI EXTAZUL PLACENTAR. 
ALCHIMIST ŞI BALANŢĂ. OMUL PROFAN ŞI OMUL 
PRIMORDIAL 
 
Nenăscuţii, situaţi în placentă, într-o sferă a înotului rotativ permanent şi în toate direcţiile   -   se 
învârt “în jurul cozii", inutili şi inutilizabili, de obicei. Gestual şi verbal   -   ei reprezintă cea mai 
nudă formă de sterilitate şi de absurd pre-infantil. De aceea, ei "se află-n treabă" cu vreo 
"petiţiune" a vreunei mătuşi a Dumnezeu ştie cui. Spaţialitatea fiind, pentru  ei placentară   -   le 
este perfect egal dacă "ard gazul de pomană" la Regia monopolurilor sau la "pensii"... Viaţă 
atotacaparatoare sau moarte   -   pentru ei astea nu au, încă, nici un sens. Tot nu-s născuţi   -   tot n-
au de-a face cu CALEA-ADEVĂRUL-VIAŢA. Ei sunt morţii vii,  strigoii lui Caragiale   -   care 
se învârt în labirintul NONDISTRUCTIVULUI, din cadrul Logos-ului (SAPIENŢII-PACIENŢII, 
INŢELEPT-RĂBDĂTOR   -   sunt cuvinte absoluvidate semantic, pentru ei)   -   prezenţa sau 
absenţa cuiva sunt tratate38(cf.  Căldură mare) cu indiferenţa unor mori de cuvinte, care macină 
neant (Costică şi Mitică  - sunt şi nu sunt, fiinţial   -   iar mesajul către ei este aşa de important, 
încât mai bine "ştii ce? nu-i spune nimic (s.n. – n.n.: chiar NIMICUL patrona, de fapt, aşa-zisul 
mesaj), fiindcă poate nu ţii minte exact persoanele"   -   persoane care n-au nici nume, nici formă, 
nici o minimă identitate... Dubletul NUMA-RUPA absent   -   absentează relevanţa existenţial-
cosmică. Căldură mare nu e a atmosferei terestre   -   ci a INFERNULUI NEPUTINTEI 
ABSOLUTE DE A FI   -   sau este căldura placentară, a trupului Dalilei-Anti-Geea, care-i ţine, în 
mod feroce şi, paradoxal, soteriologic   -   sclavi ai tembelismului căldurii placentare (dar, 
concomitent, non-complici ai demonismului terestru în ofensivă). Căldura care îmbie la nemişcare 
spirituală, la blocare a sensurilor şi semnificaţiilor sacrale (dar, consecutiv, şi a celor demonice...)   
-   blocare a gesturilor, vorbelor, spaţiilor, timpurilor etc. 
Ori, zbiară ca nebunii despre "o lacună"39   -   “codul penal nu prevede pedeapsa cu 
moartea”   -   tocmai ei zbiară, ei, care nici nu mor, nici nu trăiesc, ci plutesc în lichidul placentar, 
                                                          
38 - Idem, p. 265. 
39 - Idem, p. 189, O lacună. 

lichid în care Logos-ul nu poate avea, încă, nici o distincţie şi nici o gravitate semnificativă. Sau40 
(cf.   Situaţiunea) se dau, aparent, de ceasul morţii, pentru grija ţării şi guvernului, a crizelor 
ministeriale   -   confundându-le pe acestea cu... moaşa "madam Ionescu": în virtutea inerţiei, doar, 
Nae (nu Lache sau Mache) mai propune "O tiranie ca-n Rusia"   -   cînd el, de fapt, e cu gândul 
la"uşurarea" de foetus (poate "volatilizarea" de foetus, dacă ţinem seama de "naturelul" fantomatic, 
spectral, al tatălui...) a soţiei. Cine ştie, oare soţia chiar va fi născut? Zice moaşa   -   dar noi, din 
punct de vedere metafizic, văzându-1 pe tatăl-Nae (nu Lache, nu Mache...) zicem că urmaşul şi 
tatăl (ascendentul şi descendentul) sunt blocaţi, ambii, în placentă   -   tată şi fiu sunt, de fapt, 
fraţi întru placentă. 
Şi, în definitiv, poate că şi oportunismul lui Coriolan Drăgănescu41 (cf.  Tempora) cel care 
întâi se ţinea de coapsa (boare de borboros...) statuii ecvestre, a lui Mihai Viteazul (ca să se 
împotrivească poliţiei, protestând în numele studenţimii române şi "în numele drepturilor înscrise 
în constituţie")   -   şi devine apoi zbir el însuşi ("călău antropofag"   -   inspector de poliţie, care 
trage, la rândul său, pe alt "atârnat" de coapsa lui Mihai Viteazul   -   într-un şirag demonic hilar 
tenebros   -   o iederă demonică, avînd rădăcina în borboros)   -   poate că şi rotirea oportunistă e 
tot o rotire placentară. În definitiv, într-atâta năuceală, atâta stridenţă inutilă şi inutilizabilă în 
Logos   -   ce preţ să mai pui pe discernământ   -   cum să mai pretinzi de la Coriolan 
Drăgănescu... (drăgălaşul demon, sau DRAC   -   neisprăvit...) să audă vocea Dharmei? Şi chiar 
Frederic Damé, care anunţă ziaristic eroismul căderii Plevnei   -   în dispreţul total al măcelului, cu 
adevărat gravissim, de la Plevna   -   tot nu e decât un năuc care nu poate face distincţia între 
HIEROGLIFA   -   şi PRESA-PRESIUNEA DEMONICĂ. Mult superiori îi sunt, existenţial şi 
moral, Tipătescu şi Zoe... 
La fel şi cazul Caracudi   -   cel care scrie POLITICA ROMÂNIEI   -   în parcul Cişmigiu. 
Oare, prin toleranţa noastră excesiv-bonomă faţă de "placentari"   -   nu devenim şi noi complicii 
demonismului   -   nu va fi fiind CAPCANĂ ESENŢIALĂ A LUI I. L. CARAGIALE să ne atragă 
într-un relativism fără sfârşit şi fără ţinta-Dumnezeu? Nu ne agăţăm şi noi de iedera   -   cârnat, 
crescută din coapsă de CAL (nu de BRAV...)   -   avându-1 drept căpetenie   -   ghid spre niciunde   
-   pe Drăgănescu...   -   dracul neisprăvit? 
Diplomaţie42  şi Mici economii43 pot fi mostre de LICHELISM ORDINAR   -   soţii 
("nenea" Mandache, respectiv "amicul meu lancu Verigopolu"   -   verigă la lanţul "slăbiciunilor" 
care duc direct în borboros-ul infernal) devenind proxeneţii propriilor soţii   -   Dalile (mame şi 
soţii, concomitant   -   adică deschizând, ca mame   -   lanţul cu verigi nesfârşite ca număr ale 
răului social). Dar ei pot fi suspectaţi şi de complacere în năuceala Anti-Dharmică. (Ceea ce nu-i 
scuză cu nimic, din punct de vedere moral). Prea sincer admirativ e Mandache la adresa soţiei lui 
(gata s-o trateze ca pe o iapă de hipodrom, pe care e dispus să parieze)   -   soţie care-i "traduce" pe 
directori, proprietari de case   -   chiar pe eul auctorial (cu Moftul român): o adevărată competiţie a 
imoralităţii, pe “jocheii” şi "caii" căreia năucii mai că pariază, ca la un spectacol hipic. Un prea 
liniştit păduche instalat parcă în CENTRUL FIRESCULUI, e lancu Verigopolu, în aşteptarea 
banilor încasaţi pe prostituarea trupului şi sufletului   -   de către soţia sa-Dalilă   -   mult prea 
liniştit, ca să nu-1 bănuim de tâmpenie (ca adjuvant al imoralismului). Şi Mandache, şi Verigopolu 
sunt lipsiţi total de discernământ moral. Sunt paraziţi   -   şi sunt sterili. Ceea ce înseamnă că, dacă 
ne uităm mai bine   -   nu sunt, dispar. Iluzia fiinţei lor o dă mişcarea browniană a falsului 
                                                          
40 - Idem, p. 193. 
41 - Idem, p.186. 
42 - Idem, p. 212. 
43 - Idem, p. 215. 

Heliopolis   -   Bucureşti   -   dar, odată cu stingerea razei "care tot mai ţine încă" (vorba Aminului-
Eminescu)   -   ei dispar de parcă n-ar fi fost niciodată, măcar pusă, problema PROIECTĂRlI lor   -   
acolo, sus, la nivel MACRO... 
Mult mai interesanţi tembeli sunt cuplul LEONIDA-EFIMIŢA   -   care ceva habar de 
DHARMĂ au, din moment ce ştiu (Leonida, cel puţin) că44  "nu-i voie de la poliţie să dai focuri în 
oraş". (Ştie de fapt, pe dos   -   căci FOCUL SPIRITUAL ar fi absolut necesar să fie "dat"-lansat 
asupra oraşului   -   fie pentru a-l primeni moral, fie pentru a-1 nimici, în vederea unui nou 
Manvantara   -   rural...). Dar, Leonida şi Efimiţa se complac, adormiţi de mult în somnul 
placentei-casă de pensionari ai cosmosului ("scoşi la reformă")   -   se complac în turuitul monoton, 
stereotip (desfăcător de Logos, năucitor moral)   -   despre lucruri pe care nu le cunosc şi al căror 
sens nu l-au ştiut niciodată şi nici nu-1 vor şti vreodată. Spaima, baricadarea uşii   -   sunt expresii 
ale REFUZULUI DE A SE NAŞTE. Recunoscând-o pe Safta, care vine cu parola esoterică 
LĂSATA SECULUI (că s-ar fi tras din pistoale de către poliţie chiar   -   cu ocazia sărbătorii 
LĂSATEI SECULUI)   -   cei doi cad (se "lasă") din nou în dulcele somn placentar. S-a lăsat peste 
Lume   -   SECĂTUIREA, lumea a fost invadată de SECI (alt nume pentru demoni). 
Dharma e păzită de ALŢII (chiar dacă aceşti ALŢII sunt ai guvernului "infam" şi sunt 
"hoţi"   -   şi sunt conduşi de GOE   -   devenit prin partenogeneză demoniacă: Dandanache, 
Caţavencu,Trahanache, Farrfuridi)   -   lor ce le-a mai rămas, decât plutirea în falsa "amrita" a 
placentei. Şi când te gândeşti că erau "cît p-aci, dar ştii, neicuşorule, cît p-aci" să se nască... să 
devină fiinţe, să trăiască... Ei, nu-i nimic (căci "din nimic,nimic răsare"), dormiţi în pace, în 
VINTRELE "RĂPOSATEI"   -   prima soţie (cea mistică) a lui Leonida. Prima soţie si lui Leonida 
nu a fost o nenăscută căci a participat la "căderea tiraniei" (de fapt, invers: INSTAURAREA 
TIRANIEI BORBOROSULUI POLITICIANIST ÎN ROMÂNIA), din ll/23 făurar (răsturnarea lui 
Cuza)   -   şi a strigat, cu toate SECĂTURILE Pămîntului: "Vivat Republicat!". Adică: moarte 
Vieţii şi celor vii   -   Moarte... Ea "era DALILA-Anti-Geea   -   conştientă de Rău şi complice la 
Rău. Şi care nu l-ar fi născut (mistic) pe soţul ei, Leonida, pentru nimic în lume (căci demonii n-au 
nevoie de vreun nou eroic Termopile, authentic   -   ci de mucava şi lăudăroşenie-despletire a 
Logos-ului)   -   şi, pe deasupra de timp şi, poate, chiar de spaţiu   -   îi ţine cu drag în sclavie, în 
labirintul pântecelui ei, pe copiii nenăscuţi   -   noul "cuplu" (fictiv, asexuat   -   absolut 
nefuncţional şi steril) Leonida-Efimiţa. 
Dar o vorba şi despre Vivat Republica45   -   Boborul, dar şi D'ale carnavalului46  -   cu 
Miţa Baston (REPUBLICANA de la Ploieşti). Observaţi, credem, cum, fără voia noastră, parcă, 
intrăm între limitele largi ale toleranţei   -   umano-sociale, înscrise în epistolele lui I. L. Caragiale 
către Al. Vlahuţă. 
Acum înţelegeţi, probabil, de ce I. L. Caragiale nu este revoltat, nici alarmat, de situaţia 
societăţii româneşti şi a umanităţii, în genere. În înţelepciunea sa (uneori, parcă, ostentativă), 
"orientalul" I. L. Caragiale (dar orientalism nu are nicidecum semnificaţia de fatalism, de 
tembelism, de superficialitate şi neangajare spirituală)   -   I. L. Caragiale a  răzbătut la Revelaţia 
că această lume nu poate pieri, atâta timp cât există şi născuţi   -   NON-SECI. Nu doar seci, 
strigoi (spectre existenţiale), vampiri. Strigoii şi secii şi vampirii   -   amorali şi antidharmici   -   
sunt elemente ale MAREELOR  PASAGERE ale ofensivei infernale asupra lumii. Căci cine e 
născut (cu adevărat)   -   automat, posedă în el DHARMA şi este CAVALER (foarte activ şi 
                                                          
44
 -Cf. I.L.Caragiale, Teatru, Editura Facla, Timişoara, 1983, p. 64. 
45 - Cf. . I. L.Caragiale, Temă şi variaţiuni  -  momente, schiţe, amintiri, Dacia, Cluj-Napoca, 1988, p. 245. 
46 - Cf. I.L.Caragiale, Teatru, Editura Facla, Timişoara, 1983, p. 143. 

ofensiv, dar şi foarte echilibrat, metodic, urmând ritmurile cosmice ale LINGURIŢEI 
ROTITOARE A LUI MITICĂ CEL ALB   -   MITICĂ REPRESIVUL)   -   CAVALER AL 
DHARMEI. Cavalerii Dharmei trebuie doar să existe   -   pentru a scoate din ficţiune noţiunea de 
MÂNTUIRE. Pentru a-L învia pe Hristos. Şi nu să existe cantitativ (mai mulţi sau egali cu 
demonii)   -   ci calitătiv   -   adică absoluţi, absolut biruitori (proiectiv) asupra orcăror demoni, 
oricăror iluzii-spectre. Şi ei, Cavalerii Dharmei   -   există. Incontestabil. 
Mama lui I. L. Caragiale a fost în ordinul CAVALERILOR DHARMEI., Viziunea ei a 
transcens momentul, evenimenţialul (pasager şi fictiv) al foarte fictivei şi pasagerei, până la ridicol   
-   REPUBLICA DE LA PLOIEŞTI. Republica de la Ploieşti este, la I. L. Caragiale, simbolul 
adevăratei deriziuni: nu CAVALERII DHARMEI sunt demni de rânjete şi râs   -   căci ei sunt 
ÎNŢELEPŢII ETERNITĂŢII   -   transcenşi, privind din perspectivă celestă. Derizorii sunt tocmai 
PRAGMATICII   -   care se cred eroi   -   opritori ai timpului, revoluţionatori ai timpului   -   tip 
CANDIANO POPESCU şi "simpaticul şi bravul Stan Popescu", vajnic RĂZBOINIC, CU 
STICLELE   -   "la kilometru"... Mama lui I. L. Caragiale. era CUMINTE   -   în sensul celest, al 
lui Mitică cel Alb (Represivul)   -   dar şi energică preoteasă a REALULUI ADEVĂRAT   -   
extras ca esenţă din substanţa derizorie a evenimenţialului47: (p. 248) "Cuminte mama! Dumnezeu 
s-o odihnească! Era o femeie fără învăţătură, dar ce prevedere politică!" (adică, ce cunoaştere 
exactă a borborosului. 
Mama-Eva este "transfigurată marianic-sofianic îl naşte mistic pe I. L. Caragiale tocmai 
dând impresia ca-1 reprimă în uter: îl azvârle în closet "dovada" unei VIRILITĂŢI ILUZORII: 
zornăitoarea sabie. Dar closetul e borborosul infernal   -   unde nimeresc toate "revoluţiile" ce 
încep la 2 ceasuri în dimineaţa zilei de 8 august 1870" (n.n.: se poate schimba numai echivalenţa 
cifrică, şi obţinem  adevărata    faţă, infernală, a oricărei revoluţii   -   căci unica REVOLUŢIE se 
numeşte HRISTOS)   -   şi sunt "sugrumate în aceeaşi zi pe la ceasurile 4 după amiază". 
Mama îl naşte tocmai închizându-1 în casă, încuindu-i "ghetele şi pălăria" în scrin. 
Piciorul-Fiinţa Primordială şi Capul lui Adam Protogonos sunt închise, pentru  transfigurare 
iniţiatică   -   în SCRINUL TRADIŢIEI. 
Şi atunci, I. L. Caragiale (eul auctorial) nu va mai confunda "zaiafetul" cu RITUALUL, pe 
beţivii cantitativi la kilometru...) cu EROII CALITATIVI DIONYSIACI-SOLARI   -   şi nici o 
chermeză mahalagească   -   cu o revoluţie spirituală. 
Contrariul MAMEI este Miţa Baston (bastonul nu ca simbol falic regesc sau imperial   -   
ci ca simbol al permanentei predispoziţii spre trivial, spre exhibarea întru derizoriu a slmbolisticii 
falice: stări de scandal mahalagesc, de "ridicare a poalelor în cap", în dispreţul total faţă de 
"prevederea şi înţelepciunea" (fără ştiinţă de carte profană   -   şi de CARTE A LUMII)   -   a 
Mamelor Eve (retranscense marianic-sofianic)   -   adevărate născătoare mistice de OAMENI 
TREJI-INIŢIAŢI întru Dharma. Pentru Miţa-Efimiţa (paredrul Efimiţei lui Leonida   -   scoasă din 
casă şi închisă în mahala, scoasă din aromeala zaharisită a extazului placentar   -   extaz faţă de 
Leonida, în egală măsură şi faţă de tot şi de toate ce-o înconjoară ca pe; 
placentă şi n-o silesc la naştere-ieşire din pasivitate - şi ferecată în acţiune; 
brutală şi inutilă, ludică doar   -   şi fără nici cea mai mică consecinţă în realitatea cosmică: aşa 
cum Efimiţa se lasă conştient(?) îmbătată de palavrele lui Leonida(care o leagănă în lichidul 
amniotic al placentei   -   ceea ce n-o scuteşte de minimul simţ perceptiv: îl demască, în Leonida   -   
pe SECUL=DEMONUL ANTILOGOS-ULUI)   -   Miţa se lasă îmbrobodită de palavrele 
(”vrăjeala”) onctuoasă şi obraznică, agresivă totodată, a lui Nae Girimea. Şi Miţa, ca şi Efimiţa   -   
vor comoditatea duplicităţii: să pară ceea ce nu sunt, să sugă de la două oi deodată (ambele "oi" fi-
                                                          
47 - Cf. I. L.Caragiale, Temă şi variaţiuni  -  momente, schiţe, amintiri, Dacia, Cluj-Napoca, 1988, p. 248. 

ind elemente ale borboros-ului, ale descendenţei spirituale): Miţa   -   banii lui Crăcănel şi 
virilitatea de satir a lui Nae   -   Efimiţa   -   comoditatea placentară a casei-uter şi surogatul zilnic 
de "eroism" de carton (hârtie gazetărească), de "acţiune" în somn   -   pe care i-1 oferă palavragiul, 
„demolator al Logos-ului   -   Leonida (ale cărui "Termopile" sunt strâmtoarea spre Hades   -   iar 
nu spre Nemurire-Mântuire). 
Cf. D'ale carnavalului
48: "Miţa   -   Da (ridicându-se), vreau scandal, da... pentru că m-aţi 
uitat pe mine, le-ai uitat pe toate: ai uitat că sunt fiică din popor (s.n.: nu: din borborosul-mahala) 
şi sunt violentă (s.n.: cât să schimbe, în derizoriu, VITRIOLUL ALCHIMIC   -   în "vitrionul 
englezesc", apoi în sticluţa cu cerneală violentă   -   adică, mută de sensuri, cerneală fără Cuvânt-
Logos Sacru), ai uitat că sunt republicană (s.n.: chefuitoare de 14 ceasuri la chermeza ploieşteană 
din 8 august 1870...), că-n vinele mele curge sângele martirilor de la 11 februarie (s.n.  – n.n.: 
“martiri” care fie şi-au trădat jurământul militar, fie, ca "nea Niţă", şi-au cumpărat şi târguit foarte 
pragmatic, îngreţoşător de pragmatic şi trivial   -   împrumutul de gologani, firfirici, sfanţi şi 
"sfinţoaice", pentru  chermeza "revoluţionară"   -   cf. Jertfe patriotice49   -   cerând, cu neruşinare 
de Mamona, pe "sfinţii şi sfinţoaicele" pseudo-martiriului de tarabă   -   o "fitanţie"   -   în schimbul 
căreia, după 1150 februarie, "nenea Niţă lua apoi parte printre fericiţii subscriitori ai conversiei 
drumurilor-de-fier şi ai Băncii Naţionale"   -   "astăzi vechiul patriot are un otel nobiliar (-s.n) în 
Bucureşti, un echipaj blazonat (s.n.) şi cîteva milioane"   -   da   -   martiriu de tarabă   -  “jertfă” 
cămătărească ordinară, care a prostit o grămadă de lume şi a degradat (pînă la dispariţie) 
aristocraţia-boieria română   -   dându-i blazon nobiliar  unui negustor slinos, unui PĂlANJEN 
DE COTLON MIZER AL ROMÂNIEI de Mamona-Păianjenul n-au loc oamenii verticali   -   ca 
mitropolitul GHENADIE   -   dar nici măcar "nembri", OSCILANŢI PE VERTICALA, dar 
căutând verticala, cu o ÎNVERŞUNARE SĂLBATIC-EROICĂ, extrem de grijulie   -   căci ei 
simt axialitatea sacră a lumii, şi refuză să fie îndepărtaţi de ea: "Nu mă-mpinge c-ameţesc!". 
Cetăţeanul turmentat opusul Miţei Baston (bastonul nu mai e, de mult, pentru ea, semnul axei 
morale...) nu se dă peste cap, ca Făt-Frumos, să se transfigureze   -   dar vrea să păstreze măcar 
FIGURA REALA a lumii Dharmice   -   şi Proximitatea Axei polare Cosmice)   -   continuăm să 
cităm din "clasica" ploieşteancă republicană: (formidabilă): “Ai uitat că sunt ploeşteancă   -   da, 
ploeşteancă!   -   Năică, şi-am să-ţi torn o revoluţie, da' o revoluţie… să mă pomeneşti". 
Fără pic de îndoială că Miţa Bastonului Desacrializat (Derizoriu) se pricepe de minune "să 
toarne" (ca excrementele în hazna) "revoluţii ploeştene"   -   adică nu face decât să schimbe 
chermeza fripturiştilor lihniţi de FOAMEA BRUIAJULUI DEMONIC AL LOGOSULUI ( 
adormitor al responsabilităţii faţă de Logos)   -   pe un SCANDAL   -   zgomot demonic   -   de tip 
mahalagesc. Parcă-i mare deosebire: orice exhibiţie "mitocănească" (adică înjositoare spiritual) nu 
e chermeză, dacă nu se se sfîrşeşte cu păruiala dracilor (încâlcirea căilor energetice ale Lumii) şi cu 
Anti-Orfism=SCANDAL. Căci în lumea borboros-ului, rânduiala, buna-cuviinţă, tăcerea 
meditativă   -   sunt "profanări" ale demoniacului dacă nu intervin ţipetele stridente ale celor care 
se ciocnesc NU SPRE A SE DEOSEBI   -   CI SPRE A SE CONTOPI ÎN INDISTINCŢIA 
MLAŞTINII   -   ei bine, parcă e "o nuntă fără lăutari"   -   adică un Infern fără draci. 
 
* 
 
De ce alunecă, aşa de uşor, I. L. Caragiale, din realitatea crudă   -   în ficţiunea basmului 
                                                          
48 - Cf. I.L.Caragiale, Teatru, Editura Facla, Timişoara, 1983, p. 161. 
49 - Cf. I. L.Caragiale, Temă şi variaţiuni  -  momente, schiţe, amintiri, Dacia, Cluj-Napoca, 1988, p. 397. 
50 - Unu reluat (cifra 11) indică „îngânarea” demoniacă...Iar „faber”-ul lui februarie este, de fapt, „anti-faber”... 

oriental? Dacă stăm strâmb şi judecăm drept   -  nu alunecă din nimic spre nimic: lumea noastră 
Anti-Dharmică există doar prin fixarea ei în LOGOS. Ori, asta face I. L. Caragiale-Şeherezada: 
face din nefăcut, din inexistentul “real”   -   basmul   -   care este PARABOLA sau MITUL, este 
învăţătura-Dharma şi este consfinţirea Dharmei prin arhitectura Dharmei-Lume. "Orientalul" 
povestitor I. L. Caragiale e un alchimist fixator  al umbrelor   -   în Lume-Fiinţă. Demonii şi 
Dumnezeu nu se confundă, dar colaborează. De aceea e aşa de greu să alegi între eros-seducţia ai 
vraja vulgară a Mânjoloaiei, între fata de împărat şi babă, între orfan şi diavol, între ban  şi ban 
(banul-arendă şi banul de joc de noroc-demonic, banul-parolă şi banul bălegar), între negustorul-
unchi şi negustorul-ispită,   -   în fine, între condiţia de înţelept al mahalalei şi cea de sultan al 
Lumii... Sărmanul Abu-Hassan! Trebuie să fi fost greu încercat în viaţă I. L. Caragiale - de a putut 
crea un personaj aşa de tragic, dar şi aşa de puternic moral   -   încât să nu înnebunească de tot, 
între infernul bătăii cu vîna de bou şi condiţia spirituală de "stăpânitor al credincioşilor”. Parcă nu 
suntem fiecare, în mod simultan, şi fără aparenţe de schizofrenie, stăpâni ai lumii (aşa cum o visăm 
să fie) şi sclavi ai lumii (aşa cum ne reduc păcatele noastre, căderea noastră în ispitele iluzionării)? 
De aceea, fiecare poveste "orientală" a lui I. L. Caragiale, cu excepţia, poate, a supremelor poveşti 
despre schizofrenia umană (aşa-zisele "nuvele naturaliste")   -   se rup în două, compoziţional: 
prima parte e mitul (Dharma)   -   a doua e dărâmarea Dharmei, prin pragmatism: cf. Poveste51, 
oscilând (aparent), de fapt sintetizând :   a- sacralul iniţial şi iniţiatic (lumea alchimică a lui 
Verde-voievod şi Crin şi Bujor-împărat);   b- cu intrigile de mahala, josnice şi înjositoare. Finalul, 
însă, este al poveştii lumii dharmice, în care totul se compensează. Acest final răspunde la multe 
întrebări ale noastre şi despre noi, şi despre lume, şi despre Dumnezeu   -   dar şi I. L. Caragiale52: 
"Ei! n-ai ce-i face! Aşa e lumea noastră: bine şi rău, rău şi bine! Dumnezeu a dat o dată de toate 
din destul cu ridicata   -   iar omul tot cântăreşte cu mărunţişul (…) marfa tot aia şi cântarele tot 
altele   -   unul bate mai la dreapta, altul mai la stînga (…) dar să tragă vreunul drept de tot, adică 
fără greş deloc, peste putinţa omului (s.n.: doar la Dumnezeu se "egalizează" de la început)... Ei! 
ş-apoi! mai la urmă ce supărare poate încăpea? Cîntarul fiecăruia tot pe el îl înşală, şi dacă-1 înşală 
dintr-o parte, nu când într-una, când într-alta, va să zică îi iese omului totdeauna socoteala la fel..." 
La fel şi  "povestea" Mamă53…   -   unde mitul şi cea mai profana şi păcătoasă "poveste"   -   
se rup şi apoi se echilibrează, sub semnul Lumii cuprinse de schizofrenie: suntem rupţi, ca doica (-
ţigancă) şi mamă, în acelaşi timp, a lui Florică (ajuns, din “dănciuc”   -   fiu de împărat   -   cum tot 
mai des vedem în lumea noastră înciocoită...), suntem rupţi, ziceam, între ceea ce suntem cu 
adevărat (nişte "ţigani”)   -   (în sens simbolic) şi aspiraţiile noastre demonic-luciferice: să ne 
găsim, ca "mirese"   -   FETE DE ÎMPĂRAT... Neapărat   -   FETE DE ÎMPĂRAT! Nu mai jos... 
Teapa   -   rangul de iniţiere? A se slăbi... 
Vorba lui I. L. Caragiale: "Aşa e lumea noastră..." Ruptă de schizofrenia uman-luciferică, 
între54   (cf.Dă dămult... mai dă dămult ) mit şi mahala, între împărăţii şi “bis”-urile mitocăneşti   
-   între Drăgan-ţiganul "murdar şi nerod"55   -   şi “viteazul voievod parcă rupt din soare, din cap 
până-n picioare”. Şi, uitând de gravitatea demiurgică cu care s-a alcătuit lumea, prin mila 
(schizofrenia divină!) lui Dumnezeu   -   strigăm ca la teatru, de parcă n-ar fi necesară 
TEANDRIA, activarea-noastră spirituală, coparticiparea noastră la demiurgia divină: ”Bravo! 
bis!”. 
I. L. Caragiale ne demonstrează prin pseudo-parabolele sale   -   cât de periculos de aproape 
                                                          
51 - Cf. I.L.Caragiale, Nuvele, povestiri, amintiri, Facla, Timişoara, 1984, p. 271. 
52 - Idem, p. 284. 
53 - Idem, p. 204. 
54 -Idem, p. 295. 
55 - Idem, p. 301. 

am adus, prin dez-iniţierea, desacralizarea fiinţei noastre şi lumii pe care o concepem-percepem   -   
sacralul de borboros, gravitatea tragică a demiurgiei divine   -   de contrafacerea 
şmecherească, trivială, rânjitoare. Mitul şi mahalaua sunt des-părţite nu spaţial-cantitativ   -   ci 
doar de fineţea discernământului iniţiatic, căpătat printr-o „expediţie iniţiatică” pe la „toţii demonii 
lumii”... Poţi părea onorabil multora şi mult şi bine   -   dar, în fapt, să fii Demonul Neantului 
(Mitică cel Negru, proliferat sub cele mai diverse forme şi pe cele mai diferite meridiane şi 
paralele) : trebuie să ai cântarul interior   -   căpătat prin „iniţiere sânge”   -   prin TRAGEDIE. Prin 
Autosacrificiu, prin auto-crucificare. 
 
* 
 
 
 Toată lumea este (sau pare celor celor nepreocupaţi de iniţiere, spirit   -   ci doar de existenţa 
în aparenţă), în acelaşi timp   -   PARODIE şi PARABOLĂ SACRĂ. După vorba lui I. L. Caragiale: 
„În lumea noastră e rău şi bine, bine şi rău” (sau, cum zicea Aminul: „Că de-i vremea bună, rea.../ Că 
de-i vremea rea sau bună... ”). Amoralism   -   dar nu al Arbitrului Divin   -   ci al prea-comodului 
Om. Dar tămăduirea oricărei schizofrenii (chiar sacrale...) este LOGOS-UL RECUPERAT. „Muchia 
de cuţit” pe care o trăim, dar şi pe care vorbim şi „arătăm” lumii existenţa (ei şi a noastră) este o 
ambiguitate continuă, ca aceea a indicaţiei direcţiei de către saşiu56 : „nu voi să par măcar unul dintre 
dvs. ce-a păţit odată un om saşiu, pe care într-o seară un călător rătăcit l-a întrebat încotro s-o ia ca s-
ajungă mai drept în cutare loc, şi saşiul i-a arătat aşa cu mâna într-o parte   -   dar călătorul l-a 
întrebat: „Mă omule, spune drept, că mi-e degrabă s-ajung până nu-nnoptează: încotro s-apuc? 
încotro mi-arăţi cu mâna, ori încotro te uiţi cu ochii?...”).  
 Fixarea nu o facem noi, SAŞIII LUI DUMNEZEU57   -   ci DHARMA LUI DUMNEZEU. 
Noi existăm pentru că există Dharma   -   şi, în nici un caz   -   invers. Şi ceva dreptate trebuie să fie 
în aşa-zisul discurs    -   farsă al EULUI AUCTORIAL, care se face AVOCATUL DIAVOLULUI 
tocmai cu scopul de a-l vindeca pe demon de demon   -   şi a-l întoarce la primordialitate, la 
consubstanţialitatea cu Dumnezeu. Căci, într-adevăr, o pereche de pantofi, dacă-i priveşti cu ochi 
profan, sunt ce vezi (sau ţi se pare că vezi). Dar ia priveşte-i cu ochi divini, cu OCHIUL OMULUI 
PRIMORDIAL   -   „care vede monstruos” pentru că vede zona sacră   -   şi ţi se va deschide 
                                                          
56 -  Cf. I.L.Caragiale, Opere, vol. IV, EL, Buc., 1965, p. 283. 
57 - De observat că de saşii demoniaci (cf. La conac) se scapă doar prin mantra şi yantra divine: „nepotul”-catehumen, abia după 
ce spune „- Doamne!Doamne! – (...) şi cu dreapta îşi face cruce”  -  produce starea de neputinţă a ispititorului, care, prin basmaua 
vrăjită, voia să extragă sufletul-de-somn ale „unchiului”-negustor între orzarii cristici; consecinţa mantrei sunt zorii şi „trezirea”  
- precum şi echilibrarea spirituală, prin cele două palme, pe care i le aplică (dreapta-stânga...) Maestrul-Unchi. Apoi, rezistenţa în 
faţa viziunii Femeii-Ispită, pe care o „pierde”, cotind Dealul Celest  -  şi câştigând, astfel, Soarele Maturităţii, dar şi Soarele-
Primăvară a  Spiritului, lumina îngerilor-păsări: „Soarele, scăpătând la apus, se uită îndărăt cu stăruinţă caldă la păduriştea de 
mesteacăni, unde atâtea păsări ale primăverii se cheamă, se-ntreabă şi-şi răspund, se-ngână şi se-ntrec în fel de glasuri , 
întorcându-se fiecare la cuibul său”. Doar prin întoarcerea „la cuibul”-Sine  -  Femeia va lua numele Vieţii Cosmice, iar nu pe 
acela al Morţii Spirituale-Dalila, în faţa „mesei”-Pătrat al Pământului Fenomenalităţii, unde a pierdut „arenda”-avuţia 
împrumutatei inocenţe adamice  -  şi timpul-istorie-Ceasul, şi cele „două inele” ale infinitului spaţial-terestru  - dar prezervându-
şi, totuşi, prin graţie divină, „calul şi şaua”  -  vehicolul şi direcţia spirituală-dharmică... 

perspectiva abisală a primordiilor: Paradisul, cu cirezi sacre, copaci sacri, câmpii sacre   -   şi iată că 
nu contează obiectul-lume   -   ci perspectiva în care te aşezi să exişti şi, prin tine, „s-o exişti” pe 
lume. Nu vezi decât pantofii   -   zici că lumea e farsă   -   şi, deci, şi tu eşti farsă. Vezi Paradisul   -   
te vezi şi pe tine ADAM PROTOGONOS. Şi, din cizmar aplecat la picioarele atingând Pământul   -   
te ridici pe verticală către MÂNA DEMIURGICĂ   -   devii MĂNUŞAR 58(cf.  O conferinţă). Şi 
PĂPUŞAR   -   în loc de PĂPUŞA-MARIONETA DERIZORIE. 
 CIUBOTARUL şi MĂNUŞARUL   -   Meseria şi Arta, Exprimatul şi Tăcutul (Bâlbâit în 
Extaz-Logos Sacru). Mijloc şi Mijlocitor   -   şi, în fine, (Sfârşit şi Început, concomitent   -   ά şi Ω). 
OBRAZNIC şi GĂGĂUŢĂ.  
 Omul Profan şi Omul Primordial. Iată cele două perspective fundamentale, din care lumea 
poate fi un mizerabil şi pervers „Grand Hôtel Victoria Română” al Infernului (iar „victoria”   -   a 
Infernului)   -   sau palat al lui Harun şi Raşid, populat cu LUNA PLINĂ, RAZA DE SOARE, 
VRAJA INIMII etc.   -   cu zeităţile – entelehiile propriei tale fiinţe ocultate   -   pentru că te 
încăpăţânezi să nu vezi decăt sensul profan al Lumii. Nu şi LUMEA CA METAFORĂ. (Iar la mijloc 
Omul, pur şi simplu   -   dacă se poate concepe aşa ceva   -   Omul, între trezire mizerabilă şi beţie 
extatică). Şi pe-amândouă deodată, ca să nu dezechilibrezi THULE-BALANŢA DHARMICĂ. 
Trebuie să fii Cetăţeanul turmentat   -   sau Ştefan Tipătescu   -   adică o sinteză între Poetul-Găgăuţă   
-   şi Spiridonii-germeni demonici (sau Dandanachii-demoni bătrâni). Putem fi şi pe muchia de cuţit 
a NEBUNIEI RELIGIOASE şi LAŞE, deopotrivă   -   ca Leiba Zibal   -   care ucide şi se creştinează, 
concomitent. Putem (deşi nu e indicat) să restabilim Dharma „din mersul vieţii”, în mod silnic şi 
arogant   -   ca popa Niţă din Păcat59 (p. 43)   -   căci şi ucigând şi despărţind, tot gesturi umane 
facem   -   doar că sunt gesturi crepusculare, întârziate, deci criminale, iar nu rituale   -   mai 
sângeroase şi inutile-agresive chiar decât gestul lui CAIN. Popa Niţă crede că ucide propriul păcat. 
Nu: acela „a făcut pui”, germenii s-au dezvoltat   -   şi Niţă ucide un monstru străin. Oricum   -   un 
MONSTRU   -   sub chipul incestului, se ascunde BĂTRÂNEŢEA IMEMORIALĂ A PĂCATULUI   
-   BĂTRÂNEŢEA ADAMICĂ ŞI CAINICĂ. Iar zvârcolirea celor doi fraţi incestuoşi la 
RĂDĂCINA COPACULUI GRĂDINII   -   este zvârcolirea de viaţă şi de moarte   -   deci, ieşirea 
din ETERNITATE şi intrarea în FIINŢĂ, în CONŞTIINŢĂ, RESPONSABILITATE, TIMP şi 
CRUCE (căci „T” de la timp este crucea care aşteaptă, deasupra ei, capul fiecăruia, pentru a reface 
CAPUL LUI ADAM PROTOGONOS) a Şarpelui Dual, din cuplul schizofrenizat luciferic: 
ADAM-EVA. Suntem, însă, încă în CREAŢIE.  
 
* 
 
 
                                                          
58 - Cf. I.L.Caragiale, Temă şi variaţiuni, Dacia, Cluj-Napoca, 1988, p. 331. 
59 - Cf. I.L.Caragiale, Nuvele, povestiri, amintiri, Facla, Timişoara, 1984, p. 43. 

 Popa Iancu Georgescu, din În vreme de război 60, are în el, la un moment dat al povestirii, 
ceva din Mitică cel Negru   -   coborât-încarnat din neantul spiritual al pseudo-Heliopolisului 
(Bucureşti), în gravitatea provinciei, dominată de încrâncenare, dacă nu de seriozitate   -   în care 
pluteşte, impalpabilă, CREDINŢA-parodiată şi schimonosită în bârfă şi gesturi decăzute din 
RITUALISM. El înşală, cu nonşalanţă şi violenţă   -  încrederea tuturor târgoveţilor, pe care masca 
lui de popă (ca şi masca de histrion a lui Mitică cel Negru din pseudo-Heliopolis) îi induce în eroare. 
E nevoie de „revoluţia ” bahică a NOTARULUI (care-l apără pe Dionysos şi, prin el, în mod ciudat 
şi lăturalnic   -   DHARMA ): buiestraşul popei e de trecere-fugă (de „poteră”)   -   nu de fixare 
sacrală în BISERICA CRISTICĂ. Oare popa nu-l călăreşte-stăpâneşte pe CALUL PATIMII şi 
TRECERII-VERSATILITĂŢII? Oare el este victima Calului   -   devenind un popă  psihopomp, iar 
nu ARHITECT AL SFÂNTULUI DUH? De la Mitică cel Negru din pseudo-Heliopolis moşteneşte 
răutatea gratuită a farsei   -   pe care, în climatul încrâncenat de intuiţii, superstiţii, bănuieli asupra 
sacralului   -   o aplică asupra fratelui STAVRACHE (Demonul Lăcomiei, Cetăţean turmentat 
pervertit de singurătatea strigoiului SEC   -   închis în han ca în temniţa propriilor refulări). 
Stavrache are din violenţa, cinică şi laşă a lui Caţavencu   -   dar nu are sentimentul relativităţii 
lucrurilor acestei lumi. Din absolutizarea visurilor, cu substrat în paranoia lăcomiei   -   i se trage şi 
blocajul între lumi: când apare Iancu   -   el, Stavrache, se predă spiritual: nu mai face efortul de a 
discerne cantitatea de calitate, Hieroglifa de Farsa-Scrisoare, realul de ireal   -   şi nu mai e în stare 
decât de faza repetitivă a alter-ego-ului său defulat : Stavrache se substituie lui Iancu   -   dar nu în 
ipostaza reală, nu în ipostaza Hieroglifică   -   ci în ipostaza compozită, artificială. Stavrache se 
comportă conform conţinutului SCRISORII-FARSĂ   -   iar nu adaptat la CARTEA LUMII   -   în 
care un frate trimis, cu bună-ştiinţă şi speranţă, la moarte   -   se poate întoarce, fie şi genunchi, dacă 
nu să-i plătească visul de crimă după legea talionului (legea veterotestamentară). În SCRISOAREA- 
FARSĂ  scria despre faptul eroic că Iancu şi-ar fi cântat prohodul, în faţa morţii   -   STAVRACHE 
cântă popeşte, când este orizontalizat, legat-blocat vital sub icoane şi lumina candelei revelează în el 
un vis pierdut: visul de a fi el însuşi IANCU (ca extravertire): „când îi dete lumina-n ochi (de la 
candelă) Stavrache începu să cânte popeşte (...) cântă nainte, legănându-şi încet capul, pe mersul 
cântecului, când într-o parte, când într-alta.”. Cei doi fraţi sunt cele două feţe a ale lui IANUS 
BIFRONS   -   într-o singură rădăcină. Sunt ucigaşi (ca pornire, dacă nu ca realizare), necruţători şi 
extem de violenţi, amândoi. Iancu dispreţuieşte aparenţele şi este principiul activ şi defulator   -   
Stavrache se complace în aparenţele paranoice de onorabilitate absolută şi putere prin ban (ban pe 
care Iancu îl tratează mai curând LUDIC   -   ca probă de încercare a dibăciei lui HERMES iar nu, 
definitiv şi covârşitor, ca scop în sine). Dar Stavrache ştie că, din cei doi, cel LIBER şi ADEVĂRAT 
e Iancu, iar el, Stavrache, este o ipostază derizorie, pur cantitativă. Iancu e un Tipătescu, în ipostaza 
foarte gravă, a ÎNFRUNTĂRII DESCHISE A SACRALULUI (nu doar a PERICOLULUI 
MESAJULUI SACRAL)   -   Stavrache este ipostaza gravă a lui Farfuridi: labirintic (suflet-Logos 
întortocheat şi ilogic, contradictoriu) şi paranoic (mereu e în luptă interioară, neclintit în a-şi depăşi, 
prin mijloace improprii, neadecvate cu sărăcia duhului său   -   propria condiţie de autoritate socială)   
-   rămas, însă, pentru vecie: inconştient spiritual, superstiţios, vicios, pizmaş etc. Nebunia lui 
                                                          
60 - Idem, p. 160. 

Stavrache e, ca orice nebunie autentică   -   nu doar predare necondiţionată în faţa imposibilităţii de 
discernere: el chiar renunţă la alternativa de discernere   -   şi regresează în uterul matern ocult, 
unde (după o încercare puerilă şi furibundă de a-şi distruge idolul secret-FRATE   -   căci Stavrache 
l-a pizmuit şi admirat, mereu, pe cel al cărui paredru este) vrea să se identifice cu FRATELE 
IANCU   -   şi să renunţe total la orice urmă proiectivă a FIINŢEI-STAVRACHE. 
 Iancu spune: „-N-am noroc!” Da, în plan profan el e VEŞNICUL PROSCRIS   -   în plan 
sacral, el este SINGURUL OM VIU al schiţei de lume (cu excepţia NOTARULUI SECVENŢIAL   
-   cu revelaţie limitată). Norocul şi-l joacă de-o viaţă   -   dar la masa gri a profanului. De data 
aceasta, printr-un Stavrache, în esenţă, autosacrificial (este, până la un punct, asemănător 
TRĂSNETULUI care cade peste CAPUL LUI STAVRACHE   -   cu revelaţia Apostolului Pavel pe 
Drumul Damascului)   -   Iancu are norocul de a smulge diavolului două suflete: pe al lui Stavrache   
-   transfigurat, sub candelă (transcende FALSA EPISTOLĂ [FARSĂ]   -   în REALITATE 
RITUALĂ, trăită sacral, „nebuneşte”)   -   dar şi pe sine însuşi, prin ASCETISMUL PIERDERII 
AVERII PĂMÂNTEŞTI   -   prin eroismul dezinteresat revelat la PLEVNA (CENTRUL-
GOLGOTA)   -   şi, implicit, să smulge pe sine, din ispita superbiei şi crimei (regresând, împreună 
cu fratele, în MARELE UTER COSMIC AL MAMEI NECUNOSCUTE   -   unde, prin contragerea 
fraţilor în FRATE   -   devine ”actorul”- actantul unui misteriu vital, al FRATERNITĂŢII-
UNITĂŢII de la Cina cea de Taină). Cina n-a fost consumată în han, concret   -   ci s-a dizolvat în 
EUHARISTIA CANDELEI   -   sub care lipsa de noroc   -   se transfigurează în ACT 
SOTERIOLOGIC. Ieşire de sub noroc   -   şi intrare sub misterul FRĂŢIEI MISTICE-ORFICE.  
* 
 
 
 
 În concluzie, TRANSFIGURAREA nu e legată de o anumită  conformaţie spaţială şi socială   
-   ci ea e posibilă şi la oraş (cf. cazul lui Mitică cel Alb-Represiv), şi la târg (cf. atât cazul 
Cetăţeanului turmentat, cât şi al lui Stavrache), şi la sat (cazul lui ION NEBUNUL). Transfigurarea 
ţine de revelarea şi asimilarea revelaţiei dharmei cosmice   -   a NORMEI MORALE. În afară de 
această revelaţie   -   există doar demonii, mai mici sau mai mari   -   mai eficienţi sau mai puţin 
eficienţi   -   mai stimulativi, la nivelul fiinţelor umane „puse la ambiţie”   -   sau mai descurajanţi. 
Până la nivelul lui Mitică al Neantului, al Disperării Logos-ului, al Plutirii vocii peste PUSTIUL 
INFERNAL, peste borboros-ul clevetirii, bârfei, glumei răutăcioase şi de prost gust, al ludicului rupt, 
la modul absolut, de CREDINŢĂ şi RITUAL.  
 Oricât am analiza personajele caragialiene   -   singurul personaj TOTAL LUMINOS, situat 
între DOI TÂLHARI (agenţii trimişi să-l supravegheze, mimând lectura din IOAN GURĂ DE 
AUR), este RĂSTIGNITUL, demn şi eroic   -   MITROPOLITUL GHENADIE. Singur împotriva 

lumii întregi, precum Hristos   -   şi ciudat de convingător, în raport cu „normalii”: este NEBUN prin 
intransigenţă   -   dar harul său îl iluminează-transfigurează şi ne dă dimensiunea LOGOS-ULUI 
SACRAL şi a LOGICII SACRALE. El este Centrul Spiritual al operei lui I. L. Caragiale   -   şi 
dintru el purced Cetăţeanul turmentat, Ştefan Tipătescu, Mitică cel Alb (Represiv), „Dascălul Prost” 
şi alţi „nebuni”, mai modeşti (nu mai oculţi, nu mai profunzi, însă). Şi, prin el, sunt revelaţi-născuţi 
şi DIAVOLII   -   dându-se, astfel, şansa de a fi  reproiectaţi-mântuiţi.  
 Vom reveni asupra „vremii de război” metafizic   -   căci e vremea oricând de astfel de 
războaie. Deocamdată   -   am schiţat o posibilă geografie spirituală a operei lui I. L. Caragiale   -   
pentru a vedea de unde vin şi încotro se duc FIINŢELE COSMICE.  
*** 
                                                                               prof. dr. Adrian Botez 
 
AVESTIŢA-ACRIVIŢA, ARIPA SATANEI: PROBLEMA 
FEMEII DEMONIZATE   -   ŞI PROBLEMA MAMEI 
ÎNŢELEPTE A PRIMORDIILOR. CASTRAREA 
BĂRBATULUI. BUTOIUL DRACILOR ŞI VÂNTUL 
PUSTIILOR, AL NOPŢII LOGOS-ULUI. DECĂDEREA 
GEEI ŞI HERMES CEL AIURIT 
 
 
Concurent (cu remarcabil succes, se spune   -   şi acest mit va fi având şartul şi dedesubtul 
lui) al lui Eminescu-Aminul, la graţiile Veronicăi Micle   -   I. L. Caragiale a vrut să pozeze, o viaţă 
întreagă, în bărbat galant şi triumfător asupra părţii femeieşti din lume. Însă, în realitate, a descoperit 
şi el, ca şi Aminul Lojei Iohanice   -   că principiul feminin, de-o bucată de vreme încoace, stă nu 
doar sub semnul versatilităţii fermecătoare a APEI   -   ci şi sub semnul distructivului   -   al Dalilei   
-   iar nu al Evei.  
În primul rând, principiul feminin este extrem de activ în lume. Excesiv de activ (ne grăbim a 
preciza), încălcându-şi propria lege a pasivităţii   -   în aşa fel încât produce rotirea în gol a roţii 
MORII COSMICE (făcută pentru morari divini ori satanici   -   dar nu pentru morăriţe...)   -   Moară 
care, din această pricină, începe să macine NU bob de grâu   -   ci pleavă-keliphot-uri. Prin 
compensaţie cosmică   -   principiul masculin devine tot mai ciudat de pasiv. Dar, din păcate, 
compensaţia nici măcar nu se desăvârşeşte (prin inversarea definitivă a statului şi funcţiilor): 
principiul masculin nu reuşeşte să găsească, la vreme, GRÂUL CRISTIC, pe care să-l vâre sub 

pietrele Morii Cosmice   -   oricum, nu în ritmul în care se roteşte ROATA   -   prin acţiunea 
principiului feminin. Dispărând calitatea grâului şi apărând-predominând pasivitatea Neantului   -   
principiul masculin intră în acea formă de degenerescenţă numită, în psihanaliză   -   STAREA DE 
CASTRARE. Bărbaţii sunt leneşi (la trup şi la minte   -   deci fără a compensa lenea trupului prin 
contemplativitate)   -   şi „intră la stăpân”, complăcându-se în starea de continuă aprobare a acţiunii 
feminine   -   starea de dependenţă de FEMEIA-DALILA. Încă o dată, e vorba de o aprobare cauzată 
de comoditate   -   iar nu de o veritabilă analiză, cercetare, constatare şi confirmare a calităţii acţiunii 
principiului rival (devenit rival, din complementar   -   cum fusese stabilit într-un prim plan divin).  
 Lumea e destabilizată, deci, prin activarea-hybris (=în exces ) a principiului feminin, în 
dauna (şi spre blocarea degenerativă) acelui masculin. PENIA masculină e compensată, formal, de 
POROS-ul activităţii şi activizării feminine   -   dar nu şi la nivel calitativ (sacral). De ce oare? 
Pentru că, efectiv, femeia este „coastă a lui Adam”   -   este doar un semicerc (devenit, între timp, 
jumătatea neagră a cercului divin). Femeia a apărut ca factor compensatoriu şi stimulativ   -   dar 
nu şi PRIMORDIAL. Cam toate religiile şi ştiinţele sacre afirmă necesitatea dualităţii cosmice   -   
dar primordialitatea demiurgică, de apariţie proiectivă a cosmosului, e datorată principiului 
masculin. Lumea „merge”   -   se exprimă activ, prin stimularea concurenţială şi compensatorie 
SOARE-LUNĂ, YIN-YANG   -   dar este creată de divinitatea supra-sexuală   -   şi totuşi, cu 
caracteristici de autoritate şi calitate specifice YANG –ului. Yang-ul are continuitate funcţională, 
consecvenţă direcţională. 
 În al doilea rând, din moment ce yang-ul a fost desemnat, de al începutul lumii, ca principiu 
activ, iar yin-ul ca principiu pasiv   -   e clar că inversarea funcţională din epoca modernă, când 
principiul feminin (sau mari părţi-expresii ale principiului feminin) se afirmă ca preponderent activ   
-   iar la nivelul principiului masculin, asistăm la fenomenul pasivizării prin CASTRARE 
(autocastrare)   -   ceva s-a dereglat în cosmos. Cosmosul începe să funcţioneze, cel puţin la nivelul 
fenomenal   -   PE DOS. Şi nu doar din pricina lui Mitică cel Negru (un strigoi de bărbat, care o face 
pe „fantele”   -   dar e total ineficient-steril, pentru că ineficientă e masculinitatea-Logos expresiv, pe 
care el o degradează accelerat şi o azvârle în derizoriu )   -   cât , mai ales, din pricina hybris-ului 
funcţional feminin. Vulgar: din pricina ”FEMEII”... 
 I. L. Caragiale devine, prin nuvela de tip oriental-parabolă Kir Ianulea   -   un STAN 
PĂŢITUL, al Lojei Iohanice. El dezvăluie că haosul dharmic e aşa de mare în cosmos, încât însuşi 
demonul e dezorientat şi activează în dezacord cu propriile-i principii demonice: singurele răsplăţi 
pe care Kiriakos-Ianulea (Iannis=ION) le cere pentru suferinţele lui de drac umanizat în lumea 
dominată de ACRIVIŢA-ÎNĂLTUŢA-înălţată în raport cu principiul masculin profanat-profanizat   
-   iar nu în raport cu principiul divin (Acriviţa apare ca expresie a principilui feminin hiper-
demonizat   -   adică, mult abătut de la Dao-Calea Dreaptă a Lumii)   -   deci, răsplăţile pe care 
Kiriakos-Ianulea le cere sunt: I- să-i trimită pe răufăcătorii săi, Acriviţa şi Negoiţă, ÎN RAI 
(avertisment dat lui Dumnezeu, cu privire la dezechilibrarea BALANŢEI-THULE) „să se-mpace 
Sfântul Petre cu ei cum o şti”   -   noroc că Negru+oiţă, oiţă neagră, bărbat castrat, şi el   -   îşi 
recapătă atributele virile prin stăpânirea pe care o dobândeşte asupra sorţii Acriviţei   -   salvând-o, 

el, NEGRUL   -   de NEGRUL VĂDUVIEI (masonice?)   -   căci o recombustionează (cu BANI), 
pentru a continua prevalenţa Anti-Dharmei în lume   -   deviindu-i destinul şi transformând-o în 
factor de exorcizare paradoxală (tip Gorgona Meduza): cui pe cui se scoate, şi demon pe demon   -   
pare a zice înţelepţitul prin „păţire” I. L. Caragiale   -   Stan Păţitul.  
II -   „să mă mai odihnesc şi eu puţintel acasă, că m-am dehulat de atâtea trebuşoare pe 
pământ”   -   şi capătă 300 de ani de somn. Hybris-ul feminin (pervertirea funcţiei feminine) naşte 
somnul Diavolului? N-ar fi rău să fie bine   -   vorba humuleşteanului. Dar ce se face lumea fără 
celălalt taler al BALANŢEI-THULE? 
 Aghiuţă-Kiriakos va lipsi fie la două cicluri consecutive ale evoluţiei umanităţii, fie la cele 
două aspecte, ascendent şi descendent   -   ocrotite de Sfânta Treime. Aparent, hiperdemonizarea 
feminină   -   devine forţă de exorcizare a lumii de demonii mărunţi. Dar „concediul” lui Aghiuţă e 
dat de Satan   -   deci şi Satan „se pune în grevă” ontologică, înţelegând disfuncţionalitatea majoră a 
principiului masculin în cosmos.  
 Din păcate, demonii exorcizaţi nu sunt doar mărunţi    -   ci şi cărunţi   -   încărunţiţi din 
pricina neaxializării spiralei-floc feminin   -   care-i trimite, mereu, pe tobogan, în borboros. Cine e 
de vină? Tot Acriviţa-Avestiţa   -   sub masca BABEI. Avestiţa nu-i doar Aripa de Zbor-Revoltă a lui 
Lucifer, ci este TALPA IADULUI. BABA IADULUI, ce are drept soţi pe toţi demonii lucrători în 
toţi bărbaţii lumii. Dar somnul de 300 de ani  nu destabilizează tocmai afundul-talpa iadului   -   
înlocuind stabilitatea temeliei cu „greva” confreriei demonice   -   până când nu se restabileşte 
echilibrul BALANŢEI-THULE? 
 „S-o fi dormind ş-acuma (Aghiuţă, preferatul Satanei   -   sau ipostaza „îngurgitabilă” 
intelectual-uman a Satanei, alter-ego-ul agreabil al Satanei), dacă nu cumva s-o fi sculat, mititelul, să 
se apuce iar de cine ştie ce drăcii”. Că aşa-i legea demonilor   -   şi cine-o strică   -   strică echilibrul 
lumii, pasămite   -   nu-i aşa?  
 Dar parcă Dharma mai contează, când demonii mici dispar, în favoarea demonilor mari? 
Asistăm la un fenomen paradoxal prin destabilizarea Balanţei Principiilor Yin-Yang: pervertirea 
Demonilor...Nu transfigurarea   -   pervertirea. De necrezut Saşia Acriviţa este Maestru de magie 
neagră, a tuturor înşelătoarelor, seducătoarelor, amoralelor distrugătoare ale echilibrului Balanţei 
Cosmice: Vete, Ziţe   -   dar chiar şi ZOE (Viaţă...)   -   „madame” („dame bune”, vorba Cetăţeanului 
turmentat)   -   Pop+escu, Diacon+escu etc. Sau venite de la Sfeta Gora (ATHOS), cax şi Kiriakos 
[(p.224): “Eu sunt de felul meu din părţile despre Sfânta Gură…], dar cu cât foc (demonic) şi dor de 
muncă anti-dharmică în ele! Ar fi de admirat dacă n-ar fi de speriat… 
 În definitive, capacul de la BUTOIUL DRACILOR, în care se învârtejeşte ciclon demonic al 
NOPŢII FURTUNOASE   -   e păzit de triunghiul amoral-demonic Dumitrache Veta-Kiriakos 
(Chiriac-tejghetarul…). Dar “serviabilul” Kiriakos al dughenei-cherestegerie are foc de lemn 
(pentru focul din iad) de la Veta, cea aşa de bună-legătoare cu Spirala Descendentă-Spiridon   -   
“flocul BABEI”, vorba lui Caragiale…).   -   Spiridon-cel-ce-fumează e ucenic al demonului-
 65 
 
fumegos-fumegător şi, concomitant, e Talpă a Iadului, căci el este Hermesul inversat-demonizat, 
“pristandaua ” BUTOIUL CU DRACI CEL MARE   -   Casa-Dumitrache (Inimă-Rea şi Titirez 
Axial   -   frate bun cu Spiridon   -   de aceea se şi întâlnesc ei doi mereu şi violent)   -   sau 
Bucureştiul. Căci “rondul” lui Dumitrache nu e decât conturarea magică a GURII BUTOIULUI CU 
DRACI   -   butoi în care, inevitabil, cade SFÂNTUL ANDREI CEL DE RÂS   -   derizoriul demon 
al degradării Logos-ului   -   Andreică-Rică-Venturiano (al Vântului   -   dar nu cel ce-i ţine de păr pe 
draci, în noaptea magică a Sfântului Andrei), ordonând, deci, stăpânind dharmic acţiunea demonică, 
stimulatoare a lumii   -   ci “inecatul” în butoiul demonilor Anti-Dharmei. Nu “botezatul” (în 
cristelniţă-butoi)   -   ci prinsul în vârtejul –vânt (VENTUS) al dracilor. Prins în hora dracilor   -   
care-i blochează transfigurarea, devine “ginerele Satanei-Titirez”, luând-o de soţie pe cumnata lui 
Dumitrache, Ziţa   -   cea divorţată de Cetăţeanul turmentat-Pastramagiul (rudă cu Aron şi Iusuf)   
-   Ţircădău (ajuns “de circ”   -   NEBUNUL CU “ŞICUL” DE LA BASTON), deci, bastonul lui 
Ţircădău nu e butaforic   -   ci viril, confirmându-ne, astfel, bănuielile de înrudire cu NEBUNII lui I. 
L. Caragiale.  
 În mod normal, BUTOIUL ar trebui să fie cu agheazmă   -   iar Rică să fie transfigurat sacral 
prin scufundarea în butoi. El, Rică, face apel, ieşind din butoi la Sfântul Andrei61:  “Sfinte Andrei, 
scapă-mă şi de acu încolo, sunt încă june! Geniul bun al venitorului României, protege-mă, şi eu sunt 
român! ”. Sfântul Andrei i se adresează, oare, zicându-i “geniu bun al venitorului României”? Dacă 
supremul argument al “vântului” este acela că e “român” (al prezentului)   -   înseamnă că şi 
“venitorul”-viitorul României va arăta ca el-prezentul. Or, el, cel prezent, e o stihie ditructivă de 
Logos   -   şi, în consecinţă, invocaţia e dublă: dacă nu  mă “protege” Sfântul (Andrei)   -   las’ că-i 
bun şi Rivalul Sfinţeniei   -   Nesfântul, Nefărtatul. “Ca tot românul imparţial”   -   “Vântul”-Rică îşi 
vede de treburile lui… 
 Deci, Rică nu e “scăpat” încă   -   şi faptul că e “român”, dar stricător (şi stricător…) de 
Logos   -   ne face să ne uităm -  curioşi şi atenţi!!! -  la OCHELARII lui   -   semn al demonismului 
privirii “reci” : nu cumva Rică-Stricătorul de Logos, care-i seduce (steril) pe Dumitrache şi 
Ipingescu (ipingea   -   manta sub care îi ascunde pe demonii iluziei   -   dar şi pingea la Talpa 
Iadului )   -   nu este şi el, decât un demon-Aghiuţă, iar Dumitrache şi Ipingescu sunt înţeleşi 
dinainte să se lase seduşi (pentru  “reîntregirea familiei”)? Transfigurarea devine, pentru 
“venitorul” lui Rică   -   UMFLARE: “Ce pofteşti, mă musiu? şi să-l şi umflu!” (s.n.: vântoasa 
dracilor, sau flatulaţia dracilor?) – zice jupân Dumitrache, referindu-se la ce i s-ar fi cuvenit lui Rică. 
Credem că într-atâta doar stă “transfigurarea” pe care a adus-o Rică în BUTOIUL DRACILOR: a 
determinat răsturnarea sinecdocei demonice : 6   -  în 9, dar s-a “umflat”, înapoi, ca neant   -   ca 
demon stricător de Logos (VÂNT PUSTIU-Flatulaţie   -   ÎN LOC DE PARAŞABDA )   -   stârnind 
aprobarea admirativă a demonilor ce nu pot strica Logos-ul (sau l-au “tocmit” pe Rică-Vântul, 
stimulându-i orgoliul   -   pentru a săvârşi o faptă violent şi prea vădit Anti-Dharmică). În definitiv, 
treaba celorlalţi demoni e alta: în timp ce “monopolul” stricării de Logos i-a fost transferat, prin 
măgulire stimulativă, lui Rică-Vântul   -   ceilalţi, Dumitrache-Veta-Chiriac păzesc BUTOIUL CEL 
                                                          
61 - Cf. I.L.Caragiale, Teatru, Facla, Timişoara, 1983, p. 47. 

MIC AL DRACILOR , Ipingescu “ţine isonul” pazei la butoiul cel mic (care poate fi şi butoiul-uter 
sterp al Vetei cea “păzită” onorific…)   -   dar face şi legătura cu BUTOIUL CEL MARE   -   
pseudo-Heliopolisul   -   păzeşte “despărţirea”, sub nume de circumscripţie de poliţie   -   Chiriac îşi 
curăţă “şpanga” pentru Veta-Butoi Sterp (şi-o curăţă în sens ludic şi sexual, concomitent   -   căci, 
între draci, sexul este doar LUDIC…) …Iar Veta? Veta e, şi ea, “damă bună”, care, după ce ascultă 
Logos-ul derizoriu-delirant al lui Rică-fără-Ochelari (vorbirea fără şir logic e produsul temporarei şi 
jalnicei măşti umane, pe care Rică crede de cuviinţă s-o împrumute, la întâlnirea cu eventuala 
Ziţă…)   -   îl trimite pe Rică-cel-cu-Ochelari (“cu sticlele-n ochi”)   -   drept în BUTOIUL 
DRACILOR, ca să-şi recunoască esenţa şi teapa demonică. Ca să-se-nveţe minte că nu el trage dracii 
de păr   -   ci, dacă e de fixat draci   -   îi fixează-transfigurează ea, Femeia-Dalilă. Căci singură Veta, 
prin amoralismul ei, ţine fix PATUL (zonă sterilă în casa Dumitrache   -   şi , deci, mercurial-
plutonică)   -   prin VERDELE (viril   -   şi totuşi steril…) al “legăturii prăzulii de la gât” (şi GÂTUL 
este BARZAQ-ul, istmul încercării de trecere-transcendere) a lui Kiriakos. Şi, prin acest gest al 
echilibrării discrete a unui cosmos în care Satan (Inimă-Rea) e decrepit   -   şi Inima Făcătoare de 
Rău s-a transformat în Inima Rea reflexivă, pe care Alimentatorul cu Lemne al Iadului cherestegiu 
şi-o face din neputinţă demonică   -   ea şi i-a subjugat (extrem de lucidă şi riguroasă), ducându-i  pe 
demoni de lesa-legătură, atât pe aspiratorul –ciocoi nemilos Kiriakos (absolut indiferent la suferinţa 
reală a lui TACHE PANTOFARUL=PICIORUL=FIINŢA UMANĂ=HRISTOSUL) cât şi pe Satan-
cel-Decrepit (Dumitrache =Demeter-Geea, căzută în derizoriul formalismului de plan demonic-
familie sterilă)   -   dar şi pe Spiridon (singurul drac tras de părul –căţea   -   “Dă-l căţeaua”   -   dar 
nu de Andrei Sfântul   -   ci de Dumitrache: “trasul de păr”, cât şi legătura prin Sfântul Niculaie 
(=Victoria poporului…adică victoria gloatei de draci, scoborâtori pe Spirală, în borboros)   -   
reprezintă împrumuturi oculte şi reciproce de putere-energie demonică    (“căţelească ”)   -   între 
fraţii-draci.  
 VETA (al cărei nume vine de la ELISABETA=ELI+SHOBA=DUMNEZEU ESTE 7, 
DUMNEZEU ESTE DESĂVÂRŞIREA ŞI PLINĂTATEA) are în ea ceva de Mama Geea 
Degenerată Funcţional   -   prin “achiesarea” la AMORALISM   -   deasupra moralei e doar 
Dumnezeu, ea este sfidătoare şi indiferentă la morală. O zeiţă Geea decăzută din drepturi divine   -   
ocultată în discreta şi, totuşi pasionala mahalagioaică. Amoralismul demonic al ocultatei Geea este 
echilibrat de siguranţa suverană, cu care CÂRMUIEŞTE BUTOIUL-CASĂ a DEMONILOR prin 
vârtejurile din BUTOIUL MARE (PSEUDO-HELIOPOLIS) AL DRACILOR. Este STĂPÂNA 
DRAGONILOR   -   ca şi Zoe Trahanache, din vârtejul stârnit de Scrisoarea-Mesaj divin-ocultat, 
apoi revelat prin Hermes-ul “turmentat”. 
 ZIŢA. Numele ei de mahalagioaică începe, totuşi, cu Z-ul fulgerului zalmoxian (va fi fiind 
soră secretă cu Zoe-Jupiteriana?  - şi, împreună, “încrucişate”, să producă efectele zwasticii şi ale 
Gemenilor Zei?...), iar nu cu scabrosul “V” (al Vetei)   -   care a fost degradat de la simbol al 
victoriei, la simbol al deschiderii-dispoziţiei sexuale feminine permanentizate, a deschiderii veşnice 
a BUTOIULUI INFERNAL   -   în care Sfântul Andrei cel Derizoriu   -   cade, sau e împins. Ea nu 
poate fi soţia circului-“ţircus”, a încercuirii-înfloririi (cu cuiul ars, al dulgherului-

pirogravorului
62…), a Bastonului Cu “Şic”(şiş – cei doi şerpi hermetici, încolăciţi în jurul ai 
Caduceului?)   -   Ţircădău (pentru că ea e, totuşi, sora Vetei   -   şi, de-ar vrea să-şi depăşească 
condiţia   -   mereu i-ar de-cădea 9 în 6...)   -   ci va deveni soţia vulgară a unui parazit-vampir, Rică 
al Vântului Demonic   -   care va strica Logosul în BUTOIUL CEL MARE (Bucureşti), ajungând, 
din “studinte în drept”, “amploiat judiciar” , care cade din Talerul Balanţei în Butoiul Furtunii 
Demonice (Butoiul cel Mic )   -    “învaţă legile ” (Dharma pe care o predă, conştiincios, Vântului-
Furtună, Distrugerii-Spulberare)   -   şi redactor la Vocea patriotului naţionale (patriotul din butoi, 
Vocea din butoi). Ziţa va ieşi din Butoiul cel Mic   -   pentru a bântui-vântui, ca o Acriviţă 
modernă, deci cu atât mai oripilant-ţaţă   -   ţinându-se de “aripă” cu Venturiano prin Butoiul cel 
Mare al Bucureştilor. FULGER ŞERPESC-INFERNAL şi VÂNT PUSTIU   -   sabatice. 
 Cine e învins, cine învingător? Sigur-sigurissim că, din toată furtuna nocturn-demonică, din 
tot sabatul prezidat de pseudo-Andrei   -   Dharma a avut de pierdut. Anti-Dharma a câştigat? Da, 
căci în faţa degeneratorului-demolatorului de Logos se ploconesc şi-l linguşesc-măgulesc (să-şi ducă 
munca demolatoare mai departe pentru ca ei să rămână să păzească dez-onoarea demonic-formală, să 
păzească sterilitatea BUTOIULUI cel Mic ) demonii ceilalţi. Nu-l respectă, dar au nevoie de el. 
Pentru a mări frontal de atac asupra Lumii. Nu şi Veta (ea nu linguşeşte pe nimeni) care e o Acriviţă 
bătrână, fixată în mijlocul Butoiului-Mahala, sau Casă (zona Anti-Dharmei)   -   şi este o Zoe stăpână 
pe FORŢA INFERNALĂ A SEXULUI   -   în faţa libidinoşilor ex-masculi castraţi(dacă nu fizic   -   
moral   -   cf. Kiriakos). Da, până şi Kiriakos-cel Verde ascultă de ea, îi repetă papagaliceşte vorbele 
(cf. finalul, cu “revelaţia” nu a identităţii, căci n-are diavolul aşa ceva, ci a legăturilor corect-
funcţionale dintre protagoniştii demonici)   -   deci e supusul ei. Deci   -   castrat. Căci Yang-ul este 
autoritate incontestabilă   -   niciodată supunere şi reinterare sterilă a Logosului Viril. 
 VIRILIZAREA FEMEII şi CASTRAREA BĂRBATULUI   -   se produc şi în cazul piesei 
despre hieroglifa Amor (Eros). Zoe îi stăpâneşte pe toţi   -   înafară de Cetăţeanul turmentat. Acesta 
după ce, în mod ceromonios şi ironic, spune “sluga” (dar asta, în timp ce-I stăpâneşte pe con-locutori 
) şi anunţă, ca arhanghelul Mikael, “O MIE DE ANI PACE” (dacă vor înţelege toţi HIEROGLIFA 
EROS, ascunsă-pierdută în SCRISOARE)     -    pleacă grăbit, nelăsându-se sedus de glasul de 
sirenă (mai ales că şi-a liniştit-echilibrat interesele sacrale)    -   glasul Zoei: “Nu mai e vreme…se-
nchide alegerea ”. Cine ştie? Se-nchide BUTOIUL DEMONILOR    -   şi Cetăţeanul turmentat 
trebuie să fie de faţă, fie pentru a fi sigur de pecetluirea lui eficientă   -   fie pentru a azvârli în 
Butoiul-Cutia Pandorei   -   forţa mântuitoare a Eros-ului. Căci SCRISOAREA-HIEROGLIFĂ n-a 
fost găsită la modul sacral-ritualic, profund   -   decât de Cetăţeanul turmentat   -   şi doar parţial de 
cuplul Ştefan-Zoe. În măsura în care Zoe e VIAŢA   -   şi dacă Tipătescu consimte la această funcţie 
şi la împlinirea ei, Cetăţeanul turmentat, spre deosebire de Dandanache-Demonul Decrepit (un 
Dumitrache de Heliopolis-Bucureşti   -   şi care-l înlocuieşte pe Ipigescu cu Tipătescu şi readuce, 
funcţional, cuplurile la “normal”   -   operând corect inversiunea masculină, în raport cu Zoe: 
Tipătescu-soţ, iar Trahanache-prefect)   -    nu dă   -    “înapoiază”   -   HIEROGLIFA (e vorba de 
                                                          
62 - Ţircălan =unealtă asemănătoare cu compasul, întrebuinţată în dulgherie şi pirogravură, pentru executarea de cercuri ori înflorituri 
circulare. 

remiterea calitativă esenţială a SCRISORII ) nu pentru a şantaja, ci pentru a salva: căci dacă 
Cetăţeanul turmentat apucă să arunce, înainte de închiderea URNEI-BUTOI-CUTIE A PANDOREI   
-   Votul-Eros (ca Mesaj Divin), printre toate relele   -   victoria metafizică va fi, indubitabil, a Eros-
ului   -   cel “născut mai înainte de toţi zeii”   -   şi datorită căruia se vor instaura cei 1000 de ani 
PACE pe Pământ. Cine ştie dacă “andri-santul ” nu este sugestia lui Andrii (Andrei)   -   apostolul, 
care binevesteşte , la români dragostea cristică   -   avându-l ca “adjunct” sacral pe Cetăţeanul 
turmentat, căutător-găsitor, eternal păstrător al FORŢEI MAGICE ŞI DEMIURGICE A 
HIEROGLIFEI   -   SCRISOARE OCULTATĂ ? 
 Chiar şi hermafrodita Efimiţa, care pare un alter-ego al lui Leonida, URECHE pentru 
LIMBA lui Leonida   -   are o tresărire care o demască, în fond, ca Avestiţă travestită în Hermafrodit 
Pasiv şi Decrepit63 : “A fost lăsata-secule!”, îi zice ea, revelator, lui Leonida. Adică: a   -   îl demască 
pe Leonida ca sec (demon)   -   castrat (sterilizat) şi                  b- anunţă căderea demonică în 
BUTOI, căci noaptea infernal-furtunoasă va continua, pentru cuplul aparent hermafrodit , până la 
transfigurarea acestui cuplu prin TRĂSNIRE. De unde va venii trăsnetul? Poate a şi venit   -   şi 
efectul este întârziat : pistoalele bahicului Ipingescu. Dacă Ipingescu al Nopţii din Butoiul cu Draci 
a fost el însuşi transfigurat (prin forţa dionysiacă ), poate transmite forţa transfigurării, prin simpatie 
magică. Dacă nu   -   nu. Vor aştepta alt Bici-Trăsnitor   -   alt Nebun, alt Cetăţean turmentat   -   
valabil ca Autoritate Sacral-Virilă. Nu pe Mitică cel Negru   -   ci pe Demeter-Dumitru   -    faţa 
luminos-demiurgică, fertilă, a pustiitului şi pustiitorului de Logos-Mitică cel Negru.  
 Credem a nu trebui să mai insistăm asupra demonismului Ancăi, din Năpasta. Şi nici, prea 
mult, asupra demonismului hilar, dar agresiv, al Acriviţelor din mahalaua- infern a piesei D’ale 
Carnavalului. Carnavalul, cum am spus, trebuie să fie al NEBUNILOR- 
TRANSFIGURATORILOR. Din păcate, transfigurările sunt minime, şi ele ţin de măşti pur ludice. 
Qui-pro-quo-ul Catindat-Girimea nu provoacă apariţia VITRIOLULUI alchimic   -   ci a derizoriei 
cerneli “violente”. O “violenţă” într-un pahar cu apă   -    căci MĂSEAUA-RĂDĂCINA 
DUREROASĂ A INFERNULUI nu poate fi scoasă “cu foarfecele clănţănindu-le ca la tuns”, 
“băgate pe gât” (la inimă!):  
 a   -   se va produce o TONSURĂ a catehumenului   -   “catindatului” la iniţiere, într-un 
viitor oarecare? Sau “Catindatul” este speranţa, veşnic păguboasă, mai curând distructivă decât 
stimulator-constructivă, rămasă în BUTOIUL-CUTIA PANDOREI? 
 b   -   sau, cu foarfecele, se va tăia firul vieţii profane a lui GĂGĂUŢĂ-CATINDATUL-
POETUL, nevinovat, NEBUNUL PUR   -   şi va fi răstignit- fixat în planul sacral, într-o viaţă-
existenţă sacrală? 
 Durerea, oricum, este o şansă a mântuirii. Durerea-suferinţă revine ciclic. Dar pe o Golgotă 
pe care tâlharii de-a stânga şi de-a dreapta  sunt egali în amoralism, complici în amoralism (e vorba 
de Iordache şi Nae Girimea ). Iordache-Hermes şi sinecdocă a Parcelor şi preoteselor eleusine   -   
                                                          
63 - Cf. I.L.Caragiale, Teatru, Facla, Timişoara, 1983, p. 66. 

este după părerea noastră, prea înfundat în amoralism   -   pentru a putea iniţia (prin moarte inţiatică 
a unui “catindat” ). De ce îi va fi spunând CATINDAT? Probabil de la cat (a căta) + dat (a da). 
Adică, fie dat (de Dumnezeu) pentru a căuta pe cineva-ceva, fie căutat(de Dumnezeu) pentru a da 
ceva-cuiva. Prin aceasta se aseamănă funcţional cu Cetăţeanul turmentat (care a fost căutat şi găsit 
de Dumnezeu pentru a da MESAJUL DIVIN- SCRISOAREA OCULTĂ şi a fost dat de Dumnezeu 
pentru a păstra esenţa MESAJULUI DIVIN către oameni: Erosul ). [Sau: ţinut ca tindă (în tindă)   -   
neintrat în ODAIA-MISTER]. 
 Ş-apoi, ce candidat la Logos-ul Divin poate fi mai veşnic stricător de proprie denumire 
funcţională-un “catindat”? Pe cine să caute, cum să-l găsească? Dar oare Dumnezeu are de ce să-l 
aleagă, pentru a da un mesaj oamenilor? Catindatul, poate, va “cam tinde”, tinde mereu darn u va găsi 
dao-CALEA CEA DREAPTĂ. Nici nu vedem, nici măcar nu întrevedem pe cine ar putea vedea 
sacral acest catehumen care SCRIE CU CEAFA (în loc să scrie mesaje pe hârtie, îşi dă cu tocul pe la 
ceafă). Se pare că nu i-a dat Dumnezeu un mesaj anume   -   ci el veşnicul candidat terorizat de 
UNCHIUL-DUMNEZEU care-l caută-ticluieşte singur, falsifică mesaje (dându-le drept divine). E 
Hermes cel Aiurit. 
 Perechile-Măşti Feminine, Miţa şi Didina   -   sunt: Didina- Dama de Verde, şi Miţa în 
costumul Polonez (adică leah : în nici un caz de la lehamite, şi nici de la laş   -   ci, mai cutînd, de la 
leş spiritual : ea este urmaşa MORTULUI SPIRITUAL de la Ploieşti - REPUBLICA, derizoria 
fantasmă ne - sfîntă, anti - dharnică dar mică, CHERMEZA - REPUBLICA a lui Candiano - Popescu.  
Sau, poate, a lui "Catindatul"  - Popescu   -   veşnic candidat la sacerdoţiul veşnic îndepărtat, negat de 
însăşi intenţia de afirmare ? 
          Cele două Avestiţe ale BUTOIULUI INFERNAL, în care lordache   -   Nae sting lampa   -   
sunt stăpînele lui Crăcănel (care este o V-etă hermafrodită, “crăcănat”-dispus-disponibil la 
compromisuri/”aranjamente” sexual-demonice  - degenerat pînă la TURC   -   adică negator-
anihilator al înţelegerii-Logos) şi ale lui Pampon . Pampon e propria - i mască   -   de "umflat"   -   un 
Dumitrache mai tînăr, dar avînd certe aptitudini de a se lăsa umflat şi umflator (devenit)   -   în voia 
FIXATOAREI PATULUI   -  "alchimista"  Didina (nu degeaba apare "spiţerul"   -   iluzionist al 
liniilor - axe ale lumii: e o opera alchimică pe dos). Avestiţele nu sunt "stăpînite" de Nae Girimea   -   
care nu e Satan, cum Iordache nu e Aghiuţă.  Nae este "stăpînit" de situarea lui, veşnică, în starea de 
intermediaritate: niciodată nu se opreşte   -   nu se fixează, pentru a echilibra, printr-o reprezentanţa a 
principiului feminin   -   THULE-BALANŢA LUMII. Şi atunci, Iordache fiind asistentul demonului 
care nu fixează   -   iar de echilibrat   -   echilibrează tranzitoriu şi homosexual(pe Didina  -  cu Miţa)   
-   nu poate fi, din păcate, decît un nebun fals, un pseudo  -  sacerdot iniţiator. De aceea, finalul piesei 
este veselia generalizat. Spre dreapta o pornesc  :  poate acolo va fi ADEVĂRATUL CARNAVAL   -   
şi acolo îşi vor găsi, sub măşti ,esenţe mai consistente ?  Şi "Catindatul" nu se va "magnetiza " 
(masturbâtor spiritual)  -  ci va magnetiza (activ) Lumea, atrăgînd-o spre MESAJUL DIVIN 
REGĂSIT? Şi rîsul va stîrni şi reacţia meditativă   -   ca aceea a cuplului Ştefan - Zoe, din finalul 
Scrisorii pierdute   -   departajîndu-se explicit de HORA DRACILOR ? Poate. Deocamdată, cea mai 
consistentă prezenţă este o absenţă: UNCHIUL DE LA PLOIEŞTI , bogasierul   -   care este 

adevărata cauză a schimbării măştilor, la comanda ocultă de la Ploieşti. Si, prin interschimbarea 
măştilor, la comanda ocultă de la Ploieşti (nu a Republicii, ci a PLOII FERTILIZATOARE)   -   
mişcarea măştilor dezvăluie, sub măşti, chipuri neputincioase, de mahalagii infernali   -   care nu pot 
cumpăra Orfeul de la ipistat ("a murit franculi"   -   în legătură cu tabachera muzicală   -   întrezărirea 
Zeului, printre ierburile Iadului). Ipistatul, aici şi în acest moment final   -   pare a fi gardianul 
Paradisului (gardian şi paradis ocultate)   -   gardian care nu are mască   -   pentru că însăşi calitatea 
de ipistat este masca : Arhanghel şi Orfeu. Dar: "a murit francul", de fiecare dată. Au ratat startul spre 
zona celestă   -   dache  -  Hermes şi cuplurile grupate în jurul Călăuzei  -  Hefmes  -  Iordache. Sau, 
poate, "a murit francul" e parola de la Ploieşti   -   pe care o aud doar demonii (tip Iordache et Co.)   -   
parola prin care se anunţă, de fapt, că iar au aleas materia muritoare (francul) , în locul Spiritului. Şi, 
iar, vor mai sta un ciclu   -   Manvantara, blocaţi în mijlocul borboros-ului. Sau, pur şi simplu parola   
-   franc le este luată celor care şi-au schimbat între ei măştile   -   şi nu s-au schimbat esenţial.  
       Oricum   -   DARUL LUI DUMNEZEU(MATEI  -  MATIA) se amînă. Evanghelia va mai trebui 
studiată de Hermesul-Iordache (în cuplu cu girimeaua  -  GIRUETĂ, încă haotic   -   rotitoare)   -  
studiere făcută cu, UNCHIUL  -  MAESTRU OCULT DEASUPRA   -   şi cu "catindatul"  - “cătat” 
şi găsit (care să aibă ce da)   -   Candidat care va trebui, în fine, să înveţe tot ce trebuie să înveţe un 
real CATEHUMEN   -   dedesubt   -   pentru a putea năzui la DEASUPRA.  
       Pînă atunci, stăpîneşte Avestiţa   -   Iana (femininul lui IANUS BIFRONS) : Miţa-Didina (parcă 
şi citim un NA   -   adică: IA+DI   -   (de două ori). Ce anume să iei ? Mereu dublete   -   sau mereu 
Neantul   -   Miţa   -   paredra vehementă a lui Mitică al Neantului. Bastonul ei este NU caduceu   -   
ci făcăleţ   -   de învîrtit în BUTOIUL CU DRACI ŞI DE altoit dracii mărunţi (cf. Ivan Turbincă al  
lui Creangă). 
D'ale carnavalului este anti -misteriul Deriziunii FEMEII. 
* 
 
            Alte FEMEI, la I. L. Caragiale alte Avestite : făcăleţul Miţei este înlocuit de um-  brela   -   
lance a lui Caliopi Geogescu (cf. Bacalaureat ), retensivă, în uter, a triadei sacre Virgiliu  -  Horaţiu  
-  Ovidiu    -   si avortoare a unor entităţi anonime, dar anti  -dharnice: ele nu apar, căci sunt îngropate 
în uterul lui Caliopi, care i-a înghiţit cu tot cu punţile de trecere spre lume: "Am dat şi bacaloriatul 
(s.n.) ăsta"   -   Logosul stricat , Avestiţa (căpcăun şi mormînt) triumfătoare ! 
Nadam Guvidi a Doua (Om cu noroc), ca şi madam Mandache (Diplomaţie) sau madam 
Verigopolu (Mici economii) s-au castrat   -   în jur   -   toate zonele yang (au pustiit, pînă la piatră 
seacă   -   MOARA DE PIATRĂ   -   a lui madam Guvidi, întreaga lume  -  cosmos : lumea apare ca 
un capriciu feminine, iar nu ca o demiurgie, bărbaţii  -  yang au adormit, castraţi de propria 
comoditate tembelă. Astfel că epitetul "cocoşelulule", foarte des folosit de Avestiţele lui I. L. 
Caragiale   -   are o tentă caustică, persiflînd tocmai lipsa (penia) cocoşului   -   evocînd pierderea 

cocoşului sexual, Pierderea axei falice devine sinonimă cu pierderea reperului cosmic al Dharmei 
Divine. 
            Singura femeie  -  Evă (ba chiar cu accente marianice şi sofianice) apare, la I. L. Caragiale ca 
fiind MAMA (Boborul)   -   "fără ştiinţă de carte"   -   dar  "cuminte" : ea este MAMA Primordială, 
Mama  -  Tradiţia   -   Eva - Yiaţă (Heva ebraică). 
*** 
                                                                                   prof. dr. Adrian Botez 
 
 
POPA NIŢĂ ("PĂCAT") ŞI AXA ACULUI CU GĂMĂLIE 
 
Un preot trebuie să fie, înainte de orice şi deasupra la toate   -   sacerdot al Dharmei Cosmice. 
Trebuie să conştientizeze faptul că, în cosmosul divin, nu exista amănunte şi întâmplări. Că cel mai 
mic gest din microcosmos - determină, în macrocosmos, modificări inimaginabile   -   în bine sau în 
rău.  
I. L. Caragiale, în Păcat   -   demonsrează faptul că un păcat nu are efecte restrânse  şi 
individuale   -   mai ales cînd este operat de o entitate  metafizică importantă care, prin exerciţii şi 
antrenamente spirituale, se pregăteşte să influenţeze spiritual zone cît mai  întinse(cantitativ şi 
calitativ) ale cosmosului. Niţă  -  ION  -  Niţă porneşte de la un stadiu  -  standard, de eficienţă morală 
pozitivă   -   stadiu pe care mama sa, săteancă, îl defineşte clar : intangibilitatea şi imuabilitattea legii 
cosmice   -   ca finalităţi ale operei vegherii sacerdotale64:  
"-   Niţă-mamă, te duci frumos si sănătos, să-ţi ajute Dumnezeu şi Maica Domnului să-mi vii 
înapoi tot aşa (s.n.)".  
 Deci, frumuseţea şi sănătatea spirituala nu se păstrează prin aşa - zise "revoluţii" (toate, afară 
de una   -   cea golgotică   -   fiind anti  - spirituale), în cadrul unei spiritualităţi deja echilibrate sacral 
(spiritualitatea rurală tradiţională)  -  ci prin antrenamente spirituale de menţinere în Centrul (Buricul) 
Spiritual al Lumii : "să-mi vii înapoi tot aşa"   -   şi-am adăuga noi : tot aici (adică, la baza Copacului 
Lumii). Şi-n calitate de PAZNIC - SACERDOT - BARBAT.  
   Din păcate, CARTEA LUMII devine pentru Niţa, în pseudo – Heliopolisul  -seminar : 
LABIRINT (" era o dogmă încalcită ")   -   sfîrsind printr-o transfigurare negativă a CĂRŢII DIVINE   
-   în boţire   -  ghemotocire a EVANGHELIEI   -transmutare a ei în "răvaşul "ispitei demonice : "un 
ghemotoc de hîrtie îl lovi pe mînă(...) alunecînd peste cartea deschisă sări cît colo înaintea lui." 
                                                          
64 - Cf. I.L.Caragiale, Nuvele, povestiri, amintiri, Facla, Timişoara, 1984, p. 47. 

              In locul AXEI LUMII   -   un ac cu gămălie, care-i "înţeapă" fiinţa, re-axîndu-i-o 
pe axa demonică, a ispitirii prin dragoste nepermisă   -   anti - dharmică: garoafa 
roşie însoţeşte "evanghelia"diavolului. 
              "Frumuseţea" nouă a FRUMOSULUI moral, care pornise de la MAMA PRIMORDIALĂ   -   
e o pseudo - frumuseţe - urîţire cu masca demonului : "Eşti frumos [îi scrie Dalila demon] ...Dacă ai 
vrea, te-aş iubi mult." 
              Şi începe operaţia de regresie spirituală a lui ION - Niţă, marcată de cataclisme în corpul 
fizic, dar, evident, şi în cele eteric şi astral : frisoane, febra, halucinaţii etc. De fapt, CASTRAREA 
PRIN PĂCAT. 
DUMINICA ISPITEI ESTE DUMINICA MIEZULUI NOPŢII (în pustiul uman din seminarul 
iniţiatic) : "Treci la miezul nopţii... Te aştept... O să vezi cât te iubesc"   -   iubirea demonică constă, 
fară dubii, în modificări karmice, individuale şi cosmice, substanţiale. 
              Ludicul iubirii cu femeia "aristocrată", opusă (ca topică morală) seminarului   - duce la 
înfrîngerea   -   frîngerea morală (CASTRAREA MORALĂ) a catehumenului. Acul cu gămălie   -   
recentrarea demonică a fiinţei, îl transformă pe  Niţă în "şiret ţăran"    -   iar degetul înţepat este 
similar calcâiului lui Ahile (Barzaq), prin care se scurg energiile benefice şi pătrund cele malefice. 
  "Viaţă" este , în fapt, prepararea otrăvită a morţii spirituale, a ratării misiunii sacrale, pe care 
o începuse catehumenul, încă din poarta  -  uter al MAMEI   -  PRIMORDIE  MORALĂ  -  
DHARMICĂ. 
                Despărţirea silită de Dalila pseudo  -  inocentă se produce sub aparenţa unor mutaţii 
fiinţiale de reversibilitate : corpul (corpurile) lui Niţa trec, iar, prin labirintul năucelii   -   dar, deja, 
otrava anti  -  dharmică a proliferat în karma individuală şi în reverberaţiile ei cosmice. Dovada 
faptului că modificările prime, infernale, sunt, în fapt şi în esenţă, ireversibile   -   este BOALA 
INIMII:
65
 "Niţă a stat mult între viaţă şi moarte (...) De atunci el a rămas cu o boală de inimă, care i-a 
cauzat pînă la moarte multe momente neplăcute." 
                Dalila dispare  -  "moare" -  de fapt, se transmută în FRUCTUL OTRĂVIT, Erynie a 
Păcatului, înscrisă veşnic în karma lui Niţa : copilul ilegitim(civil şi dharmic) "educat în străinătate"   
-   în   zona demonică  -  borboros. 
                 Ciclul de 10 ani
66
 : "Zece ani!...Seminaristul este acuma preot   -   preotul Niţă din Dobreni   
-   om aşezat  şi foarte bine văzut de toată obştea. ")   -   s-a închis   -   Niţă devine pseudo  - 
sacerdotul din Dobreni (Dobrenii   -   FALSUL SINE   -   DOBRÂI-Bine  - sunt topos-ul tragediilor 
caragialiene)   -   şi otrăvurile karmei trebuie să-şi facă simţită prezenţa,  modificator  -  catastrofic, să 
se întoarcă din primul ciclu existenţial,    spre al 2-lea cilclu existenţial. 
                                                          
65 - Idem, p. 47. 
66 - Idem, p. 48. 

BĂTRINA VREMURILOR, la "târgul anual" (bâlciul  nebunilor  infernali ai  lumii) 
avertizează, de sub masca ţărăncii  bătrîne   -   cînd  Niţă vede copilul   -  măscărici   -    care este, în  
fapt propria sa fiinţă, întoarsă, prin canalele sacru  -  justiţiare, în ciclul karmic – dublet : "-Cine  ştie 
ce  păcate !  Să ferească Dumnezeu pe orice  copil ." 
            Adică : “fereşte-te de tine însuţi” (dacă n-ai  urmat, anterior, comanda sacra : Gnothi seauton   
-   cunoaşte-te pe tine însuţi…). Anti  -  orfismul şi anti  -  dionysiacul copilulul   -   baiat rezonează 
în sufletul, dezacordat şi năuc de beţia karmică, infiltrată din  primul  ciclu fiinţial   -   în Logos-ul -
Niţă : 
       " – E pacat, domnilor! gîndiţi-vă!   Creştini...!  Frumos! ...Mare păcat!"  
            Maimuţa  -  păcat ("fumează o ţigară lungă, se se strîmbă – ntr - un chip straniu(...) facînd 
gesturi  si mişcări neiertate....")  era, din păcate, EL ÎNSUSI. Reflectat de oglinda karmei activate în 
ciclul 2, cel punitiv (sau, mai exact  - compensatoriu).  Maimuţa - copil, alter-ego-ul  lui Niţă, este un 
avorton moral, "fiind  drăcos de fel" (p.49) 
A ajuns  la  jumătatea fiinţării zodiacale ("de  6 luni e  în oraş"67  ). 
Prin aceasta se subliniază că mai trebuie îndurată a-2-a jumătate a ciclului karmic, zodiacal. 
Interesant este, şi de reţinut, ca-şi găseşte maimuţa  -  chip  -  mască " in spatele altarului"68    
-   şi, în acel moment ''simţi distinct 1a arătătorul drept o înţepătura de ac "(s.n.). ACUL CU 
GĂMĂLIE -PSEUDO -SUBSTITUT AL AXEI POLARE. 
Karma  trebuie să se împlinească, urmînd exact  traseul păcatului : AXA DEZ-AXATĂ, 
demonizată . ''Comoara"  pe care o duce în braţe, prin întuneric (maimuţa...)   e, de fapt, 
responsabilitalea karnică. PRIMA JUMĂTATE 
Mitu  -  maimuţa, atunci cînd "fratele" (alter – ego - ul din ciclul 2) Niţă vrea să se substituie 
autorităţilor paterne -  râde . De ce ? Pentru că este exhibarea demonică a păcatului înscris în karmă. 
Dar şi pentru că "binecuvîntarea" pseudo-paternă nu mai e, calitativ, asimilabilă celei real – materne : 
nu i se mai urează să fie sănătos şi frumos (moral)   -   ci "mare, cu minte şi noroc" (închis, deci, în 
CANTITATE, în raţiunea luciferică si în hazardul  non-sacral.  
Mitu, pentru  a se adapta lumii umane (el, trecut direct direct din infern    în lumea umană , 
din entelehii   în proiecţii materiale)   -   suferă "boala cîineasca (FENRIR PE DOS    -    inversul 
Invierii cristice) " a transfigurarii : moare iniţiatic69   -    înviat în aerul Dobrenilor   -   expansiunea 
karmică  -  demonică a celui menit să fie expansiv sacral (Niţă este Dobreniul, caci popa e sinecdoca 
parohiei  -  turmă    -   iar "locul BUN-DOBRÂI"   -  e, de fapt, locul împlinirii blestemului karmic). 
Primele vorbe ale "înviatului" întru împlinirea karmei lui Niţă : "Mi-e foame". Aşa începe devorarea 
                                                          
67 -Idem, p. 49. 
68 - Idem, p. 50. 

pseudo   -   sacerdotului şi a pseudo-sacerdoţiului lui Niţă. MITU BOIERUL   -   este MITU 
STAPÎNUL  LUI  NIŢĂ. E chipul ocult al lui Niţă-cel-supus-karmei (şi Dharmei). 
           Aşa - zisa "onorabilitate" a lui Niţă e tocmai atmosfera de ispăşire, propice să-vîrsirii 
compensaţiei karmico-dharmice : i se dă, după multe tribulaţii, în custodie    -   Mitu lui Niţă    -    nu 
pentru că Niţă e "onorabil"   -   ci pentru împlinirea Dharmei compensatorii. 
           "În acelaşi an (Sultana - preoteasă) a avut o fetiţă." Evident, fetiţa - Ileana este jumătatea a 
doua  a compensaţiei karmico – dharmice : SOARELE NEGRU şi LUNA NEAGRĂ se vor 
împerechea ocult, "câineşte" (sub semnul lui Fenrir - transfiguratorul lumilor)  -   pentru a compensa 
total gestul "trecut" (niciodată nu există secvenţialitate  a faptei   -   ci globalitate   -   eternitate a 
faptei), "minor"(nimic nu e minor sau major, în lumea sacrală   -   ci este MIT - MITU )   -   "păcatul 
de tinereţe" (înscris în cronica akasha cosmico - dharmică) a pseudo - sacerdotului Niţă. Falsul ION. 
              Ileana este Luna Neagră - dar şi Luna Însîngerată. Sadismul ei, isteria ei sadică şi infernal - 
sexuală (incestuoasă)    -   nu sunt decât expresii ale necesităţii de JUSTIŢIE NECRUŢĂTOARE 
DIN COSMOS. VEGHETORUL JUSTIŢIE1 -  este BOIERUL – MITU (MIT)  - Stăpân - Măscărici 
(nebun....- NEBUNUL NEGRU)   -     mască a Adevărului în lume , stăpân al procesului de 
compensare    -   pe cînd EXECUTOR JUDICIAR   -    este Ileana.  
                  Aparent, uciderea perversă şi sadică, inutilă, a viţelului Priian   -   este un act josnic şi 
"hain"
70. În realitate, Ileana este fie zeiţă a răzbunării (deci iraţională, dar absolute precisă în 
împlinirea misiunii sacrale), fie trimisă a Zeiţei Răzbunării (deci, purtătoare a MESAJULUI 
IRAŢIONAL, dar autoritar la modul absolut, al zeilor).  Priian (Priam... ) al Troiei, a fost ucis din 
sadism ? Nu, ci prin cântarul sorţii, operaţional pe Olimp (vegheat de Zeus   -   dar veghe 
neputincioasă în intervenţie) şi transpus în NOAPTEA INCENDIULUI APOCALIPTIC 
(REGENERATOR) al Troiei. Priam a murit   -   pentru ca Eneas să devină strămoşul fiilor lupoaicei. 
Troia arde   -   pentru a răsări   -   învia Phoenixul - Roma. 
                  "La pământ" (de fapt, sub pământ), în grădina infernală, ca aparenţă şi pregătire a 
spectacolului "regizat" de karma(dar, esenţial, GRĂDINA PARADISULUI)   -  trebuie să se petreacă 
hybris-ul, re-născător, purificator71:  Luna Neagră -Executoare Justiţiara (ILEANA) "se năpusteşte 
asupra lui (Mitu   -  "Boierul"  -   dar, în realitate, pentru a  devora , în Mitu, pe Niţă   -   "hohotul" ei 
nu este de râs, ci semnal al unei împliniri de mai sus de pămînt hotărâtă) şi-1 îngenunche jos la 
pămînt" (jetfire chtoniană, către zeii "ad inferos". 
                    Este starea de eclipsă   -   de ocultare a Soarelui  -  Principiu Comanditar, de către Luna 
Însângerată  -  Principiul Activizat, Executiv. 
                    Incestul  -  hybris (de fapt, întâlnirea şi fuzionarea celor două părţi ale personalităţii lui 
Niţă, devenită schizoidă prin păcat)   -   se unesc, şi încă în cruce   -   sub focurile de puşcă- trăsnete 
                                                          
70 - Idem, p. 54. 

ale lui Niţă, care îşi asumă  -  preia, astfel, prin extracţie magică  -  cele două funcţii din cele două 
rădăcini (Erynii) ale păcatului său : devine el însuşi RESPONSABIL – BOIER (STĂPÂN) şi 
EXECUTANT  JUSTIŢIAR (aparent sângeros   - în realitate, CORECT – DHARMIC) al propriului 
păcat.  El ispăşeşte, arzându-şi cele 2 rădacini infectate de Anti – Dharmă : RĂDĂCINA PROPRIE  -  
şi CARTEA SPURCATĂ DE DALILA. Se produce o revelaţie, o dez-ghemotocire(de-labirintizare) a 
EVANGHELIEI. 
                   Crucea celor două rădăcini anti  -  dharmice   -   redevine libertate, respiraţie a Dharmei, 
prin culoarul  PARALELELOR TRUPURI
72
 : (p.64) "Nu aşa, căţea [Niţă îşi apostrofează, de fapt, 
păcatul - boală cîinească]! Zice el, zîmbind crud [justiţiar, veterotestamntar]...Nu aşa, ca-i păcat"  -  
paralelizînd, întru eliberarea karmei  şi Dharmei (si dizolvarea păcatului)   în respiraţie firească, cele 
2 trupuri  -  alter  -  ego  -  uri anti-dharmice. 
                    Dovada resurecţiei morale, a reintegrării în Dharmă cosmică, prin gestul 
de  JUSTIŢIE (echilibrator al MIZERICORDIEI   -   faţa de  păcatul său, atunci  cînd Mitu era 
"comoara" sa, şi din măscărici 1-a făcut  "fiul pseudo – sacerdotului   -   dar şi faţă de Ileana Simziana 
- Luna familiei "blestemate"  -  puse sub interdicţia karmică)   - este cedarea inimii :  " –Inima!  zice 
el…..I….! şi se culcă să adoarmă somnul  ăl bun lânga copiii  săi" (al doilea "I..." marchează naşterea 
mistică, neauzită, a Adevăratei Inimi   -   pe Verticala Axei Lumii  -  Inima"frumoasă şi sănătoasă"  -  
aflată,  din nou, sub veghea Mamei Primordiilor). , 
                   Acum, paraleli întru respiraţia Dharmei  cosmice (ca o trahee degajată de flegmă)   -   cei  
doi aştri demonizaţi sunt re-sacralizaţi : copiii săi   -   rădăcinile sale   - ÎN SOMNUL CEL(AL) 
BUNULUI. Căci inima veche a păcatului   -   s-a transfigurat în inima nouă ("I…."), neauzită de 
Cuţiteiu   -   priten, dar cuţit (deci, non-dialectician al Dharmei)    -    însă auzită ca ritm cosmic, 
dharmic, de iniţiaţi. Inima lui nouă are ritmul LINGURIŢEI  LUI  MITICĂ  CEL ALB 
(REPRESIVUL), în ceaşca cu şvarţ (neagră-ocultă-ocultând)     -    dar COADA  LINGURUŢEI 
acţionînd în CEAŞCA DE SUS   -   AXA  CELESTĂ, care compensează emisfera şvarţului. 
                   Castrat  de  Păcat  -   prin re-dobândirea Inimii Oculte (re  -  dobîndirea  "frumuseţii şi 
sănătaţii"  primordial  -  morale  -  dharmice), Inima Nouă şi Neauzită   -   Niţă redevine ION. Căci 
numai plenarul NUMA poate fi "sănătos şi frumos".    
*** 
                 prof. dr. Adrian Botez 
LEIBA  ZIBAL  - ŞI  DEZVĂLUIREA  MÂINII DINSPRE 
SINE 

După părerea noastră,  O faclie de Paşte, departe de a fi doar o nuvela naturalistă   - ilustrează 
o transfigurare mistică, un misteriu. Pentru a fi creştin adevărat, trebuie să sacrifici 1umina-
luminare(sufletul), ca rezultat al frământării, întru căutarea spre găsirea Unicului Dumnezeu, ca 
SUPRA  -  SINE (SUPRA  -  EU)  SPIRITUAL - să sacrifici  Eul    -   Focului-Lumină Absolută-
Hristos. 
              Or, tocmai cu acest sacrificiu fundamental, cu trecerea PODULUI  -  PODENI (podul, 
dinspre eul terestru spre SINEA SPIRITUALĂ TRANSPERSONALĂ) avem de-a face în  nuvela O 
făclie de Paşte. Vom demonstra cât de superflue şi absurde sunt interpretările pro   -   sau anti   -   
semite, asupra nuvelei acesteia. 
 Cine este LEIBA ZIBAL? Un evreu care urcă Golgota, fără să conştientizeze  crucea enormă 
din spatele său   -   şi fără să conştientizeze, mai ales, că este ALESUL PENTRU A DUCE CRUCEA 
(SIMON CIRENAICUL). Şi semnificaţia esoterica a durerii Crucii   -   prolog al SFINTEI NEBUNII 
a transcenderii-mântuire. 
  Toate viaţa lui Zibal stă sub semnul mizeriei. Care e semnalul mistic, ce-a  fost dat  din 
ceruri, pentru Începutul Drumului Mizeriei ? Semnul mistic, sub care stă Leiba    - este 
DEZVĂLUIREA MÂINII DINSPRE SÂN. Atât în copilărie, cît şi la maturitate, e imaginea-semn 
obsedantă : 
 I  -  în copilărie, e dat afară din "postul" de "băiat la marea dugheană cu vinaţuri” (VIN = 
SÂNGE MISTIC), pentru că LEŞINASE la proba MÂINII CU SÂNGE – VIN, mâna care dădea 
moartea (dar el leşinase pentru că n-a avut tăria să privească dincolo de Moarte - Învierea): „Doi 
hamali coborâră în beci un boloboc sub privigherea băiatului Zibal. O neînţelegere se ivi între dânşii 
la împărţeala câştigului. Unul din ei luă un crâmpei de lemn [s.n.  -  n.n. : lemnul are în el Focul – şi, 
astfel, poate face parte din Crucea Învierii Celui ce se născuse – întrupase în Casa Lemnarului] ce-l 
găsi la îndemână şi lovi în frunte pe tovarăşul său, care căzu ameţit şi plin de sânge la pământ.”. 
[Hamalii pot fi Charon şi Hermes   -   care trăgeau sufletul peste POD-la Podeni]. „Mizerabilul, 
trecând pe lângă băiat, ridică mâna                     asupra-i...(s.n.). Zibal pică...” 
II – La maturitate, GHEORGHE-REVELATORUL FOCULUI SUBPĂMÂNTEAN73 „slugă 
rea, leneş şi obraznic (...) a vârât repede mâna în sân (s.n.) strigând „Iudă”-şi a voit să se 
năpustească asupra stăpânului (Zibal)”. În primul rând, Zibal nu mai leşină-ci aşteaptă finalitatea 
gestului. În al doilea rand  - strigătul de „Iudă”, în mod ocult, ca şi strigătul CUCULUI   -   îl 
desemnează pe însuşi Gheorghe   -   care trebuie să vândă şi să cumpere pe ZIBAL-SPIRITUL, cu 
ceea ce scotea din sân. Ce scotea, atunci, din sân? Scotea MÂNA DE SÂNGE – sinecdoca lui 
Adam-Protogonos – Adam cel Roşu – şi scotea preţul ciclului sacru: 30 de arginţi. căci 0 = 
semnul ciclului, Manvantara încheiat, iar 3 desemnează treimea aseică sacră (Fiinţa ce reuneşte cele 
3 lumi: CER – PĂMÂNT - OM). 
                                                          
73 - Idem, p. 27. 
 77 
 
Gheorghe – Iuda. Cine va fi fiind el, dacă din moment ce, auzindu-se harabaua (devenită, 
ulterior, obsedanţa „dilijenţă” – simbol psihopomp, dar şi al Carului Lumii şi al Trecerii Iniţiatice) – 
Gheorghe nu mai scoate din sân (INIMĂ) semnul mistic – ci transformă yantra în mantra, gestul 
consacrator în Logos Consacrator74:  „Să mă aştepţi în noaptea Paştelui, să ciocnim ouă roşi, jupâne 
... Să ştii că ţi-am făcut şi eu socoteala (...) Să ne vedem sănătoşi la Înviere, coane Leiba.”. 
Gheorghe este Fratele Negru (Ocult) al lui Leiba Zibal. Ciocnirea ouălor roşii, are multe 
semnificaţii, dintre care: 
a – e semnul ocult al recunoaşterii frăţiei sacre, întru SOARELE – HRISTOS. 
b – e spargerea PIEII MATERIEI, care separă trupurile roşii-solare-pentru recontopirea în 
Unicitatea Solară. 
c – sinteza principiilor yin-yang – întru Unicitatea Sacră. 
Nu e o ameninţare, ci o promisiune ocultă (un angajament de frăţie sacră): să devenim 
sănătoşi (=purificaţi moral)  şi, astfel, să dobândim calitatea de a învia spiritual. 
Dacă Ianus are două feţe, una ALBĂ şi una NEAGRĂ, Soarele şi Luna şi Hristos are două 
chipuri, ca şi Hermes Trismegistul: faţa emergentă, solară – este Leiba. Dar nu din această faţă 
solară se confirmă Purusha – Hristos: este nevoie de „zgândărirea” latenţei – trup, prin 
STRĂPUNGERE cu Purusha. Asistăm la un joc (care, în D’ale  carnavalului, rămâne steril la 
nivelui qui-pro-qou-ului profane  -  pe când în O făclie... devine misteriu eleusino-cristic, fertil 
spiritual: Răul şi Binele se susţin reciproc, se împletesc şi se transfigurează reciproc). 
Să nu uităm câteva aşa zise amănunte (de fapt, chei): 
a – starea de friguri – e pregătirea ritualică a lui Prakrti – Leiba, pentru primirea misticei 
revelaţii-FULGER, de pe DRUMUL DAMASCULUI. Leiba e bolnav de AŞTEPTAREA 
FULGERULUI – RĂSTIGNIRE – de aceea, el nu mai aparţine senzorial de lumea profană – el 
trăieşte ÎNTRE LUMI, la răscrucea Logos-ului: are halucinaţii sonore sacre, are viziuni sacrale 
(studenţii TRUPULUI-MEDICINISTUL-şi SUFLETULUI=SPIRIT - FILOZOFUL) „spun”, la 
modul liturgic evanghelia jertfirei de sine a transfigurării Vechiului Testament în Noul Testament – 
sub semnul numărului sacru al lui Vishnu: 5. Şi spun despre reversie (reversia fundamentală e 
transfigurarea Omului Profan în Adam Protogonos)-iar „trupul” (medicinistul) are revelaţia 
schopenhaueriană: „spre cer către lumină!”75. 
„...e, cum am zice, fiara care de-abia de curând a reuşit să stea numai pe labele dinapoi şi să-şi 
ridice capul în sus spre cer către lumină!”. 
                                                          
74 - Idem, p. 28. 
75 - Idem, p. 31. 

Evident că, încă ne-preparatul Zibal (pentru transfigurare) nu înţelege decât partea fiarei, din 
portretul lui Adam Protogonos: „Pentru întâia oară poate, în aerul umed al Podenilor, se rostogoleau 
aşa de înalte vorbe, aşa de nobile subtilităţi de gândire. Ceea ce pricepuse însă Leiba (...) era portretul 
lui Gheorghe” (dar nu se precizează, în mod ciudat, dacă e vorba de portretul lombrozian al 
criminalului – sau ...). 
b – Casa de Piatră a hanului lui Zibal e simbol al VOINŢEI DE A NU MAI LEŞINA (a 
refuza Revelaţia) – pe drumul dintre borboros-ul mlaştinii – Prakrti pasivă – şi ridicătura de la 
Miazănoapte: MUNTELE CĂPĂŢÂNII – GOLGOTA76 : „între partea băltoasă şi partea mai ridicată 
despre miazănoapte, în mijlocul văii, stă hanul lui Leiba: e o clădire veche de piatră, sănătoasă ca o 
mică cetăţuie.” 
„Cetăţuia de Piatră” poate fi Turnul Iniţierii – tot aşa cum poate fi FRICA DE INIŢIERE, 
strângerea-restrângerea în sinele egoist. Trebuie văzută evoluţia ulterioară a conţinutului evangheliei. 
c – Crâşma în miezul târgului (prima revelaţie a MÂINII OCULTE) este acum crâşma de 
la Podeni: centrul fals (al „târgului” profan) se schimbă în Centrul Adevărat: Crâşma Vinului – 
Sânge (care aşteaptă transfigurarea) din mijlocul Podului Trecerii spre Dincolo. Figurile vin prin 
vampirismul sacru al ţânţarilor – care, însă, nu doar extrag sânge – ci PRESCHIMBĂ sânge. 
Înlocuiesc sângele fizic cu cel eterico – astral. 
d – Viziunea (în afara dualităţii dihotomice real – ireal căci suntem în plin misteriu sacral 
transfigurator de Fiinţă) jidanului pe care NEBUNUL l-a muşcat de obraz77: „Pe un jidan (...) l-a 
muşcat de obraz”) – adică Transfiguratul – Transfigurator i-a produs SCHIMBAREA LA FAŢĂ: 
smulgerea măştii efemerului carnal – pentru dezvăluirea chipului etern, divin-spiritual. 
e – NEBUNUL este o viziune obsesivă, prin persostenţa şi re-iterarea viziunii (şi asumarea 
viziunii) de către Leiba: NEBUNUL LITURGIC ciocneşte, ca şi Gheorghe – Logosul, ouăle roşii-
capete, ale principiului masculin şi feminin (Ştrul-copilul-alter-ego-ul lui Leiba-şi Sura-soţia) până la 
amestecul, confuzia sacrală78: „le izbeşte pe unul de altul cu atâta putere că le confundă ca pe nişte 
ouă moi” (s.n.). 
Insistenţa pe simbolul solar-cosmic al OULUI este prea evidentă – pentru ca un cititor, cât de 
cât avizat asupra simbolisticii sacre, să nu aibă revelaţia transfigurării (căci OUL este, cum spune 
Ion Barbu „pat de nuntă şi mormânt”-e mormântul mortului iniţiatic-care nunteşte cu „crăiasa/ A 
lumii mireasă”-Supra-Eul Cosmic atrage sub-eul terestru, în hierogamie teandrică). 
Teoria noastră despre FRAŢII MISTICI: Leiba Zibal – Gheorghe, despre reversia sacră Rău-
Bine-e confirmată de text79: „cazul de reversie el îl cunoştea în carne şi oase (s.n.  – n.n.: 
deocamdată, îl cunoştea în aspectul material, fizic-nu spiritual): era portetul lui Gheorghe. Acest 
                                                          
76 - Idem, p. 29. 
77 - Idem, p. 30. 
78 - Ibidem. 
79 - Idem, p. 31. 

portret din care până mai adineaori păstra numai trăsăturile fundamentale, i se redeştepta acum în 
spirit, cu o perfectă palpabilitate (s.n. Zibal e conştient, parţial, cel puţin, de limitele percepţiei şi 
reprezentării sale – şi anume, că se restrânge la sfera senzorial – materială-şi de aceea păstrează 
confidenţialitatea chipului dezvăluit: simte că acesta fie nu-i întreg, fie nu este adevărat-esenţial), 
până în cele mai neînsemnate amănunte. „Poate (noi zicem: sigur)– erau neînsemnate în raport cu 
percepţia spirituală a CHIPULUI, percepţie pe care fără desăvârşirea transfigurării interioare e 
imposibil s-o aibă, deodată.” 
Deci, Gheorghe
80
 e Şarpele Bimorf şi Bifuncţional – care şarpe este în spiritul lui Leiba 
Zibal. Fiinţa are, cu necesitate, nevoie de lupta (alchimică) a balaurilor şerpi, care, prin autodevorare, 
în procesul alchimic – să nască PIATRA FILOSOFALĂ – Şerpii stând sub semnul ARIPATULUI 
MERCUR şi NEARIPATULUI LEU! Leul fixează (unind androginic) – GRIFONUL – 
DRAGONUL. 
Leiba Zibal şi Gheorghe sunt, pe rând, LEU şi DRAGON – Bine şi Rău, Soare şi Lună. Sunt 
cele 2 feţe ale lui Ianus – intrate în athanor, pentru a restaura Fiinţa. Athanorul este Crăşma în care 
arde VOINŢA-LAMPA CU FITIL, voinţa de alchimist autotransfigurator (şi transfigurator cosmic) 
al lui Leiba Zibal – Gheorghe : (pag. 33) „A! e cu mult mai mică deosebirea între soare şi cea mai de 
nimic scânteie, decât între această (lumina lămpii din crâşmă) şi întunericul orb.”. 
Zibal renunţă la paharul profan - pentru „şipul”(nu doar sticlă ci  pocal ocult şi ocultator) – 
Potir Graal. Ce bea? Nu vin – ci VITRIOL – Sânge Transfigurat. De ce? Pentru că e ceasul Învierii. 
De partea cealaltă a Zidului Crăşmei – Han (Butoi cu Foc – Vin şi Athanor) – Gheorghe îi 
revelează lui Leiba Zibal: PĂTRATUL – Cer al Învierii81: „4 borte în 4 unghiuri ale unui pătrat, între 
ele herăstrăul [Fulgerul Divin Zimţat] trage liniile, în centrul pătratului s-a înfipt sfredelul mai 
dinainte [n.n.: Sfredelul – Lancea lui Longinus – Purusha, care fecundează Prakrti – şi Spirală 
Cosmică a Evoluţiei Spirituale], când bucata o fi cu totul dezlipită [şi redată întregului – Spirit, 
desfiinţând zidul material - Prakrti] de trupul întreg al lemnului [pentru a revela Focul din Lemn, se 
trage afară în pneuma, aitheros], prin golul rămas o mână puternică [sinecdocă a Fiinţei Umane, ca şi 
Piciorul – dar în sensul de LOGOS DEMIURGIC EFECTIV, nu doar ca urmă a ritmului sacru] se 
introduce, apucă bârna (fosta axă descendentă a lumii), o dă-ntr-o parte şi ... goii sunt la Leiba Zibal 
în casă”. 
GOII ar însemna spurcaţii, necuraţii. Prin REVERSIE (obsesiva reversie, din text) – va 
însemna, însă, răsturnat: VESTITORII LUMINII, ÎNGERII şi ARHANGHELII de la ieslea cristică şi 
de la mormântul Învierii cristice glorioase. 
Şi, imediat, viziunea sacră, a RĂSTIGNIRII – FIXĂRII, în Athanor, a volatilului – 
scuturatului de friguri-Leiba Zibal
82:  „Doi gâzi or să ţină victima răstignită jos şi Gheorghe, cu 
                                                          
80 - Cf. Titus Burckhardt, Alchimia, Humanitas, Buc.,  1998, pag. 132. 
81 - Cf. I.L.Caragiale, Nuvele, povestiri, amintiri, Facla, Timişoara, 1984, p. 34. 
82 - Idem, p. 34. 

călcâiul pe pântecele ei o să vâre încet ca în blana de lemn moartă, sfredelul în osul viu al pieptuli, 
adânc, mai adânc, până să atingă inima pe care s-o oprească din zvâcniturile-i nebune şi s-o ţintuiască 
pe loc”. 
Sunt reflexe zalmoxiene, într-un text esoteric creştin: 2 gâzi sunt preoţii de stânga şi dreapta 
sacrificatului întru Fulgerul-Zalmoxis (Stăpânul Lumii Sacre, Diovinul)-sunt tâlharii de stânga şi 
dreapta, în raport cu AXA-HRISTOS. 
Iar Gheorghe se uneşte, mistic - pe Crucea supliciului transfigurator  -  cu Leiba evreul 
veterotestamentar – prin „Câlcâiul” (barzaq şi loc al împărtăşirii – comuniunii de substanţă sacră) şi 
SFREDELUL vârât în OSUL VIU AL PIEPTULUI – adică în OSUL-AXĂ A INIMII. S-o ţintuiască 
pe loc. Fixarea alchimică, prin care Gheorghe cel Negru şi Leiba Zibal, Noua veste – legământ 
spiritual (ă) şi vechea veste – legământ spiritual (ă) – fuzionează – pe NOUA AXĂ, cea ascendentă 
(spre starea IERUSALIM CERESC). 
Leiba Zibal – jertfă (dar şi ucigaş al Sinelui-Gheorghe, Fratele Negru), este vita (MIELUL) 
conştient (imperios!) că „trebuie să se părăsească pe ea însăşi”- transfigurarea taborică şi golgotică 
(definitivă). 
Ţintuirea pe loc fixarea alchimică în Athanorul (Han şi Crâşmă) e o obsesie relevantă83:  
„Da! s-o ţintuiască pe loc...da! s-o ţintuiască pe loc.” Volatilul scuturat seismic, versatil, în 
veterotestamentarul Leiba – va fi fixat – ţintuit, prin AXA GOLGOTICĂ a REVELAŢIEI NOII 
CREDINŢE ATOTMÂNTUITOARE, echilibrând JUSTIŢIA cu MILA (pedepsirea Sinelui – 
Gheorghe şi Iertarea Sinelui-Leiba-sau invers). 
Mâna ce intră prin Pătratul Gol-CERUL-este MÂNA DIVINĂ, Revelaţia Noii Fiinţe (în 
sinecdocă). Noua Fiinţă trebuie s-o smulgă pe cea veche – prin moarte şi foc (renăscător). 
Leiba ce trebuie fixat – FIXEAZĂ MÂNA, la rândul lui : „Într-o clipă  operaţia  (s.n.) 
fusese gata... Două răcnete o însoţiseră, unul de pierzanie, altul de triumf (n.n..: aşa a fost pe Crucea 
de pe Golgota : Hristos, încărcat de păcatele omenirii, moare-se pierde – iar Omul-Adamul Absolut 
Purificat prin „pierzania” primului Hristos – scoate strigătul de triumf-Înviere mâna era „ţintuită pe 
loc”). Cine credeţi că a pus ghilimelele/sublinierile relevanţei, la pierzanie, respective la triumf? 
Noi? Nu, vă înşelaţi: I. L. Caragiale!!! Cele două răcnete sunt ritualice: Răcnetul Morţii iniţiatice şi 
cel al Învierii Iniţiatului (indiferenţi la ZID, Strânşi, Gheorghe şi Zibal, în aceeaşi Fiinţă Nouă, 
Atotsintetizatoare: HRISTOS). Hristos a înviat! (a murit iniţiatic). Adevărat a înviat (s-a fixat-trezit 
spiritual iniţiatul)!. 
Dacă cineva se îndoieşte de interpretarea noastră asupra misteriului, dăm glas de mărturie lui 
I. L. Caragiale
84
: 
                                                          
83 - Ibidem. 
84 - Idem, p. 36. 

 „Lumina captivă între gratii ieşi deasupra veselă şi victorioasă, redând viaţă hotărâtă formelor 
nebuloase din preajmă-i”(n.n.: forme-umbre ale profeţilor Vechiului Testament, cu privire la 
Hristos). 
Iar imaginea ALCHIMISTULUI LEIBA ZIBAL, care coace PIATRA FILOZOFALĂ-
MÂNA-FIINŢA CEREASCĂ (situată pe Axa Nouă - ascendentă) – este imaginea fiinţei foetus 
renăscut spiritual şi îmbătrânit de eternitate. În acelaşi timp85:„Ca un savant care, în amestecul 
unor elemente, ar căuta să prinză un secret subtil al naturii ce de mult îi scapă şi-l necăjeşte, Zibal ţine 
ochii aţintiţi asupra unui lucru spânzurat (s.n.), negru şi inform, sub care, pe un alt scaun, la o 
potrivită înălţime, arde o făclie mare.” Spânzurat pe lemn şi negru de păcatele omenirii – este Hristos. 
Şi tot Hristos e Cel ce priveşte înainte, străpungând cu Spiritul şi Porţile Infernale şi Bolţile Cereşti – 
către VITRIOL = Spiritul Veşnic = starea de Paradis. 
Leiba Zibal a devenit, prin Athanor, şi prin Fixarea Mercurului în Sulf – apoi prin coacerea 
secretă a PIETREI FILOZOFALE – CREŞTIN. Adică a primit revelaţia supremă a Dharmei – 
devenind fratele spiritual al lui Mitică cel Alb (Represivul), cel care mestecă – păşeşte în ritmul 
aştrilor, prin noaptea cosmică a ceştii-emisferă neagră (şvarţ): Leiba nu mai are numele dinaintea 
OPERAŢIEI  (Leiba)   -   ci numele Paraşabdei: AUM. 
 „Şi omul plecă (pentru că acum e NEBUNUL COSMIC, care merge prin şi peste lume, cu 
VESTEA-FĂCLIA lui Hristos) spre răsărit la deal, ca un călător cuminte (s.n.) care ştie că la un drum 
lung nu se porneşte cu pasul pripit”. 
 Da, în eternitate „mergi” cu pasul (sau rotirea LINGURIŢEI în sferele divine) Dharmei. Ce 
deal urcă Omul? Dealul propriei Căpăţâni   -   păşim peste vechea căpăţână pământească-ADAM   -   
spre noua căpăţână celestă-HRISTOS. Urcă Golgota NEBUNUL HRISTOS, întru veşnica mântuire şi 
transfigurare a lumii. Căci şi El, Hristos   -   s-a transfigurat în AUM: Dharma Sfintei Treimi Aseice. 
La Răsărit, OMUL ÎNVIAT aude muzica de neauzit: Paraşabda Divină, muzica aştrilor spirituali 
împreună-armonizaţi. 
 
*** 
                                                                                            prof. dr. Adrian Botez 
 
                                                          
85 - Ibidem. 

PATRIOT, PATRIOTISM. ROMÂNIA, ROMÂN, 
ROMÂNCĂ... DIMENSIUNEA METAFIZICĂ A 
MOFTULUI 
 
 Departe de a-şi urmări ascendenţa idriotă (greco-albaneză), I. L. Caragiale e absorbit perfect 
de Loja Iohanică Românească. Pentru a se face credibil cititorului român, excedat de/sau neîncrezător 
în originea străină a familiei Caragiale   -   I. L. Caragiale inventează un personaj, foarte activ, ca 
LIANT SOCIAL   -   uneori şi ca ACTANT PARODIC: eul auctorial cameleonic. I. L. Caragiale se 
implică, astfel, cu o râvnă, de data aceasta, absolut suspectă de ironie   -   în acţiunile anti-dharmice   
-   la care îl împing adevăraţii actanţi, care au ca esenţă ANTI-DHARMA. 
 Iată-l pe eul auctorial cameleonic, preluând sintetic discursurile de presiune anti-dharmică 
asupra „dascălului prost” (de fapt, Maestrul Dharmic, obnubilat în menţinerea zonei morale, 
integre)
86: „- Ei! nu fi şi tu aşa de... cum să zic... de sever... Ştii că de când te cunosc... şi de! slavă 
Domnului! ne cunoaştem din copilărie... nu te-am supărat cu vreo rugăminte (...) Fireşte, nu zic, 
trebuie să ne hotărâm odată, mai ales când e vorba de şcoală, de la care depinde viitorul naţiunii 
noastre, noi românii, să încetăm, mă-nţelegi (...)  Nu-ţi cunoşti interesul! De ce să te pui cu nişte 
oameni mari, cari au atâta influenţă?... De-aia v-a ieşit vorba la toţi dascălii că sunteţi mojici şi 
brutali, mai ales cu copiii de familie bună!” Slavă Domnului că I. L. Caragiale foloseşte, în legătură 
cu Dascălii=Maeştri, care sunt „mojici şi brutali” cu „cei de familie bună” (adică, Strigoiul-goe et 
Co.)   -   pluralul... 
 Iată, apoi, progresivitatea cameleonică (Bacalaureat):    
a   -   în primă instanţă este Inocentul, Neangajatul, Neutrul: „ – Sărut mâna, madam 
Georgescu (...) cu cea mai mare plăcere, madam Georgescu, dacă pot...”, 
 b   -   urmează faza intermediară de mirare a năucelii, a dezechilibrului interior, sub presiunea 
obrăzniciei agresive anti-dharmice a „madamei” Georgerscu: ”- Ţi-este prieten... ştiu că ţi-e prieten! 
Să nu zici că nu ţi-e prieten (...)   -   Suntem cunoscuţi ce e drept, dar chiar aşa buni prieteni,nu pot să 
zic... – Las’ că ştiu eu...” 
 c   -   Rătăcitul Spaţial:”- Nu ştiu unde şade... - Ştiu eu... ce-ţi pasă! La dreapta birjar! 
„Cameleonicul eu auctorial se complace în INTRAREA ÎN LABIRINT, pentru a ne fi, de fapt, nouă   
-   Călăuză-Hermes (de aici şi cuvântul HERMENEUTICĂ=analizarea şi descifrarea resorturilor 
infernale ale Cărţii-Text   -   aici, ale Pervertirii Ramurii Justiţiare a ARBORELUI SEPHIROT), 
 d   -   Cameleonicul eu auctorial mimează discursul parlamentar antilogos şi antidharmic:  
„Frate Popescule, ciudate sunt şi programele şi regulamentele şcoalelor noastre (...) Ce are Morala cu 
                                                          
86 - Cf. I.L.Caragiale, Temă şi variaţiuni, Dacia, Cluj-Napoca, 1988, p. 440. 

cariera de avocat, pe care vrea tânărul s-o îmbrăţişeze?... Ba nu, spune d-ta!” „Ambalat de altilogos   -   
dezvoltă o antilogică anti-dharmică perfectă. 
 e   -   Ultima fază, demascatoare a parodiei cameleonismului   -   constă în substituirea 
logosului propriu cu cel al SECĂTURII ANTI-DHARMICE, care l-a „iniţiat” în amoralismul agresiv 
şi obraznic (există şi anti-iniţiere, şi contra-iniţiere...): „Am revenit să te rog... să nu zici că nu poţi! 
ştiu că poţi! trebuie să poţi!” 
 Masca cameleonică a căzut de pe faţa STRĂJII DHARMEI. Justiţia va fi încălcată   -   dar 
injustiţiarii, complici (dascălul şi ţaţa ciocoaică   -   unul slab de fire, concesiv cu Demonul   -   iar 
ţaţa întruchipându-l chiar pe Demonul anti-dharmic) vor rămâne demascaţi, goi şi hâzi, în faţa noastră   
-   căci cameleonul s-a dat complet la o parte   -   DUPĂ CE A ADEMENIT DEMONII PÂNĂ SUB 
OCHII NOŞTRI. 
 Situaţiunea87: câtă vreme Nae nu dezvăluie motivul sterilei sale revolte logoreice   -   eul 
auctorial cameleonic îşi păstrează logos-ul propriu. Când, însă, Nae trădează motivaţia domestic-
meschină, individualistă (strict) a pseudo-revoltei sale   -   eul auctorial cameleonic (e.a.c.) SE 
PLIAZĂ peste logosul lui Nae   -   tocmai pentru a îngroşa-sublinia grotescul stârnit de diferenţa 
dintre conţinutul Logosului şi motivaţia Logosului   -   şi fraza e.a.c. sună à la Nae (Mitică, Lache, 
Mache etc):  „- Nae, scuză-mă, e aşa de târziu, care nu pot pentru ca să mai merg (s.n.: logos-ul 
parazitat cu „bule de aer”, absolut sterile: „care nu pot pentru ca să...”) (...) – Mi-e aşa de somn, care 
trebuie negreşit pentru ca să mă culc. La revedere.” 
 Alteori, eul auctorial nu subliniază, nu îngroaşă, nu parodiază   -   ci asistă, ca martor ocular 
şi spiritual (deci, şi ca reper moral subtil), la degradarea anti-dharmică a actanţilor reali: cf.   
Diplomaţie,  Mici economii etc. 
 Rareori, eul auctorial este actant şi chiar MAGISTER, cu aer demonstrativ-ludic   -   jocul 
ducându-se între farsă şi sacral (cf.  O conferinţă88). 
 Dar eul auctorial are şi misiuni mai complexe, ţinând de comentariul spectacolului anti-
dharmic   -   atât în nuvele-schiţe (În vreme de război:”D. Stavrache a plâns mult, mult etc.”   -   cât 
şi în schiţe şi momente: Bubico: ”Ah! Lovi-te-ar (...) Vedea-te-aş la Babeş (...)”   -   sau: „Ea leşină 
iar... eu trec ca un demon prin mulţime şi dispar în noaptea neagră...” (parodie a atmosferei satanic-
romantice). „Olecuţă! diminutivul acesta îmi pare un categoric superlativ”89 (tachinarea logos-ului 
moldav   -   şi a gestualităţii interioare încetinite: dar, niciodată, demonii autentici caragialieni nu 
provin din ZONA LOGOS-ULUI ÎNCETINIT   -   căci tocmai în încetinirea lumii nebune, se poate 
crea spaţio-temporalitate pentru meditaţie asupra propriei condiţii uname şi şanse soteriologice); 
90„Uf! Niciodată n-am să uit etc.”  „D-na Z..., una dintre invitate, o văduva respectabilă (...) Mare 
                                                          
87 - Idem, p. 193. 
88 - Idem, 331. 
89 - Idem, p. 290. 
90 - Idem, p. 76. 

noroc pe Guvidi!” (mare noroc e imunitatea faţă de bun-simţ şi faţă de legea morală cosmică);  
Boborul: „Când i-au strigat călăreţii din goană <<Stăi!>> el, care era pe jos, a avut curajul să stea” 
etc.   -   sau  „Maiorul face patru paşi mari şi trage o puternică lovitură cu palma pe masă. Stan 
Popescu tresare cu ochii cârpiţi. – Cine te-a pus pe tine aici? răcneşte straşnic reacţionarul. – 
Boborul! răspunde foarte răguşit republicanul. Atâta i-a trebuit Reacţiunii! Când a auzit de bobor a 
turbat:l-a şi –nhăţat pe Stan şi, val-vârtej, cu el, drept la hanul Călugărului. Aşa s-a sfârşit cu 
Republica noastră. Aşa Reacţiunea a sfâşiat cea mai eroică pagină a liberalismului Sau91 Românca: 
„şi după Pomery extra–sec frappe (s.a.), iar ciucalată fierbinte... (s.n.)”. 
 
* 
 
 Am spus şi am repetat mereu, în cadrul lucrării de faţă, că I.L. Caragiale este Revelatorul 
Anti-Dharmei   -   dar şi Paznicul Dharmei (cel puţin implicit)   -   în cadrul lojei iohanice româneşti   
-   lojă care trebuie în esenţa ei, să-şi întindă influenţa ei spirituală asupra tuturor românilor şi asupra 
întregului spaţiu românesc. 
 În această calitate, Paznicul Dreptei Măsuri Divine trebuie să atragă atenţia celor din ARCA 
SA (ROMÂNIA) asupra pericolelor de a cădea peste bordul Arcei, la un capăt sau la celălalt   -   dacă 
depăşesc limitele Legii Divine: 
 I   -   un capăt este acela al discernământului moral şi situaţional (spaţial, temporal, 
emoţional etc.). Dacă acest capăt al balanţei e depăşit, se trece în entitatea metafizică numită moft   -   
care nu-şi are numele de la sinonimia cu capriciu („a face mofturi”), ci de la relativizarea absolută, 
fără discernământ, fără Centrul Spiritual (Naţional şi Uman), ca reper de atitudine dharmică: Moft 
poate fi moartea, fără să te oboseşti să înţelegi Moartea   -   poate fi viaţa, când nu te oboseşti să 
înţelegi Viaţa92: „ – Acriviţo! dacă nu mă iubeşti mă omori! – Mofturi!”   -   nici cel ce ameninţă cu 
moartea, nici cea care nu se lasă impresionată de cuvântul şi realitatea morţii nu ştiu ce vorbesc, ba, 
mai rău, nici nu au de gând să se gândească la conţiutul celor spuse-vomate, cu atâta „lejeritate” 
malativă   -   sau: „ – Doctore, mor! – Mofturi!”   -   Pacientul-Om şi Medicul-Divinitate au pierdut 
din frâne semnificaţiile vitale ale CUVINTELOR şi, implicit, pe cele ale vieţii). MOFTURI pot fi 
modificările cosmice oculte („ – Mâine seară e o eclipsă de lună. – Moft!”), cultura spiritual („A 
propos, iese o gazetă nouă. – MOFT!”). Din această oboseală demonică, sau oboseală divină   -   din 
această extrem de îngrijorătoare stare de boală a omenirii   -   RELATIVIZAREA   -   prin operaţie 
defensivă de transfigurare I. L. Caragiale formează PAVĂZA-ZIAR: Moftul român   -   profilaxie 
prin defularea numelui adânc, adevărat, al pericolului în prăpastia indiferenţei totale faţă de sensurile 
CUVÂNTULUI   -   prăpastia Neantului Spiritual   -   ca înţepenire a dinamismului ascendent şi 
descendent, spiralat, pe AXA POLARĂ A LUMII (abulie cosmică); 
                                                          
91 - Idem, p. 346. 
92 - Idem, p. 336. 

 II   -   celălalt capăt este în atitudinea ipocrită, leneşă, falsă, mincinoasă, egoistă   -   tocmai 
când este nevoie de sinceritate, râvnă reală şi angajare, până la auto-sacrificiu. De data aceasta, I. L. 
Caragiale nu mai foloseşte numele generic-categorial, al entelehiei dezechilibrului prin indiferenţă 
(MOFT)   -   ci foloseşte consecinţa în plan concret a atitudinii metafizice de MOFT: MOFTANGIII. 
Aşa cum subliniază în Meteahnă..93, atitudinea faţă de cosmos, deci şi faţă de patrie, neam şi tot ce 
apare ca emanaţie spirituală a patriei şi neamului   -   nu trebuie tratată ca mofturi   -   dar nici 
absolutizată aberant. Legea cosmică este a echilibrului a măsurii în toate. Ce-i fără măsură   -   e de la 
demon. Sau, cum spune Hristos în Predica de pe Munte „ce este mai mult, este de la demon”. 
 Patria e sacră nu pentru că pretinde cineva, în propriul interes, de a ieşi în evidenţă   -   patria 
nu e o modă, nu e nimic de care să se poată atinge moftangiii, adică ignoranţii desăvârşitei lipse de 
măsură în toate. Patria e sacră în sine   -   şi se cheamă TĂCEREA CONTEMPLATIVĂ, de 
reculegere şi contact cu spiritul ei   -   iar în nici un caz stridenţa demagogic-declarativă. Altfel94  „o 
apucătură bună a omului, trecând măsura, poate deveni pernicioasă, cum o virtute împinsă peste o 
anumită limită, începe a fi curată nebunie.” 
 Ungurul din Meteahnă..., care afirmă, aberant, absolutul poporului şi exprimării poporului 
maghiar   -   de parcă ar fi intrat în paradis şi în posesia adevărurilor imuabile divine )”limbă?... 
numai cea naţională maghiară! Literatură?... numai cea naţională maghiară! Artă?... numai cea 
naţională maghiară! Ştiinţă?...tot aşa. În fine, idee, muncă, investiţie, spirit, judecată, rachiu, vin, 
braânză, ardei, danţuri, costume, vite, capital, oameni, sfinţi, Dumnezeu ş.c.l.... toate, tot   -   tot aşa. 
Apoi... Maghiarul nu se teme de nimeni pe pământ, contra lumii întregi, maghiarul luptă nepăsătoor, 
sigur pe victorie,... fiindcă... are-ncredere în Dumnezeul străbunilor săi... căci... maghiarul în veci nu 
piere!” 
 Concluzia despre prietenul maghiar şovin: „Nu! Patriotismul lui este o meteahnă, nu mai e o 
virtute. Bine că ne-a ferit Dumnezeu pe noi, românii, de aşa meteahnă!” Asta o spune e.a.c., 
adaptându-se la un incipient şovinism românesc, ca reacţie involuntară, subtilă, la şovinismul 
maghiarului. 
 I. L. Caragiale, însă, ştia altceva   -   pe care-l declară, necruţător ca spada justiţiei Dharmice, 
în Moftangiii95: „Moftangiul este eminamente român. Cu toate astea, înainte de a fi român, el este 
moftangiu.” Lipsa de măsură nu mai duce la extaze delirante, ca la ungur   -   ci la snobisme grobiane   
-   indiferent de zona socială (PENIA sau POROS, din punct de vedere al avuţiei materiale): 
 „Născut dintr-o familie săracă dar onestă, el este fiul faptelor sale, şi, deşi democrat prin 
naştere, el face parte din aristocraţia inteligenţii, a meritului, ştiinţei, artei, culturii ş.c.l. 
                                                          
93 - Idem, p. 310 
94 - Idem, p. 311. 
95 - Idem, p. 343. 

 Dar... născut dintr-o familie de adevăraţi boieri, cari au ştiut totdeauna să pună interesul 
patriei mai presus de interesele de clasă renunţând la privilegii   -   el, aristocratul get-beget, este 
adevăratul democrat...” 
 Şi iată cum I. L. Caragiale pune sub semnul întrebării, ca relativizare cu consecinţe analitic-
reconstructive   -   aristocraţia şi democraţia (care nu mai seamănă   -   nu cu cele platoniciene   -   
dar nici măcar cu cele deja pernicioase ale Politicii aristotelice). Sunt, ambele   -   atitudini de 
moftangii   -   într-o societate care nu-şi identifică reperul moral, centrul spiritual, interiorul sacral. 
 Românca96 este, şi ea, o ţoapă(„Crudă, adică necoaptă, primeşte cadouri de la răscopţi bogaţi   
-   răscoaptă, face cadouri la săraci necopţi, adică la cruzi: - Ah! Crudule!” etc.”   -   e snoabă („Dânsa 
are unul sau mai mulţi adoratori, nu de plăcere sau de pasiune, ci de datorie: o femeie de aşa înaltă 
extracţiune trebuie să aibă un suivez-moi”)   -   un veritabil gunoi, o aventură moral, cu statut de 
GOLEM distructiv, de Dalilă   -   molestând şi demolând Logos-ul Naţional sacru, prin barbarisme şi 
barbarie snob-prostesc-îngâmfat-antilingvistică (agramată). E absolut iresponsabilă, dezorientată, 
entropică spiritual: „Când vrei să flirtezi cu moftangioaica, se răţoieşte şi fleorţăieşte. Îi vorbeşti 
serios, râde   -   glumeşti, e foarte serioasă   -   o saluţi, d-abia moţăie   -   o iubeşti, te spune târgului”. 
Anti-orfică   -   este întruchiparea MUŞTII INFERNALE, a bruiajului infernal asupra Logos-ului 
sacru: „Astfel, dacă-ţi place muzica, fereşte-te să mergi la acele concerte: de câte ori orchestra o avea 
un pianissimo, moftangioaica commencera a causer fortissimo...” 
 Expresia cea mai clară a borboros-ului, face totul pentru a relativa ( în linia lui moft-mofturi) 
adevărata aliată spirituală românească: „O moftangioaică gătită şi împopoţonată de şapte ori mai 
scump decât s-ar putea explica prin mijloacele consoartelui d-sale, dacă o întrebi ce părere are despre 
prinţesă: - Fie, mon cher, nu zic! E tânără, frumuşică, si vous voulez   -   da...prea luxoasă! 
 Când vorbeşte de regină, zice: la pauvre!” 
 Ciocoaică şi impostoare prin natură, Dalila-ţoapă care şi-a castrat „consortul” ca şi „amantul”   
-   se caţără, „ca scroafa în copac”, prin intermedii dintre cele mai dubioase, imorale la modul absolut. 
Ajunge să combine, cu nonşalanţă, banii „soţului” cu cei ai „amanţilor”   -   şi când îi dă, şi când îi 
ia... 
 „Culmea ambiţiei   -   un minister pentru bărbat şi un secretariat pentru amic.” 
 Impostura spirituală e mai gravă, cu repercusiuni mari asupra alunecării, fără potenţialităţi 
resurecţionale, în jurul Axei Polare   -   când e vorba de „savantul” 97  -   „membru în toate societăţile 
cultural-naţionale etc.” El descoperă „apa fiartă şi mersul în picioare   -   provocând reiterări steril-
spirituale,derizoriul spiritual: ”Teorii nouă din cărţi vechi etc.” Impostorul spiritual e Demonul 
Hipopotam, Demonul Nesimţirii, imun la stimulii autentic spirituali, la profilaxia morală, prin 
                                                          
96 - Idem, p. 345. 
97 - Idem, p. 347. 

critică98:  „Când moftangiul e un imbecil, îi pasă de critică mai puţin decât îi pasă unui suveran 
african de opiniile presei europene   -   când are oarecare talent şi spirit, critica-l iritează şi-l 
neodihneşte ca pe o cochetă bătrână care se teme să nu se afle în sfârşit ca are dinţi falşi şi păr 
prepus.” 
 Ironia din finalul schiţei de caracter (de fiziologie amorală) e, în fapt, condamnarea la moarte, 
definitivă, fără drept de recurs, a impostorilor, falsificatorilor de „imagini ale spiritului” şi de atitudini 
spirituale constructive   -   „savantul” impostor se închide în statuia de piatră   -   ca demonul în sticlă: 
„Culmea moftangiului savant: a-şi comanda statuia încă din viaţă şi a prezida la inaugurarea ei şi la 
apoteozarea sa   -   a acestui mare luptător în ogorul ştiinţei române! „dar demonii din sticle ies, 
după... un timp   -   iar microbii şi viruşii doar „hibernează”... 
 Ar trebui (dar nu e aşa...) ca apoteozarea de care face vorbire I. L. Caragiale să însemne 
condamnarea la rătăcirea eternă în întunericul infernal al ignoranţei fudule. Dar noi, cei de azi, prin 
indolenţa noastră spirituală, le creăm, prin propriile noastre suflete de neo-moftangii, mediul propice 
de a „învia” şi a se umfla... de neant, chiar în mijlocul nostru, punându-ni-se pe suflet. Unde-i 
Paznicul Dharmei? Doarme puţin... 
 Nu contează străinii dinafară   -   ci străinii dinăuntru: impostorii spiritului sunt ucigaşii 
anticorpilor naţiunii române (faţă de naţiunile celelalte, oricare or fi fiind ele). 
 Ce trebuie să fie patria, deci, conform lui I. L. Caragiale? În nici un caz DECLARAŢIE   -   
ci TĂCERE PIOASĂ. Patria e o stare spirituală: starea de concentrare în jurul Centrului Spiritual 
divin Interior. Cine spunea că I. L. Caragiale, fiind „străin” de origine română, nu poate fi patriot? El 
este, ca şi Aminul-Eminescu   -   sacerdotul orfico-pitagoreic al Patriei (şi implicit, al Neantului...). 
Căci Patria este MITROPOLITUL GHENADIE de la Căldăruşani   -   iar „nu tagma jăfuitorilor”, 
asimilabili ciorchinilor de muşte din mahalaua-borboros „naţional”. 
 Patria, ca stare spirituală   -   nu are neovie de cantităţi industriale de patrioţi. Ea poate fi doar 
RUGĂCIUNEA, singuratică, fierbinte şi curajoasă   -   a unuia sau a altuia, dintre cei care au reuşit 
un miracol: să evite impostura iluzionismului ieftin   -   şi să se (şi să ne) transforme în SCARA 
DIVINĂ. La Căldăruşani   -   sau în sine99 : „E frumos drum, e minunată mânăstirea. Dar nu mai 
merg la Căldăruşani, până nu s-o încheia campania pastramei şi a mustului, şi mai ales, până n-o da 
Dumnezeu să plouă.” 
 Adică, până când ofensiva borborosului va scădea   -   iar ploaia nu va fi creatoare de NOROI   
-   ci de efect liturgic   -   apă lustrală şi soteriologică. 
 
*** 
                                                          
98 - Idem, p. 348. 
99 - Idem, p. 118. 

                                                                                     prof. dr. Adrian Botez 
 
CĂNUŢĂ ŞI RITMUL LUMII MODERNE. PROBLEMA 
SINGURATIC-CUPLU 
 
 René Guénon spune, în Domnia cantităţii şi semnele vremurilor 100: „...toate „legendele” 
(pentru a vorbi în limbajul actual) care se referă la aceste „comori” (în legătură cu focul subteran) 
arată limpede că „păzitorii” lor, adică mai exact influentele subtile care le sunt asociate, sunt „estităţi” 
psihice de care este foarte periculos să te apropii fără a avea „calificările” cerute şi fără a lua 
precauţiile necesare   -   dar  de fapt ce precauţii pot lua modernii, care sunt complet ignoranţi în 
această privinţă? Ei sunt evident lipsiţi de orice „calificare”, ca şi de orice mijloc de acţiune în acest 
domeniu, pe care nici nu-l pot percepe, tocmai datorită atitudinii pe care o au faţă de toate lucrurile. E 
adevărat că ei se laudă în mod constant că pot „domestici forţele naturii”, dar sunt departe de a bănui 
că, în spatele acestor forţe pe care le concep într-un sens strict corporal, există un lucru de alt ordin   -   
forţele naturii nu îi sunt, în realitate, decât vehicul şi un fel de aparenţă exterioară   -   şi tocmai acest 
lucru ar putea într-o zi să se revolte şi să se întoarcă în cele din urmă împotriva celor care l-au 
recunoscut.” 
 Şi, în Criza lumii moderne, p. 25, acelaşi Rene Guenon atenţionează că apropierea 
deznodământului actualului Manvantara este grăbită de noi, prin comportamentul total excentric pe 
care îl practicăm, faţă de Templul Cosmic şi faţă de Copacul Cosmic: „De altfel, se pare că ne 
apropiem de deznodământ, care agravează anormalitatea stării de lucruri etc.”   -   lucru apărat şi în 
Domnia...
101: „graba febrilă de care contemporanii noştri o pun în tot ceea ce întreprind nu poate face 
nimic împotriva acestui fapt şi n-ar mai putea produce decât agitaţie şi dezordine, adică efecte total 
negative.” 
 Cui n-a citit cu atenţie povestirea Cănuţă om sucit   -   îi recomandăm cu căldură o nouă 
lectură   -   căci s-ar putea să aibă revelaţia faptului complicităţii sale, de om obişnuit, la catastrofa pe 
care lumea modernă şi-o pregăteşte cu atâta râvnă   -   deşi vestitorii sunt trimişi. Hristos are ipostaze 
golgotice multiple, în lume   -   cu funcţia de avertizare: dacă crucea Golgotică-Copacul Universal 
este vidată de inţelegerea sufletului-spirit uman   -   lumea va fi stinsă şi întoarsă pe dos. 
 Cănuţă   -   e un trimis cristic, un vestitor al catastrofei iminente de aici şi al răsturnării 
semantice de acolo. Cănuţă e PEREGRINUL PRIN LUMI   -   pentru a constata, ca într-un fel de 
INSPECŢIE A MANVANTARELOR, unde încă se poate face ceva   -   pentru spiritul uman   -   şi-n 
care lume nu mai e nimic de făcut. Încotro a plecat, prin mormânt cănuţă, cu ceafa în sus şi 
„ţurloaiele pornite către grătarul coastelor (picioarele infernale, ce-au păşit prin borboros   -   retrase 
                                                          
100 - René Guénon, op. cit, p. 161. 
101 - Idem, p. 67. 

în INIMA FIINŢEI)? A pornit, probabil, atât spre alte lumi, pentru a compara şi inspecta în ce 
măsură se respectă RITMUL-SACRU-DHARMA   -   cât şi spre Dumnezeu-Tatăl, spre „a da 
raportul” şi, concomitent, pentru a pregăti arhanghelii să sune din trâmbiţa Apocalipsului. 
 SUCEALA lui Cănuţă este: I   -   RĂSUCEALĂ   -   spiralare în jurul Arborelui Sephirot   -   
ca şarpe cosmic al Manvantarelor, II   -   este anitnomie, cu rol didactic, faţă de ritmul 
comportamental al elevilor-„contemporanii” săi. 
 Cănuţă este alter-ego-ul lui Mitică cel Alb : ROTEŞTE-SUCEŞTE, cu lentoarea ritmului 
constelaţiilor, linguriţa existenţei lui, în ceaşca cu şvarţ a cosmosului uman modern. Mitică cel Alb 
are, pe langă el, pe CHELNERUL traducător   -   vulgar traducător, dar „intuiţionist” relativ la 
prietenii lui Mitică cel Alb: suflete deschise, dar ochi ai spiritului inchişi. 
 Cănuţă n-are pe nimeni. Este zeul orfan, care la „a 13-a învârteală (suceală) a Pământului 
împrejurul Soarelui” stă să plece, în poziţie de foetus ( stă pe rampa de lansare   -    PATUL 
BUNICII LUMILOR   -   Sfânta Duminică ( Hristos-cel-Unu culegându-şi, strângând în de sine, toţi 
apostolii 12 nevăzuţi, dar martori tăcuţi şi-ncruntaţi ai inspector-judecătorii acestei lumi, desacralizate 
prin PĂCATE MORTALE : beţia, ca paralizie spirituală ( iar nu ritual dionysiac ), mânia, lăcomia, 
nedreptatea sălbatică, neomenia profundă   -   şi, mai ales   -   GRABA DE A SE ÎNTÂLNI, LA 
POALELE CĂDERII CĂDERILOR   -   CU SATAN . „Tot fire sucită (n.n.:împotrivită nedreptăţilor 
lumii moderne, grăbită la rău, ferindu-se de orice bine, fie şi în forma cea mai rudimentară)! Omul 
când doarme fără grijă, doarme pe-o ureche, nu pe brânci, nici pe una, nici pe cealaltă, nu voise să 
doarmă, fiindcă-i erau prea simţitoare de cu seară.” 
 Da: „jupânul” (aghiotant satanic) îl pălmuise peste urechi pentru că-şi păstrase RITMUL 
SACRU, al mersului pe Podul Mogoşoaiei   -   pod iniţiatic, căruia „jupânul” îi uită, din lăcomie şi 
neomenie, rostul menţinerii verticalităţii umane (al nealunecării în borboros). C. n-a căzut   -   
„jupânul” a căzut în locul lui în borboros: din doi oameni cu atitudini contrarii faţă de sacralitate   -   
unul e captura borboros-ului  -   şi acel unul nu poate fi decât cel ce refuză, prin uitare-asurzire, 
RITMUL SACRU. 
 De ce adoarme pe brânci Cănuţă? Un cititor neatent ar spune: de durere. Însă DUREREA 
este „partea lui Cănuţă”(pentru a-l parafraza pe I.L.Caragiale din Partea poetului): Hristos are 
misiunea durerii-suferinţei soteriologice.Urechile îi ard lui Cănuţă  -   căci se concentrează asupra 
FOCULUI  PARAŞABDEI   -   cea care l-a trimis pe pământ s-o propovăduiască. Şi se pregătea să 
plece, înapoi la lumea Paraşabdei, ghemuit în PÂNTECELE-PAT al BUNICII LUMILOR, care 
strânge,în amintirea ei, 13-le sacru al BĂTRÂNILOR DE LA MASA ROTUNDĂ-TABELA 
SMARAGDINA DIN PARADIS. Însă, din ceruri, Tatăl Ceresc îi spune că misiunea sa încă nu e 
plinită... 
 Cănuţă s-a născut „înainte de moaşa-moşire”(naşterea lui e ocultă,din Fecioară) şi „fără 
praznic în calendar”(„Ei-Luceferii nu au stele de noroc...”)   -   căci Hristos are tot calendarul-zodiac 
cosmic în stăpânire.RADU e pseudonim ocult al lui Hristos,cel ce „rade” necurăţenia pământului. Şi-i 

„cănit”(înnegrit), pentru că pe Cel Alb nu-l pot suferi demonii printre ei   -   şi trebuie să se adapteze 
la formal-minimal (dar şi asta, pentru Cei Albi, e imposibil   -   a se vedea reacţia mulţimii 
demonizate în faţa palatului guvernatorului Pilat   -   la Gavafta...). 
 Cănuţă este germenele  lui Radu. Înnegrit-ocultat (din alb luminos) locul lui Cănuţă e pe 
fundul DRISTELNIŢEI, ca Foc al Duhului Sfânt (ocultat în „vînătul”- negru al entităţii pe care 
nepriceputul metafizic-popa îl obţine, prin extragerea silnică din Centrul Agheazmei de Foc a 
Cristalului Divin. 
 Dascălii sunt degeneraţi demoni   -   uitând- grăbind, nefiresc, absurd şi inconştient, RITMUL 
intelectual(raţional-maşinălicesc)   -   uitănd COMPLET de ritmul spiritual:  
 Cănuţă cel riguros şi plin de Rîvna Misiunii   -   numără DOMNI   -   pentru a-i răstrînge la 
DOMNUL   -   pe când Dascălul aiurit (NU SUCIT!- căci suceala e act ritualic, cf. RĂSUCIREA 
CUCILOR
102
, pentru exorcizarea lumii) îi cere să spună numere complexe: Cănuţă se apucă de 
lucrarea NUMERELOR   -   pt. a restrânge pluralitatea numerelor la 1-Dumnezeu   -   dar 
operaţiunea sacră îl turbează pe „deja”smintitul (deplasatul-depărtatul de la Axa Divin Cosmică), 
dascăl care îi cere să numere RÎURILE   -   şi Cănuţă se duce în CAVERNA ILUMINATĂ DE DUH 
A PARADISULUI RENAŞTERII ETERNE   -   să numere Crucea Apelor de Foc   -   cele 4 ape din 
Paradis. 
 Dascăl, „jupân”,  „mulţi stăpâni”   -   toate şcolile, foste iniţiatice ale Pământului    -   au fost 
profanate   -   şi, deci, profanitizate. Cănuţă este Potirul Graal   -   Măsura Sacră a Lumii. Este plin cu 
Vitriol   -   AMRITA   -   şi de aceea, orice picătură impură , a ne-dreptăţii, a grabei-grăbirii rotirii 
stelelor în jurul Trunchiului  Copacului Cosmic   -    este expulzată din Potirul Graal: „Istoria lui se 
poate asemăna cu istoria unui pahar care rabdă să-l umplii cu litra şi pentru o picătură se supără şi dă 
pe-afară”. Pentru că acea picătură e stropul de pucioasă demonică, strecurat, parşiv, printre 
banalităţile lumii. Iar „stomacul Sacru” Cănuţă nu dă greş în intuirea demonicului. 
 Aşa se explică autoexpulzarea sa din „partidele”- părţi politice   -   după ce încercase zadarnic 
să le împace în Unicitatea Dreptăţii-Dharma   -   şi, mai ales, aşa se întâmplă când Magdalena Maria, 
necurată, nu se pocăieşte în faţa PEŞTELUI DE AUR-IISUS, nu-l slăveşte COACEREA   -   ci-l 
„scrumeşte”- scuipă între cărbuni , cu indiferenţa şi orbirea păcătosului înrăit. 
 Cănuţă o exorcizează pe FEMEIE, de două ori: prima oară SCOŢÂNDU-I COPILUL 
DEMONIC DIN PÂNTECE (căci ce poate naşte Păcătoasa refractară la pocăinţă, decât DEMON?)   -   
iar a doua oară   -   când „fluieră de unul singur”, chemând-evocând magic PARAŞABDA   -   şi 
„dentistul” (alter-ego-ul „tehnic” al lui Cănuţă) îi scoate Femeii   -   Rădăcina Răului   -   de la 
„inimă” (şi de la ochii orbiţi de păcate): ”-   Haha ! zice doctorul. Bine-ai făcut c-ai venit! Avea un 
abces care se putea sui la ochi, şi pe urmă... -   Ei, d-le doctor! zice femeia cu tonul blând al celei mai 
hotărâte scârbe de viaţă (n.n.: de această viaţă, terestru-senzitivă, în care se înfundase prea mult ),  
                                                          
102 - Cf. Mihai Coman, Bestiarul mitologic românesc, Editura Fundaţiei Culturale Române, Buc., 1996. 

după ce se clăti bine în gură (n.n.:  pentru a-şi purifica deplin Logos-ul, redobândit prin acceptarea 
suferinţei mântuitoare-revelatoare de ALTĂ LUME )... Câte supărări am eu, mă mir cum nu mi-a 
copt până acu şi inima !” Ba, poate a început marea coacere alchimic-transfiguratoare, din moment ce 
acceptă „blândeţea”   -   şi, deci, pe Cănuţă îl vede ( sau începe să-l vadă ) corect. 
 Acum, exorcizată de Dalila din ea, de Rădăcina Coaptă a Răului   -   Femeia redevine Eva. 
Dar Eva nu poate regla RĂUL LUMII   -   iar ADAM-HRISTOS cere „împrumut” sufletul unui 
prieten   -   iar acesta, „pe care l-a fost îndatorat pe vremuri cu mult mai mult” (fireşte, căci i-a dat 
suflet nemuritor, ca oricărui om...)   -   refuză să-şi piardă sufletul pentru Hristos-Dumnezeu. Cănuţă 
„moare” iniţiatic, pentru „acel” prieten (de fapt, se răstigneşte pentru toată omenirea)   -   pornind-o, 
prin solidificarea păcatelor (Mormântul-Lună)   -   spre Inima Cosmică, Dumnezeu-Treime: 
„necăciunea” este, de fapt, în sfârşit, coborârea definitivă, după împlinirea misiunii terestre   -   în 
CRISTALUL-CRISTELNIŢĂ. 
 Mistica plecare, pe axa Crucii, ce se sprijinea pe nerecunoscătorul Adam   -   este formulată 
sibilinic doar de renăscuta Eva (transfigurare a Magdalenei): „Aş (...) m-aş fi mirat, Dumnezeu să-l 
ierte, să-l găsesc la loc... Sfinţia-ta (n.n.: preot cu sacerdoţiul pierdut) nu l-ai cunoscut pe răposatul 
Cănuţă ...   -   om sucit !”. 
 Aşa e. Pseudo-preotul, care n-a înţeles dintru început LOCUL lui Cănuţă-Hristos   -   nu l-a 
cunoscut pe Cănuţă – Hristos. Femeia însă ŞTIA (după scoaterea ritualică a Rădăcinii Răului) că 
LOCUL lui Cănuţă nu era Materia – Prakrti   -   ci RĂSUCEALA pe spiralele evolutive ale Crucii-
Arbore Cosmic   -   până la plinirea Miracolului Sfintei Treimi. 
 Rudă spirituală cu Cănuţă e doar câte un NEBUN   -   iar noi am zice : un singur NEBUN, din 
cei propuşi anamnezei Paraşabdei, de către I. L. Caragiale : Cetăţeanul turmentat   -    care s-a azvârlit 
în CRISTELNIŢA CU AGHEAZĂ DE FOC   -    şi, din centrul ritualului dionysiac-solar   -   între 
stânga (BERE) şi dreapta (VIN), perfect echilibrat în dezechilibrul lui   -   împarte, ca HRISTOS-
HERMES TRISMEGISTUL   -   mesaje oculte, SCRISORI PIERDUTE. Căci Hristos- Hermes e 
singurul stăpân- posesor al ARHEULUI-SCRISOARE (acest arheu, invizibil ochilor fizici, vizibil 
iubirii) se numeşte SCRISOARE PIERDUTĂ: TOŢI care cred că au în mână scrisoarea ocultă   -   
au doar foii albe   -   „păcănituri” dandanahice la „Războiul” demonilor tereştri. Să vină cu sufletul 
cuprins de iubire cristică   -   la STĂPÂNUL SCRISORII-LUME PARADISIACĂ   -   Cetăţeanul 
turmentat. 
 
* 
 
 Şi a venit vremea, credem, să vedem ce-i cu CUPLURILE   -   mult discutatele cupluri din 
opera lui I. L. Caragiale.  

 Când o entitate terestră nu poate strânge – concentra avânt spiritual, pentru unirea cu paredrul 
său CELEST   -   i se naşte un TOVARĂŞ-DUBLET, cu care face cuplu terestru, ca garanţie 
demonică a rămânerii sale, înfipt în mlaştina-borboros a Materiei-Prakrti. 
 Când o entitate terestră (sau nu ...) strânge, cui râvnă şi avânt spiritual, energii divine   -   ea, 
paradoxal, rămâne SINGURA pe Pământ   -   pentru că şi-a TREZIT-CREAT paredrul CELEST, 
OMUL- DIN – LUNĂ, fratele sacru, de care vorbeşte Maestrul Paraşabdei   -   Ion Creangă, în 
Dănilă Prepeleac. 
 Iordache Brânzovenescu are nevoie de Farfuridi?   -   sau invers? Farfuridi- demolatorul 
absolut al Logos-ului, are nevoie de cineva (demonic ca esenţă metafizică ), care să-l ajute, prin 
confirmare: şi se iveşte Brânzovenescu. Adică, suportul- farfurie primeşte coagularea (neagră, însă) 
a BRÂNZEI-BRÂNZIRII Borboros-ului. Tot haos   -   tot imposibilitate de implantare a semanticii 
divine   -   dar, in plus, mai „încleiat”, facând străbaterea la fel de grea ca prin smoală. Farfuridi şi 
Brânzovenescu se sprijină, semnantic, în nemişcare   -   unul pe altul. Iordache n-a ţinut discurs la 
primărie! N-a ţinut? Ba da: Farfuridi e partea evidentă, suportul-farfurie, al ÎMPĂRTĂŞANIEI CU 
SCÂRNĂ A LUMII. 
 De unde a luat scârna? Din COAGULUL NEGRU   -   brânza neagră al lui Brânzovenescu. 
 Lache şi Mache   -   sunt cuplul GHETEI: ei nu au picioare- fiinţă (distincte, cu identitate )   -   
ei sunt inexistenţi ca entităţi metafizice. Şi atunci, ţin pe masă, CA PAREDRE ALE FRICII DE A FI   
-   a fricii de a ieşi din pântecul infernal: gheata-ghetele. Expresii ale laşităţii în faţa actului ritualic-
sacral al existenţei. Sterilităţi absolute. Nefiinţe- neanturi. „Vânturi” venturianice. 
 Ipingescu şi Dumitrache: cuplul care, într-un sacerdoţiu pe dos, slăveşte demolarea Logos-
ului. Demeter a degenerat, sub ipingeaua-masca (mantaua) lui Ipingescu.  
 Veta şi Ziţa   -   sau Veta şi Chiriac? Ambele. Ambele „cuplări”sunt valabile   -   căci în 
BUTOIUL DRACILOR   -   Ziţa nu poate fulgera   -   ci rămâne soţia (secretă ) a lui Ţircus-Ţircădău, 
„trecută doar strada”, în Templul Vârtejului nocturn al Demolării Logos-ului   -   Andreică 
(andros+ică  -  bărbat degenerat, demonizat, hermafrodizat) este , prin degenerare calitativă, şi 
Kiriakos, şi Spiridon-Spirala Descendentă, în fundul butoiului. Cine „trăieşte” cu cine? În Butoiul 
Demonic e promiscuitate: Ziţa-Tircădău-Andreică- Veta, toţi patru sunt de nedistins   -   şi pot coabita 
în infernul sexualităţii, în labirintul dizolvării personalităţii ritualice. 
 Cam cum se întâmplă cu Leonida şi Efimiţa, cuplu hermafrodit   -   nenăscut din burta-labirint 
infernal al „răposatei”   -   principiul activ   -    feminin demonizat şi demonizant. 
 Apoi, Ştefan Tipătescu şi Ghiţă Pristanda, sau Ştefan Tipătescu şi Zoe? Depinde. Câtă vreme 
Ştefan Tipătescu este departe de „ce lume, ce lume”   -   demonul bolboroselii şi al iţelor, 
„pristandaua” este tovarăşul-dublet perfect. Când Ştefan Tipătescu îşi dă seama, fie şi fulgerător, de 
încălcarea violentă a Dharmei şi „ţipă, şi pătimeşte”, cum îi e NUMA   -   dubletul terestru este 

Zoe=viaţa ( Eva-Heva). Dar Zoe nu este exorcizată, ca femeile lui Cănuţă. Mai are o „coastă de drac”   
-   sau mai multe: aşa e VIAŢA...Şi atunci, cuplul Ştefan Tipătescu-Zoe rămâne in borboros. Nu în 
mijloc   -   ci în lateral. Şi nu scufundat    -    ci respirând uman, dar nu-şi poate trezi PAREDRII 
CEREŞTI   -   sunt prea slabi-slăbiţi spiritual, de „HULA” valurilor vieţii (ei sunt adevăraţii 
turmentaţi: observaţi că personajului turmentat nu i se spune simplu : BEŢIVUL - ci 
CETĂŢEANUL + turmentat, căci el e OMUL CETĂŢII AUGUSTINIENE, sau PLATONICIENE   -   
dar valurile-undele perturbatoare demonice îl pun în ipostaza de a părea-apărea mereu dezechilibrat: e 
vorba la ce punct ne raportăm, ce punct de reper alegem: dacă îl alegem pe CETĂŢEANUL=AXĂ, el 
este drept ca BRADUL, dar dacă ne alegem ca punct de reper „normalii” demonizaţi   -   Cetăţeanul 
se transformă într-o arcă cu CATARG-BRAD, bătută de toate vânturile, în veşnic pericol de a fi 
dezechilibrată ).  
 Rămân, pe Pământ, Ştefan şi Zoe : Stephanos ( COROANA)+Zoe(VIAŢĂ). Coroana vieţii   
-   fixată deosebit de cercul-horă a demonilor   -   într-un infinit al existenţei: infinit. 
 Zaharia Trahanache   -   cu cine face cuplu? De ce n-ar face cu Dandanache   -   care, aparent, 
este paredrul lui Caţavencu? Nu   -   din nou, Zaharia Trahanache, Nae Caţavencu, Agamemnon 
Dandanache   -   dar şi Ghiţă Pristanda   -    pot dansa un CADRIL DEMONIC (ca şi cel din Noaptea 
Furtunoasă: Ziţa-Andreică-Kiriakos-Veta), în mijlocul borborosului: minciuna, intrigile(sterile, dar 
dezechilibrante cosmic), scrisorile false, violenţa inutilă, dustructivă spiritual   -   toate astea şi încă 
multe , îi unesc de mâini, într-un pătrat al cercului (sau un cerc al pătratului    -   cvadratura 
cercului...) dintr-o bolgie infernală dantescă. Sau pot fi prezenţi, simultan., în mai multe bolgii   -   
căci am menţionat promiscuitatea din BUTOIUL INFERNAL. 
 În D'ale carnavalului   -   se vorbeşte de cupluri evidente (de către critica de specialitate). Se 
poate să fie aşa   -   dar opinia noastră e că aşa-zisele cupluri pot dansa o horă demonică, în 
indistincţia borborosului. Un singur personaj are PAREDRU OCULT   -   este, pe Pământ, un 
SINGURATIC : Catindatul, care nu poate să se „magnetizeze” perfect   -   şi, ritmic, simte durerea 
RĂDĂCINII INFERNALE (durere care nu e altceva decât semnalul celest a lui MATEI-UNCHIUL 
OCULT al PLOII LUSTRALE - Ploieşti). Şi „tachinarea” lui”dă chix”, fără excepţie   -   căci nu are 
suficientă nemernicie să se fixeze în hora dracilor. Dar nici suficientă tărie să îndure VITRIOLUL   -   
pe care îl transmută în inofensiva cerneală ”violentă”. Şi nici măcar nu are curajul să scrie sau să 
primească CU FAŢA    -   mesajul ocult-EVANGHELIA: tot ce rămâne din SCRISOAREA 
OCULTĂ (pe care şi el a primit-o, dar n-a avut curajul s-o citească-descifreze) e pată de cerneală de 
la ceafă   -   pe care singur şi-o face, „ştergând condeiul ”: masturbarea spirituală, ca Logos... 
 „Violenţa” cernelii evanghelice e, în cazul lui   -   falsă violenţă   -   violenţă din interiorul 
uterului   -   ca aceea a lui Leonida. 
 În registrul ocult, Catindatul fără speranţă (care-şi exasperează, prin ineficienţă spirituală, 
PAREDRUL CELEST-UNCHI) este prima ipostază terestră prin care atrecut Leonida   -   căci 
Catindatul CĂZUT mereu, va intra nu sub incidenţa Dharmei   -   ci sub aceea a LEGII DE 

MURĂTURI   -   conservarea inconştientă a borboros-ului, prin neglijarea ascultării Paraşabdei. 
Observaţi, vă rugăm, ce limbaj”deşucheat”- descentrat semantic, foloseşte Catindatul   -   şi, apoi, 
recitiţi pasajele-monologuri ale lui Leonida. Catindatul nu e o entitate într-atâta de pervertită, 
încât să ţină discursuri ”eficiente” demonilor linguşitori   -   cum face, în alt context, Andreică al 
Vântului Demonic: „Domnule, Dumnezeul nostru este poporul : box populi, box dei!” (abia aici e 
violenţă demonică fără perdea: loviţi aparenţa-popor, loviţi, mai ales, paredrul celest al oricărui popr   
-   pe Dumnezeu   -   boxaţi, boxaţi...) (...). „ori toţi să muriţi, ori toţi să scăpăm [evident, alternativa 
încifrată e moartea entităţilor divine şi victoria-scăparea din lanţuri a entităţilor demonice](…) DA, 
familia e patria cea mică, precum patria e familia cea mare [a demonilor instalaţi  confortabil întru 
slăbiciunile noastre morale] etc.” Dacă ar fi aşa neruşinat-degradat l-am asimila „teniei”, panglicii 
nesfârşite şi neîntrerupte a borborosului sub aparenţă de Logos   -   „ciorbei” demonice în care plutesc 
Farfuridi, Caţavencu, Dandanache etc. Căci Andreică, dacă nu v-am spus, vă spun acum, poate face 
„cuplu”(deodată sau pe rând   -   de fapt, ACUPLARE INFERNALĂ PROMISCUĂ ) cu fraţii săi 
publici: Farfuridi, Caţavencu, Dandanache. Căci fratele său „de budoar”,de uter  -   este 
Leonida(TEORETICIANUL DEMONILOR,antrenorul lor,pentru când vor ieşi,sa invadeze Lumea   -   
din uterul-casă „Bătrânească”   -   bătrână ca insăşi Talpa Iadului). 
 Dar Catindatul o să stea în „grandiropul”(RUPA-cea-MARE,Forma cea goală) cu măşti 
stupide puerile,anti-spirituale, o să joace „conţină oarbă”, autotrişându-s, învârtindu-se în jurul 
propriei cozi, de care vor trage dracii hermafrodiţi (pamponi, crăcănei-crăcănaţi tocmai pentru că au 
fost castraţi), pristandale, ipistraţi etc.   -   şi draci-femei:Didine ( interpretare: de două/patru ori NU: 
2+2+NU), Miţe ale Bastonului-Făcăleţ,Vete (care spun „veto” – mă împotrivesc! -  Dharmei, în 
orice chip s-ar arăta ea) şi Ziţe (care în loc de fulger   -   fâsâie vânturi venturianice...).Şi UNCHIUL 
CELEST, ştiindu-l ”băiat cuminte”   -   va aştepta mereu şi zadarnic. Sau, pentru că e 
ATOTŞTIUTOR ŞI ATOTÎNDURĂTOR   -   îl va tolera pe inconştientul, şi năucul şi năucitul ăsta 
de OM   -   pentru că, încă iresponsabil... 
 SINGURATICII sunt Cetăţeanul turmentat, dionysiacul căutător încăpăţânat de VERTICALĂ   
-   şi Mitică cel Alb. Niciodată Mitică cel Negru. Mereu   -   Cănuţă. 
 À propos. S-ar putea spune că Mitică cel Negru îl are ca dublet pe Mitică cel Alb. Dar Mitică 
cel Alb este un SINGURATIC ABSOLUT. Şi iată cum singuraticii se pot , şi ei, împărţi în 
singuratici absolut demonici(Mitică cel Negru   -   Anti-Dharnicul   -   care, aparent, e dubletul 
tuturor   -   în realitate, nu există decât ca voce etern-rătăcitoare)   -   şi singuraticii celeşti, Trimişi 
şi Vestitori-Îngeri(în acelaşi timp)   -   cuplaţi doar în ABSOLUT (cu PAREDRUL DIVIN)   -   
precum Cetăţeanul turmentat, sau ION RĂSTIGNITUL DIN FÂNTÂNA DINTRE LUMI.Sau,cum 
am tot zis    -   Mitică cel Alb. 
 Deci , să fim atenţi cu „cuplurile” caragialiene   -   pentru a nu face noi înşine „cuplu” cu 
greşeala şi ignoranţa. 

                                                                                     prof. dr. Adrian Botez 
 
MOARA DE PIATRĂ ŞI MOARA DE VORBE 
 
 Dacă I.Slavici este un cinic, când foloseşte sintagma MOARA CU NOROC   -   pentru 
MOARA DEMONULUI   -   vestitul cinic I. L. Caragiale este foarte grav şi chiar ritualic, când 
denumeşte Moara Diavolului Anti-Dharmic: MOARA DE PIATRĂ. Adică, nu Moara Pietrei 
Filozofale (căci I. L. Caragiale păzeşte Dharma, cu ochii spre tot ce o încalcă, adică spre Anti-
Dharma, deci nu poate vedea Aminul-Piatra Filozofală)   -   ci moara care, în loc să macine GRÂU   -   
macină piatră. O sfărâmă   -   până la nisip-neant. Piatra rezistenţei spirituale (PETRAS, apostolul 
cristic)   -   e prefăcută în praf cosmic, absolut dispersiv. Piatra din care Moise scoate apă în deşert   -   
e redusă la nisipul absolut nefertil. Şi totuşi   -   măcinat de Moară! 
 Cine sunt nebunii care macină la Moara Nisipului? Evident, toţi încălcătorii de Dharmă, care 
transfigurează lumea (şi pe ei) invers   -   din piatră-munte   -   în deşert. Dar cine sunt încălcătorii de 
Dharmă? Evident, toţi cei ce-şi bat joc de sacralitatea Logosului Creator   -   ca Parşabda   -   dar şi ca 
rigoare morală, ordonare pe structurile ascendente ale Golgotei Lumii. 
 Deci, în afară de SINGURATICII DIVINI (Vestitori şi Trimişi   -   Iisuşi)   -   toate 
personajele lui I.L. Caragiale sunt morarii MORII DE PIATRĂ: de la trădătoarea de conjugalitate 
(conjugalitate, ca suferinţă asumată pentru proiectarea vieţii Logosului   -   în nici un caz pentru 
făurirea papuşii   -   Golem=Goe şi alţii ca el, ajunşi în vârful inversat al Uterului-Cavernă Demonică, 
prin descinderea degenerativă a Logosului-Virgiliu-Horaţiu-Ovidiu   -   în poziţia Dandanache sau 
Mitică al Neantului) până al orice Lache- Mache: toţi, oarecum asemănători, prin pustiul sufletesc-
spiritual, care îngheaţă totul, de departe. Conjugalitatea-suferinţă este elugată (nu punem aici în 
calcul suferinţa mazzochistă, în vederea sadismului, a cuplului Anca-Dragomir, din Năpasta), în 
dispreţul Dharmei   -   şi atunci se ajunge, abia, la falsul „noroc” à la Guvidi   -   noroc dezastruos şi 
dezagregant. 
 Abia în acest punct al desfăşurării logice   -   I. L. Caragiale se întâlneşte cu I. Slavici. Ultimul 
a grăbit desfăşurarea logică (şi legică), ajungând în mod cinic, şi nu logic   -   la Moara cu Noroc. 
I.L.Caragiale   -   revelatorul şi păzitorul Dharmei trebuie să fie mai viguros (paradoxal, în plan 
ontologic, profan, cel riguros a fost Slavici)   -   şi merge pe linia: cine încalcă Dharma   -   îşi pierde 
Purusha. Cine îşi pierde Purusha   -   dă de borboros-ul   -   Prakrti. Cine se înfundă în Materie   -   nu 
mai poat evedea lumina evolutivă. Nemaivăzând evoluţia   -   vede roata sterilă a Morii. Dar Moara 
de Jos nu e ca Moara de Sus. Moara de Sus e Zodiacul avându-l în centru pe GRÂUL HRISTOS   -   
pe când Moara de Jos e lacul de piatră care, prin simularea rotirii (căci micro-trebuie să imite 

macro-cosmosul)   -   seamănă a Cerc-Roată   -   dar Roată a unei Mori a Morţii- Nisip, nu a Grâului-
Viaţă. 
 Din momentul supunerii, ca morar al asasinării prin dezintegrarea Logosului-PIATRA 
FILOSOFALĂ    -   în Piatră-de- Nisip   -   devii „clientul” stabil al Demonului. Şi Demonul te umple 
de excrementele borborosului. Şi umplerea ex-fiinţei de excrementele borborosului   -   se numeşte: 
OM CU NOROC   -   sau MOARĂ CU NOROC. Tot una. Pentru că nu e moara   -   morişcă   -   
swastică, rotire alternativ-sacrală, ritualică, a vieţii şi morţii   -   întru eficienţă soteriologică. Şi este 
rotirea în gol, în neant, a neantului însuşi=excrementul diavolului. Guvidi-Farfuridi-Andreică-
Leonida   -   devin nişte Ixion-i   -   dar stinşi, nu arzând, nici în aer, nici sub pământ   -   pentru că 
sunt neant. Sunt incapabili de a combustiona propria distrugere şi reproiectare-consecutivă. Ei doar 
se autodistrug. Moar de vorbe goale, desemantizate   -   atât farfuridice, cât şi venturianice sau 
caţavencice, nu sunt decât VÂNTURILE DIAVOLULUI   -   şi în sens de flatulaţii demonice   -   şi 
în sens de nopţi furtunoase. 
 Lumea lui I.L.Caragiale. adică a noastră, revelată şi păzită de vigilenţa spirituală a lui I. L. 
Caragiale   -   după lupta dharmică pe care o păzeşte, sacerdotul-I. L. Caragiale suferă de impotenţă 
ascensională şi de complacere în hora borborosului   -    din finalul Scrisorii pierdute. 
 Când lumea va găsi SCRISOAREA OCULTĂ (prototipul sacral, păzit de Cetăţeanul 
turmentat şi ceilalţi singuratici, extatici şi răstigniţi   -   prototip care s-ar putea să fie însăşi HARTA 
PARADISULUI)   -   atunci abia se va trezi   -   trezindu-şi, adică, paredrii celeşti   -   pe care îi va 
pune la treabă, pentru ascensiunea soteriologică a dubleţilor lor tereştri. Până atunci, PRISTANDA-
VAMPIRUL nu va şti că e vampir Leonida-Efimiţa nu se vor naşte, ci vor sta în sta saramura 
placentară a LEGII DE MURĂTURI   -   Lache şi Mache se vor ascunde în CREATA, Veta nu va 
putea închide, spre coloană cer-pământ, V-ul infernal sexual (obscen), pentru a-l transfigura în V-ul 
victoriei asupra lui Kiriakos, falsul stăpân al Verdelui-Ziţa nu va căpăta lumina fulgerătoare a 
propriei iniţiale, ci se va hlizi, ţipând, concomitent, isteric, la Tircul-ţicădău (soţul ei mistic, 
Cetăţeanul turmentat)   -   de Iunionul   -   Dezunirii- Dezintegrării Morale, dar al Unirii Demonilor în 
HORA-CER (cu semantica inversată spre infernal). „Iunionul ” vine de la iunie (=jonctio-
onis)=mijlocul. E centrul iadului- centrul butoiului   -   a cărui HORA-GURA INFERNALĂ o 
întâlnim şi-n hora Scrisorii pierdute, şi-n Telegrame („pupat toţii piaţa endependenţi”)=Piaţa 
Centrală a Bucureştilor sau a oricărui oraş anti-dharmic=Gura Butoiului (ceea ce e gură în lumea 
divină este opusul traseului digestiv =anusul demonic: „i”de la Independenţă ar fi însemnat coloana 
ce uneşte cer-pământ, schimbarea lui „i” în „e” înseamnă curbarea demonică a gurii-început-sfârşit de 
lume)   -   Centrul-Cuiul Butoiului: Andreică al Vântului Infernal. 
 Catindatul nu va primi, curajos, în faţă, FOCUL SUPREM AL VITRIOLULUI. 
 Şi chiar Cetăţeanul turmentat va trebui, mereu, eroic, dar şi sssific, să oscileze pe Roata 
Lumii, pentru a fixa Muntele-Verticală (forma sacrală a Arborelui Sephirot ). Căci noi şi ticăloşenia 

noastră modernă suntem cauza clătinării Cetăţeanului turmentat, ameţelii-clătinării, răstignitoare între 
Pământul-borboros anti-dharmic   -   şi Olimpul (Sinaiul) Dharmei Cosmice. 
 Noi îl răstignim pe Ion Nebunul, noi îl tot împingem în oglinda neagră a ceştii cu svarţ pe 
Mitică cel Alb-extaticul Hristos, care de 2000 ani se chinuie să ajungă  la urechile noastre, între care 
stă înhămată Moara de Piatră (Moara Clevetelii, Moara de Dezintegrare a Logos-ului Sacru)   -   se 
chinuie să şoptească în urechile noastre marea revelaţie sapienţială-ptahică: EŞTI (SUNTEŢI) PTAH, 
EŞTI (SUNTEŢI) HIEROGLIFA SCRISORII DIVINE! EŞTI (SUNTEŢI) LUMINA! De ce trageţi, 
mereu, la întunericul Mlaştinii? 
 Şi tot noi suntem cauza RĂSUCELII eterne a lui Cănuţă, care tot urcă şi iar coboară, 
HRISTOS AL MIZERICORDIEI   -   să ne dea vestea PEŞTELUI CU ICRELE MÂNTUIRII   -   
ALE BELŞUGULUI PARADISIAC   -   iar noi, ocupaţi cu cleveteala şi aţâţarea focului Gheenei, al 
păcatului   -   scrumim PEŞTELE.  
 Iar Lefter Popescu, neîncrezătorul în norocul demonic (căci tot n-am vorbit de Dharma 
întoarsă   -   loturile-lozurile cu numele inversate)   -   este, tot din pricina neomeniei noastre, care l-a 
făcut pe el să spargă farfuriile demonului-Farfuridi (demonul dezintegrator de Logos), exorcizându-se 
şi exorcizând-bătând demonii-ţigănci pentru „jagheta” (Pielea Originară a Dharmei Adamico-
Paradisiace), supunându-se spurcării cu excrementele diavolului-prunele sfarogite şi sleite-opude 
mătăniilor rigorii Dharmei, mătănii ale Lumilor Înfocate ale Divinului Logos   -   ei bine, din pricina 
neomenirii noastre care nu vrem să acordăm atenţie şi dovezi de apreciere bieţilor SINGURATICI 
ONEŞTI AI DHARMEI   -   este silit la şoapta eternă, care să convingă Anti-Dharma să se inverseze 
în Dharma-Paraşabda: (p.159): „şoptind mereu, cu un glas blajin, acelaşi cuvânt : „Viceversa...da, 
viceversa!””   -    cuvânt vag (noi, neînţelegătorii, am făcut vagă Dharma şi clară Anti-Dharma) ca şi 
vagul vastei mări (a borboros-ului moral al lumii), care, sub faţa-i fără creţ, ascunde-n tainecele-i 
adâncuri stâncoase cine ştie ce corăbii (CORABIA NOETICĂ, CORABIA PARAŞABDICĂ, din 
Pastramă trufanda)   -   corăbii zdrobite de noi înainte de a fi ajuns la liman, de-a pururi pierdute. De 
fapt, nu pierdute-dar ridicate foarte sus, din borboros   -   să nu le atingă, cumva, Mitică cel Negru   -   
dar să le poată atinge Mitică cel Alb, Cetăţeanul turmentat, Ion Nebunul, Cănuţă Peştele. 
 
**** 
                                                                              prof. dr. Adrian Botez 

MONARHIE. EROISM ŞI MAHALAGISM.”SIMT 
ENORM ŞI VĂD MONSTRUOS”. 
„VICTORIA” ASUPRA CĂŢELULUI ALB 
 
 Eroismul e o noţiune foarte periculos de folosit, dacă nu este tratată în regim sacral. Căci, în 
regim profan, EROISMUL ţine de conjucturi şi de interese meschine    -   în mijlocul sau la 
intersecţia acestor fire de mreajă infernală „căzând” o entitate metafizică suspectă de ionconştienţă. 
Căci e foarte greu de crezut   -   şi imposibil de realizat   -   o entitate umană care să poată fi solidară, 
concomitent, cu borborosul (mahalaua) şi cu „gura de rai”. 
 De aceea, cel care, în povestirea Grand Hôtel Victoria Română 103  -   afirmă „simt enorm şi 
văd monstruos”   -    nu face altceva decât să-şi proiecteze fiinţa dincolo de simţuri, pentru a căpăta 
percepţia de perspectivă asupra lumii. Simte enorm   -   pentru că nu se mulţumeşte să simtă 
această lume, în imanenţa ei   -   ci, prin eforturi spirituale de maximă încordare, ţine legătura lumea 
terestru-profană cu originea ei divin-sacrală. Ţine deschis coridorul dintre originea lumii şi 
efectivitatea fenomenală a lumii. Şi viziunea-vedere, prin menţinerea coridorului de comparaţie-este 
monstruasă, în sensul că implică revelaţia degenerării cumplite a esenţei sacrale a lumii efectiv-
fenomenale   -   până la caricatura tragică   -   numită MONSTRU. Dar această viziune I. L. Caragiale 
şi-o asumă, căci el este Revelatorul şi Paznicul Dharmei în Lume. De aceea, el nu poate spune: Văd 
monştrii!   -    ci: văd monstruos... Adică, silit de misiunea sacrală să menţină coridorul comparatist 
între cele două aspecte ale lumii(originar şi efectiv-fenomenal)   -   trebuie să-şi înglobeze în fiinţa sa, 
ca şi Hristos, toate treptele degenerative care produc deosebirea între cei doi poli de viziune ai lumii, 
recepţionată în simultaneitate.I. L. Caragiale devine, prin asumare, el însuşi MONSTRU (ca dragonii 
care păzesc podurile-fântânile-trecerile spre alt tărâm)   -   căci a preluat organic, cristic, factorii 
degenerescenţi: prin revelarea degenerescenţii lumii şi a factorilor de degenerescenţă (demonii din 
umanitate)   -   se produce efectul soteriologic. 
 Ce este efectul soteriologic,în cazul paznicului răstingnit pe culuarul dintre polii simultani ai 
lumii? Este decelarea sacrului eroic (tocmai pentru că e sacral şi se încăpăţânează să rămână sacral   
-   este eroic), în raport cu borborosul-mahala. Este discernerea entităţilor activ-sacrale   -   de cele 
pasiv-demonice. 
 De aceea, tot ce pare a fi eroic, tot ce este-arată eroic în lumea profană   -   aprţine, de fapt, 
borborosului, caricaturii demonice. Oamenii tereştri au căpătat un „talent demonic” de a înjosi tot ce 
e sacral autentic   -   şi de a susţine furibund, înălţând pe papainoage (picioarele false şi lungi) tot ce 
este non-eroic, pseudo-eroic.  
                                                          
103 - Cf. I.L.Caragiale, Temă şi variaţiuni, Dacia, Cluj-Napoca, 1988, p. 57. 
 99 
 
 Nu căderea ziaristică a Plevnei este un act eroic al românilor   -   ci însăşi atitudinea de 
autosacrificiu, absolut dezinteresat, a dorobanţilor, care din noroiul tranşeelor, prin dăruirea vieţii 
către mocşa-patrie   -   au transcens în ziarul lui Fréderic Damé   -   ci în Empireu. 
 Victoria Română este, la origine, un eveniment sacral   -    atâta timp cât nu este preluat de 
borborosul-mahalaua umană. Când este, însă, însuşit prin siluire şi agresivitate demonizată    -   
termenul de victorie este înjosit, prin demagogie patritardă, la victoria romană. Căci însuşi 
adjectivul romană ( care trimiţând la entitatea metafizică originară, păstra în el sacralitatea )   -   este 
înjosit semantic   -   iar când caţavencii feroci, clănţănind între colţi Logos-ul sacru, rostesc romană   
-   ei rostesc, de fapt: mahala, borboros, demonic. Căci borborosul hiper-rosteşte, emfatic   -   pe 
când sacralul e discret şi tace. „Iar restul (sacralul) e tăcere”   -   spune Shakeaspeare, pentru a 
echilibra tumultul demonic-pătimaş din Hamlet. Demonii înjosirii sunt cei mai temuţi demoni   -   
afirmă, astfel, în subsidiarul tuturor textelor sale. I. L. Caragiale: ei fac din moşia-patrie   -   
„ţărişoara mea” (adică haznaua excrementelor demonice ale ucigaşului de entitate metafizică-ţară), ei 
fac din eroi-arhangheli, autosacrificiali în raport cu mocşa-patrie   -   „baionete inteligente”   -   adică:  
a   -   fie monştrii demolatorii ai Logos-ului-vorbă şi ai Logosului-faptă104    -   cf. „căpitanul 
gvardier”, fiu de boier velit care, din fraţi face fraci, adoptând o democraţie ciudată, care îmbină 
”respect la persoane, respect la propitate” 
   -   cu „Destul! Hoxina! Cigane! acuzica luaci-mă în brace şi m-aridicaci în sus”  -   şi, astfel, prin 
pervertirea monstruoasă a Verbului în demagogie-preschimbă, la modul mitic (cum dracul din poveşti 
preschimbă aurul în cărbuni sau bălegar), praful de puşcă (fulgerul zeiesc) al „infamei Reacciuni” 
din 1848 (caricatură de revoluţie, hibrid de „popor suveran” şi tirani autentici, mascaţi sub piei de 
oaie   -   demoni ai carnavalului)   -   în scrumbii „sfeterisite” de „poporul suveran”, fără „respect la 
persoane, respect la propitate”   -   şi nu în cadrul Cinei de Taină euharistice   -   ci în cadrul 
cuplurilor imorale (Marghioala-chir Mihale), care consumă PEŞTELE „la grătar”, regretând lipsa, 
din Trăsnetul „Reacciunii”   -   a untdelemnului şi a „lejilor de lemui” (lăzilor cu lămâi),  
 b   -   fie „gvardia” de la 1866, creată de C.A. Rosetti, cel puţin cu numele, pentru a aminti de 
„gvardia” civilă de la 1848 (realizând continuitatea borboros-ului-mahala, în care îngroapă-
transfigurează negativ entităţile eroice): d-l Guţă Cotoi transfigurează ideea eroică, într-o escrocherie 
ordinară, o găinărtie constând în neguţarea neruşinată a prezenţei în gvardie (o rublă pentru scutirea 
de gvardie...)   -   şi neguţarea „eroicelor” medalii   -   „dicorăţii” (date pentru „eroica” contribuţie la 
păzirea „poporului suveran”)   -   pe o jumătate de pol, redusă la o rublă şi jumătate   -   şi , apoi, 
redusă la ...uitare şi nimic. Adică, la esenţa neantică a „patriotismului” şi „eroismului”   -   ca 
demolări ale Logosului. Cine ia „dicoraţia” totuşi? O ia „românul” Sarchiz, cel care amestecă,. Într-
un veritabil borboros „domestic”   -   cafeaua cu caimac cu ...efectele mucilaginoase ale guturaiului. 
 Da. Eroismul umanizat (adică desacralizat) este borborosul. Este palparea lipicioasă, de 
meduză sau caracatiţă, din partea animalului-copil, care îl contaminează de starea de menajerie pe I. 
                                                          
104 - Idem, p. 390. 

L. Caragiale   -   pe cel venit cu trenul din oboseala pazei Dharmei Cosmice: „Un băieţel ce de vreo 
cinci ani se scoală de la locul lui, vine binişor la masa mea şi se pune (...) să mă studieze de aproape 
(...) Mă gândesc la bestiile din menajerii: ele, afară de chinul dureros al captivitaţii, mai sufăr unul, 
care acuma văd eu cât e de neplăcut să rabzi, fărăr să le fi solicitat, privirile persistente ale unei 
mulţimi curioase (...) pe mine, băiatul cu mâna plină cu spumă de zahăr, mă şi pipăie! Imposibil de 
răbdat...” (p. 38). Este promiscuitatea „Victoriei Române” cu prostituţia la vedere şi cu obscenitatea 
pseudo-orfică: „Dincolo, în birt, sunt două femei şi tineri. Beau şi râd. Lângă ei pe o laviţă, cântă doi 
lăutari. După gesturile şi grimasele cobzarului, după, iscările ce le face cu pântecele, pare a fi un 
cântec obscen.” Este cearşaful (care, în mod normal, e substitutul sufletului) plin de „popor de 
ploşniţe”, adunat ca la „un plebiscit” („eroismul democratic” adus de demonii liberalismului)   -   
„plebicistul” lui Farfuridi   -   transpus în valoarea sa reală: oamenii ai infernului liberal-borboros al 
promiscuităţii=ploşniţe, de tip Guţă Cotoi ( cel care înjură „ciocoii”, procedând ca şi cucul   -   căci 
tocmai el este „ţâţâna ciocoismului”), Sarchiz, Mihale şi Marghioala, Farfuridi, Caţavencu, 
Dandanache, pristandalele   -   şi, să nu-l uităm cumva pe „revoluţionarul” de la 11 februarie 1866   -   
„nenea” Niţă... 
 De la fereastra camerei cu numărul 9 (numărul-iniţiatului, marele număr magic  -  dar care, 
prin „răsturnare”, ca în Noaptea furtunoasă, poate redeveni infernalul 6...)   -   se poate „simţi enorm 
şi vedea monstruos”   -   adică se poate percepe lumea, prin relaţie şi comparaţie cu expresia ei 
ocultată, sacrală. Căci furtuna din Butoiul-Casă a dracilor stă sub fals semn 9   -   care este, în 
realitate 6   -   cifră a Antagonismului şi Lingamului (sexualului demonic): undeva, ocult, un 
ARHITECT, mascat ca BINAGIU   -   SCHIŢĂTOR ŞI SUSŢINĂTOR AL UNIVERSULUI   -   
ascunde numărul demonic   -   pentru a-i vedea în REALITATE pe demoni în dezlănţuire contra 
Logosului şi Dharmei. Curios, pe ocultul arhitect (sub mască de binagiu) îl cheamă Dincă   -   de la 
Constantin (CEL ASCUNS SUB DERIZORIU, deşi este, după denumirea latină: CEL CARE SE 
MENŢINE EGAL ŞI STĂRUIE ÎN LUCRAREA SA).  
 Trebuie într-adevăr să „simţi enorm şi să vezi monstruos”   -   pentru a mai putea distinge şi 
discerne, din borboros, din mijlocul mahalalei-umanitate, dominate de măturătorii-gunoierii, care îl 
sacrifică pe Hristosul-Câine (pe Fenrirul transfigurator sacral), într-o atmosferă infernală, de cruzime 
şi imbecilitate, cum numai între palatul lui Pilat şi poalele Golgotei a putut exista:  „Câţiva inşi se 
pun la pândă de-o parte şi de alta a uliţii. Un câne flămând rătăceşte (...) La un semnal, toţi se ridică 
şi-l împresoară din toate părţile. O clipă, animalul se opreşte îngheţat. Săngele-i dă năvală la inimă, 
care-ncepe să zvâcnească de coaste...e pierdut! (...) Ochii turburi caută încotrova un punct de scăpare   
-   dar abia se pune problema în mintea aiurită, şi o piatră l-a izbit peste bot, alta la încheietură, un 
lemn peste şale şi altele plouă (...) Huiduiturile şi râsetele acopăr chiar şi glasul celui mai interesat, 
chelălăiturile animalului. Îl mai văd doar cum se zbate, sub loviturile măturoaielor, ridicând cu 
contorsiunile lui un nor gros de praf (...) Măturătorii stau tolăniţi pe trotuar, iar la lumina felinarelor 
din colţuri se vede în mijlocul stradei victima lungită   -   e un căţel mic, alb şi lăţos...Bietul dobitoc!” 
Câinele este alb. Impresia de derizoriu a victimei a creat-o şi Christos, pe Golgota. Nu se găseşte nici 
pe Golgota, nici în faţa „Grand” Hôtelului (grandoarea este inversată în mişcări înjositoare spiritual) 

Victoria Română (victorie asupra nevinovatului, micului CĂŢEL ALB.)   -   cineva care, „influent”, 
să ia partea victimei. Niciodată în momentele grave, cruciale, ale istoriei, oamenii nu devin influenţi 
înspre Bine   -   ci rămân „influenţi” în sensul proliferării accelerate a dezgustătorului borboros 
imoral/amoral. 
 Din lipsa influenţei benefice asupra cauzei CĂŢELULUI ALB (care ar fi fost şansa 
VICTORIEI ADEVĂRATE: Victoria Moralei, victoria asupra lenei spirituale, lene născătoare de 
crimă, căci leneşii şi laşii caută să defuleze energiile lor clocite, subumanizate, asupra celor mici, 
albi şi slabi.)   -   se produce reacţia de victimizare „eroică”, adică exasperant de nedreaptă şi 
caricaturală   -   reacţie în lanţ: apare femeia ”cu silueta albă”   -   care ridică, într-un gest de revoltă 
zadarnică, pumnii încleştaţi   -   dar epilepsia imoralităţii   -   îi frânge gâtul pe spate, răsucind-o, pe 
spirala AXEI LUMII, în jos, în borborosul colcăitor. Ea cade „în prag” (în pragul...”victoriei”...), cu 
faţa spre un cer care este, de fapt, la fel de agresiv-negru ca şi pământul. Căci ea se află în Centrul 
Infernului   -   acolo unde, la intrare, „laşi orice speranţă” în deosebirea-discernerea Rău-Bine, Jos-
Sus. Şi, deci, fără speranţa de a fi FEMEIA. E o caricatură exasperată a unei Dalila decăzute până l 
aultima treaptă a mahalalei-borboros-lume.  
 „Odihna” în infern, în mijlocul „victoriei” demonice   -   este oboseala supremă, căci infernul 
interzice orice efort spiritual către iluminare:  „Niciodată n-am să uit ce bine  m-am odihnit o noapte 
în oraşul meu natal, la numărul 9, „Grand Hôtel Victoria Română”!”   -   exclamă nedormitul, 
istovitul de nesomn   -   dar „evadat”, din infernul urban-mahalagesc, „afară la câmp ”. Apărat de 
„arhitectura” ne-modernă a Naturii lui Dumnezeu. 
 Eroii nu sunt, în nici un caz, în mahalaua-borboros. Mai exact, ei sunt cei veniţi „din lună”   -   
singuraticii nebuni, neadaptaţi nicicum la borboros   -   şi, de aceea, ei par dezechilibraţi 
(Cetăţeanul turmentat), găgăuţi (Poetul), suciţi (Cănuţă), autişti (Mitică cel Alb), nebuni (Omul cu 
Revelaţie   -   fost-numitul Leiba Zibal   -   şi Ion Nebunul) etc.  
 Deasupra borboros-ului-mahala există, totdeauna, la I. L. Caragiale   -   dar rar perceptibilă în 
mod direct   -   MONARHIA (ca emergenţă a BISERICII-PRINCIPIU CRISTIC, ocultat în 
Mânăstirea Căldăruşani   -   prin epifania numită MITROPOLITUL GHENADIE). În schiţa 25 de 
minute..., un cititor atent şi-ar pune întrebarea legitimă: de ce „scoborâtorii” din TRENUL-
CORABIE ZBURĂTOARE, familia regală   -   sunt mereu VESELI? E o veselie a inconştienţei, a 
unor autişti-cretini, despinşi de realitate? Nici un singur moment I. L. Caragiale nu lansează 
semnalele ironiei, ireverenţiozităţii etc., faţă de FAMILIA REGALĂ: familia regală este şi rămâne o 
entitate metafizică, enigmatică, ce nu se manifestă decât prin forme ale VESELIEI (p. 64: „Măria sa 
doamna e foarte veselă (...) vodă, zâmbind foarte bucuros (...) Măriile-lor sunt din ce în ce mai veseli 
(...) Suveranii s-au urcat şi se arată plini de veselie la fereastra vagonulu ”). Observând atent 
momentul de vârf al veseliei suveranilor   -   vedem că el coincide cu meschina blocare a trenului, 
de către Directorul Şcolii (decăzuta structură ex-iniţiatică, emergentă, a sec. al 19-lea), pentru ca să-i 
„prindă” pe suverani şi familia directorului   -   făcând în ciuda familiei decanului avocaţilor. 
Atitudine răutăcios-infantilă   -   dar şi percepţie primitivă, sau, pur şi simplu, lipsă de percepţie a 
 102 
 
regalităţii: parcă ar avea de-a face (ne amintim, iar, de senzaţiile din Grand Hôtel...) cu animale 
expuse într-o menajerie ambulantă. 
 Meschinăriile inutile, absurde   -   dar de maximă agresivitate, în plan moral Regina e 
„invitată” să eşueze de-sacralizant în mahalaua morală a târgoveţilor cu pretenţii şi obtuzi la culme, 
mitocani penibili   -   şi asta se încearcă printr-o aparentă atingere lepros-morală, prin denominativul 
mahalagesc „madam Carol”:  „Te vede madam Carol!”. Dar leproşii târgoveţi nu pot îmbonăvi 
izvorul sacral al sănătăţii celeste. Suveranii nu reacţionează prin refuz, prin nelinişte etc.   -   la 
siluirea voinţei lor de „re-înălţare” din borboros (unde, în fapt, ei nici nu puteau FI   -   acolo nu se 
vedeau decât imaginile lor reflectate din ceruri, imaginea entelehiilor-monarh ). Ei nu se simt jigniţi. 
Ei nu pot fi jigniţi   -   pentru că ei nu aparţin mahalalei-borboros. Entităţi metafizice imponderabile   
-   suveranii ştiu, sunt iniţiaţi în Dharma   -   dar şi în defecţiunile şi degradările Lumii, deviate de la 
legea cosmică. Ei, suveranii,    -   sunt, deci, dublu iniţiaţi, ca şi I. L. Caragiale (în Dharma şi în Anti-
Dharma   -   cu scopul de a re-transfigura lumea conform Dharmei). De aceea, reacţia lor e una 
RITUALICĂ, LITURGICĂ. Veselia lor este sacră   -   este medicamentul nemuririi (pharmakos 
anastasias) al euharistiei. Medicament pe care-l răpândesc, dinspre zenitul ceresc   -   asupra 
borborosului infernal. Cu cât infernalul cantitativ creşte  -   cu atât veselia liturgică,clar calitativă   -   
creşte şi ea(direct proporţional). 
 Dovada că "pogorârea" entităţii metafizice monarhice nu este una de plăcere, ci este misiune 
ritualică , de vindecare morală - este că , prin intermediar-Hermes, pregăteşte orăşelul Z . Cetatea Z - 
decăzută de la Fulger Sacral la mahala a gregarităţii infernale , în care nu se deosebesc cu nimic , 
între ei şi între ele , nici măcar între ei şi ele    -   directorul de decanul avocaţilor şi ţaţele lor - 
neveste "- Nu te juca , soro! boala nu alege" - îi zice o ţaţă din borboros măriei-sale regina - boala 
care nu alege fiind , de fapt , zeamă infernală, care nu distinge , ci restrânge totul la promiscuitate . 
Ţaţa respectivă nu poate concepe distincţia , pentru că ea însăşi stă în indistincţia-borbos-de aceea , 
ţaţa nu poate s-o conceapă - perceapă, efectiv , pe REGINA - ENTITATE A DISTINCŢIEI , a 
transgregării mlaştinii materiale - în solaritatea liturgică a veseliei . Nici o tresărire de respect , nici 
un sentiment al diferenţei dintre oribila mahala-mlaştină şi entităţile sacral-liturgice(monarhii) : " - 
Taci din gură , măgarule! şi sărută mâna Măriei-sale : Dumneaei s-a rugat să te iert! " îi spune 
directorul propriului copil , de faţă cu Suverana .  
 E firesc ca această fază incipienta a emergenţei degradării Logos-ului - să sfârşească prin 
"victoria" degradării Logos-ului - demagogia discursivă a decanului avocaţilor105 :  " - Iată , fraţilor o 
probă mai mult că astăzi opoziţiunea este considerată ca afară din naţiune etc. " . 
 Dar, cum sugeram mai sus - e posibil ca entităţile metafizice regale , nefiind efectiv , de faţă , 
pentru , că ar fi fost contra naturii lor spirituale să i-a contact direct cu anti-spiritul - să se veseleasca 
văzând - privind de sus în jos ( pe axa polară ) spectacolul unii înverşunări extraordinare , dar ... fară 
obiect : mahalagiii montaseră tot spectacolul răutăţii lor funciare , se umflau în pene şi îşi dădeau în 
                                                          
105 - Idem, p. 66. 
 103 
 
petec - faţă de cineva - ceva inexistent decât în imaginaţia lor murdară - murdărită de atracţii 
demoniace . 
 Eroismul real este o atitudine spirituală , în primul rând - iar un gest sau o vorbă - care pot 
fi , oricând , răstălmacite - învârtejite de " noaptea furtunoasă " a mahalalei şi înfundate în mlaştina - 
Prakrti , n-au relevanţă decât dacă corespund Yantrei şi Mantrei ("paredrilor " lor sacrali ) . 
 Eroismul e forţa de distingere - distincţie . Cine distinge cerul de pamant , zborul de târâş , 
pe monarh de mahala - este erou şi , deci , are forţa eroismului . Eroismul este forţa moral - 
siprituală - care te ajută sa fii taumaturg (conform suveranii "veseli") , să zbori pe corabia spiritului , 
să-ţi răpui - răstigneşti demonii proprii , răstignindu-te pe tine , corporalitate terestră - spre a elibera 
Sinea Spirituală - să ai răbdare , să suporţi dispreţul mahalalei "viteziste" , să te încăpăţânezi fie să 
păstrezi verticala, fie să menţii AXA LUMII - LINGURIŢA , în RITMUL DHARMIC , pentru a 
ordona "svartul" din emisfera (sfera) Lumii .Să ai răbdarea de a trece pe sub furcile caudine ale 
Infernului - Mahala , nestropit de noroi , acceptând , în schimb , ARDEREA - STROPIRE  CU 
VITRIOL (nu cu cerneală "violentă" doar… ) . Să fii înghiţit de PEŞTELE - HRISTOS (plin de icrele 
- Lumii) - sucindu-te - răsucindu-te pentru a avansa - nu pentru a retrograda spiritual pe Spirala Axei 
Polare .  
 
*** 
                                                                            prof. dr. Adrian Botez 
 
RĂZBOIUL METAFIZIC 
  
(Evanghelia după Matei , p.1107, vv. 28-32) : "După ce a trecut de ceea parte în ţara 
Gergesenilor , L-au întâmpinat doi îndrăciţi , cari ieşiseră de prin morminte şi erau aşa de fioroşi , că 
nimenea nu îndrăznea să treacă pe calea aceea.  
 Şi iată au început a striga şi a zice: <<Ce ai cu noi , Iisuse , Fiul lui Dumnezeu ? Ai venit 
aicea înainte devreme să ne munceşti.>> 
 În depărtare păştea însă o turmă mare de porci .  
 Şi dracii L-au rugat, zicând : <<Dacă ne izgoneşti ,trimite-ne in turma ceea de porci>> . 
 Iar El le-a zis:<<Duceţi-vă!>> Şi ieşind ei din oamenii aceia , au intrat în turma ceea de porci 
şi îndată toată turma de porci s-a aruncat de pe mal în mare şi s-a înecat în apă ."  

 Vrem să atragem atenţia că nu ne-am propus să realizăm rânduri eseistice despre opera lui 
I.L.Caragiale - ci propunem sugestii , hermeneutice , în urma unor analize şi reflexii foarte riguroase 
şi serioase . Rigurozitatea concluziilor noastre se intemeiază pe exercitii spirituale , practicate în baza 
principiilor stiinţei sacre . 
 Semnalăm deci , faptul , că aşa - zisa "schiţa" În vreme de razboi este , fară dubii , un micro-
roman sipritualist , despre războiul metafizic , care s-a purtat , se poartă şi se va purta in lumea 
terestră . Un razboi ascuns , mistic, ocultat în spatele evenimenţialului evanescent . 
 Sintagma în vreme de război denumeşte , de fapt, starea metafizică terestră - stare 
caracterizată prin permanenta conflictualitate şi "alianţa" paradoxală dintre BINE şi RĂU. Dintre 
sacral şi pseudo-sacral . Dintre keliphot-uri şi esenţă . 
 Un zeu monstruos domneşte peste lumea terestră: Ianus , zeu al celor două feţe , zeul al 
contopirilor celor mai stupefiante , al alchimiilor celor mai profunde , rafinate , paradoxale .  
 Ianus , din schiţa , are şi el , cum se şi cuvenea - două feţe :  
 I - ION (care stă sub semnul Balanţei : talerul Justiţiei - Ioan Botezătorul - şi a Mizericordiei - 
Ioan Evanghelistul ) : Ioan - cel dăruit de Dumnezeu , al lui Dumnezeu , devenit proprietate a Celui 
care este izvorul vieţii şi al oricărui bine . El se mai cheamă Georgescu (Gheorghe - lucrător al 
pământului). El , Ioan şi Gheorghe - are MAMĂ.Este Cel - cu - Mamă . Lucrătorii săi  la podul - 
Podeni de la Capătul Binelui - Dobre - apar ca "oameni spoiţi cu negru" . Căci lucrator al 
pamântului de eşti - trebuie să iei chipul pământului şi să treci prin formele existenţei infernale . Şi 
trebuie să accepţi ungerea (investirea) cu noroaile borboros-ului . Nici o clipă să nu uiţi că aperi 
Podul spre Bine . Oricât ai cădea de jos în borboros , NEUITAREA MISIUNII BENEFICE - te va 
salva , te va restransfigura in entitate sacrală . IANCU e un popă care şi-a pierdut , temporar ,(şi în 
plan temporal - istoric) forţa sacredoţiului - dispărând sub masca unei multiplicităţi infernale : " ceata 
de tâlhari " , " oamenii spoiţi cu negru " . 
Dar , sub oricât de ruşinoase stigmate - el nu-şi uită MAMA , nu-şi reneagă Originea Celestă. 
Ioan -Iancu este BUTUCUL CARE ASCUNDE ÎN EL FOCUL : " Pe preot l-au găsit a doua zi într-
un târziu legat butuc " (s.n. – n.n.: legat de sinea sa). El a acceptat încătuşarea , pentru că ştia că 
posedă forţa spirituală a descătuşării : FOCUL . 
 Aparent pseudo-sacerdotul se va înscrie pe linia demonilor din parabola evanghelică - 
lăsându-se alungat în PORCI şi azvârlindu-se în APA ISTORIEI : " De 3 zile popa alergase după 
daraveri de negustorie - vindea vite şi cumpără PORCI " . Adică , părăsea Bourul Sacru , pentru a 
intra în sfera demoniacului saturnian şi , consecutiv , neptunian . 
 Dar popa Iancu este tânăr ("foarte tânăr") adică este posesorul forţei de autore-cuperare 
spirituală. Şi este CĂLĂREŢUL: "Bun buiestraş ai, părinte! ăsta nu mai e cal de popă, e cal 
haiducesc, să lase toate poterile-n urmă!" Călăreţ pe Calul Năzdrăvan, care, asemeni lui Mercur 

Alchimic   -   "scapă poterilor" fenomenalului, se strecoară printre, peste sau pe dedesubtul 
fenomenalului   -   este "dres"-vrăjit: "pesemne că eşti dres!" îi spune Notarul   -   "duşman vechi al 
popii"   -   adică CEL CE SCRIE CRONICA AKASHA… 
 Preotul-Ceată a "tîlhărit" fenomenal   -   cu îndrăzneala, cruzimea şi expansiunea Mercurului 
Alchimic: "Doi ani de zile (n.n.: două cicluri existenţiale, deci şi ciclul existenţial-fenomenal al 
Geamănului Stabil   -   STAVROS=CRUCE), vreo câţiva voinici, spoiţi cu cărbuni pe ochi, foarte-
ndrăzneţi şi foarte cruzi (vestitori ai VITRIOLULUI   -   "otrava"-sânge divin al alchimiei   -   de data 
aceasta, nu ca în cazul Catindatului - va fi primită în ochi ca ARDERE-REVELAŢIE) băgaseră 
spaima-n 3 hotare (uniseră cele 3 etaje ale lumii, ale Arborelui Sephirot). 
 II   -   GEAMĂNUL STABIL al CĂLĂREŢULUI MERCURIAL este STAVRACHE-
STAVROS-CRUCE: "Hangiul era foarte mulţumit: om cu dare de mână, cu han în drum. "Dacă 
Preotul-Călăreţ este însuşi; DRUMUL   -   Geamănul Stabil este HAN ÎN DRUM: blocare a 
Drumului. Faţa Cealaltă a Călăreţului cu MAMĂ   -   este CEL CARE-ŞI UITĂ MAMA: "Are 
părinţi? Ori copii?"   -   întrebă "voluntarii". "N-are nimic"   -   spune Stavrache. "Are părinţi (popa)?”   
-   întrebă avocatul. "-Nu"   -   spune Stavrache. 
 Iancu cel Mercurial îşi deschide, însă, prima scrisoare din Turnul Penitenţei (al coagulării şi 
purificării alchimice)   -   Turnu-Măgurele (turn+măgură=simboluri ale ascensiunii spirituale, 
pentru reabilitarea întru VITRIOL-piatra filozofală): ''Iubite neică, mai întâi nu lipsesc a cerceta 
despre scumpa dv. sănătate, a dumitale şi a MAICHII (s.n.)." Iar atunci când Iancu Mercurial devine 
Maria cea Bună (Marin Dobrescu) şi Gheorghe Re-Sacralizatul (Geoge Popescu)   -   adevăratul 
popă, cu sacerdoţiul redobândit), transfigurat prin autosacrificiu pe Crucea-Stavros (Crucea Ruşinii, 
care a preluat, în ea, la modul soteriologic metafizic, întreaga "negraţă" tereatră, toate zgurile 
transfiguratului Ion-lancu): "şi să-i spui maică-sii, bătrâna pe care o cunoşti (s.n.), să-i poarte regulat 
de grija sufletului" 
 Cum adică   -   “pe care o cunoşti”? Doar s-ar zice că Stavrache e fiul maică-sii. E, deci, o 
formulare care trebuie interpretată în registrul în care a fost scrisă   -   adică esoteric. Deci, Stavrache 
o cunoaşte pe MAMA DURERII   -   dar o uită deliberat şi absolut. O îngroapă, în timpul-istorie şi 
îi face mormânt în propria lui inimă: "Când d. Stavrache se întorcea de la parastasul de nouă zile al 
maică-sii, pe la-nceputul lui dechemvrie [n.n.: sfârşit de ciclu, deci mama va renaşte, transfigurată   -   
dar prin Celălalt Geamăn   -   cel care n-a "îngropat-o”...]   -   (bătrîna, după ce zăcuse de inimă rea 
vreo câteva sâptămâni, murise dimineaţa la 28 noiemvrie   - [s.n. – n.n.:  tot sfârşit de ciclu, dar nu 
solar, ci lunar...]". INIMA REA, atrasă de ION-IANCU   -   va fi transfigurată, în INIMA BUNĂ 
(aşa se explică toamna-cu-soare a CĂPITANULUI). 
 Aparent, ORFANUL ZEU este Iancu. Nu. Orfanul, Singuraticul Absolut, Înlănţuitul în 
Propria Singurătate Ruşinoasă   -   este Zeul Geamăn: Stavros-Crucea. Crucea de pe Golgota e Chipul 
Ruşinii Infamie   -   indiferent la LACRIMILE LUMII (=MARIA FECIOARA LUMII). Singura grijă 
a Crucii este să fie Singură, înfiptă în ţeasta Păcatului-Adam. Tot ce este deasupra Chipului Crucii   -   

este de neînţeles pentru Cruce. De aceea. Crucea-Stavros există ca permanent Miez-de-Noapte în 
Miez-de-Zi   -   Iarnă în Vară   -   iar "tragerea de păr"   -   încercarea de transcendere a Crucii fără 
Hristos   -   este soldată cu eşec (sortită, de fapt, dinainte, eşecului): "Dar după acest moment dintâi, 
trupul se înfundă repede mai jos chiar decât fusese, apăsându-şi gîtul în umeri (contracţia spre 
PUNCT a braţelor 4 ale Crucii) ca şi cum puterea nevăzută îl scăpase de păr." 
 Crucea fără Hristos este PAZNICUL ZGURII. Sub ochii lui Stavrache se petrec miracole   -   
şi el nu le recunoaşte. El însuşi este supus unor metamorfoze   -   şi este indiferent. VINUL şi 
OŢETUL, adică NUNTA (CINA CEA DE TAINĂ) şi MOARTEA TRANSFIGURATOARE nu le 
împarte euharistic   -   ci se îmbibă cu ele, transformându-le, degradându-le, în “apă de ploaie” 
(“boabe de apă prelingându-se din streşini”   -   care după transfigurare abia, vor fi AMRITA)   -   şi 
făcându-le egale în eficienţă, cu “zeama de varză” (derizorie   -   dar, ulterior, tămăduitoare). 
Veşnicul Posomorât, Cruce-a-Zgurii   -   nu sesizează că la poarta hanului nu sunt "volintiri" pentru 
Plevna doar   -   ci “ceata de 
Tâlhari-IANCU”, transfigurată prin mărturisirea-conştientizarea păcatului, auto-exorcizarea lui 
IANCU. Ofiţerul care-1 întreabă de identitatea transfiguratului Iancu   -   este alter-ego-ul istoric al 
anistoricului CĂPITAN SOLAR, care, vesel, râzând (veselie şi râs liturgice)   -   "îi făcu un semn 
poruncitor (lui Stavros), la care hangiul se supuse."şi OFIŢERUL-CĂPITAN va fi, de fapt, IANCU 
CEL CU TONSURA   -   adică având CAPUL VECHI TĂIAT (CAPUL LUI IOAN 
BOTEZĂTORUL), pentru a deveni OMUL-EVANGHELIST IOAN (cel care va scrie scrisorile de 
anamneză a MAMEI, de fapt, a identităţii originare comune a celor 2 feţe ale lui lanus: DINAMICĂ, 
evolutiv-spirituală (IANCU)   -   şi STATICĂ, de fapt, involutiv-spirituală (STAVROS). 
 STAVROS nu mânuieşte FULGERUL   -   FOARFECELE: el îl tunde transfigurează (întru 
celest îl pregăteşte) pe IANCU, el marchează, în emergenţă, transfigurarea ioanică dar nu-şi dă 
seama că AVEREA nu-i aparţine decât RESACRALIZATULUI IANCU: “domnul (ş.a.) lancu 
Georgescu - un tânăr voinic, frumos şi curat (s.n.: similar modelului sacral oferit de MAMA altui 
IOAN   -   popa Njţă: frumos şi sănătos   -   în cazul Iancu purificat prin Logos-spovedanie, 
transfigurat în EV-ANGHELIST=BINE-VESTITOR),  ras proaspăt   -   o înfăţişare demnă şi severă". 
Ca a unui viitor ARH-ANGHEL. 
 De unde ştim că “volintirii“ sunt de fapt transfigurarea lui IANCU-OAMENI SPOIŢI CU 
NEGRU? I. L. Caragiale ne-o spune: “Camarazii l-au salutat cu un “ura” puternic de s-a cutremurat 
hanul [s.n.  – n.n.: HANUL transfigurându-se în CAL AL DRUMULUI]   -   şi d. Iancu Georgescu 
după ce s-a sărutat de multe ori cu neica Stavrache, a pornit cu vesela bandă [s.n.  – n.n.: BANDA 
este numele, vechi şi nou, totodată, al “cetei de tâlhari”]   -   fără să se mai uite-napoi”. Cei care au 
SĂRUTAT CRUCEA (s-au împăcat cu ÎMPĂRATUL ZGURII, AL MORŢII) nu se mai uită decât 
spre Paradis, ÎNAPOI   -   rămâne doar “schema funcţională a Crucii”. Sterilă   -   fără Hristos-
Centru. Trebuie aşteptată transfigurarea Lumii prin Centrul Viu-Hristos   -   pentru a fi transfigurată 
CRUCEA   -   în ARBORELE PARADISIAC, AXA NOII LUMI. 

  Şi Iancu, prin TURNU-MĂGURELE   -   se deplasează spre CENTRUL 
AUTOSACRIFICIULUI   -   de-rumit PLEVNA! În scrisoarea a doua, PLEVNA e doar sugerată, iar 
nu numită (Centrul Sacral este secret şi trebuie păstrată discreţia, faţă de profani): "Trei gloanţe 
inimice primite în pântece" (pântecele terestru, infernal)   -   determină eliberarea Spiritului Pur   -   a 
pneumei orfice: "deşi foarte slăbit de atâta durere şi pierdere de sânge (s.n.: sângele păcatului, 
sângele fizic-terestru), tot glumea, zâmbind şi-a cântat singur popeşte foarte frumos”.  
 Supliciul, s-ar putea replica, nu poate fi cristic, dacă e însoţit de zâmbet, de glumă, de 
cântec. Dar mântuirea Lumii, prin miraculoasa îmbrăţişare eterică a Hristosului   -   nu este, oare, 
SUPREMUL ZÂMBET (=ZORILE OMENIRII), suprema dovadă a SPIRIT-GLUMĂ, de re-
armonizare orfică a lumii, sub încifrarea CÂNTEC? Dogma creăţtină îşi are esoterismul ei de 
maximă profunzime.  
 CRUCEA-STAVROS înregistrează, ca un termometru, ca un simplu instrument rezonator la 
modul mecanic, de loc simpatetic   -   transfigurarea evolutivă a feţei ei dinamice   -   ION-Iancu:  
 I   -   din labirintul “socotelilor încurcate” (p. 165), iese “nenorocitul fugar”   -   aparent 
“descălecat”. OCNAŞ   -   acceptând UTERUL RENAŞTERII SPIRITUALE   -   dar asumându-şi 
EVADAREA-RENAŞTERE. HAINA VĂRGATĂ este semnul lui HARAP-ALB   -   catehumenul 
pe drumul re-iniţierii. Şi-a “pilit lanţurile”. Cu ce? Cu VOINICIA, FRUMUSEŢEA, CURĂŢENIA   
-   cu calităţile morale, ocultate sub masca de TÂLHAR DIN DREAPTA LUI HRISTOS. 
“Nemâncat (postind, pentru o astringenţă a corpului fizic   -   dar şi ÎNTREG, de nedistrus spiritual   -   
căci este coagulat în SARE a OCNEI-ATHANOR-UTER)”, “trecuse prăpăstii”, haine, nădragi, 
opinci = zdrenţe   -   rezultă CORPUL COSMIC al OMULUI COSMIC. PALME şi TĂLPI pline de 
sânge  -   comentariul e de prisos, căci trimite la domeniul strict CALVAR AL FIINŢEI OM-
HRISTOS. 
 Fiind însă, încă, doar catehumenul HARAP-ALB   -   el cere lui STAVROS-Crucii “o bădarcă 
cu apă “. De ce? Să-şi vomite în ea NEGRUL din VĂRGAT: să-şi vomite slăbiciunile, zgurile ultime   
-   pentru a putea îngurgita VITRIOLUL-SOARE OCULT. 
 Crucea- STAVROS nu răspunde solicitării. Aparenta “milă “ (“i s-a făcut milă”) este teama 
de transfigurare: “nu-l putea lăsa să moară ca un câine”. Dar Harap-Alb nu e oricare “câine”: este 
FENRIR   -   care nu doar că nu moare   -   ci regurcitează Lumea purificată integral. 
 Harap-Alb “se încleştase cu o putere covârşitoare de gâtul şi de braţul hangiului”. Pentru a 
împrumuta Crucii   -   viaţa renăscută a Arborelui Sephirot. Şi biruie Harap-Alb, călărind pe Cruce   -   
“îl trânti jos şi-i puse , ca un luptător teafăr, biruitor, genunciul pe piept ”. Verticala a biruit   -    dar 
orizontala s-a înjosit: s-a format un ┴ (transfigurarea inversă este , încă, demonizare): “Gândeai c-am 
murit, neică?” râzând şi scrâşnind din dinţi   -   se traduce, încă, îngrijorător: “Credeai că pot muri 
demonii aşa uşor?(şi fără să le dai şansa APEI-BĂRDACĂ   -   apa-foc =agheazmă, şansa 
rebotezării-recuperării întru întregime a drăcimii)”? 

 BUTOIUL CU DEMONI, pe care cad “boabele de apă” (=şiruri de lumi concentrate, şiruri de 
etape iniţiatice concentrate   -   şi încă nevitalizate prin VINUL EUHARISTIC, din pricina lipsei de 
colaborare, la transfigurare, a Crucii- Stavros) este cel în care cade, spre BOTEZ   -   Crucea-Stavros:  
“Când cercul unui gând ajunse-n fine aşa de larg încât conştiinţii îi era peste putinţă din centru să-l 
mai urmărească din ce se tot depărta   -   omului i se pare c-aude afară un cântec de trâmbiţe…” 
 Crucea, când cade în BUTOI   -    produce, sub efectul MANTRELOR (trâmbiţele 
Apocalipsei…): AGHEAZMA. Apare HARAP-ALB ca Împărat: CĂPITANUL   -   care atrage 
lumile (satul-lume: oameni, femei, copii, câini)   -   iar ceata-bandă este, acum, LEGIUNEA-
REGIMENT DE ÎNGERI, sub comanda ARHANGHELULUI. 
 “Gândeai c-am murit, neică?”   -    se traduce acum altfel, opus primei interpretări, din prima 
fază a transfigurării: “Credeai că n-am sa am puterea de a ridica orizontala la demnitatea ei de 
COMPONENTĂ A CRUCII? Credeai c-am murit ca înger? Nu   -   mai mult, sunt ARHANGHEL 
peste ceata-“bandă” de îngeri   -   transiguraţii, prin recuperare iniţiatică   -   demoni”spoiţi cu negru” 
”. 
 “Sfeştania” nu-l alungă pe CĂPITAN   -   ci-l aduce în chip de Cruce Vie: OMUL ÎN 
PICIOARE şi OMUL CULCAT OCULT (cu faţa la perete   -   desfiinţând PEREŢII ).  
 Dar, înainte de această transfigurare, apare MAMA ESENŢIALIZATĂ : COPILA “cu fălcile 
înţepenite de frig (n.n.: Stavros păzeşte zgurile   -   nu FOCUL   -   el îngheaţă, nu ARDE )   -   deşi 
pe potrivă de copil sărac, e destul de bine îmbrăcată ”. 
 COPILA care e trimisă altei MAME şi a altui TATĂ   -    amândoi SOLARI, căci cer GAZ şi 
ŢUICĂ   -  Foc, sub două forme/chipuri diferite!!!(de 1 ban şi, respectiv, de 2 bani: 1+2 =3 bani=cele 
trei cercuri concentrico-aseice ale Sfintei Treimi). “Să măsori bine”   -   îi atrage atenţia COPILA. 
Adică, să te măsori spiritual, corect   -    pentru a te putea confrunta cu RĂSTIGNITUL. Copila-fetiţă 
vrea să-i fure LANŢUL (CĂTUŞA-COVRIG)   -   înfrigurare, să-l elibereze din MIJLOCUL 
ZGURILOR : “fură” COVRIGUL UITAT   -   pentru a pune la loc COVRIGUL-CICLU AL 
AMINTIRII (ANAMNEZEI). Covrigul, semnificând, formal, infinitul (cifra 8 culcată…). 
 Nu. Stavros refuză anamneza, refuzând eliberarea de cătuşă, veriga-covrig, cercul închisorii 
vechiului EU, a propriului frig-indiferenţă faţă de RĂSTIGNIT : “Scrie-v-ar popa să vă scrie, de 
părliţi!”   -   nici nu ştie că este chemarea adresată Geamănului Scriitor Sacru   -    Evanghelistul 
IOAN, cel “pârlit”, “ars” în athanor   -   iniţiat, transfigurat în VITRIOL.  
 Stavros-Hangiul Stabilităţii Sterpe (Încătuşării de către Eul Degradat) stârneşte URLETUL 
VIFORULUI   -   vântul preschimbător, furtuna mântuirii (opus furtunii demonice, din BUTOIUL 
Nopţii Furtunoase): apar NECUNOSCUŢII CĂLĂREŢI PE VÂNT=DUH   -   cei care vin de 
“departe” şi “nu ştiu” unde merg   -   căci merg spre INIMA CRUCII.  Nu sunt negustori(Iisus, în 
Centrul Crucii, nu mai tranzacţionează lumi)   -   “nici tocmai funcţionari” (aici Stavros stâlceşte 
Logosul, trădându-şi adeziunea, târzie, la demonul zgurii: “foncţionari”   -   “U” umflat de Vântul 

Demonic în “O”, nu imagine a ciclului Lumii   -   ci gură de Butoi…) dar…cam aşa! Adică: 
EVANGHELIŞTII   -   Maria cea Bună şi Gheorghe cel Sfânt . Nu inspcetează   -   ci (se) fixează 
alchemic. “Cum să nu te cunosc, neică Stavrache, dacă suntem fraţi buni?”(pentru prima oară apare 
mărturia frăţiei originare, bidemensionalitatea lui Ianus)   -   înseamnă: tocmai ajuns în Mijlocul 
Crucii, eu te stăpânesc pe tine, Cruce! Şi în întunericul zgurii şi urletelor fiarei apocaliptice (care se 
dezlănţuie, prin intermediarul lui Stavros-însă-cel-vechi)   -   neclintite nu mai rămân zgurile, 
zburătăcite de VIFORUL- HRISTOS (Viforul- Logos=Dharma)   -   căci Iancu a preluat TOATĂ 
AVEREA, “în chezăşie” (până atunci, în custodie, la Stavros)   -   ci neclintită e CANDELA-
LUMINĂ şi TĂCIUNELE-VATRĂ. Focul din Centrul Lumii, MIEZUL ETERN din care etern nasc 
lumi.  
 “Am umblat cu banii reghimentului” :    -   am preluat averea ARHANGHELICĂ   -   15 000 
=1+5=6 Este numărul antagonismului şi al Libertăţii, Săptămâna Creaţiei   -   căci 000 =parcurgerea 
stadiilor Saturn, Soare, Lună   -   şi ajungerea CREATOARE la stadiul spiritual PĂMÂNT. 
 Cătuşele fostului Harap Alb   -   sunt COVRIGII de jos şi de sus, care-l îmoiedică pe Stavros-
Stavrache să mai închidă, cu lovituri de palmă   -   Logosul dintre Fălcile lui Fenrir   -   Iancu 
(urmaşul MAMEI-COPILĂ cu “falca încălzită”de palma lui Stavros: reîncălzirea Logosului este 
efectul paradoxal al dorinţei lui Stavrache de-a închide canalul Logosului). Palma peste Logos l-a 
chemat în emergenţă-epifanie pe RĂSTIGNIT : “de pomană îmi dai!” Da   -   căci numai de 
pomană poate fi dat ceea ce nu este al tău.  
 “Viscolul afară ajuns în culmea nebuniei făcea să trosnească ziduriele hanului bătrân”. 
VISCOLUL=RĂSTIGNITUL   -   care, aşezat în Centrul lui Stavros-Crucea   -   spulberă Stabilitatea 
din jur (hanul)   -   într-o nouă lume. 
 “Acu era legat de butuc”   -   Stavrache (să ne amintim că, întâi, Ioan-Iancu fusese legat butuc 
: în sfârşit, Răstignitul şi Crucea se unesc pe dimensiunea  FOCULUI DIN LEMN).”   -   Caută 
lumânarea ! zise fratele stins de puteri, ştergându-se de sudoare”. Butucul-Stavros este siluit de către 
Răstignit : “Cu moarte spre moarte călcând”   -   îi este smulsă lumina-lumânare dintre zguri 
(“lucrurile risipite pe jos”). Cel stins de puteri împrumută de la Sinele Său   -   Cruce puteri   -    
Sudoare (apa + focul=agheazma    -   Iordanului). Butucul învie dinafară spre înăuntru : “Cum îi 
dete lumina în ochi, Stavrache începu să cânte popeşte”.  
 În bezna ARCEI LUI HRISTOS, lemnul Corăbiei-Cruce cântă! “   -   Ce-i de făcut ?   -   zise 
tovarăşul cu groază.   -   N-am noroc ! răspunse fratele”  -   Este un dialog strict esoteric. Adică : “De 
acum încolo, Facerea Lumii-Om este sub SEMNUL RIGORII CRISTICE. Nu mai există noroc   -   
ci mântuire. De aceea am făcut război cu Crucea, cu inerţia Butucului şi Cătuşelor-Piroane   -   
pentru a desfiinţa norocul   -   şi a înfiinţa Spiritul Etern, Liber pentru vecie”.  
 RĂZBOIUL-LUPTĂ, vremea războiului-apocatastază   -   s-a împlinit   -   şi Fiara Inerţiei-
Stavros a fost prefăcută în Rigoarea-Pendul  (“legănându-şi încet capul (…) când într.o parte când în 
alta ”) şi Cântecul Astral (“pe mersul cântecului”) din întunericul ocult al universului abia născut din 

proiectarea-apocatastază. RĂSTIGNITUL nu mai are nume (Ion, Gheorghe etc.), ci are funcţie 
cosmico-sacrală-centrală   -   el este OM-AUM : “Zdrobit de luptă şi de gânduri, omul [s.n.: observaţi 
că este pur şi simplu OMUL, fără NUMA : nici Iancu, nici Georgescu   -   şi fără funcţie terestră-
profană: nu mai este nici preot, nici hoţ, nici măcar frate de carne şi sânge] se aşeză încet pe pat 
[dimensiunea hipnotică a patului a fost transfigurată, miraculos, în eros întemeietor] şi privii lung 
asupra celui ţintuit [adică fixat prin răstignire, nu doar lenevind spiritual ca HAN-HANGIU] jos, 
care cânta-nainte, legănând încet capul, pe mersul cîntecului, când într-o parte, când într-alta.”.  
 CEL ŢINTUIT jos este propria moarte-cruce învinsă   -   a AUM-ului   -   OM. Cântecul este 
al Învierii (inclusive ÎNVIEREA CRUCII) şi al Rigorii Reconstrucţiei Demiurgice.  
 
* 
 
 
 În vreme de război este mitul apocatastazei   -   în care FIARA INERŢIEI LOGOS-ULUI 
(moartea-Mitică-cel-Negru) este ţintuită, pentru a fi eliberată ca AUM-OM. Logos Re-sacralizat. 
 Crucea a fost şi va fi însufleţită, din nemernicia ei, prin autosacrificiul celui care preia asupra 
sa toate tâlhăriile CETEI-BANDEI UMANITĂŢII, cu care este perfect solidar întru şi până la 
SUPREMA DURERE   -   dar, în schimb, sileşte ceata-bandă şi inerţia monstruoasă (Fiara 
Apocalipsei este tocmai înţepeneala-frig al Logos-ului) la mântuirea-cântec şi la rigoarea pendulară   
-   sub unui Ianus reechilibrat ca Balanţă a Lumii Reînviate Spiritual.  
* 
 
Voiam (şi voiaţi, probabil, şi dvs.) “eroi eroici” la I. L. Caragiale? Iată-i   -   sau iată-L. Este 
Supremul  Erou: AUM-ul-OM, “zdrobit de luptă şi de gânduri”. Hristosul-Om. 
 
*** 
                                                                             prof. dr. Adrian Botez 

JUSTIŢIA ANTI-DHARMICĂ. ARMATA ŞI “ARMATA”. 
BISERICA INSTITUŢIONALIZATĂ. ZIARUL, CA ANTI-
LOGOS 
 
 
 
 În regatul România, ca şi în “regatul”ceresc, Monarhia, Justiţia, Armata şi Biserica 
(corespunzătoare, în ceruri: Dumnezeu-Kether, Dumnezeu-Justiţiarul, Sabia Arhanghelică şi 
Mizericordia) sunt cei patru stâlpi ai statului, Crucea-Stat (iar în ceruri, stabilitatea-pătrat a Arborelui 
Sephiroth.). 
 Monarhia   -   am văzut că I. L. Caragiale o păstrează în zona benefică a transcendenţei cu un 
respect nedisimulat. 
 În schimb, întreaga operă scrisă a lui I. L. Caragiale “fojgăie” de funcţionari, avocaţi, ziarişti, 
ofiţeri de paradă (şi de carton) şi popi decăzuţi din har (avându-l, însă, mereu, ca arheu al recuperării 
spirituale a TĂRIEI FULGERULUI CREDINŢEI   -   pe mitropolitul Ghenadie dintre zidurile 
mânăstirii Căldăruşani). Fojgăie de aspersoare-dispersoare de Antilogos-Neant. Sa nu-i uitam pe 
farfurizi şi caţavenci   -   dar 106să nu insistăm asupra lor, acum   -   căci am făcut-o anterior   -   şi au 
făcut-o şi alţii, înaintea noastră. Să spunem doar că Tipătescu-prefectul (om al legii, de …) devine, 
pentru sine însuşi, o Casandră   -   când spune “Ce lume…ce lume” . Şi să nu uităm, totuşi, 
cameoleonismul “justiţiar” al lui Coriolan Drăgănescu (cf. Tempora   -   p. 186). 
 Din păcate, arheul credinţei-fulger (Ghenadie) este de unii ignorat   -   iar de alţii agresat cu 
ispite perverse (agenţi de poliţie disimulaţi în agenţi “orfizanţi” ai Logosului lui Ioan Gură de Aur   -   
Chrisostomos )   -   de nici unii urmat. 
 a  -   Justiţia, prin slujitorii ei (judecătorii, procurorii, avocaţii) deveniţi o plevuşcă a 
borborosului   -   sunt aşa de lipsiţi de substanţă, de autoritatea reală (decurgând din SABIA 
ARHANGHELICĂ sau SABIA ZEIŢEI THEMIS, care taie nodurile demonice ale labirintului   -   şi 
lasă liberă lumina să se scurgă prin Arborele Sephiroth-Arhetipul Fiinţei Cosmico-Umane)   -   
devine o zonă infernală. Devine producătoare de jucători în hora diavolului. Judecătorul din schiţa 
Justiţie107  este prins tovarăş (prin complicitate la degradarea Logos-ului-ordine, Logos-ului-logică, 
Logos-ului-rectitudine morală etc.), între Leanca văduva, “comersantă de băuturi spirtoase la Hanu 
Dracului (s.n. – n.n. : dar sublinierea o face însăţi Leanca, trăgând-o pe Acriviţa-Avestiţa din ea)”   -   
şi Iancu Zugravu, “zugraz de case român”   -   “nimicit” de concurenţa “străinilor” (probabil, a celor 
străini de degradarea morală   -   pentru că el e nimicit, de fapt de mastică   -   probabil, simbolul 
                                                          
106 - Idem, p. 186. 
107 - Idem, p. 252. 

masticării-autodevorării)   -   şi devenit “comersant” la “tombola cu obiecte la Moşi” (moşii-cultuali 
au fost degradaţi până la reificarea-bâlci)   -   sau, cum îi zice Leanca, trecând cu antilogosul ei-
frigare prin coasta inutilului răstignit judecător: “comersant de piei de cloşcă”. Adică, sclav al 
pielor inutile ale materiei, sclav al horei demonice, a formelor fără esenţă.  
 Răstignitul inutil judecător este fixat pe “crucea” focului încrucişat al antilogosului 
mahalagesc-mahalagizat: “Bravos, domn’judecător! ai văzut şi dumneata acuşica ce pramatie e 
dumneei!”   -   zice Iancu Zugravu, trecând frigarea prin coasta “autorităţii” decăzute a Hristosului 
decristizat (“Judecătorul” care nu-i poate judeca nici pe alţii, nu se poate judeca nici pe sine, căci 
spiritul său e asurzit de bruiajuil Anti-Logos-ului )   -   ca apoi, din partea opusă, să vină, vâjâind, 
cealaltă frigare-Anti-Logos: “Hahaha! bravos, domn’judecător!...să spuie ce comerţ învârteşte!” 
Învârtiere-răsucire descendentă, pe axa polară   -   opusă sucirii-răsucirii ascendente a lui Cănută. 
Între hipersexualizata Leanca şi Pictorul decăzut între obiecte la Moşi (nu spiritele Moşilor ), cu 
“corajul”   -   eroismul de luptător, supt din sticla infernală   -   judecătorul, chiar el şi numai el, este 
cel închis şi condamnat   -   căci demonii bolborosesc pe deasupra sentinţei lui carnavaleşti, absolut 
inofensive pentru demoni, atâta timp cât este dată prin soridarizare cu borborosul.  
 De unde solidarizarea aceasta? Din slăbiciuni “omeneşti”   -   de fapt, compromisuri morale 
grave, în serie. De aceea, spunem că nu există, în fapt, păcate mici şi păcate mari   -   ci acceptarea 
sau neacceptarea Păcatului, acceptarea sau neacceptarea Răului   -   în poziţie central-existenţială 
(substitute terestru al poziţiei central-.divine). 
 Articolul 214
108
 alarmează, încă din titlu, că avem de-a face cu 2+1+4=7, numărul sacru al 
Creaţiei   -   în pericol de a-şi inversa semantica: număr al de-creaţiei (prin de-formarea şi de-
semantizarea JUSTIŢIEI-LEGII). “H” de la Hristos este o treaptă   -   dar  nu depinde de noi dacă e 
treapta ascensională spre izbăvire   -   sau treapta descendentă, spre complacerea în borboros. 
 În debutul micro-piesei în trei părţi, Avocatul, “licenţiat începător”, este timid, ţinându-se de 
litera legii (cel puţin aşa pare): “Ştii cât e de greu să stabileşti elementele pentru proba legală a 
adulteriului”   -   îi replică el “cocoanei” (mahalagioacei) Tarsiţa Popescu (tot  o Avestiţă), “văduva 
lu’priotul Sava de la Caimata” (de observat că toate văduvele lui I. L. Caragiale sunt demonizate-
hipersexualizate, avându-l ca paredru pe Satan). Ciudat însă, Acriviţa-Tarsiţa, deghizată în preoteasă, 
dă de  gol sub “scorţoşenia” aparent angelicului avocat   -    păcate vechi şi obscure   -   pe care doar o 
Talpă a Iadului, ştiutoare a tuturor slăbiciunilor omeneşti (cu care se întreţine tăria temeliilor 
infernale)   -   le-ar putea şti. Un caz obscure, în care avocatul a “devorţat-o” pe Miţa (Baston, şi ea 
probabil!   -   ca orice mahalagioaică republicană, democrată şi pro-falică, pro-borboros) de 
“Pricopoiu de la Ciulniţa” (Ce uşor devin Luminaţii-Procopios, prin părăsirea zonei dharmice   -   
javre-copoi şi pricopsiţi-ciocoi…)   -   şi divorţul a mascat, de fapt, o legătură amoroasă a avocatului 
pseudo-inocent cu împricinata. Împricinată care a devenit, între timp, madam Zaharidi-Zaharidina 
(cum se leagă toate : Zaharidina e Zoia zaharisitului Zaharia Trahanache   -   deci, prin avocaţi tineri, 
                                                          
108 - Idem, p. 255. 

Zoe ajunge, din custodia Pricopoiului, ciocoi fără “façon ”, în custodia “onorabilului neica Zaharia”): 
“Avocatul (după o prefăcută sforţare a memoriei): A! madam Zaharidi!  
 Cocoana : Ei, da ! aşa te-nvaţă…Zaharidina (Se apleacă la urechea avocatului şi-i şopteşte 
ceva râzând cu multă intenţie )”. 
 Iată ce se ascundea sub sfioşenia de “trandafir neprihănit” a omului legii…Diavolul din dosul 
Crucii. 
 Nu ne mai miră, apoi, dezlănţuirea de veritabil Sabat a gesturilor ipocritului avocat, Tartuffe-
junior   -   în prezenţa Acriviţei-Avestiţei (oh, Tartuffe   -   eşti pe cale de a fi castrat, şi tu habar n-ai 
că vei deveni un biet Kiriakos-Kir Ianulea, care, pentru a se odihni de farmecele Acriviţei-Avestiţei-
Aripa Demonului   -   va avea nevoie de trei sute de ani de somn… ). Acriviţa provine şi ea din zona 
preoţească : e fiica popii Petcu. Mai curând, “petecul”   -   ajuns, din sacerdot, un “bătăuş” cu ţârii şi 
cu “pelinu’”   -   vinul de-sacralizat în damingeană (formă ferizorie a Potirului Graal). Zeiţa Themis, 
metamorfozată în Zeul Elocvenţei   -   încarnat în Cicero   -   devine statuetă-press-papier, pentru ca 
PEŞTELE- HRISTOS să fie transmutat (de fapt, spiritul înjosit al popii ex-sacerdot, Petec-Petcu, se 
transmută ) în “ţâr” (şiră şi piele   -   rămânând înafară   -   aruncate: esenţa-şiră-coloană şi pielea 
calvarului nu vor putea fi ingurgitate în labirintul infernal al beţivului ex-sacerdot   -   care, spre 
deosebire de Cetăţeanul turmentat, care sev clatină, tocmai pentru a urmări, printre valurile Lumii-
borboros, umbra verticală a Axei Polare   -   stă aşezat comod, pe fotoliu, şi zdrobeşte PEŞTII 
MISTICI). 
 În definitiv, de ce apare Acriviţa? Păi, Fiul Mahalalei-Tarsiţa (amploaiatul “devenit suprimat 
pe 1 aprilie ”   -   păcăleală?Nu: toată fiinţa-mahala este “păcăleală”   -   adică logos inutil, decrepit   -   
anti-Logos )   -   vrea să divorţeze de Acriviţa (cea care face 18 ani ai Aripii Satanei sunt într-un 
Etern Acum Demonic   1+8=9   -   Cosmos fără Dumneze…), fata lui popa Petcu (cel care-l ritmează 
în descendenţă pe Hristos, bătând ţârul, insistent şi conştiincios, de la cap la coadă, “să-l 
frăgezească”   -   adică să-l adapteze la propria-i de-formare-malformare, la amorfismul lui propriu 
spiritual, la propria-i slăbire-autodemolare interior-infernală).  
 Şi avocatul-“fecioară” (prostituat moral) devine un veritabil Asmodeu, sub privire de foc ale 
Acriviţei-Avestiţei: nu-l mai interesează legi, paragrafe etc.   -   ci se dezlănţuie în el forţe demente, 
descătuşate de demonul sexual ludic (privirile “inocenţei” Acriviţa, majoră abia la “două 
dechemvrie”   -   2x12=24   -   de fapt, coaptă pentru a patrona întregul spaţiu zodiacal inversat 
infernal   -   12 ascendent fiind “condus”, prin forţa ei malefică, într-un paralel 12 descendent)   -   
pentru a o divorţa pe Acriviţa de Lae al Tarsiţei   -   un Goe de mahala minoră, demon al lâncezirii-
maladive   -   a ritmurilor impuse de demonica sa mamă: “Stai, mamiţo, nu aşa iute!”. Nu încetineşte 
ritmul demonic, prin efort de voinţă   -   ci e neputincios atât în faţa Răului-Tarsiţa, care-i comandă 
mişcarea de marionetă   -   cât şi în faţa oricui. Lae nu are fiinţă-fiinţare, decât tip Golem   -   prin 
“însufleţirea” artificial-demonică din partea Tarsiţei (pseudo-mamă, de fapt, şi ea, prizonieră a 
fascinaţiei magiei demonice, cu care a “investit-o mahalaua-borboros”).  

 Când cere răsplata in-justiţiei sale   -   Mahalaua-Tarsiţa îl trimite pe avocat, brutal de precis, 
la sursa tuturor  răsplăţilor infernale: ACRIVIŢA. Acriviţa, cea care zboară invers, prin toate 
bolgiile Infernului : “Avocatul :   -   Ei! Ce-mi daţi? Cocoana (râzând şi aruncându-i fum în obraz 
[n.n.: FUM, da: doar am coborât adânc în “cazanul” iadului, tocmai la TALPĂ!:]   -   Bravos! Tot noi 
să-ţi dăm? Să-ţi dea …(face cu ochiul, arătând pe tânăra)”. 
 Ce poate fi mai elocvent decât această scenă, când vrem să căpătăm răspunsul la întrebarea: 
unde-i Logos-ul, în societatea umană, în general   -   şi în cea românească, în special? Unde-i 
JUSTIŢIA   -   unde-i Sabia lui Themis?  
 În “teaca” Acriviţei-Avestiţei-Aripa Satanei. Acolo   -   adânc, prea adânc înmâlită în 
borboros.  
 
* 
*  * 
 
 Armata adevărată a eroilor   -   este TĂCEREA. I. L. Caragiale nu are misiunea de a revela 
arhangheli   -   ci de a revela şi păzi Dharma Cosmică, prin cunoaşterea “armamentului”   -   şi, pe cât 
posibil, dezvăluirea “armamentului”   -   infernal, al Anti-Dharmei. 
 Există sugestii (cf. Ultima oră!.109…) asupra ofiţerimii autentice, oneste. “Rămânând singur, 
iată văd un ofiţer de roşiori cunoscut”. Şi prezentându-i zvonurile ziaristice fantaste, care aduc în 
stare de haos, de turmentare pe oamenii constant şi persistent dharmici (oneşti, cel puţin)   -   Cetăţeni 
turmentaţi   -   ofiţerul de roşiori, autenticul ofiţer de roşiori, amabil şi modest, pune lucrurile la punct 
şi Adevărul între limitele sale sacre. 
 Locotenent “de roşiori” trebuie să fie şi Lefterescu din Five o’clock 110   -   dar nu se numeşte 
“LEFTER” de la originarul grecesc “ELEPHTERIA=LIBERTATE”   -   ci de la prea-românescul 
LEFTER=FĂRĂ BANI (“fără un chior”   -   şi, de aceea, aflat mereu pe post de gigolo, mereu la 
vânătoare de zestre, fără parolă pentru celălalt tărâm). Lefterescu e înnămolit în mahalaua sexuală a 
Măndicilor, Tincuţelor, Miţelor “trase” din Haralambine (numele lor nu se deosebesc de numele 
câinilor şi căţelelor lor “favorite”… ) etc.  
 Dar “ofiţer de roşiori” este vestimentaţia doar, golită de orice semnificaţie”roşie”   -   eroic-
sangvinară (unui gigolo nu-i prieşte niciodată alt front decăt cel al fustelor… )   -   sau arhanghelică   
-   şi umplută de neruşinare şi sfruntare ciocoiască   -   în cazul germenelui –Ionel, copil încă   -   dar 
                                                          
109 - Idem, p. 115. 
110 - Idem, p. 201. 

făcând antrenamente anti-dharmice pentru a semăna demonilor celor bătrâni (cf. Vizită111). Pseudo-
armată este “garda civică” (“baioneta intiligentă” a roşului-liberalului C.A. Rosetti)   -   gardă 
condusă de alde Guţă Cotoi-găinarul   -   ori de jupâni Dumitrache Titircă ( de la Titirez + Hârcă, 
adică “ viitorul fost “ Satan, zaharisitul, obositul de furtuna din BUTOIUL DRACILOR   -   şi, totuşi, 
producând mereu furtuni ireale şi nocturne   -   care maschează, acoperă în ochii noştri, furtunile 
reale, solare şi mântuitoare) şi de Kiriakos al Vetei   -   fixatoarea PATULUI în mijlocul  vărtejului 
din BUTOIUL DRACILOR. Gardă “eroică”   -   în care e “dicorat” Sarchiz- patriotul mucos   -   de 
fapt, şi el un authentic “borborisian ”. 
 Şi tot gardă “eroică” a ţării   -   recompensată cu blazon nobiliar şi halucinante afaceri “pe 
picior”   -   este Niţă negustorul, care a finanţat chermeza-revoluţie de după 11 februarie 1866. Şi să 
nu-i uităm pe Stan    -    omul”kilometrului” de sticle golite   -   care e încarnarea perfectă a 
BOBORULUI-BORBOROS-ULUI. Pseudo-Armata ar putea-o conţine, în literele ei infernale   -   şi 
pe Miţa BASTONUL   -   de ce nu? Mahalaua “se bate”   -   şi încă ce păruieli organizate! (oare i-o fi 
ţinând de păr UNCHIUL DE LA PLOIEŞTI?). Cu târnuieli de Didine şi cu “vitrion” de…cerneală 
“violentă” între ochi   -   la bieţi Catindaţi veşnic candidaţi   -   la ce?   -   confundaţi cu “girimele” 
(giruiete care nu arată nimic nimănui)   -   sinonime paşnice ale “pristandalelor” oficiale (giruete care 
arată, de data asta foarte exact, mereu spre botul celor “cu osânză”: “pupă-l în bot şi papă –i tot, că 
sătulul nu crede la ăl flămând” şi “sătulul”poate fi oricare demon plin de vânt   -   de la Tipătescu la 
Caţavencu, Dandanache şi …însuşi Satan).  
 Şi iată că am întâlnit JUSTIŢIA şi ARMATA într-un loc geometric : poliţaiul   -   “eroica 
Pristanda” care execută ordinele prefectului stăpân provizoriu   -   chit că ordinele acestea n-au nici în 
clin, nici în mânecă, cu justiţia şi legile ei : “Curat anticonstituţional   -   da’umflaţi-l!”   -   la 
“hârdăul lui Petrache” (de observat că ÎNCHISOAREA, demonică prin esenţa ei   -   este asimilită 
BUTOIULUI-HÂRDĂULUI DRACILOR.Şi este ce justiţie pot înfăptui demonii).  
 Din Biserica instituţionalizată   -   n.a mai rămas mare lucru   -   dacă n-avem curajul să 
privim la Fulgerul dintre zidurile Cetăţii Paraşabdei   -   Mânăstirea Căldăruşani : MITROPOLITUL 
GHENADIE
112
 : “ţine capul sus şi mândru. E vesel şi sănătos (ca orice Arheu-IOAN, necorupt moral 
spre popa Niţă din Dobreni)   -   un om pe care-l vezi pătruns de cea mai sinceră şi mai adâncă 
încredere în dreptatea şi voinţa lui Dumnezeu”). GHENADIE este nu doar (pentru I. L. Caragiale) 
Arheul Bisericii Creştine Române   -   ci şi Arheul Justiţiei Divine, pogorâte pe pământ. În Ultima 
emisiune
113
 - popa Matache nici nu încearcă să mascheze non-diferenţele dintre Arheu şi forma 
desacralizată a ex-sacerdotului : “N-apucă să răspunză camarazii dacă au înţeles sau nu sau teoria 
financiară (..) şi s-aude dincolo în cârciumă înjurând cineva, foarte supărat cine ştie de ce   -   apoi 
îndată, uşa odăiţii se deschide de perete, şi întră părintele Matache urmat de paraclisierul lui, urmat de 
băiat, care aduce pe tavă o jumătate de pelin tulburel cu două pahare curate ”. 
                                                          
111 - Idem, p. 154. 
112 - Idem, p. 115. 
113 - Idem, p. 229. 

 Degeaba încearcă însă popa Petcu al petecirii credinţei să-i fure Fulgerul lui Ghenadie, ceva 
din respectabilitatea exterioară:  “Un popă venerabil intră (…) barbă şi păr mai mult albe “   -   pentru 
că îl trădează degradarea fizico-morală : ochii spălăciţi, albaştri, dulci şi lăcrămoşi, faţa foarte 
roşie etc.   -   astfel că albeaţa nu e semn al purităţii   -   ci al îmbătrânirii în viciu: Satan în straie 
sacerdotale.  
 Dar care este Satan ne-îmbrăcat? “Dracul gol”, cum se zice ? Ziaristul   -   expresie umană 
perfectă a Anti-Logos-ului şi antidharmei. Ori zici ziarist   -   ori zici Mitică cel Negru   -   tot despre 
aneantizarea lumii vorbeşti. Ziaristul aspiră neant senzaţional (iluzii, agresive   -   excremente 
satanice) pe care-l dispersează printr-o putoare extrem amplificată, asupra lumii aflate în plină 
prăbuşire spirituală. Ziaristul este continuul duş de excremente satanice, asupra mărunţilor vicioşi. 
Picăturile duşului-ziarist se identifică cu picăturile de noroi-oameni, într-un proces conştiincios de 
refacere permanentă a borborosului. 
 Cf. Ultima oră 114  -   în care amicul reporter pulverizează (ucenic vrăjitor infernal) realitatea,  
după bunul-lui-plac şi capriciu “catastrofist”   -   şi nu se miră, ci se integrează-adaptează imediat la 
orice sporire, hiperbolizată până la totalul absurd al gradului de entropizare a lumii (şi disipare a 
lumii) prin Logos. Nu se miră,m ci ingerează, digeră şi “comunică” excremente-Logos (năucind-
atzvârlind în infernul zvonurilor-bolboroselilor-borboros-ului   -   lumea întreagă) servite de a. c. 
(adaptat la demonul neantului   -   ziaristul, alter-ego-ul lui Mitică cel Negru ) : (p.117) podul de la 
Cernavodă “a sărit în aer ”şi “de trei zile excadra bulgară bombardează Constanţa”. Singura întrebare 
este, de fapt, un automatism verbal, un sughiţ al ingerării excrementelor verbale ale borborosului : 
“Constanţa? Bine!”  
 De aceea, Norocul culegătorului115 trebuia să ofere faţa cealaltă a neantului-ziarist : oricărei 
Penia îi corespunde Poros. Averea paradisiacă   -   este norocul culegătorului de la ziar   -   comlice 
involuntar, nepărtaş la opera satanică a aneantizării Logosului şi Dharmei : Sfânta Stareţă (Maica 
Neg-entropiei-Hristos) îi face culegătorului un dar ciudat, aparent derizoriu   -   în realitate, adevărată 
aurărie a lui Midas : “Fiul meu, fiul meu! fă-mi pe gând şi dă omului ăstuia necăjit, că e omul 
nostru, ce mă rog eu: scuteşte-l de atâta oboseală şi dă-i şi lui un dar: pentru fiece bârfire ce-a trecut 
pân degetele şi pân vingalacul lui câte trei parale, câte două pentru fiece minciună şi câte o para 
pentru fiecare două nerozii (…) şi astfel s-a procopsit culegătorul nostru (poli, galbeni, patace, franci, 
băncuţe, hârtii de 20, de 100, ba şi de 1000) şi a mulţumit maichii stariţii că-i menise aşa de bine “.  
 Dar demonii ăştia chiar sunt scăpaţi definitiv din frâu ? N-are leac împotriva lor nici măcar 
revelatorul şi paznicul Dharmei    -   I. L. Caragiale? (cf. Boris Sarafoff116) a da, biciul-trăsnet al 
vizitiului din finalul povestirii, lovoitură de bici comandată de un judecător (adevărat, se pare   -   
oricât s-ar vorbi de satirizarea figurii lui J. Th. Florescu, maestru în deghizări rocamboleşti   -   
                                                          
114 - Idem, p. 113. 
115 - Idem, p. 64. 
116 - Idem, p. 124. 

stăpânul măştilor este, vrem-nu vrem, o entitate divină   -   şi ordinul grefierului său are efect 
exorcizator ): “Dă cu biciul dindărăt !” strigă Kovaceff (numele satirizat al grefierului judecătorului).  
 Şi biciul -trăsnet se abate asupra Aducătorului de Neant   -   ziaristul D., cu tovarăşi 
alfabetici: A, B, C.  
 Rezultatul? Probabil, după trăsnetul exorcizator   -   o ploaie-potop, care să ne mai cureţe de 
miasmele neantului, minciunii, neroziei, imposturii, bârfelor borboros-ului…O ploaie care să mai 
stingă focul după adevăr al Cetăţeanului turmentat, al lui Iusuf, al lui Cănuţă etc. Trebuie să vină şi 
vremea roadelor curate, aşezate pe tipsii de aur   -   iar nu în farfuriile-cazane-abisuri ale lui Satan. 
*** 
 
                                                                                   prof. dr. Adrian Botez 
 
 
CONCLUZII FINALE LA O SCHIŢĂ DINAMIC-
SACRALĂ A UNEI PERSONALITĂŢI SACRALE 
 
 În astă carte am acţionat ritualic   -   negând antidharma (prezentă, descriptive, în marile şi 
cunoscutele opera ale lui I. L. Caragiale)   -   şi am afirmat Dharma, căutându-i pe UITAŢII 
SINGURATICI, din colţurile ascunse, oculte, ale operei lui I. L. Caragiale. Am făcut-o în mod 
deliberat   -   şi ne asumăm, dharmic şi karmic, răspunderea acţiunii noastre. 
 Am ajuns la final. Ce era esenţial de spus despre opera literar-sacrală a Revelatorului şi 
Păzitorului Dharmei, din corabia-arca-Loja Iohanică Românească  -  am spus. 
 Dacă vom trage concluzii, ne vom repeat doar. Şi, astfel, îl vom lenevi pe cititor 
demonizându-l, îmbiindu-l să citească anti-dharmic, viceversa, adică de la sfârşit la început. Şi atunci, 
haide-ţi să nu ne mai repetăm. I. L. Caragiale este revelatorul-păzitorul Dharmei şi duşmanul 
neînduplecat al antidharmei.Cine se simte solidar cu aceste funcţii ale lui I. L. Caragiale să suie în 
Corabia Dharmică a lumii  -   cu AUM-ul fost Leiba Zibal, răstignitul Alchimist, cu Iusuf-corăbierul 
corăbiei zburătoare, cu Ghenadie-Biserica spirituală a lui Hristos, cu Cănuţă-Peştele Hristos, cu 
Mitică cel Alb   -   Apostolul Extatic a lui Hristos, cu Niţă-Umbra pe Pământ  a Zeului Thot cu Ion 
Nebunul    -   răstignitul ăn fântâna cu apă vie dintre lumi…cu Cetăţeanul turmentat   -   Arhitectul 
Obnubilat al Verticalei Catargului Lumii. 

 Cine nu se simte solidar cu funcţiile lui I.L Caragiale   -   să se coboare repede de pe treptele 
scăriţei Corăbiei Dharmice   -   căci va fi, altfel, aruncat cu capul în jos drept în borboros, în 
excrementele anti-dharmice   -   pe care le va vedea ca prune (lumi) sleite, peşti scrumiţi etc. Să 
coboare şi să joace în hora nebunilor demonici (nu hora celor 7 zile ale demiurgiei divine   -   ci a 
celor 7 anti-zile ale carnavalului satanic)   -   şi să se “pupe-n bot” cu pristandalele, caţevencii, 
dandanachii…cu toţi lachii şi machii. 
 Măcar un lucru să evite în toată fiinţarea lui terestră: să evite întâlnirea cu cel fără speranţă   -   
cu aducătorul Îngheţului (pe veci) Vânt al Neantului : Mitică cel Negru   -   keliphot-ul absolute. Să 
evite seducţia Morii de Piatră   -   Morii de Vorbe. Anti-Dharma pură   -   fără nici o şansă 
soteriologică.  
 Şi ştiţi când deveniţi fraţii-antifraţi ai lui Mitică cel Negru? Atunci când non-vorbiţi, când 
caricaturizaţi Logos-ul Divin, care este expresie a Dharmei Cosmice   -   adică atunci când stâlciţi 
limba întru care v-aţi născut, când maimuţăriţi gesturile ritualice întru care aţi apărut în lume. Şi, abia 
atunci, veţi pricepe, din logica corectitudinii şi rigorii spirituale (care vi se vor împotrivi, la fiecare 
pas greşit) cât de importantă este Dharma (exprimată în limbă, gest, tradiţie)   -   şi veţi participa, şi 
domniile voastre, la construcţia corăbiei zburătoare a lui Noe-Iusuf   -   construcţia spirituală a 
Ierusalimului Ceresc. Ori veţi fi zdrobiţi fără cruţare, mult mai curând decât credeţi, ori vă veţi 
mântui şi veţi mântui lumea. E bine să faceţi din Apocalipsă-Înviearea.  
 
*** 
 
 
 
 
ADDENDA: De ce şi ION şi LUCA? ION LUCA 
CARAGIALE… 
 
 
 Noi credem în predestinarea numelor   -   sau cel puţin în funcţionalitatea lor a posteriori (în 
acţiunea umană, de după “botez-botezare”   -   exprimată în Lumea-Om). De aceea, redăm mai jos, 
fără comentarii de prisos, afirmaţiile constative ale lui Rudolf Steiner, cu care noi suntem, în general, 
de acord   -   şi le socotim foarte adecvate la funcţia dublă, de ION şi de LUCA   -   a lui I. L. 

Caragiale (înalt- intuitive, în zona Dharmei Celeste   -   dar şi uluitor de profund expresiv, în 
domeniul imaginativ):  
  “…se află (…) trei trepte de cunoaştere ale Universului: prima treaptă este cea a aşa-numitei 
cunoaşteri imaginative, a doua este cunoaşterea inspirativă, iar a treia a cunoaşterii intuitive, folosind 
cuvăntul intuiţie în sensul pe care i-l dă fiinţa spirituală (…)” Atunci când se analizează cele patru 
Evanghelii (…) se poate afirma că Evanghelia lui Ioan a fost scrisă de un iniţiat care s-a aflat în 
miezul secretelor Universului până la nivelul Intuiţiei (…) La baza Evangheliei lui Ioan se află o 
cunoaştere inspirată-intuitivă. 
 (…) Nici una dintre evanghelii nu a expus cu atăta claritate evenimentele ca autorul 
Evangheliei lui Luca (…) Astfel Evanghelia lui Luca se sprijină pe comunicările celor care au “văzut 
prin ei înşişi”, care au avut experienţe personale în lumea imaginativă care au ştiut să descrie ceea ce 
vedeau cu ajutorul expresiilor pe care le întrebuinţau cei inspiraţi şi care s-au făcut astfel “servitorii 
Cuvântului.”117 
 
SFÂRŞIT 
                                                                                                     prof. dr. Adrian Botez 
 
 
 
                                                                  
                                                          
117 - Cf. Rudolf Steiner, Evanghelia după Luca, Univers Enciclopedic, Bucureşti, 1997 pp.11-18. 
